
Cuvânt înainte 


Afaţi la două mii de ani distanţă, ni se pare firesc să con- 
siderăm răâstignirea lui Isus o jertfă. Creștinii sunt moștenitorii 
unei tradiții îndelungate care vorbeşte, se roagă și gândeşte în 
acest fel. Însă evreii din secolul I care au fost martorii acestui 
eveniment nu vedeau și n-ar fi putut să vadă răstignirea ca pe 
o jertfă. Nu avea nici una din caracteristicile unei jertfe din 
lumea antică. Pe Calvar nu era nici altar, nici preot oficial în- 
vestit. Într-adevăr, a fost o moarte, dar ea s-a petrecut în afara 
Templului — singurul loc valid pentru jertfă în iudaism — ba 
chiar în afara zidurilor Oraşului sfânt. 

Totuşi, sfântul Pavel a făcut legăturile pentru generația sa 
și mai ales pentru coreligionarii săi iudei. În 1 Corinteni, după 
ce vorbeşte de „cuvântul Crucii” (1, 18)*, îl numeşte pe Cristos 
„mielul nostru de Paşti“ care „a fost jertfit“ (5, 7). Astfel, el face 
legătura între Paştele celebrat la Cina de pe urmă și râstignirea 
de pe Calvar. 

Într-adevăr, acea primă Eubaristie a transformat moar- 
tea lui Isus dintr-o execuţie într-o jertfă. La Cina de pe urmă, 
Elși-a dat trupul să-i fie frânt și sângele să-i fie vărsat, ca pe 
un altar. 


* Citarele biblice au fost traduse, din limbile originale, de Fran- 
cisca Băltăceanu şi Monica Broşteanu. 

Relatând evenimentul Cinei de pe urmă (1 Corinteni 11, 
23-25), ela vorbit despre acesta în termeni de jertfă. Îl citează 
pe Isus care îl numește „Legământul cel nou în sângele meu, 
evocând astfel cuvintele lui Moise când a adus jertfa de pe Sinai: 
„Iată sângele Legământului“ (Exod 24, 8). Sângele jertfei este 
cel care ratifică Legământul, deoarece prima dată a spus astfel 
Moise și deoarece Isus a spus apoi la fel. 

Pavel îl mai citează pe Isus şi când redă porunca de la 
Cină: „Faceţi aceasta în amintirea mea“ (1 Corinteni 11, 25); 
„amintirea“ este un termen tehnic pentru un tip anume de 
jertfă de la Templu (prinosul de aducere aminte: e.g. Levitic 
2,2. 9. 16). 

Și dacă n-am luatseama cumva la vreuna din aceste legă- 
turi, Pavel face o comparaţie între Cina creştină (Eubharistia) 
și jertfele de la Templu (1 Corinteni 10, 18) și chiar sacrificiile 
păgâne (1 Corinteni 10, 19-21). Toate jertfele, spune el, creează 
o comuniune. Ofrandele idolatre creează împărtășire cu 
demonii, în vreme ce jertfa creștină creează împărtăşire cu 
trupul și sângele lui Isus (1 Corinteni 10, 16). 

Viziunea lui Pavel despre Pătimire este uluitoare. EL ne 
arată că nu este vorba doar despre cât de mult a suferit Isus, ci 
despre cât de mult iubeşte. Iubirea transformă suferința în 
jerdfă. 

Moartea de pe Calvar nu a fost pur și simplu o execuție 
brutală și sângeroasă. Moartea lui Isus fusese deja transfor- 
mată de dăruirea Lui de sine din Cenacol. Devenise jertfa 
unei victime pascale neprihănite, jertfirea de sine a unui mare- 
preot care s-a dat pe sine pentru răscumpărarea altora. El este 
și preot, și victimă. Pentru că „Cristos ne-a iubit și s-a dat pe 
sine pentru noi prinos și jertfă lui Dumnezeu, întru miros de 
bună mireasmă“ (Efeseni 3, 2). Aceasta este iubirea: totala 
dăruire de sine. 

Eubaristia revarsă această iubire în noi, unind iubirea 
noastră cu a lui Cristos, jertfa noastră cu a Lui. Sfântul Pavel 
îi îndemna pe romani: „ Vă rog, fratilor, pentru milostivirea 
lui Dumnezeu, să înfățișaţi trupurile voastre jertfă vie, sfântă, 
plăcută lui Dumnezeu, închinarea voastră spirituală“ (Romani 
12, 1). Observaţi că vorbește despre „trupuri“ la plural, dar 
despre „jertfă“ la singular. Pentru că noi suntem mulți, însă 
jerzfa noastră este una cu a lui Isus, care s-a adus o dată pentru 
totdeauna (vezi Evrei 7, 27; 9, 12; 9, 26; 10, 10). 

Pavel ne învaţă că Eubaristia este orânduită în vederea 
Crucii, iar Crucea este orânduită în vederea învierii. În Sfânta 
Împărtășanie creştinii primesc umanitatea răstignită și înviată 
a lui Isus. Ajungem la ea prin suferință, dar primim Ostia ca pe 
o chezăşie de slavă veșnică și avem astfel harul să răbdăm orice, 

Este un lucru pe care nu-l putem aprecia pe deplin decât 
după ce învăţăm să-l vedem „aşa cum a fost la început“, așa 
cum a fost pentru primii iudei creştini, care au văzut sfâr- 
șindu-se o lume veche, cu care erau obișnuiți, și o lume nouă 
coborând ca un lerusalim ceresc. Această frumoasă carte a dr. 
Brant Pitre ne dă tot ce ne trebuie ca să putem aprecia ceea ce 
a fost, ca să putem vedea, tot mai limpede, ceea ce „este și va 
fi în vecii vecilor”. 

SCOTT HAHN 


„În lumea ce va să vină nu există mâncare sau băutură... Cei 
drepți şed purtând cununi pe cap și ospătându-se cu strălucirea 
prezenţei dumnezeieşti, căci se spune: «L-au privit pe Dumnezeu 
şi au mâncat şi au băuw». (Exod 24, 11)“ 


Talmudul babilonian, tratatul Berakor 17a 


„(Preoţii la Templu] obișnuiau să ridice [masa aurită) şi să le 
arate Pâinea Prezenţei de pe ea acelora care veneau la sărbători, 
zicându-le: «Priviţi dragostea lui Dumnezeu pentru voi!»“ 


Talmudul babilonian, tratatul Menaborb 29a 


Introducere 


Nu voi uita niciodată ziua aceea. Eram prin anul al doilea 
de facultate și eram logodit. Era o dimineaţă frumoasă de 
primăvară şi viitoarea mea soție și cu mine ne duceam cu 
mașina, prin orașul nostru natal, să-i facem o vizită pasto- 
rului ei și să vorbim despre cununie. Eram cât se poate de 
fericiţi. O singură problemă, măruntă: eu eram catolic din 
leagăn, iar Elizabeth — baptistă din Sud. Drept care aveam 
divergențe de opinii cu privire la interpretarea Bibliei, dar 
ajunseserăm să ne respectăm reciproc convingerile chiar și 
în privinţele în care nu eram de acord. Din acest motiv, 
aveam speranțe mari să ne aducem familiile împreună în 
ceea ce numeam noi atunci o celebrare „ecumenică“ a cunu- 
niei, care să respecte tradiţiile ambelor familii. 

Totuși, întrucât o cununie nu poate avea loc decât într-o 
singură clădire, plănuisem ca slujba să se facă la biserica ei. 
Aşadar, mergeam la pastorul ei să discutăm despre ziua cea 
mare. Iniţial planificasem doar o scurtă întâlnire cu el — 
cam de un sfert de oră — ca să obținem autorizaţia lui de a 
celebra căsătoria acolo. Credeam că întâlnirea se va desfășura 
lin, mai ales având în vedere faprul că bunicul ei fusese pas- 
torul fondator şi construise el însuşi biserica. În mod sigur 
aveam să obținem ușor permisiunea de a folosi lăcașul sfânt. 

Din păcate, ne înșelam. Fiindcă biserica ei tocmai avea 
un pastor nou, pe care nu-l întâlniserăm niciodată. Era 
învestit de curând: proaspăt ieșit din seminar și înflăcărat 
de focul Evangheliei. Și, lucru și mai important, nu era 
deloc prietenos față de Biserica catolică. 

La început, tonul întâlnirii a fost politicos şi firesc. Totuși, 
înainte de a-și da acordul să ținem cununia acolo, pastorul 
ei a vrut să ade mai multe despre convingerile noastre 
personale. Din acel moment, întâlnirea de un sfert de oră 
— care trebuia să fie despre dobândirea acestui acord de a 
folosi clădirea — s-a transformat într-o bătălie teologică de 
aproape trei ore. Vreme de o veșnicie — așa mi s-a părut — 
m-a fiert pe fiecare punct controversat al credinţei catolice: 

„De ce vă închinați voi, catolicii, la Maria?“ mi-a lansat 
el. „Nu știți că numai lui Dumnezeu trebuie să i te închini?“ 

„Cum puteți crede în purgatoriu?“ a zis el. „Arată-mi unde 
apare în Biblie cuvântul purgatoriu! De ce vă rugați celor 
morţi? Nu ştiţi că asta e necromanție?“ 

„Ştiaţi că Biserica catolică a adăugat cărți în Biblie în 
Evul Mediu?“ a întrebat el. „Ce autoritate are o instituție 
făcută de om ca să schimbe Cuvântul lui Dumnezeu?“ 

„Și ce-i cu papa?“ a întrebat el. „Chiar credeți că el, sim- 
plu om, este infailibil? Că nu păcăruiește niciodar 2? Nimeni 
nu este fără de păcat în afară de Isus Cristos!“ 

Și a ţinut-o aşa, ore în şir. Din fericire eram un tip studios 
şi avusesem cinstea oarecum ilustră de a fi câştigat concur- 
sul de catehism de la parohie. Mai mult, eram un cititor 
avid şi la vârsta de optsprezece ani citisem deja întreaga 
Biblie, din scoarță în scoarță, în anul întâi de facultate. 
Ascfel am putursă luptîntru câtva, încercând să mă explic. 
Dar asta n-a făcut decât să-l întărâte şi până la urmă nici 
una din încercările mele de a-mi apăra convingerile catolice 
n-a reușit. 


INTRODUCERE 1$ 


Multe s-au spus în cursul acelei întâlniri. Dar schimbul 
de replici care mi-a rămas cel mai tare înfipt în memorie a 
fost când am atins subiectul Cinei Domnului — ceea ce cato- 
licii numesc Euharistia. 

Pentru a înţelege ce voi spune mai departe este important 
să se înțeleagă care este învățătura Bisericii în privința 
Euharistiei. Cuvânrul vine din grecescul eucharistia, care 
înseamnă „aducere de mulțumire“, așa cum a făcut-o Isus 
aducând mulțumire (eucharistesas) la Cina cea de taină 
(Matei 26, 26-28). Conform credinţei catolice, atunci când 
un preot ia pâinea și vinul Euharistiei și rostește cuvintele 
lui Isus de la Cina cea de taină: „Acesta este trupul meu... 
Acesta este sângele meu“, pâinea și vinul devin realmente tru- 
pul și sângele lui Cristos. Deși aparențele pâinii și vinului — 
gustul, aspectul etc. — rămân, realitazea este că nu mai sunt 
pâine şi vin. Este numai Isus: trupul său, sângele său, sufletul 
său și dumnezeirea sa. Aceasta se numește învățătura despre 
„Prezența Reală“ a lui Isus din Euharistie!. Vă dați seama 
de ce acest lucru poate fi greu de crezut pentru oricine, 
inclusiv pentru partenerul meu de dispută. 

„Şi cum e cu Cina Domnului?“, a spus el. „Cum puteţi 
voi, catolicii, să afirmaţi că pâinea și vinul devin realmente 
trupul și sângele lui Isus? Chiar credeți asta? E ridicol!“ 

„Desigur, cred asta“, am răspuns. „Euharistia este lucrul 
cel mai important din viața mea.“ 

La care a reacționat: „Nu înțelegeți că, dacă Cina Dom- 
nului ar fi cu adevărat trupul și sângele lui Isus, ar însem- 
na că îl mâncaţi pe Isus? Asta e canibalism!“ Apoi, oprindu-se 
pentru un efect dramatic, a zis: „Nu vă daţi seama că, dacă 
ați putea cu adevărat să-l mâncaţi pe Isus, aţi deveni Isus?“ 





1. Vezi Carebismul Bisericii Catolice, nn. 1373—1378. 

Habar n-aveam ce să spun la asta, iar zâmbetul atotștiutor 
ce i s-a aşternut pe față arăta că ştia că m-a încuiat. 

Într-adevăr, n-am ştiut cum să-i răspund în acel mo- 
ment. Deși citisem Biblia, nu memorasem totuși locurile 
în care putea fi găsită în Scriptură fiecare dintre convinge- 
rile mele. Ştiam câte ceva despre ceea ce cred, dar nu neapă- 
rat şi de ce cred acel lucru şi, cu atât mai puțin, unde să 
găsesc dovezile. 

Cu trecerea anilor, aveam să aflu că sunt zeci de cărţi! 
pe aceste subiecte, oferind răspunsuri biblice la toate obiec- 
țiile lui. Pe atunci însă, eu, care crescusem într-o parte ma- 
joritar catolică a Louisianei de sud-est, nu fusesem niciodată 
nevoit să mă apăr în felul acesta. Desigur, Elizaberh și cei 
din familia ei mă mai întrebaseră despre subiecte precum 
purgatoriul sau de ce bibliile catolice au mai multe cărți 
decât cele protestante, dar asta era prima dată când înfrun- 
tam un asalt biblic total asupra credinţei catolice. Pastorul 
era nemilos, iar rezultatul a fost un dezastru. Până la urmă, 
pur și simplu m-am închis în mine, am tăcut și l-am lăsat 
să-și verse focul. 

La sfârșit, a pus capăt întâlnirii adresându-se viitoarei 
mele soții: „Îmi pare rău, dar nu-ți pot da un răspuns hotărât 
în clipa aceasta. Am temeri serioase ca nu cumva să te pun 
în jug cu un necredincios“. 

Inutil să mai spun că Elizabeth şi cu mine am plecat din 
biroul lui răvăşiţi. Am condus spre casă înlăcrimaţi, nevenin- 
du-ne să credem ceea ce se întâmplase. 


1. Vezi, de exemplu, Peter Kreeft — Ronald K. Tacelli, S.]., Hand- 
book of Catholic Apologetics: Reasoned Answers to Questions of Faith 
(Ignatius, San Francisco, 2009); Scott Hahn, Rezions to Believe: How 
to Understand, Explain, and Defend the Catholic Faith (Doubleday, 
New York, 2007); Karl Keating, Carholicism and Fundamentalism 
(Ignatius, San Francisco, 1988). 

Noaptea aceea a fost groaznică. 

Încercând să adorm, mintea îmi alerga prin toate subiec- 
tele pe care le dezbătusem. Iarăși și iarăși retrăiam scenele 
în minte — dorind să fi spus cutare lucru, regretând că nu 
spusesem cutare lucru. Cu cât mă gândeam mai mult la 
cele întâmplate, cu atât eram mai tulburat. 

Şi cu cât eram mai tulburat, cu atât îmi dădeam seama 
că, dintre toate convingerile mele pe care le atacase pastorul, 
una durea cel mai tare: batjocura la adresa prezenței reale 
a lui Isus în Euharistie. Nu mă puteam opri să nu mă gân- 
desc la asta. Toată viața, Euharistia fusese centrul credinței 
mele. Copil fiind, nu-mi aduceam aminte să fi lipsit vreodată 
duminica de la Liturghie — niciodată — pentru nici un motiv. 
Mai mult, nu-mi aminteam să nu fi crezut vreodată sau să 
mă fi îndoit măcar o clipă că Euharistia este cu adevărat 
trupul şi sângele lui Isus. Ar putea suna greu de crezut, dar 
e adevărat. Acceptasem pur și simplu acest lucru, din cre- 
dință. Chiar și mai târziu, când s-au ivit întrebări teologice, 
niciodată nu-mi trecuse prin minte că învățătura Bisericii 
despre prezența reală a lui Isus în Euharistie ar putea fi 
nebiblică și, cu atât mai puţin, neadevărată. Cu toate acestea, 
iată că un pastor cu licență în teologie care, vădit lucru, știa 
mai mult decât mine despre Biblie, lua în râs până și ideea 
unei astfel de credințe. 

Așadar, încotro să mă îndrept? Ce să fac? Logic, pasul 
următor a fost să mă întorc la Scriptură și să caut singur. 

Atunci s-a întâmplat ceva care avea să-mi schimbe cursul 
vieții pentru totdeauna. 

M-am sculat din pat şi, aprinzând lumina, m-am dus 
glonț la raft și am luat Biblia legată în piele, cu pagini aurite 
(New American Bible), pe care mi-o dăduseră părinții în 
dar la Confirmare. Eram disperat. £ oare cu putință, mă 

gândeam, ca prezența reală a lui Isus să nu fie biblică? Eram 
hotărât să rămân treaz toată noaptea, dacă era nevoie, și să 
descopăr singur. Dar, când am deschis acea Biblie, s-a în- 
tâmplat ceva remarcabil. (Şi aici trebuie să insist că spun 
adevărul.) N-am răsfoit paginile. N-am cercetat indicele. 
N-am căutat un pasaj grăitor pentru starea de spirit în care 
mă aflam. Doar mi-am deschis Biblia, am aruncato privire 
şi de îndată am văzut aceste cuvinte ale lui Isus scrise cu 
caractere roșii: 


Adevăr, adevăr vă spun: de nu veţi mânca trupul Fiului 
omului și de nu veţi bea sângele lui, nu veți avea viață 
în voi. Cine mănâncă trupul meu și bea sângele meu 
are viaţă veşnică și Eu îl voi învia în ziua de apoi. 
Căci trupul meu este adevărată hrană şi sângele meu, 
adevărată băutură. (loan 6, $3—55) 


Pentru a doua oară în ziua aceea ochii mi s-au umplut 
de lacrimi, încât aproape nu mai vedeam paginile. Însă, de 
data aceasta, erau lacrimi de bucurie — bucuria să descopăr 
că ceea ce credeam din copilărie despre Euharistie nu era 
deloc nebiblic, așa cum sugerase pastorul. Am fost entu- 
ziasmnat să aflu că Isus însuși spusese despre trupul și sângele 
său că sunt adevărată hrană și băutură, pe care le-a porun- 
cit ucenicilor să le primească pentru a avea viață veșnică. 
Cum?! m-am gândit eu. Asta este cu adevărat în Biblie? Cum 
de n-am văzut-o înainte? Cum de mi-a scăpat? 

În clipa aceea, trebuie să mărturisesc, am fost ispitit să 
caut numărul de telefon al pastorului, să-l sun și să-l întreb: 
„Hei, ai citit vreodată loan 6? Acolo e totul! Isus însuși 
spune«Cine mă mănâncă pe mine va tăi prin mine.» Caută 
versetul ș7!“ 

Dar n-am făcut-o. (De fapt, din păcate, nu cred că am 
mai avut vreo altă conversaţie cu el.) Mi-am închis Biblia, 

căci ceea ce găsisem mă dăduse gata. După cum aflasem 
deja, Biblia este o carte groasă. Cum aveam să descopăr mai 
târziu, puține pasaje din ea tratează despre Euharistie și 
foarre puţine se referă la prezența euharistică a lui Isus. Cum 
se face că tocmai în noaptea aceea, în urma acelei conversații, 
tocmai atunci am deschis Biblia nu doar la un pasaj despre 
Euharistie, ci chiar la versetele acelea? Cum s-a întâmplat 
să pic direct pe cea mai explicită învăţătură a lui Isus din 
toată Scriptura despre realitatea prezenței sale euharistice? 


Toate acestea s-au întâmplat acum mai bine de cinci- 
sprezece ani. Dar a fost o mare cotitură pentru mine. În 
multe privinţe, este unul dintre motivele pentru care sunt 
astăzi specialist în Biblie și îmi petrec zilele (şi nopțile) 
studiind, predând şi scriind despre Biblie. Efectiv, discuția 
cu acel pastor a turnat gaz peste flacăra interesului meu 
pentru Scriptură. Drept urmare, mi-am schimbat specia- 
litatea principală de la literatură engleză la studii religioase 
și am continuat să studiez Biblia luându-mi în cele din 
urmă doctoratul (Ph.D.) în Noul Testament la Universitatea 
Notre Dame. 

În acei ani am învăţat două lucruri care aveau să se dove- 
dească importante pentru parcursul meu și pentru a explica 
de ce m-am hotărât până la urmă să scriu această carte. 

Mai întâi, am înţeles că, în cazul cuvintelor lui Isus din 
Evanghelii, lucrurile nu sunt chiaratât de simple cum păreau 
la început. Ca să mă exprim moderat, nu toată lumea con- 
sideră capitolul 6 din loan drept dovadă concludentă pentru 
prezența reală a lui Isus în Euharistie. Pe de o parte, mulți 
interpretează cuvintele lui Isus în mod simbolic sau „spiri- 
tual“, susținând că Isus nu intenționa ca ucenicii lui să le 
ia ad lizteram. „Duhul este cel care dă viaţă; trupul nu folo- 
seşte la nimic.“, spune El în același capitol. „Cuvintele pe 

care vi le-am grăit Eu sunt duh și sunc viaţă“ (loan 6, 63). 
Pe lângă aceasta, unii savanți susțin că Isus, în calitatea sa 
de evreu din secolul I, nu putea spune astfel de lucruri. Legea 
lui Moise este foarte clară când interzice să se bea sânge: 
„Să nu bei sângele“ (Levitic 17, 11). Din acest punct de ve- 
dere, ideea că un evreu, chiar un profet evreu, le-ar porunci 
altora să-i mănânce carnea și să-i bea sângele ar fi neplau- 
zibilă din punct de vedere istoric, dacă nu imposibilă. 

În al doilea rând, în fiecare etapă a studiilor mele — 
licenţă, masterat și doctorat — am avut privilegiul de a putea 
studia sub călăuzirea mai multor profesori evrei. Aceşti 
dascăli nu numai că mi-au deschis lumea iudaismului, dar 
m-au și ajutat să înțeleg ceva foarte important despre 
creştinism. Dacă vrei într-adevăr să ştii cine a fost Isus, ce 
spunea și ce făcea, trebuie să-i interpretezi cuvintele și fap- 
tele în contextul lor istoric. Și aceasta înseamnă să te 
familiarizezi nu doar cu creştinismul antic, ci şi cu iudais- 
mul antic. După cum scrie o fostă profesoară de-a mea, 


Amy-Jill Levine: 


Isus trebuie să fi avut sens în contextul său propriu, și 
acest context este acela al Galileii și Iudeii. Isus nu poate 
fi înţeles pe deplin decâr privit prin ochii unui evreu din 
secolul ] și ascultat prin urechile unui evreu din secolul 
1... Pentru a înțelege impactul lui Isus în mediul său — 
de ce unii au ales să-l urmeze, alții să-l respingă şi alții 
chiar să-i dorească moartea — e nevoie de înţelegerea 
acelui mediu.! 


Cuvintele lui Levine își aftă paralela într-o scriere recentă 
a Papei Benedict XVI: 


1. Amy-Jiil Levine, The Misundenstood Jew (HarperCollins, San 
Francisco, 2006), 20-21. 

Trebuie spus că mesajul lui Isus se înţelege complet greșit 
dacă este scos din contextul credinţei şi speranţei Poporu- 
lui Ales: asemenea lui loan Botezătorul, precursorul său 
direct, Isus se adresează mai presus de roate lui Israel 
(cf Matei 15, 24), pentru a-l „aduna“ laolaltă în timpul 
eshatologic care sosea odată cu el! 


Iată nişte cuvinte tari. Conform Papei Benedict, în mă- 
sura în care separi cuvintele lui Isus de credința și speranța 
poporului evreu, rişti să-l „înţelegi complet greşit“. După 
cum vom vedea în această carte, este ceea ce s-a și întâmplat 
cu diferitele interpretări ale cuvintelor lui Isus de la Cina 
cea de taină. Contextul iudaical lui Isus a fost adesea ignorat 
și, ca urmare, mulți cititori ai Evangheliei nu l-au înțeles. 

Pe lângă aceasta, sper să pot arăta că, în lumina con- 
textului iudaic al învățăturilor lui Isus, coate cuvintele lui 
nu numai că încep să aibă sens; ele prind viață într-un mod 
emoționant și puternic. Pot depune mărturie pentru asta 
din experiență: cu cât studiez mai mult învățăturile lui Isus 
în mediul lor iudaic, cu atât mă fascinează și mă provoacă 
mai mult să-mi schimb felul în care privesc cine a fost El, 
ce făcea și ce înseamnă pentru viața mea de astăzi. 

Aşadar, fie că ești catolic sau protestant, evreu sau ne- 
evreu, credincios sau necredincios, dacă te-ai întrebat 
vreodată Cine era Isus cu adevărat?, te invit să vii cu mine 
în această călătorie. După cum vom vedea, tocmai rădăcinile 
iudaice ale cuvintelor lui Isus ne vor da posibilitatea să 
descoperim secretul identităţii lui și ce a vrut să spună când 
le-a zis ucenicilor: „Luaţi, mâncaţi, acesta este trupul meu“. 


1. Pope Benedicr XVI, Jesus, rhe Apostles, and the Early Church. 
General Audiences 15 March 2006 — 14 February 2007 (lgnatius, San 
Francisco, 2007). 

ISUS ŞI IUDAISMUL 


Isus din Nazaret a fost evreu. S-a născut din mamă evrei- 
că, a primit semnul evreiesc al tăierii împrejur și a crescut 
într-un oraș evreiesc din Galileea. Din adolescență a studiat 
Tora ebraică, a ținut sărbătorile evreieşti și zilele de odihnă 
și a mers în pelerinaje la Templul evreiesc. lar când a împli- 
nit treizeci de ani, a început să predice în sinagogile evreieşti 
despre împlinirea Scripturilor evreieşti, proclamând împă- 
răția lui Dumnezeu poporului evreu. La capătul vieţii sale, 
a celebrat Paştele evreiesc, a fost judecat de sinedriul evreiesc 
al preoților și al bătrânilor și a fost răstignit în afara marelui 
oraș evreiesc lerusalim. Deasupra capului a avut o scândură 
pe care scria grecește, latineşte și evreieşte: „Isus Nazarinea- 
nul, Regele iudeilor“ (Ioan 19, 19). 

Aşa cum o demonstrează toate acestea, evreitarea lui Isus 
este un fapt istoric. Dar este oare importantă? Dacă Isus a 
fost o persoană reală, care a trăit cu adevărat în istorie, atunci 
răspunsul trebuie să fie „Da“. Desigur, de-a lungul secolelor, 
mulți teologi creştini au scris despre Isus cărți care nu se pre- 
ocupă prea mult de studierea contextului său evreiesc.! Cele 


1. În anii din urmă, această lipsă de preocupare pentru identitatea 
iudaică a lui Isus pare să nu mai caracterizeze ca odinioară lucrările 
de cristologie. De pildă, în a doua ediție revizuită a mult răspânditei 

mai mari eforturi s-au consumat în explorarea problemei 
identității sale divine. Totuși, pentru cel interesat să explo- 
reze umanitatea lui Isus — mai ales sensul originar al cuvin- 
telor și faptelor lui — concentrarea asupra identităţii lui 
evreieşti este absolut necesară. Isus a fost o figură istorică, 
a trăit într-un anume timp și loc. Prin urmare, orice încer- 
care de a-i înțelege cuvintele și faprele trebuie să țină seama 
de faptul că Isus a trăit într-un mediu evreiesc antic.! Deşi, 
cu câteva ocazii, Isus a primit și neevrei care l-au acceptat 
ca Mesia, El însuși a declarat că a fost trimis în primul rând 


sale cărți din 1995, Gerald O'Collins adaugă un capitol despre „Ma- 
tricea iudaică“ a vieţii lui Isus. Vezi Gerald O'Collins, Chrastology: 
A Biblical, Historical, and Systematic Study of Jesus; second edition 
(Oxford University Press, Oxford, 2009), 21-43. 

1. În ultimul secol, o mulțime de cârţi savante s-au focalizat asupra 
lui Isus în contextul său evreiesc antic. Dintre catolici, vezi Joseph 
Ratzinger (Papa BenedicrXVI), Jesus von Nazaret (Libreria Editrice 
Vaticana, Ciută del Vaticano, I, 2007; II, 2011; Il], 2012 — ed. rom. 
I, RAO, 2007; II, Galaxia Gutenberg, 2012: III, ARCB, 2014); Branc 
Picre, Jesus, he Tribulation, and the End ofhe Exile: Restoration Escha- 
tology and the Origin of the Atonement (WUNT 2.204; Tiibingen, 
Mohr Siebeck; Grand Rapids; Baker Academic, 2005); John P. Meyer, 
A Marginal Jew, 4vol. (Doubleday, New York, 1991, 1994,2001, 2009); 
Ben E. Meyer, The Aims of Jesus (SCM Press, London, 1977). Dintre 
protestanți, vezi N.T. Wright, Jesus and the Victory of God (Fortress, 
Minneapolis, 1996); Craig A. Evans, Jesus and His Contem poraries: 
Comparative Studies (E.]. Brill, Leiden, 1995); E.P. Sanders, Jesus 
and Judaism (Fortress, Philadelphia, 1985); Joachim Jeremias, New 
Testament Theology: the Proclamation of Jesus, trans. John Bowden 
(SCM Press, London, 1971). Printre cercetătorii evrei, vezi David 
Flusser (împreună cu Steven Notley), 7/e Sage from Galilee. Redis- 
covering Jesus' Genius (Eerdmans, Grand Rapids, 2007); Amy-Jill 
Levine, T/e Misunderstood Jeur, Geza Vermes, Jesus the Jew (Fortress, 
Minneapolis, 1973); Joseph Klausner, Jesus of Nazareth: His Life, 
Times, and Teaching, trans. Herbert Danby (Macmillan, New York, 
1925). 

„la oile pierdute ale casei lui Israel“ (Matei 10, 5). Aceasta 
înseamnă că, în principiu, toate învățăturile sale erau adre- 
sate unui public evreiesc, dintr-un mediu evreiesc. 

De exemplu, la prima predică rostită în sinagoga din 
orașul său natal, Nazaret, Isus a început să-și dezvăluie iden- 
titatea mesianică într-un mod foarte evreiesc. Nu a strigat 
pe stradă, nici nu a răcnit de pe acoperișuri: „Eu sunt Mesia!“ 
Ci a luat sulul profetului Isaia și a găsit locul unde se vorbea 
despre venirea unui eliberazor „uns“ (vezi Isaia 61, 1-4). După 
ce a citit profeția, Isus a închis sulul și a spus către ascultătorii 
săi: „Astăzi s-a împlinit scriptura aceasta în auzul vostru“ 
(Luca 4, 21). Cu aceste cuvinte, El le-a vestit conaţionalilor 
săi că speranţa îndelungată a venirii lui Mesia, „Cel uns“ (în 
ebraică maşia/P), se împlinise în sfârșit — în El. După cum 
vom vedea pe parcursul acestei cărți, aceasta a fost prima 
dintre multele ocazii în care Isus avea să folosească Scripturile 
evreiești pentru a se dezvălui unui public evreiesc ca mult 
aşteptatul Mesia al evreilor.! 





1. În acest studiu voi considera cele patm Evanghelii drept măr- 
turii istorice vrednice de crezare pentru cuvintele și faptele lui Isus. 
În felul acesta urmez tradiția creștină precum şi învățătura oficială 
a Bisericii catolice, promulgată în :965 la Conciliul Ecumenic Vati- 
can Il. După ce reafirmă „originea apostolică“ a Evangheliilor după 
Matei, Marcu, Luca şi loan, Vatican II adaugă „Sfânta Maică Bise- 
rica a afirmat și afirmă cu tărie şi cu toată statornicia că cele patru 
Evanghelii amintite, a căror istoricitate o susţine fără șovăire, transmit 
fidel ceea ce Isus, Fiul lui Dumnezeu, trăind printre oameni, a făptuit 
și a învățat realmente, pentru mântuirea lor veşnică, până în ziua în 
care a fost înălțat la cer“ (Constituţia Dogmatică despre Revelația 
divină, Dei Verbum 19). Întrucât această carte se adresează unui pu- 
blic larg, nu voi intra în dezbateri savante privind autenticitatea 
anumitor pasaje din Evanghelii, ci voi avea aceeași abordare ca aceea 
din scrierea Papei Benedict XVI, Isus din Nazaret. Cu vigoarea sa 
obișnuită, Papa Benedict își rezumă abordarea astfel: „Isus din 

SĂ NU BEI SÂNGELE 


Cu toate acestea, dacă Isus se privea cu adevărat ca Mesia 
al evreilor, atunci avem de-a face cu un fel de puzzle istoric. 
Pe de o parte, Isus s-a inspiratdirect din Scripturile ebraice 
pentru multe din cele mai vestite învățături ale sale. (Gân- 
diți-vă din nou la predica din sinagoga de la Nazaret.) Pe 
de altă parte, a spus lucruri ce păreau să contrazică direct 
Scripturile ebraice. Poate cele mai şocante dintre acestea 
sunt învățăturile sale cu privire la mâncatul trupului și 
băutul sângelui său. Conform Evangheliei lui loan, într-o 
altă sinagogă evreiască, într-o altă zi de sâmbătă, Isus a rostit 
următoarele cuvinte: 


„Adevăr, adevăr vă spun: de nu veți mânca trupul 
Fiului omului și de nu veți bea sângele lui, nu veţi avea 
viață în voi. Cine mănâncă trupul meu și bea sângele 
meu are viață veşnică și Eu îl voi învia în ziua de apoi. 
Căci trupul meu este adevărată hrană și sângele meu, 
adevărată băutură.“ Acestea le-a spus în sinagogă, 
învățând în Cafarnaum. (loan 6, 53-54. 59) 


Şi iarăși, la Cina de pe urmă, în noaptea în care a fost trădat: 


Pe când mâncau, Isus, luând pâinea, a binecuvântat-o, 
a frânt-o și dând-o ucenicilor, a spus: „Luaţi, mâncaţi, 
acesta este trupul meu. Şi, luând potirul și aducând mul- 


Evanghelii [este] Isus cel adevărat, «sus cel istoric» în adevăratul sens. 
Sunt convins şi sper că şi cititorii vor putea vedea că această figură 
este mult mai logică şi, chiar din punct de vedere istoric, mult mai 
de înţeles decât reconstrucţiile cu care ne-am confruntat în ultimele 
decenii. Cred că tocmaiacest Isus cel din Evanghelii — este o figu- 
ră convingătoare şi care are un sens din punct de vedere istoric“ (Cu- 
vânc înainte la vol. |, ed. rom., p. 15). 

țumire, le-a dat lor spunând: „Beţi din acesta toți: acesta 
este sângele meu al Legământului, care pentru mulți se 
varsă spre iertarea păcatelor“. (Matei 26, 26—28) 


Care este înţelesul acestor cuvinte ciudate? Ce a vrut 
Isus să spună când le-a zis ascultătorilor săi evrei din sinagogă 
că trebuie să-i mănânce trupul și să-i bea sângele pentru a 
avea viață veșnică? Și ce a vrut să spună când le-a zis uceni- 
cilor săi evrei că pâinea de la Cina cea de taină este „trupul“ 
său, iar vinul, „sângele“ său? De ce le-a poruncit El să le pri- 
mească drept hrană și băutură? 

Vom cerceta aceste chestiuni și multe altele pe parcursul 
acestei cărți. Deocamdată vreau doar să arăt că istoria creş- 
tinismului dezvăluie zeci de reacţii diferite.! De-a lungul 
secolelor, majoritatea creştinilor au luat cuvintele lui Isus 
la propriu, crezând cu tărie că pâinea și vinul din Euharistie 
se preschimbă într-adevăr în trupul şi sângele lui Cristos. 
Alţii însă, mai ales începând cu Reforma protestantă din 
secolul al XVI-lea, cred că Isus vorbea doar simbolic. Mai 
sunt și alții, precum unii istorici moderni, care neagă că 
Isus ar fi putut spune așa ceva, chiar dacă e scris în toate 
cele patru Evanghelii și în scrierile sfântului Pavel (vezi 
Marei 26, 26-29; Marcu 14, 22-25; Luca 22, 14—30; loan 6, 
53-58; 1 Corinteni 11, 23-26). 


1. De exemplu: Matthew Levering, Sacrifice and Communisy: 
Jewish Ofering and Christian Eucharist (Blackwell, Oxford, 2005); 
James T. O'Connor, The Hidden Manna: A Theology of the Eucharist, 
ediţia a doua (Ignatius, San Francisco, 2005); Rock Kereszty, Wed- 
ding Feast of the Lamb: Eucharistic Theology fiom a Biblical, Historical, 
and Systematic Perspective (Hillenbrand, Chicago, 2004); Thomas 
Nash, Worzy /s the Lamb: The Biblical Roots ofthe Mass (Ignatius, 
San Francisco, 2004); Louis Bouyer, Eucharist: Theology and Spiri- 
tuality of the Eucharistic Prayer (University of Notre Dame Press, 
Notre Dame, Ind., 1968). 

Motivele acestui dezacord sunt mai multe. Mai întâi, 
caracterul șocant al cuvintelor lui Isus. Cum ar putea cineva, 
fie el şi Mesia, să le poruncească alor săi să-i mănânce trupul 
şi să-i bea sângele? După cum consemnează Evanghelia lui 
Ioan, când ucenicii lui Isus au auzit prima dată această 
învățătură, au spus: „Greu este cuvântul acesta! Cine poate 
să-l asculre?“ (loan 6, 60). Cuvintele lui [sus le-au deranjat 
atât de tare urechile, încât nici nu mai puteau să-l asculte. 
Şi, efectiv, mulți dintre ei l-au părăsit şi „nu mai umblau cu 
EI“ (loan 6, 66). lar EL i-a lăsat să plece. Încă de la început, 
oamenii au considerat porunca lui Isus de a-i mânca trupul 
şi a-i bea sângele extrem de supărătoare. 

Un alt motiv de dezacord este oarecum mai subtil. Chiar 
dacă Isus vorbea la propriu despre a-i mânca trupul şi a-i 
bea sângele, ce putea însemna o astfel de poruncă? Vorbea 
cumva de canibalism — mâncatul cărnii unui cadavru ome- 
nesc? Deşi nu există în Biblia ebraică nici o poruncă explicită 
împotriva canibalismului, acesta era cu siguranță considerat 
tabu. Din nou, Evangheliile dau mărturie despre această 
reacție. „Atunci iudeii au început să se certe între ei spunând: 
«Cum poate acesta să ne dea trupul să-l mâncăm?»“ (loan 
6, 52). Este o întrebare bună și merită un răspuns bun. 

Poate cea mai puternică obiecţie la cuvintele lui Isus 
vine din înseși Scripturile ebraice. După cum ştia orice evreu 
din Antichitate, Biblia interzice cu strășnicie unui evreu să 
bea sângele unui animal. Deși multe religii păgâne considerau 
băutul sângelui ca fiind un element perfect acceptabil al 
cultului, Legea lui Moise l-a interzis explicit. Dumnezeu ară- 
tase acest lucru foarte limpede în diferite împrejurări. Să 
luăm, de pildă, următorul citat: 


Tor ce se mișcă și e viu să vă fie hrană [...]. Dar carne 
cu viața ei — cu sânge —să nu mâncaţi. (Geneză 9, 3—4) 

Dacă un om din casa lui Israel sau din străinii care 
locuiesc în mijlocul lor mănâncă sânge de orice fel, 
îmi voi întoarce fața impotriva celui ce mănâncă sân- 
gele și-l voi nimici din mijlocul poporului său. Căci 
viața trupului este în sânge. Vi l-am dat ca să-l puneţi 
pe altar, ca să slujească de ispășire pentru sufletele 
voastre, căci prin viața din el face ispășire sângele. De 
aceea am zis fiilor lui Israel: Nimeni dintre voi să nu 
mănânce sânge și nici străinul care locuiește în mij- 
locul vostru să nu mănânce sânge. (Levitic 17, 10-12) 


Când vei dori, vei putea să junghi vite și să mănânci 
carne în toate cetățile ale, cât îţi va fi dat prin bine- 
cuvântarea Domnului [...], numai sângele să nu-l 
mâncaţi, ci să-l vărsaţi pe pământ ca apa. (Deutero- 
nom 12, 15—16) 


E limpede că interdicţia de a bea sânge de animal era 
serioasă. Încălcarea ei însemna ruperea de Dumnezeu și de 
poporul lui. Observaţi şi că era o lege universală. Dumnezeu 
cerea nu numai poporului ales să o păzească, ci și „străinilor“ 
care locuiau în mijlocul lui. În sfârşit, observați motivul in- 
terdicției. Oamenii nu trebuiau să consume sânge pentru 
că „viața“ sau „sufletul“ (ebr. nefeș) animalului se află în sânge. 
După cum afirmă Leviticul, „sângele este cel care face ispă- 
şire, prin puterea vieții sale“. În vreme ce savanții continuă 
să dezbată ce înseamnă cu exactitate aceasta, un lucru e lim- 
pede: în lumea antică, evreii erau cunoscuţi pentru refuzul 
lor de a consuma sânge.! Cuvintele lui Isus de la Cina cea de 
taină devin şi mai misterioase pe acest fond biblic. Ca evreu, 
cum ar fi putut El să le poruncească ucenicilor să-i mănânce 


1. Vezi John E. Handey, Levizicus, 2 volume (World Biblical Com- 
mentary 4; Word Books, Dallas, 1992), 273-277. 

trupul și să-i bea sângele? N-ar fi însemnat aceasta o încălcare 
explicită a legii biblice împotriva consumării sângelui?! 
Într-adevăr, chiar dacă Isusa intenţionat doar o exprimare 
simbolică, aum a putut spune aşa ceva? Oare această poruncă 
n-ar fi însemnatincălcarea spiritului Legii, dacă nu a literei 
ei? După cum remarcă savantul evreu Geza Vermes, 


Imagistica mâncatului unui trup omenesc și mai ales 
a băutului sângelui..., chiar folosită metaforic, sună 
cu totul strident într-un mediu cultural evreiesc din 
Palestina (cf loan 6, 52). Cu profund înrădăcinatul 
lor tabu cu privire la sânge, ascultătorii lui Isus vor fi 
fost cuprinși de scârbă la auzul unor astfel de cuvinte.? 


Aşadar ce să înțelegem din aceste cuvinte ale lui Isus? 


PRIN OCHII EVREILOR DIN ANTICHITATE 


În această carte voi încerca să arăt că spusele lui Isus 
trebuie luate în serios. Împreună cu majoritatea creştinilor 
de-a lungul istoriei, eu cred că Isus însuși a afirmat că este 
cu adevărat și realmente prezent în Euharistie. În demersul 


1- Desigur, Isus este uneori învinuit că merge împotriva tradiţiilor 
fariseilor, ca în cazul smulgerii spicelor în zi de sabat (Matei 12,1— 
8). Dar nu există dovezi că ar fi încălcat vreodată cu bună știință 
Legea lui Moise și sunt multe dovezi că a respectat-o toată viaţa. 
După cum spune în Predica de pe Munse: „Să nu credeţi că am 
venit să nimicesc legea și profeţii; n-am venit să nimicesc, ci să 
împlinesc“ (Matei 5, 17). Vezi, de ex. E.P. Sanders, Jewisb Law from 
Jesus to the Mishnab: Five Studies (SCM Press, London; Trinity 
Press International, Philadelphia, 1990), 190. 

2. Geza Vermes, The Religion of Jesus the Jew (Fortress, Minnea- 
polis, 1993), 16. 

meu îl voi urma pe apostolul Pavel, fariseu din secolul I și 
specialist în Legea iudaică. El a zis: 


Vă vorbesc ca unor oameni chibzuiți. Judecaţi voi înşivă 
ce vă spun: Potirul binecuvântării, pe care-l binecu- 
vântăm, nu este oare împărtășire cu sângele lui Cristos? 
Pâinea pe care o frângem nu este oare împărtășire cu 
trupul lui Cristos? (1 Corinteni 10, 15-16) 


Scopul meu este să explic în ce fel un evreu din secolul |, 
precum Isus, Pavel, sau oricare dintre apostoli, putea să treacă 
de la credința că a bea orice fel de sânge — și cu atât mai mult 
sânge de om — este spurcăciune în fața lui Dumnezeu la 
credința că a bea sângele lui Isus este realmente necesar 
pentru creștini: „Dacă nu veți mânca trupul Fiului omului 
şi nu veţi bea sângele lui, nu veţi aveaviață în voi“ (loan 6, 53). 

Penuru a atinge acest scop, va trebui să ne întoarcem în 
timp la secolul 1 d.Cr. ca să înțelegem ce făcea și spunea 
Isus în contextul său originar. Într-o anumită măsură, aceasta 
va însemna renunțarea la „ochelarii“ noștri moderni pentru 
a încerca să vedem lucrurile așa cum le vedeau primii iudeo- 
creştini. Când privim la misterul Cinei de pe urmă cu ochii 
unui evreu din Antichitate, în lumina cultului, credințelor 
şi speranțelor lui, vom descoperi ceva remarcabil. Vom 
descoperi că există mult mai multe lucruri în comun între 
iudaismul antic și creştinismul timpuriu decât ne-am fi 
putut aştepta. Într-adevăr, vom descoperi că tocmai credința 
iudaică a primilor creştini le-a dat posibilitatea să creadă că 
pâinea şi vinul din Euharistie sunt realmente trupul și 
sângele lui Isus Cristos. 

Din nefericire, de îndată ce încercăm să facem acest 
lucru, suntem confruntaţi cu o problemă. Ca să-l auzim pe 
Isus în felul în care îl vor fi auzit primii săi ucenici, trebuie 
să ne familiarizăm cu două surse-cheie de informaţii: 

(1) Scripturile ebraice numite îndeobşte Vechiul Testament, 
şi (2) străvechea tradiție iudaică, consemnată în scrieri care 
nu se află în Biblia ebraică. 

Or, dacă experiența mea cu studenţii poate constitui un 
indicator, mulți cititori moderni — mai ales creştini — găsesc 
că Scripturile ebraice constituie un teritoriu nefamiliar și 
plin de capcane. Acest lucru este adevărat mai ales în pri- 
vinţa pasajelor din Vechiul Testament care descriu ritualuri, 
jertfe și alte acte de cult ale evreilor din vechime — pasaje 
care vor fi foarte importante pentru noi în explorarea 
ultimei Cine a lui Isus cu prietenii săi înainte de răstignire. 
Cât despre vechile scrieri iudaice in afara Bibliei — precum 
Mișna și Talmudul — deși mulți au auzit de ele, adesea nu 
sunt prea citite de neevrei, cu excepția specialiştilor în 
studii biblice. 

De aceea, înainte de a începe, este de folos să indic pe 
scurt scrierile iudaice la care mă voi referi în cursul acestei 
cărți. (Cititorul va voi poate să însemneze această pagină 
pentru a se referi la ea în viitor, pe măsură ce înaintăm.) 
Vreau să subliniez aici că nu sugerez în nici un fel că Isus însuși 
le va fi citit, mai ales că unele dintre ele au fost consemnate 
în scris multă vreme după moartea sa. Ceea ce vreau să spun 
estecă multe dintre ele depun mărturie despre vechi tradiții 
iudaice care vor fi circulat în timpul lui Isus și care manifestă 
o putere remarcabilă de a explica pasaje din Noul Testament 
ce reflectă practici şi credințe iudaice. 

Având în minte aceste lucruri!, după Vechiul Testament 
însuși, unele dintre cele mai importante surse iudaice la care 
voi recurge sunt următoarele: 


1. Vezi Craig A. Evans, Ancient Text; for New Testament Studies: 
A Guide to Background Literature (Peabody, Hendrickson, Mass., 
2005), 173—255; Lawrence H. Schiffman, From Text to Tradition: A 
History of Second Ternple Judaism (KT AV, New Jersey, 1991), 177-200, 

* Manuscrisele de la Marea Moartă: veche colecţie de 
manuscrise iudaice copiate cândva între secolul al 
II-lea î.Cr. şi anul 70 d.Cr. Această colecţie conține 
numeroase scrieri din perioada celui de-al Doilea 
Templu, în care a trăit Isus. 


* Scrierile lui losephus: istoric evreu și fariseu care a 
trăit în secolul | d.Cr. Aceste scrieri constituie 
mărturii extrem de importante despre istoria și 
cultura evreilor din timpul lui Isus și al Bisericii 
primare. 


* Mișna: colecţie impresionantă a tradiţiilor orale 
ale rabinilor evrei care au trăit între cca şo î.Cr. şi 
200 d.Cr. Majoritatea acestor tradiţii se axează pe 
chestiuni juridice şi liturgice. Pentru iudaismul 
rabinic, Mişna rămâne mărturia cu cea mai mare 
autoritate despre tradiţia iudaică, în afară de Bi- 
blia însăși. 


* Targumurile: vechi traduceri și parafrazări ale Bibliei 
din ebraică în aramaică. Acestea au început să apară 
cândva după exilul babilonian (597 î.Cr.), când 
mulți evrei vorbeau aramaica în loc de ebraică. Nu 
există consens între specialişti în privinţa datării lor 
exacte. 


* Talmudul babilonian: vastă compilaţie — peste trei- 
zeci de volume — a tradiţiilor unor rabini care au trăit 
aproximativ între anii 220 și oo d.Cr. Talmudul 


220-239; James VanderKam şi Peter Flint, The Meaning of the Dead 
Sea Scroll (Fortress, Minneapolis, 2002); H.L. Strack şi Giinrer 
Stemberger, Introduction to the Talmud and Midrash, trad. şi ed. 
Markus Bockmuehl (Fortress, Minneapolis, 1996). 

conţine atât opinii juridice, cât și interpretări biblice, 
în forma unui comentariu masiv al Mișnei. 


* Midrașurile: străvechi comentarii la diferite cărți 
ale Bibliei. Deşi unele părți sunt mai târzii decât 
Talmudul, conțin multe interpretări ale Scripturii 
atribuite unor rabini care au trăit în timpurile 
Mişnei și ale Talmudului. 


Acestea nu constituie nicidecum totalitatea scrierilor 
evreieşti antice care sunt relevante pentru înțelegerea Noului 
Testament, însă ele sunt cele la care mă voi referi cel mai 
frecvent în această carte. 

Vreau mai ales să subliniez importanța literaturii rabinice: 
a Mișnei, a Talmudului și a Midrașurilor. Deşi multe dintre 
aceste scrieri au fost editate după vremea lui Isus, atât 
specialiștii rabinici, cât și cercetătorii Noului Testament sunt 
de acord că, folosite cu precauție, sunt totuși foarte impor- 
tante de studiat!. În primul rând, rabinii pretind adesea că 
păstrează tradiții încă de pe vremea când mai exista Templul 
(înainte de 70 d.Cr.). În multe cazuri suntem îndreptăţiți 
să le dăm crezare. Mai mult, spre deosebire de sulurile de 
la Marea Moartă sau de scrierile lui Iosephus, literatura 
rabinică joacă și astăzi un rol important în viața comuni- 
tăţilor evreieşti. Din acest motiv, voi da o atenţie deosebită 


1, Exemple de folosire a literaturii rabinice pentru studierea lui 
Isus: vezi Levine, The Misunderstood Jew, Craig A. Evans, Jesus and 
His Contemporaries: Comparative Studies (Brill, Leiden, 2001); San- 
ders, Jewis Law from Jesus to the Misbnab; Vermes, Jesus the Jew. 
Vezi şi Herbert W. Basser, „The Gospels and Rabbinic Litera- 
ture“ în The Missing Jesus: Rabbinic Judaism and the New Testament, 
eds. Bruce Chilton, Craig A. Evans și Jacob Neusner (Brill, Leiden, 
2002), 77-99. 

Mişnei și Talmudului, care sunt încă socotite de mulţi evrei 
drept martorii cei mai autorizaţi ai tradiției evreieşti antice. 
"Ținând seama de toate acestea, ne putem concentra acum 
asupra acelor credințe străvechi ale evreilor despre venirea 
lui Mesia care pot să arunce o lumină asupra cuvintelor euha- 
ristice ale lui Isus. Din păcate, mulți cititori de azi sunt prea 
puțin familiarizați cu credinţele evreieşti privitoare la venirea 
lui Mesia. Într-adevăr, o mare parte din ceea ce învață cititorii 
creștini despre ideile mesianice evreieşti este adesea supra- 
simplificat, presărat cu exagerări sau de-a dreptul eronat. 
Așadar, ca să putem situa învăţăturile lui Isus în contextul 
lor istoric, trebuie să mergem puțin în urmă și să răspundem 
la câteva întrebări mai ample: Ce așteptau evreii din seco- 
lul 1 să facă Dumnezeu? Ştim că mulți se așteptau ca EI să-l 
trimită pe Mesia, însă cum și-l închipuiau ei pe Mesia? Ce 
credeau ei că se va întâmpla când el avea să vină în sfârșit? 


2 
CE AȘTEPTAU EVREII? 


CE FEL DE MESIA? 


Dacă îi întrebi pe cei mai mulţi astăzi ce așteptau evreii 
pe vremea ui Isus, vei auzi probabil ceva de felul: „În seco- 
lul 1 d.Cr. evreii așteptau să vină ur Mesia pământesc, politic, 
care să-i elibereze de Imperiul Roman şi să restituie pămân- 
cul lui Israel proprietarilor lui de drepr“. 

Ideea unui Mesia pur politic, cu scopuri pur politice, 
s-a răspândit destul de mult chiar printre cei care nu sunt 
foarte familiarizați cu Biblia sau cu iudaismul antic. Ştiu 
aceasta din experiență personală, pentru că mi-am petrecut 
ultimii ani călătorind prin ţară și ținând conferințe despre 
Isus şi despre iudaism. În această perioadă am descoperit 
în repetate rânduri că, deși mulți creștini recunosc că nu prea 
ştiu multe despre practicile şi credința evreilor din Antichi- 
tate, singurul lucru de care toţi par să fi auzit este ideea că 
evreii aşteptau doar un Mesia militar — un rege războinic 
caresă aducă biruinţa învingând imperiul cezarilor şi resta- 
bilind stăpânirea pământească a Israelului. 

Acest lucru este, în parte, adevărat. Unii evrei din timpul 
lui Isus aşteptau într-adevăr doar eliberarea politică de sub 
stăpânirea romană. Cei dintâi dintre aceştia erau zeloții!, o 


1. Vezi Martin Hengel, The Zealos (T&T Clark, Edinburgh, 1961). 

grupare evreiască din secolul I, denumită astfel din cauza 
iubirii lor pline de zel față de pământul lui Israel şi urii lor 
la fel de pline de zel față de Roma. Însă a spune că topi evreii 
de pe vremea lui Isus așteptau doar un Mesia politic este o 
exagerare. Deşi conține o sămânță de adevăr, această afir- 
maţie nu dă seama de bogata diversitate a speranțelor de 
viitor ale evreilor de pe vremea lui Isus.! 

Căci, dacă iei și citeşti serios scrierile evreieşti antice — mai 
ales cărțile Scripturii (Vechiul Testament) și mărturiile stră- 
vechii tradiții iudaice (Mișna, Targumurile, Talmudul?) — 
vei găsi ceva cu totul surprinzător. Vei găsi că mulți evrei 
antici așteptau mult mai mult decât un simplu Mesia militar. 
Vei găsi că mulți dintre ei așteptau restaurarea lui Israel 
printr-un nou exod. 


1. Pentru o bună trecere în revistă a speranțelor de viitor ale evrei- 
lor obișnuiți, vezi mai ales, E.P. Sanders, /uzaism: Practice €- Belief 
6&BCE-665CE, London (SCM Press; Trinity Press International, 
Philadelphia, 1992) 279-303; David E. Aune, Apocalypricinn, Prophegy, 
and Magic in Early Christianity OVUNT 199; Mohr Siebeck, 
Tiibingen, 2006), 13—38. 

2. Dacă nu este specificat alefel, toate traducerile din pseudo-epi- 
grafele iudaice sunt luare din James H. Charlesworth, ed., The Old 
Testament Pseudepigrapba, 2 vol. (Anchor Bible Reference Library, 
Doubleday, New York, 1983, 1985) şi roate traducerile manuscriselor 
de la Marea Moartă sunt luare din Florentino Garcia Martinez şi 
Eiber:].C. Tigchelaar, The Dead Sea Scrolb Study Edition, 2 vol. (Eerd- 
mans, Grand Rapids, 2000). Dacă nu este specificat alefel, traducerile 
din Midrash Rabbah sunt din H. Friedman şi M. Simon, Midrash 
Rabbab (io vol.; repr. Soncino, London, 1992). 

SPERANŢA EVREILOR ÎNTR-UN NOU EXOD 


Care era speranța evreilor într-un nou exod? Ei se aștep- 
tau ca Dumnezeul lui Israel să-și izbăvească poporul cam la 
fel cum o făcuse cu veacuri în urmă, pe vremea lui Moise, 
în timpul celui dintâi exod. Exista speranța că, atunci când 
s-ar ivi zorile timpului mântuirii, Dumnezeu avea să reia 
evenimentele care avuseseră loc în timpul fugii din Egipt. 

Pentru a înțelege mai limpede acest lucru, trebuie să cu- 
noaștem elementele de bază ale celei dintâi ieșiri din Egipt. 
Relatarea se găseşte în cărţile veterotestamentare ale Exodu- 
lui, Leviticului, Numerilor și Deuteronomului. Aici citim 
povestea lui Moise, eliberarea celor douăsprezece triburi ale 
lui Iacob din robia egipteană, urgiile și Trecerea, rătăcirea 
prin pustie și, în sfârșit, călătoria israeliților către ţara făgă- 
duită a Canaanului. Este relatarea unor evenimente care au 
avut loc cândva pe la sfârșitul mileniului al doilea î.Cr., cu 
mult peste o mie de ani înainte de nașterea lui Isus. 

Conform Scripturii, această ieșire din Egipt a luat sfârșit 
atunci când losua a condus, în cele din urmă, cele douăspre- 
zecetriburi în pământul făgăduinţei. Cu toate acestea, din 
motive pe care le vom cerceta mai jos, profeții Vechiului 
Testament au prezis și că Dumnezeu va provoee, într-o bună 
zi, un nouexod. Trăsăturile esenţiale ale acestui nou exod se 
pot rezuma în patru evenimente-cheie: (1) venirea unui nou 
Moise; (2) încheierea unui nou Legământ; (3) construirea 


1. Pentru discuţiile ştiinţifice despre noul exod, vezi, de exemplu, 
David W. Pao, Ac and she Isaianic New Exodus (Baker Academic, 
Grand Rapids, 2000); Rikki E. Wars, /saiah5 New Exodus in Mark 
(Baker Academic, Grand Rapids, 2000); Dale C. Allison, Jr, The New 
Moses: A Mattheian Typology (Fortress, Minneapolis, 1993); Jean Da- 
niclou, $.]., From Shadows to Reality: Studies in the Biblical Typology 
of the Fathers (Newman, Westminster, Md., 1960), 153—228. 

unui nou Templu; şi (4) călătoria spre un nou pământ al 
făgăduinţei. 

După cum vom vedea, o înţelegere corectă a noului exod 
nu numai că va arunca lumină asupra așteprării majorității 
evreilor din timpul lui Isus. Va ajuta şi la explicarea modului 
în care Isus a căutat, în mod deliberat, să împlinească în El 
însuşi aceste speranțe ca Mesia al evreilor. Îndeosebi, noul 
exod ne va oferi primele trei chei pentru a desluși misterul 
Cinei de taină: Paștele, Mana și Pâinea Prezenţei. 

Să ne oprim, așadar, o clipă ca să cercetăm componentele 
de bază ale acestei speranţe de viicor a evreilor din Antichitate. 


1. Noul Moise 


La prima ieșire din Egipt, Dumnezeu i-a salvat pe israeliți 
printr-un eliberator: Moise. Profeţii Vechiului Testament 
au spus că Dumnezeu avea să-și salveze din nou poporul 
într-o zi printr-un nou eliberator: Mesia. Din această per- 
spectivă, viitorul eliberator avea să fie ca un nou Moise. 

În privința celui dintâi Moise, istoria lui e bine cunoscută. 
Când s-a născut Moise, cele douăsprezece triburi ale lui 
Israel — care urmau să moștenească pământul făgăduit de 
Dumnezeu lui Avraam — se aflau în exil în Egipt (vezi Gene- 
ză 15). În loc să domnească precum „o împărăție de preoți“ 
în pământul făgăduinței din Canaan, ei lâncezeau în robie 
sub Faraon, regele Egiptului (Exod 1-2). Când Moise, el 
însuşi israelit, a crescut, a fost trimis de Dumnezeu să eli- 
bereze triburile lui Israel din mâna egiptenilor și să-i aducă 
acasă în pământul făgăduinței, „o ţară șiroind de lapte și 
miere“ (Exod 3, 7-12). Biblia ne spune că Moise a făcut acest 
lucru cu ajutorul a zece urgii miraculoase, care au culminat cu 
moartea tuturor fiilor întâi-născuţi ai egiptenilor, cu jerrfirea 
mielului de Paşti și cu marea trecere a Mării Roşii (Exod 7-15). 

După ce i-a scos pe israeliți din Egipt, Moise a petrecut 
patruzeci de ani cu ei în pustiu, conducându-i cu răbdare (și, 
uneori, cu mai puţină răbdare) către pământul făgăduinței. 
A murit chiar la marginea țării Canaanului, după ce și-a în- 
deplinit misiunea încredințată de Dumnezeu. După cum 
spune Biblia, când Moise a murit, nu era „nimeni asemenea 
lui“ în tot Israelul; nici după aceea nu s-a ridicat în Israel 
vreun profet „asemenea lui Moise, pe care să-l fi cunoscut 
Domnul față către faţă“ (Deuteronom 34, 10). 

Aşa se termină istoria lui Moise. Dar nu este sfârșitul isto- 
riei lui Israel, pentru că în mileniul care s-a scurs între ieșirea 
din Egipt şi naşterea lui Isus două nenorociri mari au lovit 
poporul lui Dumnezeu, nenorociri care aveau să dea naștere 
speranţei unei noi eliberări aduse de Dumnezeu. Mai întâi, 
în 722 î.Cr., celezece triburi din Nord ale lui Israel au fost 
duse în exil de Imperiul Asirian și împrăștiate printre nea- 
murile păgâne dimprejur (vezi 2 Regi 25-27). Deşi în acest 
moment făgăduinţa făcută de Dumnezeu celor douăsprezece 
triburi cu privire la pământ părea a fi fost încălcată, de-a 
lungul acestorevenimente tragice s-a născut speranța că Dum- 
nezeu va trimite cândva poporului său un nou eliberator, 
un nou Moise. 

În tradiţia ebraică antică, această speranță privitoare la 
un nou Moise era, de fapt, înrădăcinană în făgăduinţa lui Moise 
însuşi. Cartea Deuteronomului spune că, puţin timp înainte 
de moarte, Moise a profeţit că cele douăsprezece triburi 
aveau să se răzvrătească împotriva Legii lui Dumnezeu și, 
ca urmare, aveau să fie alungate din pământul făgăduinței 
(Deuteronom 4, 26-27). Totuși, pe lângă aceste prevestiri 
ale unei pedepseviitoare, Moise mai spune și că Dumnezeu 
avea să-i trimită lui Israel un alt eliberator, un profet ca el: 


[Moise a grăit poporului zicând:) „Domnul Dumne- 
zeul tău îţi va ridica, din mijlocul tău, dintre frații tăi, 

un profet ca mine: pe acela îl vei asculta; după cum ai 
cerut de la Domnul Dumnezeul tău, la Horeb, în 
ziua adunării, zicând: «Să nu mai aud glasul Dom- 
nului Dumnezeului meu și focul acesta mare să nu-l 
mai văd, ca să nu mori» Şi Domnul mi-a spus: «Bine 
au grăit! Le voi ridica din mijlocul fraţilor lor uz 
profet asemenea ție şi voi pune cuvântul meu în gura 
lui şi el le va grăi tot ce le poruncesc Eu.“ (Deutero- 
nom 18, 15—18) 


În tradiția iudaică mai târzie, aceste cuvinte au fost in- 
terpretate drept o profeție despre Mesia, cel uns (7nașiaP), 
care avea să fie un nou Moise. Asemenea primului Moise, 
Mesia avea să fie trimis lui Israel într-o vreme de mare res- 
trişte, spre a-l elibera din robie. Luaţi, de pildă, cuvintele 
lui Rabbi Berekiah!, care a trăit în secolul al III-lea sau al 


IV-lea d.C.: 


Rabbi Berekiah a spus în numele lui Rabbi Isaac: 
„După cum a fost cel dintâi răscum părător (Moise), la 
felva fi și celălalt Răscum părător (Mesia). Ce se spune 
despre primul răscumpărăton «Și Moise și-a luat 
soția și pe fiii săi și i-a pus pe un asin» (Exod 4, 20). 
La fel va fi şi cu celălalt Răscumpărător, după cum 
se spune, «Smerit și călare pe un asin» (Zaharia 9, 9). 
După cum cel dintâi răscumpărător a făcut să cadă 
mana, după cum se spune: «lată, eu voi face să plouă 
peste voi pâine din cer» (Exod 16, 4), la fel și celălalt 


1. Sunt două personalităţi care poartă numele de Rabbi Berekiah, 
una din secolul al III-lea și alta din secolul al IV-lea al erei creș- 
tine. Vezi Jacob Neusner, Dictionary of Ancient Rabbis: Selections 
from be Jewish Encyclopedia (Hendrickson, Peabody, Mass. 2003), 
100-102, 

Răscumpărător va face să coboare mana, după cum 
sespune: «Să fie ca un câmp bogat de grâu pe pâmânv»“ 
(Psalmul 72, 16%). (Ecclesiastes Rabbab 1, 28)! 


Oricine cunoaște relatarea din Evanghelie despre intrarea 
triumfală a lui Isus în Ierusalim își dă seama că tradiția 
despre Mesia ce avea să vină călare pe un asin era foarte vie 
în secolul I (Marei 21, 1-11; Marcu 11, 1-10; Luca 19, 29—38; 
loan 12, 12-18). Pentru ceea ce ne interesează pe noi, lucrul 
principal din această tradiţie rabinică este că Mesia este în 
mod clar aşteptat să fie un nou Moise, ale cărui fapte să fie 
asemănătoare cu cele ale primului Moise. După cum Moise 
a ieşit din Egipt folosind un asin, la fel şi Mesia, spuneau 
rabinii, avea să vină, smerit și „călare pe un asin“, împlinind 
astfel profeția biblică a lui Zaharia. Şi, după cum Moise făcuse 
să coboare de sus mana miraculoasă, la fel, spuneau rabinii, 
Mesia avea să aducă într-o zi ploaie de pâine din cer. 


2. Noul Legământ 


În cel dintâi exod, Dumnezeu a făcut un legământ — o 
legătură sacră de familie — între El și poporul lui Israel. 
Acest legământ a fost pecetluit cu sângele de jerfă și încheiat 
printr-un ospăț ceresc. În noul exod, după cum au prevestit 
profeţii Vechiului Testament, Dumnezeu avea să facă un 


= Numerotarea psalmilor este cea din Biblia ebraică. În versiu- 
nea grecească a Septuagintei, Psalmii 9 și ro constituie Psalmul 9, de 
unde diferența de numerotare mai departe, până la a doua parte a 
Psalmului 147, care este numerotată 147 și apoi cifrele coincid între 
148-150 (n.t.). 

1. Traducere ușor adaptată din Midraș Rabbab, ediţia Soncino, 
care citeşte în mod ciudat „ogor de grâu“ în Ps. 72, 16. Citat în Allison, 
The New Moses, 85. 

nou legământ cu poporul său, legământ ce nu se va rupe 
niciodată. 

Se poate susține că încheierea primului legământ este 
unul din cele mai importante momente ale ieșirii din Egipt. 
Acest eveniment s-a petrecut când cele douăsprezece triburi 
ale lui Israel au ajuns la poalele muntelui Sinai. Acolo au 
intrat într-o nouă relație cu Dumnezeu și au început să 
primească învățături dumnezeiești despre felul în care să i 
se închine. Într-adevăr, conform Scripturii, motivul prin- 
cipal al ieșirii din Egipt a fost tocmai acela ca Israel să se 
poată închina, în mod liber, lui Dumnezeu. Precum Dum- 
nezeu i-a poruncit lui Moise să-i spună faraonului: „Israel 
este întâiul meu născut... dă-i drumul fiului meu ca să-mi 
aducă închinare“ (Exod 4, 22—23). Contrar opiniei curente, 
exodul nu a fost un fel de confiscare de bunuri din partea 
lui Dumnezeu, nici o simplă eliberare a poporului dintr-o 
sclavie politică. În fond, era vorba despre cult. În fond, era 
vorba de stabilirea unei relații sacre de familie între Dum- 
nezeu și popor printr-un legământ. 

De aceea Moise și israeliții sunt atât de preocupaţi să 
înceapă aducerea unei jertfe lui Dumnezeu de îndată ce 
ajung la muntele Sinai. Biblia ne spune că, la puțină vreme 
după primirea celor Zece Porunci (Exod 19-20), Moise „a 
construit un altar la poalele muntelui și doisprezece stâlpi, 
după cele douăsprezece seminţii ale lui Israel“ (Exod 24, 4). 
Şi, prin jertfa de închinare, Moise și israeliții și-au pecetluit 
legământul cu Dumnezeu. 


Apoi [Moise] a trimis tineri dintre fiii lui Israel să 
aducă arderi de tot și să jertfească Domnului tauri ca 
jerfă de împăcare. lar Moise a luat jumătate din sân- 
ge şi a pus-o în vase, iar cu cealaltă jumătate din sânge 
a stropit altarul. A luat apoi carzea legământului şi a 

citit-o în auzul poporului [...]. Moise a luat sângele 
și a stropit cu el poporul și azis: „ară sângele legămân- 
tului pe care l-a încheiat Domnul cu voi, pe temeiul 
tuturor acestor cuvinte.“ Apoi Moise și Aaron, Nadab 
și Abihu și şaptezeci dintre bătrânii lui Israel au urcat 
și l-au văzut pe Dumnezeul lui Israel, și sub picioarele 
lui era ca o pardoseală de safir limpede ca seninul 
cerului. Dar împotriva aleşilor lui Israel El nu și-a în- 
tins mâna; ei /-au privit pe Dumnezeu și au mâncat 
şi au băut. (Exod 24, 5-11) 


Două lucruri ies în evidență aici. Mai întâi, observați că 
legământul din Exod este pecetluit cu sânge, lucru simbo- 
lizat și înfăptuit de gestul lui Moise de a stropi cu „sângele 
legământului“ altarul — care îl reprezintă pe Dumnezeu — 
și poporul, care îl reprezintă pe Israel. Prin acest ritual, 
Dumnezeu face din Israel propria sa familie, „carnea și sân- 
gele“ său. Prin acest gest, ei sunt acum de același sânge, sunt 
rude. În al doilea rând, observați şi că încheierea legămân- 
tului nu se sfârșește cu moartea animalelor de jertfă, ci cu 
un ospăț ceresc. 

Din perspectiva legământului, acest lucru are sens. Unul 
dintre principalele lucruri pe care le fac familiile este să 
mănânce împreună. Însă această masă de pe muntele Sinai 
nu era un ospăț obișnuit. Într-adevăr, în toată istoria lui 
Israel, nimic de acest fel nu se va mai întâmpla. De îndată 
ce sângele legământului este vărsat pe altar, Moise și bătrânii 
nu urcă, pur și simplu, pe munte, ci sunt luati în „ceruri“, 
unde se ospătează în prezenţa lui Dumnezeu. „L-au privit 
pe Dumnezeu și au mâncat și au băut“ (Exod 24, 11). 

Din nefericire, după cum o arată limpede Vechiul Testa- 
ment, bucuria acestui ospăț ceresc nu a durat mult. Scurtă 

vreme după aceea, la poalele muntelui Sinai, mulți israeliți 
au încălcat legământul cu Dumnezeu închinându-se vițelului 
de aur (Exod 32). Şi nu era decât începutul. An de an, gene- 
raţie de generaţie, nenumărați israeliți au abandonat legă- 
mântul mozaic mergând după alți zei și intrând în legăminte 
cu aceștia. 

Dar Dumnezeu nu a renunţat la poporul său. La aproape 
o mie de ani după Moise, profetul leremia avea să proclame 
că Dumnezeu va face un legământ nou, mai mare decât 
legământul cu Moise. 


Iată vin zile — cuvântul Domnului — când voi încheia 
cu casa lui Israel şi cu casa lui luda za legământ nou. 
Nu ca legământul pe care l-am încheiat cu părinţii 
voştri în ziua când i-am luat de mână ca să-i izbăvesc 
din țara Egiptului, legămân pe care ei l-au călcat, 
deși Eu stăpâneam peste ei, grăieşre Domnul. Acesta 
e legământul pe care îl voi încheia cu casa lui Israel 
după zilele acelea, spune Domnul. Voi pune legea mea 
înlăuntrul lor şi în inima lor o voi scrie și Eu voi fi 
Dumnezeul lor, iar ei vor fi poporul meu. (leremia 


31, 31—33) 


În aceste cuvinte, legătura dintre legământul din timpul 
exodului şi noul legământ este foarte limpede. În primul 
rând, acest nou legământ, asemenea celui de la Munrele 
Sinai, avea să fie încheiat cu toate cele douăsprezece triburi 
ale lui Israel. Aceasta vrea să spună leremia vorbind despre 
„casa lui Israel“, referitor la celezecetriburi din nord exilate 
în 722 î.Cr., şi „casa lui uda“, referitor la cele două triburi 
din sud exilate în $87 î.Cr. Cu alte cuvinte, în ciuda tragi- 
celor exilări ale israeliților din pământul făgăduinței, când 
Dumnezeu va face noul legământ, îl va face cu toare cele 

douăsprezece triburi. Apoi, leremia pune explicit în contrast 
acest nou legământ cu cel de pe Muntele Sinai. Noul legă- 
mânt va fi mai mare decât cel încheiat atunci când Dumne- 
zeu i-a scos pe israeliți „din ţara Egiptului“. Şi, deși leremia 
nu spune, am putea întreba: oare și noul legământ va fi 
pecetluit, asemenea celui vechi, cu o jertfă? Şi va culmina 
oare şi el cu un ospăț ceresc? 

Curios, literatura rabinică nu are multe de spus despre 
noul legământ: subliniază doar că el nu aavut încă loc. De 
pildă, după Rabbi Hezekiah!, care a trăit, probabil, în secolul 
al III-lea d.Cr., profeția lui Ieremia se va împlini doar la 
sfârșitul timpurilor, când se va termina cu „lumea aceasta“ 
şi va începe „lunea viitoare“. 

Totuşi, aceasta nu înseamnă că rabinii au uitat de ospățul 
de legământ de la Muntele Sinai. Dimpotrivă, masa cerească 
descrisă în Exod 24 a devenit o imagine rabinică ce prefi- 
gurează era mesianicăa mântuirii. Conform tradiţiei iudaice, 
în lumea cea nouă creată de Dumnezeu, cei drepți nu se vor 
mai ospăta cu mâncare şi băutură pământească, ci cu „pre- 
zenţa“ lui Dumnezeu. 


În lumea ce va să vină nu există mâncare sau băutură 

..„ Cei drepţi şed purtând cununi pe cap și ospărân- 
du-se cu strălucirea prezenței dumnezeieşti, căci spune: 
„L-au privit pe Dumnezeu și au mâncat și au băut“ — 
Exod 24, 1. (Talmudul babilonian, Berzkorh 17 a? 





1. Identitatea lui Rabbi Hezekiah este greu de stabilit. Vezi Neusner, 
Dictionary of Ancient Rabbis, 192. Pentru citat, v. Ecclesiastes Rabbab 
2:1:1. Cf şi Song of Songs Rabbab 1:24. 

2. Talmud, ediţia Soncino, ușor adaptată. Pentru o adaptare simi- 
lară, vezi Joseph Klausner, The Messianic Idea în Israel, wr. W.E. Stines- 
spring (George Allen and Unwin, London, 1956), 412. 


CE AȘTEPTAU EVREI? 47 


Evident, această viziune antică despre viitor conţine 
mult mai mult decât un Mesia războinic! După cum sublinia 
cândva savantul evreu Joseph Klausner!, această tradiție 
rabinică descrie o eră în care „vederea lui Dumnezeu“ va 
lua locul „mâncării şi băuturii“ pământești. Este o speranță 
de reînnoire a legământului și de reluare a ospăţului ceresc 
al poporului lui Dumnezeu, astfel încâr el să se ospăteze 
veşnic, nu cu mâncare și băutură pământească, ci cu „pre- 
zența divină“ însăși. 


3. Noul Templu 


În primul exod, cultul adus lui Dumnezeu se desfășura 
în Cortul lui Moise, „templul“ portabil folosit de Israel în 
timpul peregrinării prin deșert. În noulexod, profeții au pre- 
vestit că lui Dumnezeu i se va aduce închinare într-un nou 
Templu? care avea să fie mai strălucitor decât fuseseră 
vreodată Cortul lui Moise sau Templul lui Solomon. 

Pentru a înţelege speranța evreilor cu privire la un nou 
Templu, trebuie să ne aducem aminte că, înainte de exo- 
dul din Egipt, în vremea Patriarhilor, nu exista un centru de 
cult anume. Cu aproape două mii de ani înainte de naş- 
terea lui Isus, Avraam, Isac și lacob îi aduceau închinare 


1. Klausner, The Messianic Idea in Israel, 4n. 

2. Studii excelente despre speranța evreilor referitoare la un nou 
Templu: G.K. Beale, The Temple and'he Church Mission: A Biblical 
Theology of the Dwelling Place of God (New Studies in Biblical 
Theology 17; Inter Varsity, Downers Grove, IIl., 2004); T. Desmond 
Alexander și Simon Gathercole, eds., Fleaven on Eareb: the Temple 
in Biblical Theology (Parer-Noster, Waynesboro, Ga., 2004); Yves Con- 
gar, O.P, The Mystery ofthe Temple (Newman, Westminster, Md., 
1962). 

lui Dumnezeu acolo unde se aflau, construind altare din 
piatră şi lemn în felurite locuri, pe tot pământul făgăduinței. 
Însă, după ce au plecat din Egipt cele douăsprezece triburi 
ale lui Israel şi au încheiat legământ cu Dumnezeu, primul 
lucru pe care l-a făcut Dumnezeu a fost să-i poruncească 
poporului să-i construiască un unic lăcaș de închinare — 
Cortul — în care preoții lui Israel să-i poată aduce cult lui 
Dumnezeu prin jertfe. De fapt, aproape jumătate din Cartea 
Exodului se ocupă cu descrierea Cortului și a felului în care 
a fost construit, adesea insistând până la obsesie asupra 
detaliilor. (Vezi Exod 25, 40, dar atenție: aici, majoritatea 
cititorilor Bibliei încep să moțăie!) 

Ca mărime, Cortul lui Moise! pare să fi fost relativ mic — 
cam 25 m lățime pe şo m lungime. Cu toate acestea, dimen- 
siunea lui fizică nu avea nimic de-a face cu importanța lui 
spirituală. Conform Cărţii Exodului, el era alcătuit din trei 
părți. Mai întâi, era așa-zisa Curte Exterioară, unde se afla 
Altarul de Aramă, pe care preoții aduceau lui Dumnezeu 
jertfe de animale. Apoi, în interior, era Sfânta, în care se 
aflau trei obiecte sacre: Sfeșnicul de aur (în ebraică mmerora/), 
Altarul aurit al Tămâierii şi masa aurită cu cele douăspre- 
zece pâini cunoscute sub numele de Pâinile Prezenței* (vezi 
Exod 25). În Sfânta, preoții lui Israel îi aduceau cult lui 
Dumnezeu prin ofrande nesângeroase: tămâie, pâine și vin. 
În sfârşit, era Sfânta Sfintelor, sanctuarul cel mai dinlăuntru, 


1. „Corcul lui Moise“: vezi Craig R. Koester, „Tabernacle“ în 
Eerdmans Dictionary of the Bible, ed. David Noel Freedman 
(Eerdmans, Grand Rapids, 2000), 1269-1270. Pentru un studiu mai 
amplu, vezi Craig R. Koester, The Duelling of God (Catholic Biblical 
Quarterly Monograph Series 22; Catholic Biblical Association, 
Washington, D.C., 1989). 

% În traducerile românești: „pâinile punerii-inainte“ (n.£.). 

care adăpostea Chivotrul aurit al Legămânvului, în care se aflau 
tablele celor Zece Porunci, un vas cu mană și toiagul lui 
Aaron (vezi Evrei 9, 1-5). Motivul pentru care Cortul avea 
o atât de mare importanţă pentru vechii israeliți era faprul că 
îl considerau locuinţa lui Dumnezeu pe pământ. De aceea 
îl numeau Cortul Înâlnirii: acolo Dumnezeu se „întâlnea“ 
cu ei sub forma unui nor de „slavă“ coborând din cer (vezi 
Exod 40, 34-38). 

Ceea ce ne interesează aici este faptul că acest Cortal lui 
Moise, lăcaşul de cult din timpul exodului, a devenit proto- 
tipul unui lăcaș permanent de închinare din pământul 
făgăduinţei: Templul lui Solomon. Acesta, construit la câteva 
sute de ani după Moise şi cu aproape o mie de ani înainte 
de naşterea lui Isus, era, esențialmente, o versiune mai mare 
și mult mai strălucitoare a Cortului (1 Regi 6-8). Și el era 
locuința lui Dumnezeu pe pământ și locul unde se aduceau 
jertfe de închinare. Era împărţit în trei, cu Menorab de aur, 
cu Altarul Tămăâierii, cu Pâinea Prezenţei şi cu Chivorul Legă- 
mântului în centru. Totuși, spre deosebire de Cort, care 
era portabil, Templul lui Solomon era o clădire de piatră 
placată din belșug „cu aur“ și împodobită cu sculpturi ce 
închipuiau îngeri, palmieri și flori (1 Regi 8, 22—32). Arătând 
astfel, nu este surprinzător că Templul din Ierusalim! era 
mândria și bucuria întregului Israel. 

Din păcate însă, Templul lui Solomon nu a durat foarte 
mult. La doar câteva secole după ce a fost terminat, a fost 
distrus de Imperiul Babilonian. În 587 î.Cr., când babilo- 
nienii au năvălit în pământul făgăduinței, nu numai că au 


1. După cum scrie N.T. Wrighe, „Templul era punctul central al 
tuturor aspectelor vieţii poporului evreu... Importanța lui la toate 
nivelurile nu poare fi supraestimară“. N.T. Wrighr, The New Testa- 
ment and the People o f God (Fortress, Minneapolis, 1992), 224. 

capturat populaţia din regatul de sud, Iuda, ci au şi ars ceta- 
tea lerusalimului, făcând Templul una cu pământul (2 Regi 
25). Aceasta a fost perioada exilului babilonian, când cei din 
luda au fost scoși din pământul făgăduinței și duși să trăiască 
printre neamuri. Însăaceastă situație a avut și un sfârșit. În 
cele din urmă, Babilonul a fost înlocuit de imperiul pers, 
iar regele Cirus al Persiei avea o altă atitudine față de evrei. 
Prin 539 î.Cr., el nu numai că le-a îngăduit evreilor să se în- 
toarcă în țara lor, ci le-a și permis să reconstruiască Templul 
(Ezra 1). Însă noul Templu — cunoscut ca al Doilea Templu — 
nu era nici pe departe atât de strălucitor ca Templul lui 
Solomon. Într-adevăr, Biblia spune că, după ce s-a construit 
al Doilea Templu, „bătrânii“ care apucaseră să vadă primul 
Templu au plâns pentru că nu se compara cu splendoarea 
Templului lui Solomon (Ezra 3, 10-13). 

De-a lungul istoriei tragice a lui Israel, profeții Vechiului 
Legământ vorbiseră tot mai des despre un viitor Templu, 
un nou Templu, pe care Dumnezeu însuși avea să-l constru- 
iască la vremea mântuirii, în timpul noului exod. 

De pildă, profetul Micah (Miheea) afirmă că, în zilele de 
pe urmă, Dumnezeu avea să statornicească „muntele casei 
Domnului“ — adică muntele Templului — drept cel mai 
înalt munte de pe pământ (Micah 4, 1-2). Oricine a fost la 
Ierusalim știe că micul deal pe care era construit Templul 
lui Solomon nu are cum să fie „cel mai înalt“ munte de pe 
pământ! Aceasta este o profeție cu privire la un nou Templu, 
Templul definitiv de la sfârşitul timpurilor. În mod asemă- 
nător, cartea lui Isaia vorbește despre o zi în care Dumnezeu 
îşi va preamări Templul astfel încât acesta avea să devină 
„casă de rugăciune pentru toate popoarele“ (Isaia 56, 6-7; 60, 
1-7). Profetul lezechiel spune că atunci când va veni, în 
sfârşit, noul David (Mesia), Dumnezeu își va așeza „lăcașul 

sfânt“ în mijlocul lui Israel pentru totdeauna, iar neamurile 
se vor converti la cultul Domnului (lezechiel 37, 24-28). 
În sfârşit, profetul Haggai (Ageu) merge până la a afirma că 
splendoarea viitorului "Templu va fi „rai mare decât a celui 
dintâi“ — adică mai mare chiar decât cea a Templului lui 
Solomon (Haggai 2, 6-9). 

Pe scurt, profeții Vechiului Testament depun mărturie 
statornică despre speranța într-un nou Templu, care nu 
numai că va recâștiga slava pierdută a Templului lui Solo- 
mon, Ci O va și întrece. 

Același lucru este valabil și despre textele iudaice extra- 
biblice. Și ele vorbesc despre speranța unui nou Templu. De 
exemplu, sulurile de la Marea Moartă!, care datează cu 
puțin timp înainte de Isus și chiar din vremea lui, conțin 
multe profeții de acest fel. Într-adevăr, unul dintre cele mai 
lungi manuscrise găsite, Su/u/ Templului, are mai bine de 
șaizeci de coloane în care este descris în detaliu noul Templu. 
Şi rabinii din vechime credeau că va fi într-o bună zi un 
nou Templu. În orice caz, ei par să se fi rugatzilnic pentru 
restaurarea cultului de la Templu, cerându-i lui Dumnezeu 
în rugăciune zilnică să „aducă înapoi închinarea? în Sfânta 
Sântelor“ (S/hemoneb Esreh 17). În mod curios, unii rabini 


1. „Sulurile de la Marea Moartă“: vezi Sanders, /esus and /udaism, 
77-90, pentru o colecţie de surse. 

2. „Să aducă înapoi închinarea“: deși forma de astăzi a acestei 
rugăciuni e mai târzie decât timpul lui Isus, există mărturii puternice 
că „fundamentul acestei rugăciuni“ vine din secolul 1 d.Cr., sau 
chiar de mai dinainte (cf Mișna, Berakorh 4:3, Taanith 2:2; NT 
Fapte 3:1). Vezi Emil Schiirer, The History of the Jewish People in the 
Age of Jesus Christ, 3 vol., eds. Geza Vermes, Fergus Millar, Matthew 
Black, Martin Goodman (T &T Clark, Edinburgh, 1973-1987), 2: 
455-463 (citatul la 455-456). 

credeau şi că noul Templu va fi construit de Mesia însuşi. 
Un comentariu rabinic spune: 


Când Regele Mesia, care sălășluiește la miază-noapte, 
se va trezi, va veni și va construi Templul, care este 
situat la miază-zi. Aceasta se potrivește cu textul „L-am 
stârnit de la miază-noapre și a venit.“ (Isaia 41, 25) etc. 
(Numeri Rabbah 13, 2) 


Această speranță privind noul Templu este extrem de 
importantă pentru a înțelege aşteptările de viitor ale vechilor 
evrei. Pe vremea lui Isus, regele Irod! și urmașii lui cheltui- 
seră mult timp și mulți bani transformând cel de-al doilea 
Templu într-una din minunile lumii antice (vezi loan 2, 20). 
Însă și acest Templuavea multe neajunsuri, mai ales faptul 
că Sfânta Sânrelor era goală, întrucât chivotul legământu- 
lui se pierduse la distrugerea Ierusalimului, cu câteva secole 
în urmă. După cum nespune losephus, în secolul 1 d.Cr., în 
Sfânta Sfintelor nu era „absolut nimic“ (Be//um Judai- 
cum 5, V, $). 

În această situație nu e de mirare că mulți evrei aşteptau 
încă noul Templu strălucitor despre care profeții spuseseră 
că va fi construit în vremea venirii lui Mesia. 


4. Noul Pământ al Făgăduinței 


În primul exod din Egipt, cele douăsprezece triburi ale 
lui Israel au pornit într-o călătorie spre pământul făgăduinței, 


1. Vezi Peter Richardson, Ferod: King of the Jews and Friend of 
the Romans (Fonress, Minneapolis, 1999); Ehud Netzer, The Arcbi- 
tecture of Herod, the Great Builder (Baker Academic, Grand Rapids, 
2008). 

spre ţara Canaanului, pe care Dumnezeu făgăduise să i-o 
dea lui Avraam şi urmașilor lui. În noul exod, profeții au pre- 
vestit că Dumnezeu îi va duce atât pe Israel, cât și neamurile 
păgâne într-un nou Pământ al Făgăduinței!, pe care aveau 
să-l stăpânească pe veci (Isaia 60, 21). 

În privința primului exod, istoria acestui pământ făgăduit 
este bine cunoscută. Ea începe atunci când Dumnezeu îl 
cheamă pe Avraam din patria sa, Urul Caldeii (Irakul de 
astăzi) şi îi făgăduiește lui și urmașilor lui „pământul“ 
Canaanului (Israelul de astăzi) (Geneză 12,1—3). La început, 
făgăduinţa pare să se fi împlinit. Isac, fiul lui Avraam, și 
Iacob, nepotul lui, au locuit într-adevăr în acel pământ 
(Geneză 22-36). Însă, printr-o serie de evenimente petrecute 
cu Iosif și cu ceilalți fii ai lui Iacob, urmașii lui Avraam, 
Isac și lacob au ajuns în cele din urmă să locuiască în Egipt, 
în afara Pământului Făgăduinței, vreo patru sute de ani, 
până pe timpul lui Moise (Geneză 37-50). După cum am 
văzut mai înainte, de la naşterea lui Moise şi până la trecerea 
Iordanului de către Iosua, istoria exodului din Egipt este 
esențialmente istoria întoarcerii celor douăsprezece triburi 
în pământul făgăduit lui Avraam. Este istoria felului în care 
Dumnezeu aduce poporul din sclavie și din exil într-un 
„pământ bun și întins, pământul care șiroieşte de lapte și 
miere“ (Exod, 8). 

Totuși, istoria nu se încheie aici. Căci poporul lui Israel 
nu a rămas acolo pentru totdeauna. După cum am arătat 
mai sus, în 722 î.Cr., zece din cele douăsprezece triburi ale 


1. Vezi W.D. Davies, The Gospel and the Land: Early Christianity 
and Jewish Territorial Doctrine (University of California Press, 
Berkeley, 1974); Karen ]. Wenell, Jesus and Land: Sacred and Social 
Space in Second Temple Judaism (T & T Clark, London, 2007). 

lui Israel au fost alungate din Pământul Făgăduinţei de 
către Imperiul Asirian şi împrăștiate printre neamurile pă- 
gâne. La mai puţin de două secole, istoria s-a repetat, și Im- 
periul Babilonian a făcut același lucru cu cele două triburi 
rămase, luda și Beniamin, ducându-le în Babilon. Acum, 
deşi în 539 î.Cr. cele două triburi din sud au început să se 
întoarcă în pământul lui Israel, până în secolul] — în epoca 
lui Isus — cele zece triburi din nord rămăseseră tot împrăș- 
tiate și pierdute printre neamuri. (Aceasta este originea 
legendei „triburilor pierdute ale lui Israel“!.) Din acest motiv 
și fiindcă Dumnezeu făgăduise cu jurământ să-i dea țara 
lui Avraam, profeţii Vechiului Testament au prevestit că, 
într-o bunăzi,aveasă existe o „întoarcere în țară“ definitivă, 
un nou exod către un nou pământ al făgăduinței. 

Această speranţă într-un nou exod, într-o adunare a 
poporului lui Dumnezeu care era risipit, se află pretutindeni 
în paginile Scripturii ebraice. De exemplu, profetul Amos 
spunecă, într-o zi, Dumnezeu își va sădi poporul „în țara 
lor“, așa încât să nu mai fie niciodată „smulși din pământul 
pe care li l-am dat“ (Amos 9, 14-15). Și Oseea prevestește 
că, la vremea noului legământ, toare cele douăsprezece 
triburi vor fi semănate din nou în „țară“ (Oseea 1, 10-11; 2, 
16-23). În sfârșit, Ieremia afirmă că, atunci când va avea 
loc noul exod, Dumnezeu le va da celor douăsprezece triburi 


1. Despreadunarea laolaltă a triburilor pierdure, vezi Brant Pitre, 
Jesus, the Tribulation, and e E ndofthe Exile, 31-40; Paula Fredriksen, 
Jesus of Nazareth, King of the Jews (Random House, New York, 
1999), 98; Dale C. Allison, Jr., Jesus of Nazaret: Millenarian Prophet 
(Fortress, Philadelphia, 1998), 101-102, 141; Sanders, /uaisrn, 291—294; 
David C. Greenwood, „On Jewish Hopes for a Restored Northern 
Kingdom“, Zeitschrifi fiir die alttestamenuliche Wissenschaft 38 (1976), 
376-385. 

„O ţară încântătoare“ ca moștenire (leremia 3, 15—19). Și sunt 
mule alte profeții de acest fel.! 

Fascinant la această speranță biblică este însă faptul că 
se întrevede că viitorul Pământ al Făgăduinţei nu va fi 
neapărat identic cu țara pământească a lui Israel. Acest lucru 
este deja implicit în vestita profeție a lui Naran despre 
împărăția veşnică a lui David (2 Samuel 7). Aici, Dumne- 
zeu făgăduieşte că va „rândui un /oc pentru poporul meu 
Israel“ și că îl va „sădi şi el se va așeza pe locul său“ (2 Samuel 
7, 10). Însă acest „loc“ nou nu se poate referi la pământul 
lui Israel, deoarece în vremea lui David toate cele două- 
sprezece triburi locuiau ej zacolo. La fel de straniu, profetul 
lezechiel descrie viitorul pământ al făgăduinţei ca fiind 
„precum grădina Edenului“ (lezechiel 36, 33—35) și pune în 
legătură întoarcerea celor douăsprezece triburi ale lui Israel 
cu învierea morţilor (lezechiel 37). Este aceasta doar o refe- 
rire la ţara Canaanului? Sau lezechiel are in vedere o călătorie 
spre un loc mai măreț? 

În sfârşit, și lucrul cel mai important, cartea lui Isaia de- 
scrie în mod repetat noul exod ca pe o călătorie a poporu- 
lui lui Dumnezeu către un nou Ierusalim (vezi Isaia 43; 49; 
60). În mod remarcabil, viziunea lui Isaia descrie atârviitorul 
Ierusalim, cât și ţara viitoare ca făcând parte dintr-un „cer 
nou și un pământ nou“ — adică o creaţie cu torul nouă. 


Căci iată, eu fac ceruri noi și un pământ nou şi nimeni 
nu-și va mai aminti de cele de odinioară şi la inima 
nimănui nu se vor mai sui. Bucuraţi-vă și veseliți-vă 
în veci de ceea ce voi face, căci, iată, fac din Ierusalim 
bucurie şi din poporul lui, veselie. (Isaia 65, 17-18) 





1. Vezi, de ex., lezechiel 20, 36, 41-42; Davies, The Gospel and 
the Land, 39. 

Eu ştiu faptele și gândurile lor și vin să adun toate 
neamurile și limbile... Și îi vor aduce pe toți frații 
voştri din toate neamurile ca ofrandă Domnului... pe 
muntele meu cel sfânt, Lerusalimul, spune Domnul... 
Căci precum cerurile cele noi și pământul cel nou pe 
care le voi face Eu vor rămâne înaintea mea, spune 
Domnul, la fel vor rămâne și urmașii voştri. .. (Isaia 
66, 18.20.22) 


Cu ale cuvinte, și în Scripturile ebraice există motive 
să credem că profeţii aveau în vedere un nou exod, către un 
nou Pământ al Făgăduinței, care va fi mai mare decât pă- 
mântul făgăduinței de la exodul din Egipt. 

Dacă privim scrierile iudaice din afara Bibliei, găsim și 
acolo dovezile unei speranțe care depășește simpla întoarcere 
lumească în țară.! De exemplu, într-o scriere din secolul 1 
d.Cr., descoperim ideea că adevărata „ţară sfântă“ este „lu- 
mea de sus“, unde se află tronul lui Dumnezeu. Spre deose- 
bire de țara pământească a Canaanului, pământul ceresc al 
făgăduinței va dăinui veșnic și este chiar identificat drept 
„împărăţia“ lui Dumnezeu (vezi Testamentul lui 1ov 33 9. 
Și mai importantă este mărturia Mișnei, care spune: 


1. Nu afirm că toți evreii vedeau la fel țara viitoare. După cum 
spune W.D. Davies: „Nu exista o singură învățătură despre Țară, clar 
definită şi normativă, ci, aşa cum se întâmplă de obicei în iudaism, 
o multitudine de idei și de aşteptări nutrite în mod variat și nesis- 
tematic.“ Totuşi, „părerea că întreaga eshatologie iudaică era legată 
de lumea aceasta nu poate fi acceptată, deoarece foarte multe surse 
anticipează o ordine transcendentă sau schimbări supranaturale «la 
sfărşicul timpurilor»“ (Davies, The Gospel and he Land, 157). 

2. Pentru o introducere la Testamentul lui lov, vezi R.P. Spiter, 
„Testament of Job“ în James H. Charlesworth, O/d Testament 
Pseude pigrapba, 2 vol. (Anchor Bible Reference Library; Doubleday, 
New York, 1983, 1985), 1: 829-837. 

Toţi fiii lui Israel au parte în lumea viitoare, căci este 
scris: „Toţi cei din poporul tău, drepți fiind, pentru 
totdeauna vor moşteni pământul: mlădița sădită de 
mine, făptuirea mâinilor mele, ca să fiu preamărit.“ 
— Isaia 60, 21. (Mișna, Sanbedrin 10,1)! 


După cum au constatat cercetătorii, în această tradiție 
iudaică, „a moșteni pământul“? înseamnă a avea parte de 
„lumea ce va să vină“ — o expresie rabinică obișnuită pentru 
lumea nouă din era mântuirii. Această interpretare a Mişnei 
este confirmată ulterior de Talmudul babilonian. Conform 
Talmudului, întoarcerea triburilor pierdute ale lui Israel în 
pământul făgăduinței este identificată explicit drept intrarea 
lor în „lumea viitoare“ (San/edrin mob). Această identificare 
este semnificativă, căci arată că și iudaismul rabinic — adesea 
caracterizat ca fiind interesat mai mult de „lumea aceasta“ 


1. Traducerile din Mișna sunt luate din Herbert Danby, The 
Misbnab (Oxford University Press, Oxford, 1933), dacă nu este in- 
dicat altceva. 

2. Vezi Davies, The Gospel and the Land, 123. 

3. Textul completspune: „Rabinii noştri au dat învățătura: Cele 
zece triburi nu au parte în lumea ce va să vină, căci spune: «Şi i-a 
smuls Domnul de pe pământul lor cu mânie și cu furie şi cu aprin- 
dere mare (Deur. 29, 27).» «Şi i-a smuls Domnul de pe pământul lor 
se referă la [lumea aceasta; «şi i-a aruncat într-o altă țară» — în lumea 
ce va să vină: aceasta este părerea lui Rabbi Akiba... Rabbi Simeon 
ben luda a spus: Dacă faprele lor sunt ca în ziua de astăzi, nu se vor 
întoarce; altfel, o vor face. Rabbi a spus: Vor intra in lumea ce va să 
vină, aşa cum s-a spus: «În ziua aceea, când se va suna din trâmbița 
cea mare, [și vor veni cei care stăteau să piară în ţara Asiriei şi fugarii 
din ţara Egiptului. Ei se vor închina înaintea Domnului, pe mun- 
tele cel sfânt al Ierusalimului) (Isaia 27, 13)»“ (Talmudul babilonian 
Sanbedrin, uob). 

în speranţele sale de viitor — putea vedea aici pământul 
făgăduinței dreprsemnal unei creații viitoare. Şi nu este o 
coincidență că atât Mișna, cât și Talmudul citează vedenia 
noului Ierusalim din Isaia 60, 21 ca temei al acestei nădejdi 
de viitor. 

Pe scurt, cel puţin pentru unii iudei din Antichitate, 
mai ales pentru cei influențați de cartea lui Isaia, în vreme 
ce primul exod însemnase o întoarcere în țara făgăduită pămân- 
tească, noul exod avea să fie diferit. Avea să însemne o 
călătorie spre un nou pământ al făgăduinței și către un nou 
lerusalim. Evident, acest nou pământ avea să fie cu mulr 
mai măreț decât cel făgăduit lui Moise. Nu avea să fie o țară 
obișnuită, ci parte din „Lumea ce va să vină“. 

În acest moment, ar trebui să ne fie limpede că, deși unii 
iudei aşteptau, poate, doar un Mesia războinic, lucrurile 
nu stăteau neapărat așa cu toți. În conformitate cu Scrip- 
turile şi cu anumite tradiţii iudaice antice, pentru alții, spe- 
ranța de viitor consta în mult mai mult. Era speranța venirii 
lui Mesia, careavea să fie nu numai rege, ci și profet și făcă- 
tor de minuni precum Moise. Era speranţa încheierii unui 
nou și veşnic legământ, care avea să culmineze cu un ospăț 
ceresc unde cei drepți aveau să-l vadă pe Dumnezeu și să 
se îndestuleze din prezența divină. Era speranța construirii 
unui nou Templu măreț, în care Dumnezeu avea să fie ado- 
rat în veci de veci. În sfârşit, era o speranță a adunării po- 
porului lui Dumnezeu în Pământul Făgăduinţei dintr-o 
lume creată din nou. Așa cum spusese Domnul în cartea 
lui Isaia: 


Nu vă mai amintiţi de cele din trecut, 
la cele de odinioară nu mai cugetaţi. 
Iată, Eu fac ceva nou; 

de pe acum se ivește: oare nu vă daţi seama? 
Voi face în pustiu o cale 
și râuri în pământ uscat. 
(Isaia 43, 18—19) 


Pe scurt, în conformitate cu Vechiul Testament și cu 
tradiţiile iudaice antice, speranța poporului lui Dumnezeu 
era readucerea lui Israel din exil, adunarea neamurilor 
păgâne şi înnoirea creaţiei înseși. Era speranța că Dumnezeu, 
printr-un nou exod, avea cândva „să facă toate noi“ (Apo- 
calipsa 21, $). 


ISUS ŞI NOUL EXOD 


Cu acestea în minte, putem pune acum întrebarea capi- 
tală: există vreun motiv pentru a crede că Isus însuși aștepta 
un nou exod? 

Având în vedere ce am spus până acum, răspunsul este 
„Da“, iar speranța într-un nou exod ajută mult la descifrarea 
înţelesurilor din cuvintele și acțiunile lui Isus. Totuși, înainte 
de a ne adânci în detalii ce vor fi utile pentru înşelegerea mai 
ales a Cinei de Taină, va fi de folos să înfățișăm această aș- 
teptare pe care o avea Isus într-un mod mai general, făcând 
câteva scurte observaţii. 

Mai întâi, este important să avem în vedere că, în vremea 
lui Isus, speranța evreilor cu privire la un nou exod nu era 
doar ceva îngropat în vechile profeţii. Dimpotrivă, istoricul 
evreu losephus ne relatează lucruri ce sugerează că ideea 
unui nou exod era atât de răspândită în secolul 1 după Cris- 
tos, încât mai multe figuri ce aveau popularitate pe atunci 
au promis să săvârșească minuni care aminteau de ieșirea din 
Egipt. lată, de pildă, următoarele două relatări: 

Pe când Fadus mai era procuratorul ludeii, un șarla- 
tan cu numele de Theudas a convins o uriașă mulțime 
de oameni să-l însoțească împreună cu avuțiile lor 
până la fluviul Iordan. El s-a dat drept profet și pretin- 
dea că prin magicul său cuvânt era în stare să despartă 
apele Iordanului, înlesnind trecerea însoțitorilor lui 
pe celălalt mal. (Antichitări iudaice, 20, V, 1) 


În vremea aceea a venit la lerusalim un egiptean care 
se dădea drept profet, îndemnând gloata de plebei să 
urce împreună cu el pe Muntele Măslinilor, situat 
la cinci stadii distanță de oraș. Acolo zicea el că voia 
să arate cum, la porunca lui, zidurile Ierusalimului se 
vor prăbuși, făgăduind oamenilor că vor pătrunde în 
oraș prin spărnurile lor. (Antichităţi iudaice, 20, VIII, 6)! 


Aceste figuri, pe care cercetătorii moderni? le denumesc 
„profeţi de semne“, își împrumutau clar trăsăturile de la cei 
mai memorabili conducători ai exodului: Moise, care a des- 
picat apele Mării Roşii (Exod 15), și Iosua, care a dărâmat 
zidurile cetăţii Ierihon (Iosua 6). Într-adevăr, şi Theudas, și 
egipteanul erau destul de cunoscuți pentru a merita să fie 
menţionaţi nu doar de losephus, ci și de Rabbi Gamaliel 
în Faptele Apostolilor (Fapte $, 33—39). Din păcate pentru 
ei, nu s-aales nimic de promisiunile lor: Theudas a fost prins 
de procuratorul roman și decapitat, iar cavaleria romană a 
măcelărit patru sute dintre cei care-l urmaseră pe egiptean, 





1. Flavius Josephus, Antichirăţi iudaice 2, trad. rom. lon Acsan 
(Hasefer, Bucureşti, 2004), 558, 567. 

2. Vezi Craig, S. Keener, The Historical Jesus of the Gospel (Eerd- 
mans, Grand Rapids, 2009), 239-241; Rebecca Gray, Propbetic Figures 
in Late Second Temple Jewish Palestine: The Evidence from Josephus 
(Oxford University Press, New York, 1993). 

el însuși abia scăpând cu viață. Ce ne interesează pe noiaici 
este faptul că existența unor astfel de figuri demonstrează 
că, pe vremea lui Isus, speranţele evreilor privitoare la un 
nou exod erau cât se poate de vii în „poporul de rând“. 

Având în minte acest context istoric, când ne întoarcem 
la Evanghelii, pare limpede că multe dintre cuvintele și fap- 
tele lui Isus funcționează și ca semne ale mult aștepratului 
nou exod.! La fel ca Theudas și ca egipteanul, Isus a spus 
și a făcut gesturi în public care vor fi evocat amintiri din 
timpul ieșirii din Egipt. Dar, spre deosebire de Theudas și 
de egiptean, Isus nu doar a făgăduit semne miraculoase ale 
noului exod, ci le-a și înfăptuit. 

De exemplu, cum am văzut mai sus, Scripturile pre- 
vestesc viitoarea venire a unui profet asemenea lui Moise 
(Deuteronom 18). Așadar, cum își începe Isus misiunea 
publică? Mergând în pustiu și postind „patruzeci de zile“, 
așa cum postise Moise „patruzeci de zile și patruzeci de 
nopți“ în pustiu, pe muntele Sinai (Exod 34, 28). Mai mult, 
în Evanghelia după loan, Isus preschimbă apa în vin, drept 
„cel dintâi semn al său“ (loan 2,1—11), aşa cum Moise pre- 
schimbase apa în sânge ca unul dintre primele „semne“ 
împotriva Faraonului, înaintea ieșirii din Egipt (Exod 7, 
14-24). Prin astfel de acţiuni, Isus le spune, de fapt, ascul- 
tătorilor săi evrei: „Eu sunt noul Moise, venit să inaugureze 
noul exod“. 





1. Keener, The Historical Jesus of the Gospel, 238-244; Brant Pitre, 
Jesus, the Tribulation and the End of the Exile, 137-159, 447-451, 
486-491; Dale C. Allison, Jr., „Q's New Exodus and the Historical 
Jesus“ în The Sayings Source Qand the Historical Jesus, ed. A. Linde- 
mann (Leuven University, Leuven, 2001), 295-428. Vezi și Brant 
Pitre, „The Lord's Prayer and the New Exodus“, Letrer d- Spirit 2 
(2006), 69-96. 

La fel, conform profetului Ieremia, la vremea noului 
exod, Dumnezeu avea să facă un „nou legământ“ cu poporul 
său, un legământ mai maredecât cel făcut când Dumnezeu 
i-a scos „din ţara Egiptului“ (leremia 31, 31—32). Şi cum își 
încheie Isus misiunea publică? În Cenacol, în seara dinaintea 
morţii sale, ia un potir cu vin și spune: „Acest potir este 
Legământul cel nou, în sângele meu, care se varsă pentru 
voi“ (Luca 22, 20; 1 Corinteni 11, 25). Cu acest gest, Isus 
spune și „împlinesc profeția despre noul legămânr prin 
moartea mea“. 

Lucrul cel mai izbitor este, poate, faptul că arunci când 
este întrebat direct de ucenicii lui loan Botezătorul dacă El 
este Mesia, Isus răspunde trimițând la una dintre profeţiile 
lui Isaia despre noul exod: 


„Mergeţi și povestiţi-i lui loan ceea ce auziţi și vedeți: 
orbii văd, șchiopii umblă, leproșii sunt curățiți și surzii 
aud, morţii învie și săracilor li se binevesteşte. Şi 
fericit este cel care nu se va poticni din pricina mea.“ 
(Matei 11, 4-6; Luca 4, 18—19) 


Atunci se vor deschide ochii celor orbi 

şi urechile celor surzi vor auzi; 

atunci șchiopul va sări ca cerbul 

şi va striga de bucurie limba celui mut, 
căci vor izvori în pustiu ape și pâraie în deșert. [...) 
Şi va fi acolo cărare și drum 

şi se va chema „calea cea sfântă“. [...] 

Cei izbăviţi de Domnul se vor întoarce 

şi vor veni în Sion cu strigăte de veselie 

şi bucurie veșnică va încununa capul lor... 
(Isaia 35, s—10) 

În fapr, Isus le spune ucenicilor lui Ioan: „Minunile mele 
sunt semne ale noului exod despre care vorbeşre Isaia și Eu 
sunt vestitorul mesianic al mântuirii“.| 

Pe scurt, din perspectiva evreilor antici, în lumina 
speranțelor lor comune de viitor, misiunea publică a lui 
Isus era plină cu asupra de măsură de semnele mult 
aşteptatului nou exod. El pare să-și fi modelat în mod voit 
acţiunile? atât după Scripturi, cât și după tradițiile ebraice 
privind venirea lui Mesia. 

Înainte de a încheia acest capitol, se cuvine să observăm 
că legătura dintre Isus și exod era percepută de autorii 
Evangheliilor. Luca, mai ales, subliniază importanța acestei 
speranţe, în relatarea sa despre Schimbarea la faţă a lui Isus. 
Acolo găsim aceste cuvinte remarcabile: 


Iar ca la opt zile după cuvintele acestea, [Isus], luându-i 
pe Petru, pe loan și pe lacob, s-a suit pe munte ca să se 
roage. Şi, pe când se ruga El, chipul feței sale s-a schimbat 
şi îmbrăcămintea i s-a făcut albă strălucitoare. Şi iată, 
doi bărbați grăiau cu El — Moise și lie —, care, arătân- 
du-se în slavă, vorbeau despre p/ecarea lui pe care avea s-o 
împlinească în lerusalim. (Luca 9, 28—31) 


Aici, cuvântul „plecarea“ traduce de fapt grecescul exodos, 
„ieșire“, și a fost folosit ca un eufemism pentru moarte, dar 


1. Vezi Keener, The Historical Jesus of the Gospel, 240; Ben 
Wicheringron, Te Cbristology of Jesus (Fortress, Minneapolis, 
1991), 171. 

2. Despre faptul că Isus își înșelegea propriile acțiuni drept mesia- 
nice, vezi Michael E. Bird, Are You he One Who Ls to Come? The His- 
torical Jesus and the Messianic Question (Baker Academic, Grand 
Rapids, 2009); Keener, The Historical / esus of the Gospel, 256-282; 
Joseph Ratzinger (Papa Benedict XVI), Isus din Nazaret, 1: 276-305; 
Wright, Jesus and the Victory of God, 447-539. 

făcând aluzie și la exodul din Egipt. În contextul din seco- 
lul I, faptul că Luca alege acest cuvânt este plin de sens. Căci 
ne oferă un indiciu esențial despre când avea să se împli- 
nească, de fapt, acest exod: în timpul pătimirii și morţii lui 
Isus la Ierusalim. 

Într-adevăr, întreaga relatare despre Schimbarea la față 
a lui Isus sugerează că acest nou exod, deşi întemeiat pe cel 
vechi, avea să fie şi asemănător, și radical diferit. În vechiul 
exod, Dumnezeu îl identificase pe Israel drept fiul său: 
„Israel este întâiul meu născut și îţi spun: Lasă-l pe fiul meu 
să plece ca să-mi aducă închinare“ (Exod 4, 22). În noul 
exod, despre care e vorba în timpul Schimbării la faţă, Dum- 
nezeu spune despre Isus: „Acesta este Fiul meu preaiubit: 
de El să ascultați“ (Luca 9,35). Cu ale cuvinte, Isus nu e 
doar un nou Moise. El este și noul Israel, Fiul preaiubic al 
lui Dumnezeu, care va trece prin noul exod în propria sa 
persoană. Prin pătimirea şi moartea sa — „plecarea“ sa din 
Ierusalim — Isus însuși va conduce poporul lui Dumne- 
zeu în noul pământ al făgăduinței, în „lumea înnoită“ (Marei 
19, 28). 

Desigur, dacă aceste legături sunt corecte, ele nasc mai 
multe întrebări decât răspunsuri. Cea dintâi este aceasta: 
Dacă [sus se aştepta la un nou exod, cum gândea EI că va 
începe acesta? 


3 
NOUL PAȘTE 


După cum am văzut în capitolul anterior, mulți iudei 
care trăiau pe vremea lui Isus nu așteptau doar un Mesia 
pământesc care să vină să-i elibereze din strânsoarea Impe- 
riului Roman. Nici nu așteptau pur și simplu un salvator 
politic care să instaureze o societate perfectă. Numeroși 
erau cei care așteptau ceva cu mult mai măreț. Așteptau un 
nou exod. 

Această veche speranță a evreilor este importantă fiindcă 
ne oferă prima cheie pentru descifrarea tainei Cinei de pe 
urmă. Orice evreu din vechime știa că, dacă va fi un nou exod, 
ar trebui să fie și un nou Paşte. 

În primul exod, cele douăsprezece triburi ale lui lacob 
nu au plecat, pur și simplu, din Egipt. Au fost eliberate de 
Dumnezeu. În vremea lui Moise, poporul israeliților nu a 
decis, pur și simplu, într-o bună zi, să lepede jugul robiei. Au 
fost răscumpăraţi de Domnul. Şi, deși Moise a făcut o mul- 
țime de semne și urgii care au dus la ieșirea din Egipt, până 
la urmă Paştele a fost acela care a pus în mișcare ieșirea lui 
Israel. În acea noapte, israeliți care au jertfit mieii de Paşte 
nu au fost doar salvaţi de îngerul nimicitor, ci au fost elibe- 
rați din robia Egiptului. Ca urmare, noaptea aceea era cele- 
brată ca unul dintre cele mai importante evenimente din 

istoria lui Israel. De-a lungul secolelor, poporul evreu celebra 
memorialul Paștelui“ din Egipt ca pe cea mai importantă 
sărbătoare. În fiecare an, milioane de evrei — inclusiv Iosif, 
Maria, Isus şi toţi ucenicii lui — urcau la Ierusalim să facă 
Pașele și să sărbătorească ieșirea din Egipt (Luca 2, 41). 

Dar, la ultimul său Paște, în seara Cinei de taină, Isus a 
făcut ceva ciudat. În timpul acelei mese, în loc să vorbească 
despre ieșirea din Egipt, a vorbit despre viitoarea sa pătimire 
şi moarte. În acea seară, în loc să explice înţelesul cărnii mie- 
lului de Paște, Isus a identificat pâinea și vinul de la cină 
drept propriul său trup şi sânge şi le-a poruncit ucenicilor 
să-l mănânce şi să-l bea. De ce? 

Răspunsul, zic eu, se află în speranța evreilor privitoare 
la un nou exod. Deși Cina de pe urmă a fost o cină de Paște, 
ea nu a fost una obișnuită. În seara aceea, Isus nu doar cele- 
bra încă un memorial al ieșirii din Egipt, ci înfiinţa n nou 
Paşte, mult aşteptatul Paște al lui Mesia. Prin acezstă jersfă, 
Isus avea să inaugureze noul exod pe care îl prevestiseră 
profeţii şi pe care îl așreptase poporul evreu. Această legătură 
dintre Cina de pe urmă și noul Paște ne va oferi primul indiciu 
pentru a răspunde la întrebarea cum de Isus le-a putut 
porunci ucenicilor să-i mănânce trupul și să-i bea sângele. 

Totuși, dacă vrem să privim acţiunile lui Isus prin ochii 
evreilor din vechime, trebuie, mai întâi, să studiem sensul 
Paștelui însuși, atât în Scripturi, cât și în tradiția iudaică. Nu 
ne foloseşte la nimic să începem a vorbi despre cum a in- 
stituit Isus un nou Paște dacă nu știm nimic despre Paştele 
din Egipt, precum și despre sensul pe care îl avea Paştele 


% „Celebrarea memorialului“ nu este o simplă comemorare, ci 
o retrăire a respectivelor momente din istoria mântuirii, cu efect asupra 
vieții de credință a participanţilor. Autorul va explica, pe larg, acest 
lucru mai jos (n..). 

pentru evreii din secolul L. Deși istorisirea de bază le e 
cunoscută multora, pentru scopul nostru ceea ce contează 
sunt amănuntele. Așadar, înainte de a ne ocupa de Cina 
cea de taină, să ne întoarcem mai întâi să vedem cum arăta 
Paşrele în Vechiul Testament și în vremea lui Isus. 


RĂDĂCINILE BIBLICE ALE PAȘTELUI 


Pentru a înțelege gesturile lui Isus la Cina cea de taină, 
în contextul iudaic de atunci, este important ca, mai întâi, 
să studiem cum arată Paștele în Scriptură!. Deşi este men- 
ţionat de multe ori în paginile Bibliei, cea mai importantă 
descriere a lui se găsește în Exod 12. Acolo nu doar se rela- 
tează ce s-a întâmplat în noaptea primului Paşte, ci se dau 
şi instrucțiuni amănunțite despre cum trebuie să țină po- 
porul lui Israel această sărbătoare. Din acea noapte începând, 
până în vremea lui Isus (și după), Paşrele avea să fie celebrat 
în fiecare primăvară ca „o zi de aducere aminte“, o rânduială 
care trebuie îndeplinită „veșnic“ (Exod 12, 14). Cu alte cu- 
vinte, Cartea Exodului nu doar povestește ce s-a întâmplat 
în acea noapte de Paște. Ea înfățișează și /iturgia pascală — 
ritualul de jertfă — ce trebuia împlinit de poporul evreu în 
acea primă noapte și totdeauna. 

Această liturgie biblică de Paşre este importantă, căci 
fixează cadrul pentru dezvoltări ulterioare în tradiția iudaică, 


1. Ca studii despre Paştele iudaic, vezi Barry D. Smith, Jesus Last 
Passover Meal (Edwin Mellen Press, Lewiston, N.Y., 1993); Sanders, 
Judaism, 132138; B.M. Bokser, The Origins of the Seder (University 
of California Press, Berkeley, 1984); ].B. Segal, Te Hebrew Passover 
From the Earliest Times to A.D. 7o (Oxford University Press, London, 
1963); Roland de Vaux, Ancient Israel: Iă Lifeand Institutions (Eerd- 
mans, Grand Rapids, 1997), 484-492. 

precum și pentru ce avea să facă Isus la Cina cea de taină. 
Aşadar, este imporrant să dăm atenţie diferitelor porunci pe 
care le-a dat Dumnezeu poporului prin Moise. Deşi orice 
evreu practicant din Antichitate cunoștea bine îndrumările 
dare de Dumnezeu pentru ținerea întâiului Paşte, ne este de 
folos să ne împrospătăm memoria și să revedem principalii 
pași înfăţișaţi în Vechiul Testament. 


Pasul 1: Alege un miel fără meteahnă, 
de parte bărbătească 


Prima etapă a jertfei pascale era ca fiecare bărbat să-și 
aleagă un miel fără meteahnă, de parte bărbătească, de un 
an, spre a-l aduce jertfă pentru familia sa. După cum îi spune 
Dumnezeu lui Moise cu privire la Paște: 


Luna aceasta să vă fie începutul lunilor. Ea să vă fie 
cea dintâi lună a anului. Spuneți întregii adunări a lui 
Israel: în ziua a zecea a lunii acesteia, să-și ia tot băr- 
batul un miel de fiecare familie, un miel de fiecare 
casă. [...] Mielul să vă fie fără meteahnă, de parte 
bărbărească, de un an. Puteţi lua fie un miel, fie un 
ied. Și să-l păstraţi până în ziua a paisprezecea a lunii 
acesteia... (Exod 12, 2-6) 


E important de observat că se cere explicit ca mielul de 
Paşte să fie de parte bărbătească, în floarea vârstei (de un 
an) și „fără meteahnă“. Această ultimă caracteristică însemna 
că nu era destul să fie un miel. Trebuia să nu aibă nici un 
cusur. Mielul nu putea fi nicidecum schilod, șchiop sau 
bolnav. Trebuia să fie desăvârșit. 

Pasul 2: Jertfeşte mielul! 


Al doilea pas era ca tatăl din fiecare familie să jertfească 
mielul. Jertfirea avea loc în ziua a paisprezecea a lunii Nisan, 
primăvara, prin martie-aprilie. După cum îi spune Dum- 
nezeu lui Moise: 


Să-l păstraţi până în ziua a paisprezecea a lunii acesteia 
şi atunci toată adunarea obștii lui Israel să-l înjunghie 
spre seară. (Exod 12, 6) 


În timpul jercfirii mielului, era foarte important să nu i 
se zdrobească nici un os: „...nici un os să nu-i zdrobiţi“ 
(Exod 12, 46). Cu alte cuvinte, mielul fără meteahnă trebuia 
jertfit întreg, fără a-i știrbi în vreun fel desăvârșirea. 

Trebuie să subliniem aici că jertfirea mielului era o 
acţiune specific preoțească. Deşi cititorii moderni uită uneori 
aceasta, în vechiul Israel doar preotul putea aduce o jertfă 
de sânge. Acest lucru îl făceau preoții: ei erau oameni puși 
deoparte pentru a oficia cultul prin jertfe. E important 
pentru noi fiindcă, la vremea exodului din Egipr, dreptul 
preoţesc de a aduce jertfă aparținea tuturor celor douăspre- 
zece triburi ale lui Israel. Toate cele douăsprezece triburi 
erau chemate să fie „împărăție de preoți“ (Exod 19, 6). La 
vremea exodului, în Israel era ceea ce s-ar putea numi „preo- 
ţia firească“ a taților şi a fiilor, astfel încât „tot bărbatul“ 
(Exod 12, 3) acţiona ca preot peste casa sa, alegând și jerrfind 
mielul de Pașre?. 


1. Vezi Brant Pitre, „Jesus, the New Temple, and the New 
Priesthood“, Lezrer d Spirit 4 (2008): 47-83. 

2. Vezi Scott W. Hahn, Kinship by Covenanr: A Canonical 
Approach to the Fulfillment of Gods Saving Promises (Anchor Yale 
Bible Reference Library; Yale University Press, New Haven, 2009), 
139-142, 279, 299-300. 

Mai târziu, privilegiul de a aduce jerrfe avea să le fie luat 
celor unsprezece triburi și dat unuia singur: tribului lui Levi. 
Aceasta s-a petrecut când majoritatea triburilor lui Israel 
au căzut în idolatrie și s-au închinat Viţelului de Aur (vezi 
Exod 32). În urma acestui tragic eveniment, cei din tribul 
lui Levi au fost „hirotoniți“ pentru cultul preoţesc al Dum- 
nezeului lui Israel, fiindcă numai ei au răspuns chemării lui 
Moise de a se lepăda de idolatrie și de a veni de partea 
Domnului (Exod 32, 39). Din acel punct al istoriei lui Israel 
şi până în vremea lui Isus, doar lor le era îngăduită slujirea 
preoțească la Templu spre a aduce jertfe de sânge. Dacă erai 
din tribul lui Ruben, sau al lui Simeon, sau chiar din tribul 
regal al lui uda, îţi era interzis să mergi la altar ca să verși 
sângele jertfei. 

Dar la vremea celui dintâi Paşte nu era așa. Atunci, 
înainte de închinarea la Viţelul de Aur, bărbaţii din tozze 
cele douăsprezece triburi ale lui Israel acționau ca preoți, 
aducând jertfa mielului de Paște pentru a-i răscumpăra pe 
ai lor și a-i scăpa de moarte. 


Pasul 3: Ungeri cu sângele mielului 


Al treilea pas la jertfa de Paște era să se ungă porțile tutu- 
ror israeliților cu sângele mielului, ca semn vizibil al jertfei 
aduse: „Să ia din sângele lui și să ungă ușorii ușilor și pragul 
de sus al caselor unde îl vor mânca“ (Exod 12, 7). 

Deși Cartea Exodului nu spune explicit cum era ucis 
mielul, în vechiul Israel metoda obișnuită de sacrificare era 
tăierea gâtului animalului și scurgerea sângelui într-un vas 
sfânt. Preotul ducea apoi sângele la altar și îl vărsa ca jertfă. 
Această practică pare să stea îndărătul poruncilor mai 
amănunțite ale lui Moise privind sângele mielului: 

Moise i-a chemat pe toți bătrânii lui Israel, și le-a zis: 
„Duceţi-vă de luați un miel pentru familiile voastre 
și junghiaţi Paștele. Luapi apoi un mănuncbi de isop, 
înmuiaţi-l în sângele din lighean și ungeți pragul de 
sus și cei doi stâlpi ai uşii cu sângele din lighean. Nimeni 
din voi să nu iasă din casă până dimineaţa. Când va 
trece Domnul ca să lovească Egiptul, și va vedea 
sângele pe pragul de sus și pe cei doi stâlpi ai ușii, 
Domnul va trece pe lângăușă, și nu va îngădui Nimi- 
citorului să intre în casele voastre ca să vă lovească.“ 
(Exod 12, 21-23) 


Trei lucruri merită observate aici. Mai întâi, sângele 
mielului trebuia vărsat într-un lighean. Ciudat, deşi cuvânrul 
ebraic poate desemna un lighean de folosință obișnuită (szpP), 
în contexte sacrificiale el este, mai ales, un termen tehnic 
pentru un vas sacru, cum ar fi „ligheanele (sip/oz) de argint“ 
folosite la Templu (2 Regi 12, 14) pentru ofrande lichide — 
sânge, apă sau vin. În al doilea rând, cu sângele mielului 
trebuiau unse părțile de lemn — ușorii și pragul de sus de la 
ușile fiecărei case evreieşti, probabil fiindcă sângele pătează 
lemnul. În felul acesta, sângele mielului avea să funcţioneze 
ca semn exterior permanent al jertfei împlinire, astfel încât 
îngerul nimicitor (şi oricine altcineva se întâmpla să treacă 
pe acolo) să poată vedea cine adusese jertfa și cine nu. În al 
creilea rând, în sfârşit, întreg acest ritual era săvârșit folosind 
o ramură de „isop“!, o plantă tare,sârmoasă, ce se găseşte în 
Orientul Apropiat, ale cărei inflorescențe și frunze absorb 
bine lichidul, ceea ce le făcea să fie instrumentul perfect 





1. Vezi John L. McKenzie, S.]., Dictionary of the Bible (Touchstone, 
New York, 1965), 381, citând Leviticul 14, 4-6; Numeri 19, 18; Psalm 
51, 9 şi Evrei 9, 19. 

pentru a unge cu sângele mielului ușorii ușilor. Cum vom 
vedea mai târziu, isopul, sângele și lemnul aveau să reapară 
laolaltă la Paștele lui Isus. 

La acest moment, principalul este că scopul final al jertfei 
de Paşte — precum și efectul ei ultim — era scăparea de moarte 
prin sângele mielului. Nu era orice fel de jertfă, ci o jertfă 
care avea puterea de a re scăpa de moarte. 


Pasul q: Mâncati carnea mielului 


Al patrulea pas al jertfei de Paşte este, în mod curios, 
cel mai adesea uitat. Și, totuși, se poate susține că e cel mai 
important pentru a înţelege gesturile lui Isus la Cina de pe 
urmă. După ce mielul era ucis și sângele lui vărsat şi folosit 
la ungerea ușorilor caselor, israeliții mâncau mielul: 


Să mănânce în noaptea aceea carnea lui friptă la foc; 
cu azimă și cu ierburi amare s-o mănânce. Să nu-l 
mâncaţi nici crud, nici fiert în apă, ci fript la foc, cu 
tot cu cap, labe și măruntaie. Şi să nu lăsaţi nimic 
din el pe a douazi; cear rămâne pe a doua zi să ardeți 
în foc. Şi așa să-l mâncaţi: să aveţi mijlocul încins şi 
încălțămintea în picioare și toiagul în mână și să-l 
mâncaţi în grabă, căci este Paştele Domnului. lar Eu 
voi trece prin țara Egiptului în noaptea aceea și voi 
lovi pe toți întâii-născuţi din ţara Egiptului, de la 
om până la dobitoc... (Exod 12, 8-12) 


larăși, deși această parte a Paștelui este, uneori, umbrită 
de actul dramatic și memorabil al ungerii cu sânge, ea era, 
în fapt, la fel, dacă nu chiar mai importantă. De exemplu, 
dacă unei anumite familii de evrei nu i-ar fi plăcut gustul 
cărnii de miel, ce s-ar fi întâmplat? Dacă ar fi luat mielul, 

l-ar fi sacrificat, ar fi uns ușa cu sângele lui, dar nu l-ar fi 
mâncat, care ar fi fost rezultatul? Carrea Exodului nu spune. 
Dar s-ar putea bănui că la trezire, în dimineața următoare, 
fiul întâi-născur ar fi fost mort. Căci, după cum ştia orice 
evreu din Antichitate, jerzfz pascală nu se încheia cu moartea 
mielului, ci cu mâncarea cărnii lui. De cinci ori afirmă Biblia 
că trebuie „să se mănânce“ mielul; de cinci ori subliniază 
ospăţul sacrificial. Paștele nu se încheia cu moarrea victimei, 
ci cu un soi de „comuniune“ — mâncând carnea jertfei ucise 
pentru tine. 

Şi aşa făceau israeliții. Mâncau „carnea“ mielului de 
Paşe chiar în seara în care era sacrificat, frigându-l și con- 
sumându-l cu pâine nedospită și cu ierburi amare. Prezența 
„pâinii nedospite“ (ebr. mmapa/) semnifica graba cu care au 
plecat din Egipt; nu era timp să fie lăsată la dospit. În tradiția 
iudaică mai târzie, ierburile amare au ajuns să simbolizeze 
suferințele îndurate de Israel în Egipt. Cât despre miel, el 
nu putea fi mâncat crud sau fiert, nici nu putea fi tăiat în 
bucăţi. Trebuia să fie străpuns cu vergele de lemn, fript în- 
treg deasupra focului și mâncat în acea noapte, nelăsându-se 
nimic până dimineața. După cum au sugerat unii cercetători, 
Pașrele pare a fi fost un fel anume de jerfă, cunoscut ca „ofran- 
dă de aducere de mulțumire“!, în ebraică, jertfă de roab 
(vezi Leviticul 7, n și urm.). Era un gest de aducere de mul- 
ţumire pentru salvarea de la moarte. 

În sfârşit, mai merită să observăm că, după cum o arată 
Exodul, Paştele nu era o „masă deschisă“, ci o sărbătoare de 
legământ. Numai israeliţii puteau mânca din ea. Orice 
„străin“ —adică neisraelit — care voia să mănânce din carnea 
mielului trebuia, mai întâi, să fie tăiat împrejur şi să devină 





1. Vezi, de ex. Hartmut Gese, Essays on Biblical Theology, tt. Keith 
Crim (Augsburg, Minneapolis, 1981), 117-140. 

membru al poporului lui Israel (Exod 12, 43-49). Cu alte 
cuvinte, nu era o masă obişnuită, ci un ritual sacru de familie. 
Doar membrii familiei legământului cu Dumnezeu puteau 
lua parre la ea. 


Pasul ş: Țineţi Paştele 
ca pe „0 zi de aducere aminte“ 


Pasul al cincilea şi ultimul nu era defel cel mai puţin 
semnificativ. Încă de la început, jertfa de Paşte nu a fost 
menită să fie o sărbătoare ţinută o singură dată. A fost 
instituită ca zi de aducere aminte, ca celebrare anuală care 
să fie ținută de Israel în veci: 


Ziua aceasta să fie pentru voi spre aducere aminte și 
s-o prăznuiţi printr-o sărbătoare în cinstea Domnului. 
Din neam în neam să o sărbătoriți ca rânduială veş- 
nică. (Exod 12, 14) 


Să păziţi lucrul acesta ca pentru o rânduială pentru 
voi şi pentru fiii voştri în veac. Când veți intra în 
ţara pe care v-o dă Domnul, după făgăduinţa lui, să 
ţineţi această slujbă. Și, când văvor întreba fiii voştri: 
„Ce este pentru voi slujba aceasta?“, să răspundeţi: 
„Este jertfa de Paşte pentru Domnul, căci El a trecut 
pe lângă casele fiilor lui Israel în Egipt, când a lovit 
Egiptul, iar casele noastre le-a cruțat.“ Poporul s-a 
plecat și s-a închinat. Şi fiii lui Israel au plecat şi au 
făcut precum le poruncise Domnul lui Moise şi Aaron: 
așa au făcut. (Exod 12, 24-28) 


Aici vedem că pasul final era repetarea liturgiei pascale. 
An de an, primăvara, în ziua a paisprezecea a lunii Nisan, 
Israel avea să celebreze această „zi de aducere aminte“ în 

cinstea izbăvirii săvârşite pentru ei de Dumnezeu prin mâi- 
nile lui Moise (Exod 13, 1-10; Deuteronom 16,1). Această 
poruncă de a reînnoi jertfa în fiecare an arată că, pentru ve- 
chiul Israel, Paştele nu era doar un eveniment petrecut o 
dară pentru totdeauna. Paştele trebuia ţinut în veac, până 
la sfârșitul timpului. 


Pentru a rezuma ce am văzut până acum: în Vechiul 
"Testament sunt cinci pași de bază ai vechiului Paște: 


Pasul 1: Alege un miel fără meteahnă, de parte 
bărbătească 

Pasul 2: Jertfeşte mielul 

Pasul 3: Ungeţi cu sângele mielului ușorii uşii casei 
ca „semn“ al jertfei 

Pasul 4 Mâncaţi carnea mielului cu azime 

Pasul ș: "Țineţi în fiecare an Paștele ca pe „o zi de 
aducere aminte“ a exodului, în veac, 


Acesta este Paştele de la ieșirea din Egipt. Aceasta e forma 
biblică a liturgiei pascale, cu care fiecare israelit din vechime 
era familiarizat din citirea Scripturilor și din celebrarea 
sărbătorii anuale. 

Toruși, Paştele așa cum se celebra în timpul lui Isus nu 
era identic cu cel dintâi Paște. Pe lângă Scriptură, există şi 
tradiția iudaică. În secolul | după Cristos, sărbătoarea iudaică 
a Paștelui manifesta şi asemănări, și deosebiri faţă de Paștele 
din Exod. Aşa că, înainte de a analiza Cina de pe urmă, 
trebuie să srudiem și aceste diferențe, ca să înțelegem 
acţiunile lui Isus în contextul lor propriu. 

CUM ARĂTA PAȘTELE PE VREMEA LUI ISUS? 


Trecuseră, poate, cincisprezece veacuri între ieșirea din 
Egipt și vremea lui Isus. Celebrarea Paștelui evoluase și se 
schimbase. Acest lucru se întâmplă cu cele mai multe cele- 
brări liturgice!: în timp, ele se dezvoltă, se scurtează, se 
adaugă unele elemente, alrele sunt eliminate. Cu privire la 
Paşte, anumiţi pași, precum ungerea ușorilor ușii casei cu 
sângele mielului, au fost lăsaţi deoparte. Alţi pași, precum 
mâncatul mielului de Paşte, au fost păstraţi și înțelesurile 
lor au fost explicate (și chiar dezvoltate) de generaţii ulteri- 
oare. Mai mult, noi rituri şi ritualuri s-au legat de sărbătoa- 
rea Paștelui, care a suferit schimbări cu timpul, cum ar fi 
băutul potirelor cu vin. 

Din cauza formei schimbătoare a Paștelui, pentru a 
înțelege cum arăta el pe vremea lui Isus, trebuie să ne uităm 
nu doar la Vechiul Testament, ci și la descrierile evreieşti 
antice ale Paşrelui, din afara Bibliei. În aceste scrieri, cel 
puţin patru diferențe importante între Paştele originar, cel 
din Egipt, şi sărbătorirea mai târzie a Paștelui merită atenţia 
noastră. 


Jertfa de Paşte la Templu 


Prima diferenţă priveşte locul. La primul Paşte, mieii 
erau jertfiți şi mâncaţi în casele israeliților din Egipt. În 
vremea lui Isus, mieii trebuiau jertfiți la Templu şi mâncaţi 
în Ierusalim. În plus, la primul Paşte, fiecare tată israelit 
putea să aducă jertfă pentru familia sa. Însă în vremea lui 


1. Un studiu mai vechi, dar foarte bun este cel al lui A.Z. Idel- 
sohn, Jewish Liturgy and I& Development (Henry Hol, New York, 
1932), 173-187. 

Isus, doar preoții leviși puteau vărsa sângele mieilor pe altar. 
Această restrângere a jertfei de Paşte la Templul din leru- 
salim este stipulară de Dumnezeu în Tora: 


Nu poți să jertfești Paştele în vreuna din așezările 
cale pe care și le dă Domnul Dumnezeul tău, ci doar 
în locul pe care îl va alege Domnul Dumnezeul tău 
ca să-și aşeze numele acolo vei jertfi Paştele, seara, la 
apusul soarelui, la vremea ieșirii tale din Egipt. Să-l 
gărești și să-l mănânci în locul pe care-l va alege 
Domnul Dumnezeul tău... (Exod 16, ş—7) 


Două lucruri ies în evidență în acest pasaj. Mai întâi, e 
limpede că Paşrele evreiesc nu este doar o masă, ci „o jertfă“ 
(ebr. zeba/). Este „jertfa Paștelui Domnului“ (Exod 12, 27; 
Deuteronom 16, $). Al doilea: ca orice altă jertfă de sânge 
din vremea lui Isus, mielul de Paște purea fi oferit, conform 
Legii, într-un singur loc: la Templul din Ierusalim, pe care 
Dumnezeu l-a ales ca să-și aşeze numele acolo. 

Este important de subliniat această legătură între Paşte 
și Templu. Dacă erai un evreu din vremea lui Isus, ca să ţii 
sărbătoarea Paștelui, nu te duceai, pur și simplu, în piaţa 
din localitatea ta să cumperi un miel care să fie tăiat și mân- 
cat în casa ta. Trebuia să duci, mai întâi, mielul la Templul 
din lerusalim şi să-l dai unui preot să-l jertfească. De aceea, 
de Paşte, cetatea Ierusalimului era ticsită de pelerini evrei 
care veneau la Templu să aducă jertfă. Din fericire, nu 
suntem obligaţi să ne imaginăm noi cum arătau lucrurile. 
În scrierile lui losephus, avem o relatare de martor ocular 
din vremea lui Isus. Să nu uităm că losephus nu era doar 
istoric, ci şi preot din secolul 1. În istoria războiului iudaic, 
el dă o descriere detaliată despre numărul jertf elor aduse în 
fiecare an de Paște, la Templu: 

Când a sosit sărbătoarea ce se numește Paște, în care 
între ora a 9-a [3 p.m.] și ora a 1-a [5 p.m.] se aduceau 
jenfe, unde de fiecare dată nu luau parte mai puțin 
de zece oameni, ca într-o fratrie, de unul singur ne- 
având voie să se ospăteze nimeni — iar câteodată se 
adunau și douăzeci de bărbaţi —, s-a ajuns la numărul 
total de 255 600 de animale de jertfă. Dacă socotim 
numai câtezece inși de fiecare jertfă, rezultă un număr 
de 2 700 200 de participanţi. (losephus, De bel/o 
iudaico, 6, DO! 


Chiar dacă e oarecum exagerat, e o cifră impresionantă: 
mai bine de două sute de mii de miei pentru vreo două mi- 
lioane de persoane! Pentru cititorul modern, care nu a asistat, 
probabil niciodată, la sacrificarea unui animal și, cu atât 
mai puţin, a multor mii într-o singură zi, e greu de imaginat 
cât sânge era vărsat de preoți de Paşte. Însă pentru evreii 
din Antichitate, cum erau Isus şi ucenicii săi, care luau parte 
la Paşte în fiecare an de când deveneau adulți, va fi fost ceva 
de neuitat. Nimeni dintre cei care trăiau pe vremea Tem- 
plului nu putea să nu perceapă că Paştele din secolul I era, 
în primul rând, o jertfă și abia apoi o masă. 

Acest aspect sacrificial al Paștelui din vremea lui Isus 
este important de subliniat deoarece concepția modernilor 
despre Paşte este adesea determinată de ceea ce cunosc ei 
despre masa iudaică de Paşte din zilele noastre, numită Seder. 
După cum vom vedea în capitolul 6, „Al patrulea potir și 
moartea lui Isus“, Sederul are, desigur, rădăcini antice, pre- 
cum și diferire paralele cu masa de Paşte celebrată în vremea 


1. Flavius Josephus, /storia războiului iudeilor îm potriva romanilor, 
trad. rom. Gheneli Wolf şi lon Acsan, ed. 6, rev. (Hasefer, Bucureşti, 
2014), 506. 

lui Isus. Cu toate acestea, un element-cheie care face Sederul 
iudaic de acum fundamental diferit de Paştele din secolul 
I este că Sederul iudaic nu implică jertfa la Templu. 

Din punct de vedere istoric, diferența este rezultatul fap- 
tului că, la patruzeci de ani după moartea lui Isus, în anul 
70 d.Cr., armata romană a distrus Templul din Ierusalim. 
De atunci şi până astăzi, nu a mai fost reclădit. De aceea, 
toate jertfele de sânge poruncite în Legea lui Moise au 
încetat. Odată cu distrugerea Templului în primul secol a 
venit şi sfârșitul preoţiei levitice funcţionale, a cărei înda- 
torire principală era să aducă jertfe la Templu. Fără Templu 
şi fără o preoție activă, iudaismul de după 70 d.Cr. a fost 
silit să se schimbe!. În locul Templului, sinagoga a devenit 
principalul lăcaș de cult al iudeilor (cuvântul grecesc sragoge 
înseamnă „adunare“ sau „loc de adunare“). În locul preoților 
leviţi au apărut rabinii drept cei mai importanți învăţători 
ai poporului iudeu. (Ebraicul rabbi înseamnă „mai-marele 
meu“ sau „învățătorul meu“.) Deşi existaseră sinagogi și 
rabini şi înainte de distrugerea Templului — se vorbeşte de 
mai mule ori despre așa ceva în Evanghelii? —, atât sina- 
gogile, cât și rabinii erau subordonați, în ultimă instanță, 
sanctuarului central și preoților lui, unde cultul, conform 
Legii lui Moise, lua forma jertfei. 


1. Vezi George Foot Moore, /udaism în the First Centuries of the 
Christian Era, 3 vol. (Harvard University Press, Cambridge, 1927), 
40; Sanders, /udaism, 133. 

2. Vezi Matei 23, 7-8; 26, 25. 49; Marcu 9, ș; loan 1, 38. 49; 3, 
2. 26; 4, 31; 6, 25 etc. Sinagogile sunt desamintite în Noul Testament. 
Vezi Marei 4, 23; Marcu 1, 39; Luca 4, 16; 7, ş; loan 6, ş9; Leel. 
Levine, „«Common Judaism»: The Contribution of the Ancient 
Synagogue“ în Common Judaism: Explorations in Second- Temple ]u- 
daism, ed. Wayne O. McCready şi Adele Reinharrz (Fortress, 
Minneapolis, 2008), 27-46. 

Cu riscul de a fi anacronici, putem spune că iudaismul 
din timpul lui Isus semăna mai mult cu catolicismul (preoți 
care conduc cultul, axat pe jertfă), în vreme ce iudaismul 
rabinic de după distrugerea Templului semăna mai mult 
cu protestantismul (profesori de Scriptură conducând un 
cult fără jertfe sângeroase). Pe scurt, deoarece Isus a trăit pe 
vremea "Templului, atunci când El celebra Paşrele, acest 
lucru implica o jerrfă condusă de un preot, nu doar o masă 
prezidară de un laic. 


Crucificarea mieilor de Paşte 


A doua diferență dintre primul exod și Paştele din vre- 
mea lui Isus priveşte felul în careera jertfit la Templu mielul 
de Paște. În mod fascinant, există mărturii că, în primul secol, 
mieii de la Templu nu erau doar jertfiți ci, ca să spunem așa, 
erau crucificați. 

După cum a arătat cercetătorul israelian Joseph Tabory!, 
conform Mișnei, pe când mai exista încă Templul, după ce 
se sacrifica mielul, i se băgau prin umeri „vergele netede, sub- 
ţiri“ din lemn pentru a fi atârnat și jupuit (Pesabim 5, 9). 
Pe lângă această primă vergea, li se mai „înfigea“ și „o țepușă 
din lemn de rodiu, de la gură până la buci“ (Pesahim 7, 1). 
Şi Tabory încheie spunând: „Cercetarea mărturiilor rabinice 
[...] pare săaratecă, la lerusalim, mielul de Paşte era oferit 
într-un mod care semăna cu o crucificare“2. Această conclu- 
zie e sprijinită de scrierile sfântului Iustin martirul, un creş- 
tin de la jumătatea secolului II d.Cr. În dialogul său cu un 
rabin iudeu pe nume Tryphon, lustin afirmă: 


1. Joseph Tabory, „The Crucifixion of the Paschal Lamb“, /ezvisb 
Quarterly Review 86: 3-4 (1996): 395-406. 
2. Tabory, „The Crucifixion ofthe Paschal Lamb“, 395. 

Căci mielul, atunci când se frige, se așază tot în felul 
crucii. Într-adevăr, o suliță dreaptă se trece din părţile 
cele de jos până la cap și alta, iarăși, pe la spate, de care 
se atârnă și labele mielului. (Iustin martirul, Dizlog 


cu Trypbon, XL)! 


Dacă aceste descrieri ale mieilor de Paşte din Mișna și 
din lustin sunt corecte — și nu este nici un motiv să ne 
îndoim de acest lucru —, atunci Isus va fi avut de mai multe 
ori ocazia să asiste la „crucificarea“ mieilor de Paşte la Tem- 
plul din Ierusalim. Acesta este un aspect al Paștelui din 
zilele sale care nu este menționat în Biblie şi nici nu face 
parte din Sederul iudaic din zilele noastre, dar el poate să 
arunce o lumină asupra modului în care Isus își concepea 
propria moarte. 

După cum vom vedea de îndată, Isus avea să-și compare 
pătimirea și moartea cu moartea mielului de Paşre. Un mo- 
tiv pentru care va fi făcut aceasta este că se aștepta ca felul 
morţii sale să fie asemănător cu cel al mieilor de la Templu. 
Nu numai că i se va vărsa sângele, ci avea să fie și „crucificat“, 
trupul avea să-i fie pironit pe lemnul unei cruci romane, ca 
al multor alți iudei dinaintea lui (cf Matei 16, 24). 


Participare la întâiul Paşte 


A treia diferență importantă dintre Paştele originar și tra- 
diţia ulterioară este că rabinii din Antichitate priveau fie- 
care celebrare anuală a Paştelui ca pe o cale de a participa 


1. Sfâncul lustin Martirul şi filozoful, „Dialogul cu iudeul Try- 
fon“, trad. rom. Olimp N. Căciulă, în Apologeși de limbă greacă, 
Ed. Institutului Biblic şi de Misiune Ortodoxă al B.O.R., Bucureţti, 
1980, 136. 

a primul exod. În vremea lui Isus, Paştele nu era doar o jert- 
fă, ci era și „un memorial“, „o aducere aminte“ (Exod 12, 14) 
prin care poporul evreu își amintea și totodată, într-un fel, 
aducea în prezent eliberarea dobândită pentru strămoșii lor 
la ieşirea din Egipr.! 

Cu trecerea veacurilor, acest dublu element de amintire 
a trecutului și de aducere a lui în prezent a ajuns să fie 
exprimat în diferite ritualuri consemnate în tradiția iudaică 
veche. De exemplu, conform Mişnei, la mijlocul mesei de 
Paşe, fiul îşi întreba tatăl: „De ce este noaptea aceasta dife- 
rită de alte nopţi?“, iar tatăl îi răspundea repovestind istoria 
lui Abraham și pe cea a exodului (Mişna, Pesa/im 10,4). 
Tatăl mai amintea de exod și când explica înțelesul diferitelor 
elemente ale mesei de Paşte. Spunea în ce fel Paştele aducea 
aminte de „trecerea“ lui Dumnezeu pe lângă casele israe- 
liților, cum pâinea nedospită aduce aminte de izbăvirea din 
Egipt şi cum ierburile amare amintesc de suferințele po- 
porului înrobit (Mișna, Pesahim 10, 5). Toate acestea laolaltă 
nu doar priveau în urmă spre experiența originară a eliberării, 
ci, într-un fel, o aduceau în prezent: 


În fiecare generaţie omul trebuie să se vadă pe sine ca 
ieșit el însuși din Egipt, căci e scris... „Pentru ceea ce a 
făcut Domnul pentru mine când am ieșit din Egipt“ 
(Exod 13, 8). Aşadar, trebuie să aducem mulțumire 
[...) şi să-l binecuvântăm pe Acela care a săvârșit 


1. „Este sigur [...] că seder-ul de Paşte a fost de timpuriu im- 
pregnat de ideea memorialului, care implică nu doar o trecere indi- 
ferentă în revistă a unor evenimente trecute, ci o retrăire a lor (vezi, 
de ex. Exod 12, 14; 13; 3. 9; Deuteronom 16, 3; Jub 49, 7; losephus, 
Ant. 2) — Joel Marcus, The Gospel According to Mark (Anchor Yale 
Bible; Doubleday, New York, 2009). 

toate aceste minuni pentru părinții noștri şi pentru 
noi. Ne-a adus din robie la libertate, din mâhnire la 
veselie, din jale la sărbătoare, din întuneric la lumină 
mare, din sclavie la răscumpărare; de aceea să spunem 
în fața lui: Aleluia. (Mișna, Peszhim 10, 5) 


Din aceste cuvinte, se vede limpede că, pentru evreii din 
vechime, sărbătoarea de Paşte nu era simplă amintire a ceea 
ce a făcut Dumnezeu pentru strămoșii lor. Într-un chip 
tainic, ei priveau fiecare Paște, „în fiecare generaţie“, ca pe 
un mod de a lua parte la actul originar al izbăvirii. Deși 
trăiau la veacuri distanţă de primul exod, tatăl vorbea despre 
eveniment ca despre ceva prin care ar fi trecut el însuși. 

Cu alte cuvinte, când sărbătoreau Paștele, vechii evrei 
nu doar îşi aduceau aminte de exod, ci participau efectiv la 
el. Din perspectiva lor, indiferent cât timp trecuse de pe 
vremea lui Moise, mântuirea dobândită la exod era nu doar 
pentru „părinţii noştri“, ci „pentru noi“. Și principalul mod 
de a-şi aminti de evenimentul originar al izbăvirii și de a 
lua parre la el era, desigur, însăși ținerea Paştelui.! 


Paştele lui Mesia 


Ultima diferență dintre Paştele originar și tradiția iudaică 
este faptul că o parte a acesteia din urmă leagă sărbătoarea 
Paștelui de venirea lui Mesia și de zorii erei mântuirii. 

De exemplu, într-un vechi comentariu la Cartea Exodu- 
lui, Rabbi loşua ben Hanania, care era dintr-o familie 
preoțească și slujise la "Templu înainte de distrugerea lui, 
1. Ediţii mai târzii ale Mişnei adaugă: „Nu doar pe strămoșii 
noştri i-a răscumpărat El, ci şi pe noi împreună cu ei“ (Mişna, Pesabim 
10, $), citat în Idelsohn, /ewisb Liturgy and Its Development, 183. 

spune: „În noaptea aceea au fost izbăviţi și în acea noapte 
vor fi izbăviţi“ (Mekilta la Exod 12, 42)!. Cu alte cuvinte, 
izbăvirea viitoare va avea loc în aceeași noapte ca și cea 
iniţială: în noaptea de Paște. În aceeași ordine de idei, în 
vechiul comentariu iudaic Midraș Rabbah, Dumnezeu 
spune poporului său: „Chiar în acea noapte“ — adică în 
noaptea de Paşte — „să ştiţi că vă voi izbăvi“ (Exodus Rabbab 
18, 11). Și iarăși: „Mesia, care este numit «Întâiul», va veni 
în luna încâi“ (Exodus Rabbab 12, 42, făcând aluzie la Isaia 
41, 27). „Luna întâi“ din anul liturgic evreiesc este luna 
Nisan, când se celebrează Paștele. Toate aceste tradiţii rabi- 
nice sunt în mod vădit bazate pe faptul că în Biblie noaptea 
de Paşte este numită „noapte de veghe“ (Exod 12, 42). Pri- 
mul Paște a fost o noapte de veghe din pricina venirii înge- 
rului nimicitor. Mai târziu, în tradiția iudaică, Paştele a 
devenit o noapte de veghe pentru venirea lui Mesia și pentru 
izbăvirea pe care avea s-o aducă el. 

Din nou găsim mărturii despre o veche credință iudaică, 
în scrierile creştine timpurii. Sfântul leronim, despre care 
se poate spune că a fost cel mai mare biblist din Biserica pri- 
melor veacuri (cca 400 d.Cr.), este conştient de legătura 
dintre Paştele evreiesc şi venirea lui Mesia: 


Este o tradiţie la evrei că Mesia va veni la miezul 
nopții, la vremea când s-a sărbătorit pentru prima 
dată Paștele, în Egipt. (leronim, Comentariu la Matei 
4, despre 25, 6P 


1. Apud Joachim Jeremias, The Eucharistic Words of Jesus, tr. Nor- 
man Perrin (SCM Press, London, 1966), 206-207. Pentru Rabbi 
loșua ben Hanania, vezi Neusner, Dictionary oftbe Ancient Rabbis, 
259-264. 

2. Citat în Jeremias, The Eucharistic Words of Jesus, 206. 

În lumina unor asemenea mărturii iudaice și creştine, 
biblistul modern Joachim Jeremias spune următoarele 
despre Paşele lui Mesia: 


Celebrarea iudaică de Paşte din vremea lui Isus este 
şi retrospectivă şi prospectivă. În această sărbătoare, 
poporul lui Dumnezeu își amintește de cruțarea 
caselor însemnate cu sângele mielului pascal și de eli- 
berarea din robia egipteană. Totodată, Paştele este o 
așteptare a eliberării viitoare pentru care eliberarea din 
Egipt este prefigurarea. Această tipologie este o con- 
cepție care „într-un mod foarte cuprinzător a deter- 
minat în vechime, mai mult decât orice altceva, forma 
pe care a luat-o învățătura despre mântuirea defini- 
tivă“. Mesia vine într-o noapte de Pașre!! 


Mesia vine în noaptea de Paște și Dumnezeu își va izbăvi 
poporul în aceeași noapte. Având în minte aceste credințe 
iudaice, putem acum să ne îndreptăm către ceea ce a făcut 
Isus la ultima sa masă de Paște, la începutul pătimirii sale. 


ISUS ȘI NOUL PAŞTE 


Având în vedere toate acestea, putem face acum legături 
între Paștele biblic, vechea tradiţie iudaică și cuvintele și 
faprele lui Isus. Dacă Isus se vedea pe sine inaugurând un 
nou exod și dacă se aştepta ca noul exod să fie precedat de 
un nou Paşte, atunci când socotea El că urma să aibă loc 
acest nou Paşte? Dacă privim la Evanghelii, există un singur 
răspuns posibil: la Cina cea de taină, când Isus a celebrat 





1. Jeremias, The Eucharistic Words of Jesus, 206-207. 

ultimul Paște din viaţa sa, chiar înainte de „exodul“ său pe 
care avea să-l „împlinească în lerusalim“ (Luca 9, 31). 

După cum am sugerat mai sus, la Cina cea de taină Isus 
nu săvârșea pur și simplu un alt memorial al exodului din 
Egipt, oricât de important ar fi fost, ci instituia, în mod 
deliberat, un nou Paște, prin care avea să fie, în sfârșit, pus 
în mişcare noul exod. Pentru a vedea limpede acest lucru, 
trebuie să fim atenți în ce privințe Cina cea de taină era 
asemănătoare cu alte mese de Paşte şi în ce privinţe era 
diferită. Concentrându-ne asupra acestor asemănări și deo- 
sebiri, vom vedea că Isus ținea vechiul Paşte al legămân- 
tului și, totodată, împlinea așteptarea unui nou Paște, Paştele 
lui Mesia. 

Prima asemănare: Isus a celebrat Cina cea de taină în 
noaptea de Paşte, când evreii mâncau mielul.! Înainte de a 


1. Menţionez aici că mulţi exegeți moderni se îndoiesc de faprul 
că Cina de pe urmă ar fi fost într-adevăr un ospăț de Paşte, în ciuda 
mărturiei explicite a evangheliştilor Matei, Marcu și Luca. Această 
îndoială izvorăște dintr-o aparentă contradicție cronologică între Evan- 
ghelia după loan și sinoptici. Pentru o analiză a problemei, vezi 
Jeremias, Te Eucharistic Words of Jesus, 15-88. Într-un studiu mai 
amplu despre Isusşi Cina de pe urmă, pe care urmează să-l public 
(Eerdmans, Grand Rapids), voi dovedi au argumente că această conrra- 
dicție se bazează pe interpretarea greşită a cuvântului Paște din 
Evanghelia după loan și că toate cele patru Evanghelii identifică de 
fapt Cina de pe urmă cu un ospăț pascal. Pentru această soluţie, vezi 
de ex. Craig L. Blomberg, The Historical Reliabiliey of Johns Gospel: 
Issues 6 Commentary (InterVarsity, Downers Grove, III., 2001), 
193-194; 238-239; 246-247; Barry D. Smith, „The Chronology of the 
Last Supper“, Weseminster Theological Journal 53 (1991), 29-45: C.C. 
Torrey, „The Date ofthe Crucifixion According to the Fourth Gospel“, 
Journal of Biblical Literature 50 (1931), 227-241; idem, „In the Fourch 
Gospel the Last Supper Was a Passover Meal“, Jewish Quarzeriy 

descrie Cina însăși, Evangheliile identifică, într-un mod 
explicit și repetat, Cina de pe urmă cu o masă pascală: 


În prima zi a azimelor, s-au apropiat ucenicii de Isus 
spunându-i: „Unde vrei să-ți pregătim ca să mănânci 
Paștele?“ Iar El le-a spus: „Mergeţi în cetate, la cutare, 
şi spuneţi-i: «Învățătorul zice: Ceasul meu este aproape. 
La tine voi face Paştele, cu ucenicii mei.» Şi ucenicii 
au făcut precum le poruncise Isus și au pregătit Paştele. 
(Marei, 26, 17-19) 


În prima zi a Azimelor, când se jerzfea mielul de Paște, 
ucenicii săi i-au spus: „Unde vrei să mergem să pre- 
gătim ca să mănânci Paștele?“ (Marcu 14, 12) 


Şi când a venit ceasul, s-a așezat la masă și apostolii 
împreună cu El. Şi le-a spus: „Cu dor am dorit să mă- 
nânc cu voi acest Paşte mai înainte de pătimirea mea“. 
(Luca 22, 14—15) 


Aici vedem foarte limpede că Cina de pe urmă a lui 
Isus a avut loc îndată după „jertfa“ mieilor de Paşte, când 
ucenicii au pregătit Odaia de Sus pentru celebrarea Paşte- 
lui (în greacă pascha). Evangheliștii se străduiesc să accen- 
tueze acest lucru: ca iudei care respectau tradiția, Isus și 
ucenicii săi au ţinut sărbătoarea Paștelui în noaptea dina- 
intea morții lui. 

În al doilea rând, pentru cine e familiarizat cu masa de 
Paşte a evreilor, sunt numeroase asemănări de detaliu uşor 





Review 42 (1951-1952), 237-250; Cornelius a Lapide, $.]., Commentary 
on the Four Gospel, 4vol. (Ficzwilliam, Loreto, N.H., 2008 [orig. în 
jurul anului 1637); 2: 522—526; 4: și2-—513; Toma de Aquino, Summa 
Theologica, Pars III, Q. 46, art. 9. 

de depistat. Deexemplu, Isus şi ucenicii săi se află la această 
cină /a Ierusalim, nu la Betania, unde stătuseră până atunci 
(Marcu 14, 13; loan 18, 1). Acest lucru se potriveşte cu tradiția 
conform căreia Paștele trebuia mâncat în interiorul cetății 
lerusalimului.? Isus și cei doisprezece au celebrat Cina cea 
de taină seara, ceva specific pentru masa de Paşte, care se 
mânca, de obicei, „spre seară“ (Deuteronom 16, 6). Isus și 
ucenicii săi au băut vin la Cinacea de taină: vinul era cerut 
de Paștele evreiesc, spre deosebire de apa care se bea la me- 
sele obișnuite (Mişna, Peszhim 10, 1). Poate — și acesta e lucrul 
cel mai important faptul că Isus explică semnificația pâinii 
trimite la Paște. Cum am văzut mai sus, de Paște, tatăl 
răspundea întrebărilor fiului său explicând înțelesul pâinii 
nedospite (Exod 12, 26-27; Mișna, Pesabim 10, 5). În sfârșit, 
Cina cea de taină s-a încheiat cu „cântarea psalmului“ (Matei 
26, 30; Marcu 14, 26). Este vorba de Psalmul 118, cunoscut 
ca „Hallelul Mare“, care, în tradiţia iudaică, se cânta spre 
sfârşitul mesei de Paşte. 

Însă Cina cea de taină a fost și diferită — radical diferiră — 
de o masă obișnuită de Paște. Orice evreu din vechime, in- 
clusiv apostolii, putea să-și dea ușor seama de acest lucru. 
În primul rând, Paşrele se celebra în familie, tatăl acţionând 
în calitatea sa de cap al acesteia. La Cina cea de taină, Isus 
a acţionat ca gazdă și conducător al celor doisprezece, deși 
nu era tatăl nici unuiadinere ucenici. Mai mule, la un Paște 
obișnuit, accentul se punea pe legământul lui Dumnezeu 
cu Avraam, pe ieșirea din Egipt și pe intrarea în Pământul 


1. Joachim Jeremias găseşte paisprezece paralele între Cina de pe 
urmă şi Paştele iudaic, în The Euchanistic Words of Jesus, 41-62. Citez 
aici doar câteva dintre ele. 

2. Vezi Jeremias, The Eucharistic Words of Jesus, 42—43, citând 
Deut, 6, 7; Jub. 49, 16-21; m. Pes. ş, 10; 7, 12; 10, 1; £. Pes. 6, 11 etc. 

Făgăduinței. Isus a vorbit însă de „legământul cel nou“ pro- 
rocit de leremia, ce avea să se împlinească în era mântuirii 
(1 Corinteni 11, 25; leremia 31, 31-33). Poate, lucrul cel mai 
semnificativ: la un Paşte obișnuit întreaga liturgie se des- 
fâşura în jurul trupului și sângelui mielului de Paşte. Mai 
încâi, mielul era înjunghiat și preoţii de la Templu îi vărsau 
sângele pe altar. Apoi, evreii aduceau trupul mielului de la 
Templu și pregăteau masa de Paşte, iar tatăl îi explica sem- 
nificația în timpul mesei. La Cina cea de taină, Isus a făcut 
ceva cu totul diferit. Prin cuvintele de explicare, El a mutat 
accentul de la trupul și sângele mielului de Paşte (care nu 
este nici măcar menţionat) spre propriul său trup și sânge. 

Simțim și mai mult puterea acestei diferențe dacă facem 
o comparaţie între cuvintele lui Isus la Cina cea de taină și 
ale descrieri ale vechiului Paşte iudaic. De exemplu, relatând 
felul în care se desfășura Paștele pe vremea când mai exista 
încă Templul, Mişna se concentrează asupra „trupului“ 
mielului de Paște: „Rabbi Eliezer, fiul lui Rabbi Ţadoc, spu- 
ne [...]. Şi în Templul sfânt aduceau în fața lui zrupu/ofran- 
dei de Paşte“ (Mișna, Pesabim 10, 3-4). 

Comparaţi aceasta cu ceea ce spune Isus la Cina cea de 
taină: „Pe când mâncau, luând Isus pâinea, a binecuvântat-o, 
a frânt-o și, dând-o ucenicilor, a spus: «Luaţi, mâncaţi: acesta 
este trupul meu»“ (Matei 26, 26). 

La fel, înainte de dispariția Templului, apogeul jertfei 
de Paşse era turnarea sângelui mielului de către preoți. Tot 
Mișna descrie acest lucru cu amănunte izbitoare: 


Ofranda de Paşte era înjunghiată în trei grupuri [...). 
Când intra primul grup şi se umplea curtea Tem- 
plului, porțile curții se închideau [...]. Preoții stăteau 
în şiruri, având în mâini lighene de argint şi lighene 
de aur. Într-un șir, toate lighenele erau de argint și, 

în alt şir, toate lighenele erau de aur [...]. Un israelit 
îşi înjunghia ofranda, iar preoții adunau sângele. Preo- 
tul trecea ligheanul celui de lângă el și acesta celuilalt, 
fiecare primind un lighean plin şi dând înapoi unul 
gol. Preotul cel mai apropiat de Altar vărsa sângele, cu 
o singură mijcare, la baza acestuia |... Când ieșea pri- 
mul grup, intra al doilea, iar când ieșea al doilea grup, 
intraal treilea [...]. Leviţii cântau Ha/fe/ul, Când îl ter- 


minau, îl luau de la început. (Mișna, Peszbim ș, 5—7) 


Vărsarea sângelui mieilor de Paşte trebuie să fi fost o 
privelişce într-adevăr înfricoșătoare, mai ales dacă se jertfeau 
în jur de două sute de mii de miei. Din nou, comparaţi axa- 
rea pe sângele mieilor în relatarea rabinilor cu ceea ce spune 
Isus la Cina cea de taină: 


Şi luând potirul și aducând mulțumire, le-a dat lor 
spunând: „Beţi din acesta toți: acesta este sângele meu, 
al Legământului, care pentru mulți se vară spre iertarea 
păcatelor.“ (Marei 26, 27—28) 


Când comparăm acţiunile lui Isus cu aceste tradiții 
iudaice antice, nu e greu să ne imaginăm ce voia El să ex- 
prime. Prin cuvinrele rostite la Cina cea de taină asupra 
pâinii și vinului, Isus spune fără echivoc: „Eu sunt noul miel 
de Paşte al noului exod. Acesta este Paştele lui Mesia şi Eu 
sunt noua jertfă. 

Dacă această interpretare este corectă, atunci implicațiile 
sunt enorme. În primul rând, se vede că Isus nu doara ţi- 
nut Paștele evreiesc, ci l-a și modificat în mod voit, insti- 
tuind, astfel, un nou Paşte. Ca evreu, sărbătorise Paştele de 
multe ori pânăatunci, ştia foarte bine ce face schimbându-l 
de această dară. Arăta că nu e un Paşte obișnuir; era Paştele 
lui Mesia, noaptea în care unii evrei credeau că Israel va fi 

în sfârșit „izbăvit“ (Exodus Rabbab 18,11). De aceea Isus 
poate spune că sângele său — nu cel al mielului de Paşte — 
se va vărsa spre iertarea păcatelor. 

Al doilea semn că Cina cea de taină era un nou Paște 
este porunca lui Isus ca gesturile sale să fie repetate. Când 
le-a spus ucenicilor „Faceţi aceasta în amintirea mea“ (1 Co- 
rinteni 11,25), făcea ecou poruncii lui Dumnezeu de a ține 
vechiul Paște ca „aducere aminte“ în veac (Exod 12,14). Prin 
aceste cuvinte, el le poruncea ucenicilor săi să perpetueze 
această nouă jertfă de Paşte în viitor. Deși riscăm să nu 
băgăm de seamă, prin această poruncă Isus restaura, de fapt, 
preoţia originară a celor douăsprezece triburi ale lui Israel. 
Orice evreu din vechime știa că numai preoții puteau să 
„verse“ sângele (Matei 26, 27-28); însă tocmai acest lucru 
le-a poruncit Isus ucenicilor să săvârșească în amintirea sa. 
În mod semnificativ, deși jertfirea mieilor de Paşte la Templu 
a încetat atunci când romanii au distrus lerusalimul în anul 
70 d.Cr., jertfa pe care Isus le-a poruncit ucenicilor s-o adu- 
Că „în amintirea“ sa continuă până astăzi.! 

Pe scurt, așezându-și propriul trup și sânge în centrul 
noului Paște, Isus a revelat că se socotea pe sine drept noul 
miel de Paște. După cum a spus acum mai bine de cincizeci 
de ani marele savant luteran Joachim Jeremias?, prin ceea 
ce a săvârșit în Cenacol, Isus le spunea ucenicilor săi: „Mă 
duc la moarte ca adevărata jertfă de Paște.“ Prin aceste 
cuvinte, Isus a revelat că se socotea pe sine drept mielul de 
parte bărbătească, fără meteahnă, care avea să fie dat morţii 
pentru ca alţii să aibă viaţă. 


1. În Sederul iudaic modern, obiceiul nu este să se mănânce un 
miel, ci la ospăul de Paşte se mănâncă piciorul din fașă (ebr. zeroa/) 
a mielului, în amintirea mielului ce se jercfea odinioară în Templu. 
Vezi, de ex. Cecil Roth, ed. 7/e Haggadab (Soncino, London, 1934). 

2. Jeremias, The Eucharistic Words of Jesus, 224. 

TREBUIE SĂ MÂNCAŢI MIELUL 


"Ținând seama de toate acestea, ne putem întoarce la 
întrebările noastre inițiale despre misterul Cinei de taină. 
Cum de Isus, iudeu care ținea Legea, le-a putut porunci 
ucenicilor să-i mănânce trupul și să-ibea sângele? 

Răspunsul se află, parțial, în ceea ce gândea Isus despre 
sine și despre cele ce aveau să i se întâmple. Când studiem 
îndeaproape Cina cea de taină, descoperim că Isus se socotea 
pe sine nu numai ca mult așteptatul Mesia, „Fiul Omului“ 
(Marcu 14, 61-62; Daniel 7, 14). Se socotea și ca noul miel de 
Paşte, care avea să fie jertfit pentru a inaugura noul exod și 
al cărui sânge avea să fie vărsat spre iertarea păcatelor. Poate 
că acesta este motivul pentru care se aștepta nu doar să fie 
executat, ci crucificat, așa cum erau crucificați mieii de Paște 
la Templul din Ierusalim. Motivul pentru care e importantă 
identificarea lui Isus cu mielul este că, după cum am văzut, 
atât în Vechiul Testament, cât și în vechea tradiție iudaică, 
jertfa mielului de Paşte nu se încheia prin moartea lui. Se 
încheia cu o masă, la care era mâncată carnea mielului ce 
fusese ucis. Așadar, dacă Isus se socotea pe sine noul miel, 
nu era nefiresc să vorbească despre sângele său care se varsă 
și să le poruncească ucenicilor să-i mănânce carnea. 

Desigur, ne întrebăm imediat dacă Isus intenționa ca 
aceste cuvinte ale sale să fie înțelese în sens realist, sau numai 
simbolic. Când a spus cuvintele „Acesta este trupul meu“, 
oarea vrut săspună numai „Acesta reprezintă trupul meu“? 
Sau a socotit Cinacea de taină drept una dintre ultimele mi- 
nuni pe care avea să le săvârșească, în care avea să preschimbe, 
cu adevărat, pâinea şi vinul în trupul și sângele său? S-a 
aşteptat într-adevăr ca ucenicii să-i mănânce carnea, sub 
forma pâinii? 

Nesfârşite bătălii s-au dat pentru semnificația cuvântului 
„este“ de aici, toate fără folos. Totuși, dacă punem cuvintele 
lui Isus în context, putem descoperi o posibilă soluție. Deoa- 
rece contextul cuvintelor lui este clar: este Paștele iudaic. 
Așadar, să privim din nou la Paşte. În Vechiul Testament, 
a fost vreodată suficient doar să fie jertfit mielul? Nu. 
Trebuia mâncată carnea mielului pentru ca jertfa să fie 
completă? Da. Putea fi de ajuns un simbo/al cărnii mielului? 
Acum ştim că răspunsul este negativ. 

Cu alte cuvinte, Isus ştia foarte bine ce ştia orice evreu 
din secolul I: de Paşte, nu trebuia doar să înjunghii mielul 
pentru a îndeplini legea lui Dumnezeu, pentru a fi salvat 
de la moarte, ci trebuia să mănânci mielul. Ca la vechiul 
Paşte de la primul exod, la fel şi la noul Paşte al lui Mesia. 
Diferența principală dintre cele două este că, de noul Paşte, 
mielul este o persoană şi sângele răscumpărător este sângele 
lui Mesia. 

Dacă stăruie vreo îndoială cu privire la această legătură 
dintre moartea lui Isus ca miel pascal și mâncarea cărnii lui 
la Cina cea de taină, este important să ne amintim că exact 
așa era înțeleasă Euharistia în secolul I de unul dintre cei mai 
buni evrei din creștinătatea primară: apostolul Pavel. În 
prima sa scrisoare către Corinteni, el spune: 


Cristos, mielul nostru de Paşte, a fost jertfit. De aceea, 
să prăznuim sărbătoarea! (1 Corinteni 5, 7-8) 


Potirul binecuvântării, pe care-l binecuvântăm, nu 
este oare împărtășire cu sângele lui Cristos? Pâinea pe 
care o frângem nu este oare împărtăşire cu trupul lui 
Cristos? (1 Corinteni 10, 16) 


În ambele afirmaţii, Pavel se referă la Cina Domnului. 
În primul citat, nu numai că-l identifică pe Isus ca noul 

„miel de Paşte“ care a fost jertfit, ci arată și că celebrarea 
„sărbătorii“ euharistice se bazează pe identitatea de miel a 
lui Isus. Poate de aceea, în citatul al doilea, Pavel poate să 
spună fără șovăire că Euharistia este o împărtășire reală cu 
trupul și sângele lui Isus. Pentru Pavel, care privește Cina 
cea de taină cu ochii unui evreu, ea nu este nimic altceva 
decât un nou Paște. Cristos, „mielul nostru de Paște“, a fost 
jertfit; prin urmare, creștinii trebuie să prăznuiască noua 
„sărbătoare“ de Paşte a trupului și sângelui său. 

Pe scurt, întocmai cum evreii din vechime priveau Paştele 
ca pe o participare la exodul din Egipt, sfântul Pavel și alți 
creștini de la începuturi priveau Euharistia ca pe o parti- 
cipare reală și la Cina de pe urmă şi la moartea lui Isus. 

Totuși, Paştele nu este singura cheie care deslușește 
misterul Cinei de pe urmă. Nici nu răspunde la toate între- 
bările pe care le-am putea pune. În primul rând, dacă accep- 
tăm că Isus se socotea pe sine mielul de Paște, cum putea 
EI să le dea cu adevărat ucenicilor carnea sa s-o mănânce? 
N-ar însemna asta canibalism? Şi cum este cu legea mozaică 
ce interzice să se bea sânge? Sângele mieilor de Paşte era 
vărsat pe altar, nu era niciodată băut. Vom încerca să răspun- 
dem la aceste întrebări în capitolul următor. Căci Isus a 
vorbit despre Cina cea de taină nu doar ca despre noul Paşte, 
ci și ca despre noua mană din cer. 


4 

Acum, după ce am privit la Cina de pe urmă prin len- 
tilele noului Paşte, se ridică alte întrebări. De exemplu, dacă 
Isus s-a privit pe sine ca inaugurând noul exod, ce brană se 
gândea că va fi dată pentru călătorie? 

Amintiţi-vă că, în Vechiul Testament, poporul lui Israel 
nu s-a dus din Egipt direct în pământul făgăduinței. Călă- 
toria sa a însemnat ani de peregrinare prin pustiu — mai 
exact, patruzeci de ani (Numeri 32, 13). Cunoscută de evreii 
din vechime ca „peregrinarea prin pustiu“, această călătorie 
a fost o vreme de mari încercări şi de mari suferințe. În acei 
ani, fidelitatea israeliților față de Dumnezeul lor a fost pusă 
la încercare în repetate rânduri. Şi, în acel timp petrecut în 
pustiu, Dumnezeu i-a susţinut zilnic dându-le o hrană 
specială: mana din cer. 

În acest capitol, ne vom îndrepta spre cea de-a doua 
cheie pentru dezlegarea misterului Cinei de taină: așteptarea 
evreilor din vechime după noua mană din ceruri. După 
cum vom vedea, așa cum Isus a folosit credințe despre Paş- 
tele ebraic pentru a revela natura sacrificială a Cinei de pe 
urmă, la fel a folosit și speranța privitoare la o nouă mană — 
mana lui Mesia — pentru a revela natura suprafirească a 
Euharistiei. 

Un motiv pentru care este important să fie explorată 
această legătură dintremanăși Cina cea de taină este faptul 
că discuţiile despre învățătura euharistică a lui Isus tind 
uneori să se învârtă numai în jurul mielului de Paşte. Desi- 
gur, Paştele este foarte important, după cum am văzut. 
Totuşi, este semnificativ că, atunci când Isus a dat cea mai 
detaliată învățătură despre ce avea să facă la Cina cea de 
taină, El nus-a referit la mielul de Paște. S-a referit, în schimb, 
la mana din timpul exodului, la pâinea suprafirească din 
cer pe care le-a dat-o Dumnezeu israeliților în pustiu (vezi 
Ioan 6, 35-59). Mai mult, a și făgăduir că le va da o mană 
nouă acelora care cred în El. 

Pentru a vedea importanța acestei mane noi, va trebui 
să ne întoarcem iarăși și să cercetăm ce este cu mana din cer 
atât în Vechiul Testament, cât și în vechea tradiție iudaică.! 


MANA DIN CHIVOT 


Povestea manei din Vechiul Testament este bine cunos- 
cută, dar merită să fie reluată. Se găsește în Exod 16, imediat 
după istorisirea de neuitat despre trecerea Mării Roşii. În 
acea istorisire, citim: „Astfel a izbăvit Domnul în ziua aceea 
pe Israel din mâinile egiptenilor, şi Israel a văzut leşurile 
egiptenilor pe țărmul mării. A văzut Israel fapta cea puter- 
nică pe care a făcut-o Domnul împotriva egiptenilor şi 
poporul s-a temut de Domnul și a crezut în Domnul şi în 
Moise, slujitorul lui.“ (Exod 14, 30-31) 


1. Studii despre mană: Bruce ]. Malina, The Palestinian Manna 
Tradition (Brill, Leiden, 1968); R. Meyer, „manna“în Gerhard Kittel, 
ed., Theological Dictionary of the New Testament, 10 vol. (Eerdmans, 
Grand Rapids, 1967), 4: 462-466. 

Cu înecarea cailor și carelorfaraonului, plecarea din Egipt 
a fost definitivă. Faraonul nu avea să-i mai caute. Atunci a 
început sarcina dificilă de a ajunge în pământul făgăduinței. 
Şi de-abia porniseră la drum, că israeliții au și început să se 
plângă: 


Şi a cârtit toată obștea fiilor lui Israel împotriva lui 
Moise și împotriva lui Aaron în pustiu. Fiii lui Israel 
le spuneau: „De ce nu ne-a fost dar să murim de 
mâna Domnului în ţara Egiptului, când ședeam lângă 
oala cu carne și mâncam pâine pe săturate? Căci voi 
ne-aţi adus în pustiul acesta, ca să moară toată mul- 
țimea aceasta de foame.“ (Exod 16, 2—3) 


La prima vedere, această reacţie pare greu de crezut. Cu 
puţin înainte, israeliţii fuseseră martori la felul în care îi 
eliberase Dumnezeu în apele Mării Roșii și cântaseră „Cân- 
tarea lui Moise“ ca aducere de mulțumire (Exod 15). Acum, 
după ce au petrecut un timp foarte scurt în pustiu, încep 
„să cârtească“ împotriva celor care îi eliberaseră. Făcând 
aceasta, spuneau de fapt: „În Egipt, chiar dacă primeam bice 
pe spate, aveam cel puțin burţile pline cu mâncare.“ Ironia 
aici este, desigur, că, după relatarea biblică, israeliții au ple- 
cat din Egipt cu „foarte multe animale — turme și cirezi“ 
(Exod 12, 38). De ce nu mâncau pur și simplu din ele? Deși 
putem doar să speculăm, motivul era, poate, că israeliții vedeau 
încă în aceste animale un fel de „zei“, cei la care se închi- 
naseră (şi astfel refuzau să-i ucidă) în timpul șederii în Egipt. 
Amintiţi-vă că nu va trece mult și-și vor face un vițe/ de 
aur din avutul lor și-i vor aduce închinare ca unui dumnezeu 
(Exod 32). Se vede treaba că Dumnezeu îi scosese din Egipt, 
dar nu scosese încă Egiptul din ei. 

În orice caz, în loc să răspundă la răzvrătirea israeliților 
cu nimicirea lor, Dumnezeu a săvârșit o minune și le-a 

oferit un dar. Deşi povestea manei este bine cunoscută, tre- 
buie să o recitim cu grijă, dând mare atenţie unor elemente 
care tind să fie trecute cu vederea: 


Acunci Domnul i-a spus lui Moise: „ară, Eu voi face 
să plouă peste voi pâine din cer, iar poporul să iasă 
zilnic și să-și adune cât îi trebuie pentru o zi, pentru 
că voiesc să-i pun la încercare: oare vor umbla după 
legea mea, sau nu? [ar în ziuaa șasea, când vor pregăti 
ce și-au adunat, va fi de două ori ceea ce au strâns zi 
cu zi...“ Şi Domnul a grăit către Moise zicând: „Am 
auzit cârtelile fiilor lui Israel! Vorbeşte-le şi spune-le: 
«Seara o să mâncaţi carne și dimineaţa o să vă săturaţi 
de pâine şi veţi şti că Eu sunt Domnul Dumnezeul 
vostru.»“ Şi, în aceeași seară, au venit prepeliţe și au 
acoperit tabăra, iar a doua zi dimineața era un strat 
de rouă în jurul taberei. Şi s-a ridicat stratul de rouă 
şi iată, pe faţa pustiului, ceva mărunt, niște grăunțe, 
ca o chiciură pe pământ. Fiii lui Israel au văzut-o și 
au zis unii câtre alții: Man /u, „Ce esteaceasta?“, pentru 
că nu ştiau ce este. Dar Moise le-a spus: „Aceasta este 
pâinea pe care v-a dat-o Domnul spre mâncare“. (Exod 
16, 4—5. 11-15) 


Sunr aici cel puţin patru calităţi ale manei pe care este 
important să le subliniem. 

În primul rând, ar trebui să fie de la sine înțeles că, în 
Vechiul Testament, mana din pustiu nu era o pâine obiș- 
nuită. Era o miraculoasă „pâine din cer“ dată direct de Dum- 
nezeu poporului său ca s-o mănânce. Trebuie să menţionez 
acest lucru deoarece în ultimele douăsecolea devenit foarre 
la modă să se identifice mana cu o substanță naturală secre- 
tată de tamarisc sau de o insectă din pustiu care se hrănește 

cu frunze de tamarisc!. Această teorie pare să fi izvorât 
dintr-un scepticism tipic modern cu privire la minuni, nu 
fiindcă ar spune ceva de acest fel Cartea Exodului. Din 
nefericire, această idee a devenit atât de răspândită, încât 
multă lume nu se mai gândește la mană ca la o pâine 
miraculoasă, ci ca la produsul unei planre. 

Totuși, dacă citeşti cu atenție relatarea biblică, natura 
miraculoasă a manei este indiscutabilă, din cel puțin patru 
motive. În primul rând, este numită „pâine din ceruri“, 
sugerându-i-se originea supranaturală. Şi, mai important, 
indiferent câtă mană adunau israeliții, măsura întotdeauna 
un omer (cam un litru) și nu ţinea niciodată mai mult de 
o zi (Exod 16, 16-20). Nu se întâmplă așa ceva cu sub- 
stanțele naturale.2 Pe lângă aceasta, Vechiul Testament 
afirmă că mana a apărut zi de zi vreme de patruzeci de ani 
şi că minunea a încetat când israeliții au ajuns în Pămân- 
tul Făgăduinţei (Iosua ş). Acest lucru nu se poate spune 
despre secrețiile sezoniere ale tamariscului, care au loc 
numai vreo două luni, vara.? În sfârşit, cel mai important 
este că israeliţii „nu au știut ce este“. De aceea i-au și spus 
„mană“, de la cuvintele ebraice man Bu, „ce este aceasta?“. 
Dacă mana biblică ar fi fost un fenomen obișnuit, nu s-ar 
fi mirat de el. 


1. Vezi McKenzie, Dictionary of the Bible, sq. 

2. Chiar și losephus, care asemuiește mana cu o substanță na- 
turală ce putea fi observată și în vremea sa „în tot ținutul acela“ din 
Peninsula Arabică, recunoaşte că imposibilitatea de a aduna mai mult 
sau mai puțin de un omer de mană, precum și stricarea ei după o 
zi, erau semne că această hrană era „dumnezeiască și minunată“ (Anri- 
chități 3, 30). 

3. Vezi H.St.]. Thackeray, /osepbus: Jewish Antiquities Books 1-3 
(Loeb Classical Library; Harvard University Press, Cambridge and 
London, 1930), 335 nota b. 

Acum, dacă cititorul modern chiar crede sau nu că un 
astfel de miracol este posibil nu are prea mare importanţă. 
Important este că Vechiul Testament îl descrie clar ca pe 
un miracol, iar Isus citea Vechiul Testament. El nu era un 
sceptic modern. Ca alți evrei din vechime, credea cu tărie 
că mana nu fusese o simplă substanță naturală, ci o pâine 
supranaturală din cer. El va fi cunoscut imnul din Cartea 
Psalmilor care spune: 


[Dumnezeu] a poruncit norilor de sus 
şi porţile cerurilor le-a deschis 
şi a plouat asupra lor mană spre mâncare, 
grânele cerurilor le-a dat lor. 
Pâinea îngerilor a mâncat-o omul, 
brană le-a trimis din belșug. [...] 
Ei au mâncat și s-au săturat bine 
căci le-a dat ceea ce pofreau, 


(Psalm 78, 23—25. 29) 
În același sens spune și Cartea Înțelepciunii: 


Cu pâinea îngerilor ai hrănit poporul tău, Doamne, 
şi i-ai dăruit fără trudă pâine pregătită din cer, 

având în sine toată desfătarea 
și plăcută pentru orice gust. 

Şi hrana aceasta arăta către fii bunătatea ta faţă de ei, 
iar pentru cel care o mânca avea gustul pe care îl 
dorea. 

(Cartea Înţelepciunii 16, 20-21) 


Pe scurt, conform Vechiului Testament, mana nu era ni- 
mic altceva decât panis angelicus, „pâinea îngerilor“. Era pâine 
din cer dată de Dumnezeu, purtând în sine orice desfătare. 

În al doilea rând, deşi se uită des acest lucru, darul manei 
a fost un miracol dublu. Dumnezeu le-a dat israeliților nu 

numai pâine din ceruri, le-a dat și carne din ceruri. Dimi- 
neața ei au mâncat mana, iar seara au mâncatcarnea prepe- 
lișelor care acopereau tabăra. Și aceasta este o minune. După 
cum îi spune Domnul lui Moise: „Seara o să mâncaţi carne 
şi dimineața o să vă săturați de pâine şi veţi ști că Eu sunt 
Domnul Dumnezeul vostru“ (Exod 16, 12). Pâine din cer 
și carne din cer — acestea au fost darurile lui Dumnezeu pen- 
cru ei. Şi în Cartea Psalmilor se spune: „EI a plouat asupra 
lor ca pulberea carne și ca nisipul mărilor păsări înaripate“ 
(Psalmul 78, 27). Acest dublu aspect se va dovedi important 
la un moment dat când Isus va vorbi despre faptul că le va 
da ucenicilor carnea sa să o mănânce, 

În al treilea rând, israeliții nu numai că au mâncat mana 
ca hrană zilnică, dar au și păstrat-o, așezând-o în Cort. După 
cum am văzut mai devreme, Cortul era Templul portabil 
în care israeliții îi aduceau închinare lui Dumnezeu. Împărțit 
în trei, avea în centru Sfânta Sfintelor, în care se afla Chi- 
vorul aurit al Legământului. Conform Cărții Exodului, Dum- 


nezeu i-a poruncit lui Moise săașeze acolo un vas cu mană: 


„lată ce a poruncit Domnul: «Să se păstreze un omer 
plin cu mană pentru urmașii voştri, ca să vadă și ei 
pâinea pe care v-am dat-o s-o mâncaţi în pustiu, după 
ce v-am scos din țara Egiptului.» Şi Moise i-a zis lui 
Aaron: „a un vas, pune în el un omer plin cu mană 
şi așază-l înaintea Domnului, ca să fie păstrat pentru 
urmașii voştri.“ După cum Domnul i-a poruncit lui 
Moise, Aaron l-a pus înaintea chivotului mărturiei, 
ca să fie păstrat. (Exod 16, 32—34) 


Prin aceasta, Dumnezeu le spunea israeliților că mana 
nu era doar miraculoasă, ci era sfântă. Într-adevăr, era cât se 
poate de sfântă — de o sfințenie atât de mare încât trebuia 

să fie păstrată chiar în Sfânta Sfintelor. Scopul păstrării manei 
nu era ca poporul s-o mănânce, ci ca să poată fi privită. Se 
păstra „ca ei să vadă pâinea“. Conform Epistolei către evrei, 
această mană sfântă era păstrată „într-un vas de aur“, chiar 
în Chivot, alături de tablele cu cele Zece Porunci și cu toia- 
gul lui Aaron care înflorise (Evrei 9, 4). E limpede că pentru 
orice evreu din Antichitate mana nu era o pâine obișnuită. 

În sfârşit, şi în al patrulea rând, dar nu cel mai puțin im- 
portant, mana din timpul exodului avea și un gust special. 
Scriptura spune: „Casa lui Israel a numit hrana aceasta 
«mană». Ea semăna cu bobul de coriandru; era albă și avea 
gust de turtă cu miere“ (Exod 16, 31). 

Era ca „turtele cu miere“? De ce avea mana gust de miere? 
Răspunsul este simplu, dar important: era o pregustare a 
pământului făgăduințe i — „ţara ce şiroieşte de lapte și miere“ 
(Exod 3, 8). Cu alte cuvinte, prin intermediul manei, Dum- 
nezeu îi chema pe israeliți să-și pună încrederea în puterea 
lui de a le purta de grijă şi de a-i duce în patrie. În fapt, le 
spunea: „Încredeţi-vă în mine, păziți poruncile mele, și vă 
voiduce în țara făgăduită lui Avraam, lui Isac și lui lacob.“ 

Dacă există vreo îndoială despre această legătură dintre 
mană și pământul făgăduinței, este important să ne amintim 
că mana a fost un miracol temporar. Conform Cărţii lui 
Iosua, de îndată ce israeliţii au ajuns în pământul făgădu- 
inței și au putut sărbători Paştele acolo, mana a încetat: 


Fiii lui Israel și-au așezat tabăra la Ghilgal și au prăz- 
nuit Paştele în ziua a paisprezecea a lunii, spre seară, 
în câmpia lerihonului. lar a doua zi după Paşte, au 
mâncat din roadele pământului azime și grăunţe 
prăjite: chiar în ziua aceea au mâncat. Și a încetat mana 
a doua zi, când ei au mâncat din roadele pământului 

și fiii lui Israel n-au mai avut mană, ci au mâncat din 
recolta ţării Canaanului în anul acela. (losua $, 10-12) 


De ce s-a oprit minunea? De vreme ce se încheiase 
exodul, mana nu mai era necesară. Acum, când israeliții 
locuiau în pământul făgăduinţei, nu mai aveau nevoie de 
o dovadă că Dumnezeu îi va duce cu siguranță acolo. Acum, 
când poporul a gustat din rodul țării, nu mai avea nevoie 
de pregustare. 

Pe scurr, când e vorba de exodul din Egipt, puţine lucruri 
sunt mai memorabile decât mana din ceruri. Conform 
Vechiului Testament, ea era multe lucruri: pâine minunată 
din ceruri, semn al fidelității lui Dumnezeu și pregustare a 
pământului făgăduinței. lar în tradiţia iudaică mai târzie, 
ea a devenit unul dintre semnele principale a ceea ce avea 
să înfăptuiască Dumnezeu într-o zi, când avea să inaugureze 
noul exod și să-l trimită pe Mesia. 


PÂINEA LUMII CE VA SĂ VINĂ 


Când vrem să cercetăm locul manei în literatura iudaică 
veche extrabiblică, găsim o grămadă de texte, mult prea 
mule pentru a purea fi studiate aici.! Dar, pentru a înțelege 
învățăturile lui Isus despre mana cea nouă din cer, se evi- 
dențiază trei tradiţii. În primul rând, unii evrei credeau că 
mana dată israeliților nu era doar miraculoasă, ci şi „preexis- 
tentă“. Exista dinainte de căderea lui Adam și a Evei (Gene- 
ză 3). În al doilea rând, o altă tradiţie susținea că mana este 
o realitate supranaturală păstrată în Templul ceresc pentru 





1. Pentru un rezumat excelent, vezi Meyer, „manna“, vol. 4, 
426-466. Vezi şi Cecil Roth, „Manna“ în Enoclopedia Judaica, 16 vol. 
(Keter, lerusalim, 1971), 11: 884-885. 

hrănirea poporului lui Dumnezeu. În sfârșit, în al treilea 
rând, exista o așteptare larg răspândită ca Mesia, când avea 
să vină, să aducă iarăși miracolul manei. Mana care s-a oprit 
pe vremea lui losua avea să plouă din nou din cer. Înainte 
de a examina cuvintele lui Isus însuși, să privim o clipă la 
fiecare dintre aceste tradiţii. 


Mana de la începutul creaţiei 


Să începem cu începutul. În mai multe scrieri iudaice 
vechi găsim credința că mana din cer nu era doar din trecut, 
ci există de la începutul creației. De exemplu, Mișna afirmă 
că „mana“ a fost dintre cele „zece lucruri create în ajunul“ 
celei de a șaptea zile a creaţiei, cel dintâi Sabat, împreună 
cu toiagul lui Aaron care a înflorit și cu tablele celor Zece 
Porunci (Mișna, Abbor 5, 6). Cam în același fel, un vechi 
Targum — traducere comentată a Scripturii folosită în 
sinagogă — adaugă acest element interesant în repovestirea 
Cărţii Exodului: 


Şi Domnul i-a spus lui Moise: „lată, Eu vă voi cobori 
pâine din cer, pusă deoparte pentru voi încă de la 
început." (Targum Pseudo-lonatan la Exod 16, 4) 


Când fiii lui Israel au văzut-o, au fost uimiţi și au 
spus unul către altul: „Ce este aceasta?“ fiindcă nu 
ştiau ce este. lar Moise le-a spus: „Este pâinea pusă 
deoparte pentru voi de la început sus în ceruri, iar acum 
Domnul v-o dă ca să o mâncaţi“. (Targum Pseudo- 
Ionatan la Exod 16, 15)? 


1. Vezi Talmudul Babilonian, Pesabim $4a. 
2. După traducerile lui Martin McNamara, M.S.C. Robert 
Hayward, Michael Maher M.S.C., Targum Neofiri 1: Exodus şi 

E limpede că, pentru unii evrei din Antichitate, mana 
nu era doar un miracol trecător menit să-i hrănească pe 
israeliți în timpul exodului. Era pâine de la începutul lumii, 
dinainte de căderea lui Adam și a Evei. Existase deja în cer 
înainte ca păcatul și moartea să-și facă intrarea în istoria 
omenirii. 


În termeni teologici, aceasta înseamnă că unii rabini din 
vechime credeau că mana, existând încă din zorii creaţiei, 
era hrana desăvârșită, neatinsă de păcatul protopărinților 
omenirii. Astfel, pentru iudaismul rabinic, mana exodului 
nu era doar o simplă minune, ci un fel de „întoarcere în 
Eden“, o întoarcere la starea creaţiei dinainte de coruperea 
ei prin păcat și moarte. Vom vedea imediat că ambele idei 
apar în predica lui Isus din sinagoga de la Cafarnaum, despre 
pâinea vieții. 


Pâinea veșnică din Templul ceresc 


A doua veche tradiție iudaică importantă pentru noi 
este credința că mana era ținută în cer, în Templul ceresc 
al lui Dumnezeu. 

Pentru a înțelege această credinţă, este important să ne 
amintim că vechii evrei nu priveau realitatea ca noi, cei de 
azi. În lumea occidentală contemporană, tindem să reducem 
realitatea la tărâmul vizibil material, la ceea ce rabinii ar fi 
numit „lumea aceasta“ (Pa ol4m bazzeb). Chiar dacă cei de 
astăzi cred uneori într-un tărâm supranatural, nu prea sunt 
siguri cum arată și ar fi foarte greu de schițat o descriere 
concretă. Însă, în iudaismul antic, lumea materială era 





Tangum Pseudo-lonathan: Exodus (Licurgical Press, Collegeville, Minn., 
1994), 207-208. 

privită ca un fel de semn vizibil al lumii nevăzute, al tărâ- 
mului supranatural din ceruri. În centrul acestui tărâm 
stătea însuși Dumnezeu, în Templul său ceresc, înconjurat 
de mii şi mii de făpturi îngerești, spirite purecare îl adorau 
zi și noapte, în toată vremea. Deși aceste făpturi cereşti nu 
erau privite ca realități materiale, ele nu erau totuși mai 
puţin „reale“. Dimpotrivă, se credea că sunt, într-un fel, 
mai reale decât lucrurile pământeşti, care sunt vremelnice 
şi trecătoare.! 

Din această perspectivă, Templul pământesc din leru- 
salimera un fel de semn material vizibil (catolicii ar putea 
spune „un sacrament“) al locuinței imateriale, nevăzute, a 
lui Dumnezeu, Templul ceresc. Vechii rabini credeau că și 
mana se află tot acolo. Să privim comentariul Talmudului 
la crearea lumii, din Geneză 1: 


„Şi Dumnezeu le-a pus în tăria cerurilor“ (Geneza 1, 
17). „ Ceruri“ este acolo unde stau pietre de moară şi 
macină mana pentru cei drepți, căci s-a spus: „A 
poruncit norilor de sus şi porțile cerurilor le-a deschis 
şi a plouat asupra lor mană spre mâncare“ (Psalm 78, 
23-24) etc. „Locuinţă" este acolo unde sunt zidite Leru- 
salimul [ceresc], Tenplul și Altarul, iar Mihail, Marea 
Căpetenie, stă și aduce ofrandă, căci se spune: „Eu 
ţi-am zidit casă spre a-ţi A lăcaș, locul sălășluirii tale 
în veci“ (1 Regi 8, 13). Şi de unde știm că se numește 
„ceruri“? Pentru că este scris: „Priveşte din ceruri şi 
vezi, din lăcaşul tău sfânt și slăvit“ (Isaia 63, 15). (Tal- 


mudul babilonian, Haghigab 12 B) 


1. Vezi, de ex. Christopher Rowland, The Open Heaven: A Study 
of Apocalypric in Judaism and Early Christianity (Crossroad, New 
York, 1982), 78-94. 

Din păcate, jocurile de cuvinte ebraice din acest pasaj 
se cam pierd în traducere, complicând oarecum lucrurile. 
Totuși, e limpede că Talmudul afirmă că mana era privită 
ca supranaturală. Deşi o mâncau cei drepți de pe pământ, 
ea era măcinată de îngeri „în Ceruri“. Era păstrată în Tem- 
plul ceresc, unde însuși arhanghelul Mihail slujea la altar. 
În comentariile sale asupra acestui pasaj, savantul evreu 
Rabbi R. Rabinowitz spune: „Templul pământesc este 
corespondentul Sanctuarului ceresc“!. În Vechiul Testa- 
ment, câtă vreme israeliți au avut Chivotul Legământului, 
mana era păstrată în Sfânta Sfintelor în sanctuarul pă- 
mântesc. Dar, dacă Templul pământesc era un fel de copie, 
sau imagine, a Templului ceresc, e logic să ne gândim că 
mana pământească era și ea un fel de copie, sau imagine, a 
manei cerești păstrate în Templul ceresc. 

Cu alte cuvinte, după cum unii evrei din vechime cre- 
deau că Templul este o realitate eternă, care a existat în cer 
cu mult înainte de a exista pe pământ, la fel unii evrei au 
privit mana ca pe o realitate eternă care a existat în cer cu 
mult înainte de a fi trimisă ca o ploaie pe pământ în timpul 
exodului din Egipr. 


Mana lui Mesia 


A treia tradiție iudaică despre mană care este importantă 
pentru noi decurge direct din a doua. Întrucât rabinii 
credeau că mana continuă să existe în ceruri, chiar și după 
ce a încetat să existe pe pământ, mulți dintre ei aşteptau ca 
ea să se întoarcă într-o bună zi. Şi, întrucât credeau că Mesia 
avea să fie un nou Moise, mulți dintre ei se aşteptau ca 
mana să revină și ea la venirea lui Mesia. 


——— 
1. Vezi notele din Talmudul Soncino, Hagigab nb. 

Vom cita doar câteva exemple.! După Midraș Rabba: 
„Precum răscumpărătorul dintâi a coborât mana, căci se spune: 
«lată, eu voi face să plouă peste voi pâine din cer» (Exod 16, 
4), şi celălalt răscumpărător va cobori mană“ (QoPelerh Rabba, 
1, 9). Așadar, după cum primul Moise i-a dat lui Israel mană 
din cer, la fel și noul Moise — Mesia — va aduce pâine din cer.? 

Un alt comentariu rabinic la Exodafirmă: „N-o veţi găsi 
[mana] în veacul acesta, dar o veţi găsi în Veacul ce va să 
vină“ (Mekilta la Exod 16, 25). În tradiția iudaică, „Veacul 
! Lumea ce va să vină“ se folosea cu referire la epoca me- 
sianică, atunci când Dumnezeu avea să aducă timpul mân- 
tuirii pentru poporul său. Arunci, credeau ei, avea să se 
petreacă din nou miracolul manei. 

În sfârșit, cea mai veche referire la mana viitoare este și 
cea mai amănunțită. În Apocalipsa iudaică veche cunoscută 
ca 2 Baruch, autorul spune limpede că mana se va întoarce 
la venirea lui Mesia. 


Şi va fi așa: când tot ce trebuie să se întâmple în aceste 
părți se va fi întâmplat, Mesia va începe să se dezvăluie... 
lar cei care flămânzesc se vor bucura și vor vedea minuni 
în fiecare zi... În vremea aceea comoara manei va cobori 
iarăși de sus, şi vor mânca din ea în anii aceia pentru că 
ei sunt cei care vor fi ajuns la plinirea timpului. (2 Baruch 
29, 3. 6-8) 


1. Vezi şi Exodus Rabbah 25, 3 (p. 303), despre cum va reînnoi Dum- 
nezeu miracolul manei la vremea „mileniului“. 

2. Aceste exemple sunt luate din Raymond Brown, The Gospel 
According to John (Anchor Bible 29-29a; Doubleday, New York, 
1966), 1: 265-266 şi C.H. Dodd, The Interpretation of the Fourth 
Gospel (Cambridge University Press, Cambridge, 1953), 83-84, n. 2, 
335. Vezi şi Craig S. Kecner, The Gospel of Jobn (Hendrickson, 
Peabody, Mass., 2003), 1: 682. 

Acest textl, pe care majoritatea savanților îl datează la 
sfârșitul primului secol sau la începutul celui de-al doilea 
după Cristos, este o mărturie importantă despre faptul că 
încă de pe vremea lui Isus exista credința în reîntoarcerea 
manei. E] arată de asemenea că exista așteptarea ca acea 
mană să fie miraculoasă. În zilele lui Mesia, cei drepți aveau 
să vadă minuni în fiecare zi, pentru că aveau să mănânce 
în fiecare zi mană. 

În sfârşit, aceste aşteptări leagă clar mana viitoare de 
venirea lui Mesia și de statornicirea împărăției lui pe pământ. 
După cum a spus cândva exegetul Noului Testament C.H. 
Dodd, în aceste tradiții iudaice străvechi, cei drepți vor 
mânca mană „în perioada împărăției mesianice temporare 
pe pământ“.2 Cu alte cuvinte, miracolul manei aparţine 
perioadei dintre venirea lui Mesia (la împlinirea timpului) 
şi învierea morților și refacerea creației. După cum israeliții 
au mâncat mană după ce au plecat din Egipt, dar numai până 
ce au ajuns în Pământul Făgăduinţei, la fel și drepții aveau 
să mănânce mana după venirea lui Mesia şi înainte de 
judecata finală, de la sfârșitul istoriei omenirii. 

Pe scurt, vechi tradiții iudaice dau mărturie despre o 
speranţă vie că mana miraculoasă a lui Moise avea să vină 
iarăși cândva, adusă de Mesia însuși. Când va începe, în sfâr- 
şit, noul exod, Dumnezeu își va întări poporul așa cum a 
făcut-o odinioară, făcând să plouă iarăși pâine din cer. Aceas- 
ta se va întâmpla zi de zi, astfel încât poporul lui Dumnezeu 
să aibă o pregustare a noului pământ al făgăduinței, a noii 


1. Pentru o introducere, vezi A.E.]. Klijn, „2 (Syriac Apocalypse 
of) Baruch“ în Charlesworth, 7be Old Testament Pseudepigrapba, 
1: 615-620, 


2. Dodd, The Interpretation of the Fourth Gospel, 335. 

creaţii — ceea ce unii rabini au denumit „Pâinea Lumii ce 
va să vină“ (Genesis Rabba 82, 8). 


ISUS ȘI NOUA MANĂ 


Pe acest fond, ne putem întreba: Isus s-a referit vreodată 
la vechea speranță a evreilor cu privire la mana cea nouă 
din cer? S-a folosit El vreodată de această credință pentru 
a arunca lumină asupra misterului Cinei de pe urmă? 

Conform Evangheliilor, a făcut-o în cel puţin două 
împrejurări. Mai întâi, deşi uneori nu se remarcă, există o 
referință fugitivă, dar importantă, la mana cea nouă, în Rugă- 
ciunea Domnească, despre care este scris că Isus le-a lăsat-o 
ucenicilor (Matei 6, 9-13; Luca 11, 2-4). Apoi, este vestita 
cuvântare despre „Pâinea Vieţii“, pe care Isus a ținut-o în 
sinagoga din Cafarnaum (loan 6, 41-71). În ea, Isus s-a refe- 
rit în mod repetat la mana din cer, folosind-o pentru a le 
explica ucenicilor cum pot să-i mănânce trupul și să-i bea 
sângele. Într-adevăr, această predică din sinagogă este cea 
mai amănunțită vorbire despre Euharistie din toare cele 
patru Evanghelii. De aceea, ne va lua ceva timp s-o privim 
în amănunt. Totuși, sper să pot arăta că merită întreaga 
noastră atenţie (mai ales fiindcă este pasajul care m-a 
determinat, inițial, să studiez acest subiect și, în final, să 
scriu această carte). 

Dar, mai întâi, să aruncăm o privire la Rugăciunea Dom- 
nească. 

„Pâinea noastră cea suprafirească 
dă-ne-o nouă astăzi “ 


Poate că, dintre toate cuvintele lui Isus, cel mai bine 
cunoscute sunt cele din rugăciunea Tatăl nostru. Ele apar 
în două locuri din Evanghelii (Marei 6, 9—13; Luca 1, 1-4), 
dar forma cea mai familiară este cea din Marei: 


Tacăl nostru care ești în ceruri, 

sfințească-se Numele tău, 

vie împărăția ta, 

facă-se voia ta, precum în cer așa și pe pământ. 

Pâinea noastră cea de toate zilele dă-ne-o nouă astăzi 

şi ne iartă nouă greșelile noastre, precum şi noi iertăm 
greșiților noştri, 

şi nu ne duce pe noi în ispită, ci ne mântuieşte 
de cel rău. (Matei 6, 9-13) 


Deși am putea spune multe despre Rugăciunea Dom- 
nească în întregul ei!, având în vedere că aici ne ocupăm 
de mană, vom pune doar două rânduri de întrebări. Mai 
întâi, care este obiectul celei de-a patra cereri, „Pâinea noastră 
cea de toate zilele dă-ne-o nouă astăzi“? Ce-i învăţa Isus pe 
ucenici să ceară în rugăciune? Le spunea doar să se roage 
lui Dumnezeu Tatăl pentru hrana și băutura zilnică? Sau e 
vorba de mai mult? În al doilea rând, de ce s-a repetat Isus 
în acest verset? De ce nu a spus: „Dă-ne pâinea cea de toate 
zilele?“ sau „Dă-ne astăzi pâinea“? Care este motivul redun- 
danței? De ce accentuează caracterul zi/nic al pâinii pe care 
trebuie s-o ceară ucenicii? 





1. Vezi Brant Pitre, „The Lord's Prayer and the New Exodus“, 
69-96. 

Mie mi se pare că răspunsul la aceste întrebări rezidă în 
misteriosul cuvânt grecesc epiarsios! folosit aici. Deși majo- 
ritatea traducerilor ar sugera că „zi“ apare de două ori în acest 
verset — „astăzi“ și „de toate zilele“ —, de fapt, lucrurile nu 
stau așa. Cuvânrul grecesc obișnuit pentru „zi“ este Pemera. În 
acel „de toate zilele“ din ambele versiuni ale rugăciunii Tatăl 
nostru se află însă alt cuvânt: 


„Pâinea noastră epiorisios dă-ne-o nouă astăzi.“ 
(Marei 6, 11) 


„Pâinea noastră epiorisios dă-ne-o în fiecare zi.“ 
(Luca 11, 3) 


Care e înțelesul acestui cuvânt? Ce este această pâine 
epiorisios? Din păcate pentru cercetătorii moderni, posibi- 
litatea noastră de a răspunde la această întrebare este afectată 
de două dificultăți. În primul rând, nu avem cum să știm 
dacă epiozisios constituie o traducere a unei expresii originale 
ebraice sau aramaice și, dacă este așa, despre ce expresie e 
vorba. În această situație — ca pentru majoritatea cuvintelor 
lui Isus — textul grecesc actual este singura referință. În al 
doilea rând, cuvântul epioisios este un neologism. Apare 
pentru prima dată în greaca veche exact aici, în Rugăciunea 
Domnească. 

În secolele următoare, îşi croiește drum în scrierile pri- 
milor Părinţi ai Bisericii, însă cuvântul vine din Noul Testa- 
ment. De aceea, este greu să fum siguri ce însemna cu exactitate 
cuvântul în contextul său originar. 


1. Învășaţii au venit cu multe ipoteze privind expresia originară, 
ebraică sau aramaică, din spatele acestui termen. Vezi, de ex. Meier, 
A Marginal Jew, 2: 291-294. Problema acestor speculații este că nu 
există nici un fel de dovezi în manuscrise, iar puținătatea cunoștințelor 
noastre despre aramaica şi ebraica vorbire în vremea lui Isus nu ne per- 
mite să spunem ce va fi zis Isus în limba sa maternă. 

De aceea, exegeţii continuă să dezbată sensul lui epiozisios 
în Rugăciunea Domnească! și au propus felurite traduceri. 
Unii sugerează că ar însemna „pentru vremea de acum“ (ep 
ten oisan). Alții, că ar fi „pentru ziua ce vine“ (Pe epiosa). 
Amândouă ar fi atrăgătoare, numai că nu sunt ceea ce spune, 
de fapt, textul grec. Alții sugerează că înseamnă „pentru exis- 
tență“, „spre ființă“ (ep/ ozsian). Aceasta e cea mai bună va- 
riantă până acum fiindcă este cea mai apropiată de greacă 
şi are susținători puternici?, 

Toruși, eu aș spune că cea mai corectă (și mai veche) 
traducere este cea trecută, foarte adesea, cu vederea. Dacă 
rupem cuvântul în cele două părți principale ale sale şi 
îl traducem literal, iată ce găsim: (1) epi înseamnă „pe“, 
„peste“ sau „deasupra“, iar ousia înseamnă „ființă“, „sub- 
stanță“, sau „natură/fire“. Puse laolaltă, sensul pare a fi: 
„Pâinea noastră suprafirească dă-ne-o nouă astăzi“. Într-a- 
devăr, unii scriitori creştini din Antichitate obișnuiau să 
traducă grecescul epiorisios cât mai literal cu putință. În 
traducerea poate cea mai vestită făcută vreodată a Rugă- 
ciunii Domnești, în Vulgata latină din secolul al patrulea, 
sfântul Ieronim scrie: 


Panem nostrum supersubstantialem da nobis bodie 


„Pâinea noastră suprasubstanţială dă-ne-o nouă astăzi“. 
(Marei 6, n) 





1. Vezi Walter Bauer, William FE. Arnde, E Wilbur Gingrich, și 
Frederick Danker, A Greek-English Lexicon of the New Testament 
and Other Early Christian Literature, 2nd ed. (University ot Chicago 
Press, Chicago and London, 1979), 296-297; Werner Foerster, 
„e piousios“ în Gerhard Kirrel, ed., Theological Dicrionary of the New 
Testament, :0 vol. (Eerdmans, Grand Rapids, 1967), 2: 590-599. 

2. Vezi, de ex. loan Gură de Aur, Omilii la Evanghelia după Matei, 


Omilia 19, și Efrem Sirul, Comentariu la Diatessaronul lui Tatian 
6, 16a. 

Care este sensul traducerii lui Ieronim? El însuși ne 
spune în altă parte: pâinea din Rugăciunea Domnească este 
suprasubstanțială fiindcă „este deasupra tuturor substanțelor 
şi depășește tor ce esce creat“. Cu alte cuvinte, este supra- 
firească. Şi leronim nu este singurul care înțelege așa. În mod 
semnificativ, sfântul Chiril, episcop al lerusalimului în 
secolul al IV-lea, spune și el despre Rugăciunea Domnească: 
„Pâinea obișnuită nu e suprasubsranțială, dar această Pâine 
Sfântă este suprasubstanțială“ (Cazebeze mistagogice 23, 15). 
La fel, sfântul Ciprian al Cartaginei, care scrie în secolul al 
III-lea, spune în tratatul său despre Rugăciunea Domnului 
că pâinea despre care vorbeşte Isus este „pâine cerească“, 
„hrana mântuirii“.2 

În acest punct, aţi putea gândi: nu pricep nimic! Dar totul 
este foarte important. Dacă leronim avea dreptate și Tatăl 
nostru este o rugăciune zilnică pentru pâinea suprafirească, 
atunci, în context de secol întâi, ea poate însemna un singur 
lucru: mana cea nouă din cer. În vreme ce o ureche modernă 
poate să nu perceapă ecourile din Vechiul Testament, orice 
evreu din Antichitate care ar fi auzit o rugăciune pentru o 
pâine în același timp zilnică şi suprafirească s-ar fi gândit pe 
dată la mana exodului. Mai ales întrucât rugăciunea pentru 
pâinea suprafirească zilnică vorbește și despre venirea 
„împărăției“ lui Dumnezeu (Matei 6, 10). Amintiţi-vă: cu 
alt prilej, Isus le-a poruncit ucenicilor să nu se îngrijoreze 
cu privire la hrana pământească — „ce veți mânca“ sau „ce 


3. leronim, Comentariu la Mazei, 1. 6. m; citat în Manlio Simonetti, 
Mathew 1—13, 2 vol. (Ancient Christian Commentary on Scripture; 
Inter Varsity, Downers Grove, Ill., 2003), 135. 

2. Ciprian, Tratate 4. 18; citat în Simonetti, Matthew, 135; vezi 
şi Roberts and Donaldson, Ante-Nicene Father, 5: 452; loan Cassian, 
Convorbirea 3.2, citată în Just, Luke 187; Chiril al lerusalimului, 
Cateheze Mistagogice 23. 15. 

veţi bea“ —, ci să caute, mai întâi, Împărăţia cerurilor (Matei 
6, 25—33; Luca 12, 22—31). Cum toate celelalte cereri din 
Tatăl nostru vizează lucruri spirituale, „din cer“, e rezonabil 
să spunem aceasta și despre misterioasa pâine epioisios. 

Aşadar, nădejdea după mana cea nouă din cer se află chiar 
în miezul Rugăciunii Domnești, singura rugăciune despre 
care ştim că Isus le-a lăsat-o ucenicilor săi. Înainte ca ucenicii 
să ceară altceva pentru ei înșiși — iertarea greşelilor, apărarea 
de ispite, izbăvirea de rău —, trebuiau să ceară mana cea nouă 
a noului exod, pâinea zilnică suprafirească. Învăţându-și 
ucenicii să spună zilnic: „pâinea noastră suprafirească 
dă-ne-o nouă astăzi“, Isus i-a învățat să-i ceară lui Dumnezeu 
hrana miraculoasă pe care Mesia însuși avea să le-o dea în 
timpul călătoriei spre noul pământ al făgăduinței. Cerceră- 
torul anglican al Noului Testament, N.T. Wright, comen- 
tând Rugăciunea Domnească, spune: 


Mana nu a fost necesară în Egipt. Nu avea să fie 
necesară nici în pământul făgăduinței. Este hrana 
esharologiei deja inaugurate, hrana de care este nevoie 
deoarece Împărăția a apărut, dar nu este încă definitiv 
instaurată. Provizia zilnică de mană semnalează că 
Exodul a început, dar și că nu trăim încă în pământul 
făgăduir.! 


Nu mai este nevoie să spunem că, dacă acesta a fost 
sensul intenționat de Isus pentru Tază/ nostru, înseamnă că 
El se vedea ca Mesia al evreilor care avea să aducă, la rândul 
său, ploaia de mană nouă din cer. 


1. N.T. Wright, „The Lord's Prayer as a Paradigm for Christian 
Prayer“, în Into Gas Presence: Prayer in the New Tatament, ed. Richard 
N. Longenecker (Eerdmans, Grand Rapids, 2001), 132-154 (aici 143). 

Cuvântarea lui lsus din sinagogă 
despre Pâinea Vieţii 


De deparce cea mai explicită referire la speranţa iudaică 
privind mana cea nouă apare într-una dintre cele mai vestite 
şi mai controversate învățături ale lui Isus: așa-numita cuvân- 
tare despre Pâinea Vieţii (loan 6, 35-58). Conform celei de 
a patra Evanghelii, această învățătură a fost dată în sinagoga 
din Cafarnaum, un sat din Galileea. Oricine cunoaşte dez- 
baterea veche de secole privind felul în care a înţeles Isus 
Cina de pe urmă știe și că această cuvântare se află în inima 
controversei. Pentru că aici a rostit El cuvintele cu care 
ne-am început cercetarea: 


„Adevăr, adevăr vă spun: de nu veţi mânca trupul 
Fiului omului și de nu veţi bea sângele lui, nu veți 
avea viaţă în voi. Cine mănâncă trupul meu și bea 
sângele meu are viață veșnică și Eu îl voi învia în ziua 
de apoi. Căci trupul meu este adevărată hrană și sân- 
gele meu, adevărată băutură. Cine mănâncă trupul 
meu și bea sângele meu rămâne în mine și Eu în el.“ 
(loan 6, 53—55) 


Ce a vrut să spună Isus rostind acestea? Vorbea El oare 
în sensliteral, sau doar simbolic? Cum socotea EI că le poate 
da altora trupul și sângele său drept mâncare și băutură? 

Pentru a răspunde la aceste întrebări, trebuie nu doar 
să dăm mare atenţie cuvintelor lui Isus, ci să le și interprertăm 
în contextul lor originar. Când o facem, descoperim ceva 
foarte important: intregul context al cuvintelor lui Isus despre 
Pâinea Vieţii este axat pe speranţele evreilor în venirea unui 
nou Moise și în reîntoarcerea manei din cer. 

E de mirare în ce măsură este trecut cu vederea acest 
lucru în dezbaterea nesfârșită despre cum privea Isus Euha- 

ristia. Și totuși așa este. De pildă, dacă recitim cuvântarea 
lui Isus despre Pâinea Vieţii în contextul ei mai amplu, 
găsim că respectivul capitol începe cu hrănirea minunată a 
cinci mii de oameni în pustiu (loan 6, 1-15). Nu trebuie să 
fii specialist în Biblie ca să faci legătura între Moise, care 
i-a hrănit odinioară pe israeliți cu mană, și Isus, care acum 
hrăneşte mulțimile cu pâine. Desigur, ca reacţie la minune, 
iudeii înșiși au făcut două lucruri. Mai întâi, l-au recunoscut 
pe Isus drept Mesia. Evanghelia ne spune că Isus a plecat 
de la ei fiindcă aveau de gând „să-l ia cu sila și să-l facă rege“ 
(loan 6, 15). În al doilea rând, ei l-au identificat pe Isus drept 
un n0u Moise. Acesta este sensul strigătului lor „Acesta este 
cu adevărat Profetul, care trebuie să vină în lume!“ (loan 
6, 14). Se referă la acel „profet asemenea lui Moise“ prezis 
în Cartea Deuteronomului (18, 18). 

De fapr, dacă citim puţin mai departe în loan 6, găsim 
că proclamarea lui Isus de către popor ca noul Moise duce 
direct la cuvântarea despre Pâinea Vieţii. După cum ne spu- 
ne Evanghelia, după ce oamenii au trăit minunea, au venit 
la Isus și i-au cerut să înfăptuiască încă un semn. Și ce îi 
cereau? Să aducă mana din cer: 


l-au zis atunci: „Dar ce semn faci tu ca să vedem şi 
să credem în tine? Ce lucrezi? Părinţii noştri au mân- 
cat mană în pustiu, după cum e scris: «Pâine din cer 
le-a dat să mănânce». Le-a zis deci Isus: „Adevăr, ade- 
văr vă spun, nu Moise v-a dat pâinea din cer, ci Tatăl 
meu vă dă adevărata Pâine din cer. Căci Pâinea lui 
Dumnezeu este cea care coboară din cer și dă viață 
lumii“. Atunci i-au zis: „Doamne, dă-ne totdeauna pâi- 
nea aceasta!“ (loan 6, 30-34) 


Având în vedere ce am aflat în acest capitol despre spe- 
ranța evreilor cu privire la noua mană, scena are sens deplin 

în contextul ei istoric. Mulţimile știau că Mesia trebuie să 
fie un nou Moise. Ele mai ştiau că trebuie să readucă mira- 
colul manei. Așa că, pentru a-l pune la incercare pe Isus ca 
să vadă dacă El este cu adevărat cel pe care îl aşteptau, i-au 
cerut să-și arate mesianitatea săvârșind o minune. L-au 
provocat să le dea, bătând din palme, mana cea nouă din 
cer. Doreau ca El să facă acest lucru nu doar vreme de patru- 
zeci de ani, cum fusese vechea mană, ci pentru tordeauna. 

Această cerere l-a determinat pe Isus să se lanseze în 
cuvântarea despre Pâinea Vieţii, una dintre cele mai lungi 
din cea de-a patra Evanghelie (loan 6, 35—59). În loc de a dise- 
ca întreaga predică, vreau să mă concentrez aici asupra părții 
care conţine cea mai explicită învățătură a lui Isus despre 
prezenţa sa reală în mâncarea și băutura de la Cina de pe urmă 
(loan 6, 48-58). Această secțiune nu este doar punctul cul- 
minant al cuvântării lui Isus din sinagogă; este și una dintre 
cele mai importante texte de Scriptură pe care le vom studia 
în această carte. Așadar, trebuie să o privim îndeaproape. 

Isus începe prin a folosi mana sprea-și dezvălui originea 
cerească și a sublinia importanța credinței în EI (loan 6, 35— 
47). După aceea, mută accentul asupra importanței mân- 
cării trupului său. În aceste versete, observați cât de 
subliniate sunt referirile la mana biblică: 


[Isus a zis:] „Eu sunt Pâinea vieții. Părinţii voştri au 
mâncat în pustie mană şi [totuşi] au murit. Aceasta este 
Pâinea care coboară din cer, ca lomul) să mănânce din 
ea şi să nu moară. Eu sunt Pâinea cea vie care am 
coborât din cer. De va mânca cineva din Pâinea aceasta, 
va trăi în veci. Iar pâinea pe care o voi da Eu este trupul 
meu, pentru viața lumii.“ 

Atunci iudeii au început să se certe între ei spunând: 
„Cum poate acesta să ne dea trupul său să-l mâncăm?“ 

Iar Isus le-a zis: „Adevăr, adevăr vă spun: de nu veţi 
mânca trupul Fiului omului și de nu veți bea sângele 
lui, nu veţi avea viață în voi. Cine mănâncă trupul 
meu și bea sângele meu are viață veșnică și Eu îl voi 
învia în ziua de apoi. Câci trupul meu este adevărată 
rană și sângele meu, adevărată băutură. Cine mănân- 
că trupul meu și bea sângele meu rămâne în mine și 
Eu în el. 

După cum m-a trimis pe mine Tatăl, care e viu, și Eu 
trăiesc prin Tatăl, la fel și cine mă mănâncă pe mine 
va trăi și el prin mine. Aceasta este Pâinea coborâtă 
din cer. Nu precum au mâncat părinţii voştri mana și 
[tot] au murit. Cine mănâncă această Pâine va trăi 
în veci“. Acestea le-a spus în sinagogă, învățând în 
Cafarnaum. 


Este lucru recunoscut de specialiştii Noului Testament, 
atât protestanți, câr și catolici, că Isus vorbește aici despre 
hrana și băutura euharistică pe care le va da ucenicilor la 
Cina cea de taină.! În primul rând, El spune explicit că 
trupul și sângele său sunt „adevărată hrană“ și „adevărată 
băutură“ (loan 6, ș5). Mai mult, așa cum arată biblistul 
luteran Joachim Jeremias, există paralele frapante între cele 
două evenimente?: 


Cuvântarea despre Pâinea Vieţii — Cina de pe urmă 


Pâinea pe care o voi da Eu Acesta 
estetrupul meu este trupul meu 
pentru viața lumii care este pentru voi 
(loan 6, șI) (1 Corinteni 11, 24) 





1. Vezi Rudolf Schnackenburg, 7he Gospel According to St. Jobn, 
2 vol. (Crossroad, New York, 1990), 2: 56-78. 
2. Vezi Jeremias, The Eucharistic Words of Jesus, 108. 

În lumina acestor paralele, care nu pot fi o coincidenţă, 
orice încercare de a insista că Isus nu vorbea despre ce avea 
să facă la Cina cea de taină nu are cum să convingă.! 

Întrebarea rămâne, totuşi, ce intentiona, de fapt, să spună 
Isus când insista că trupul său trebuie mâncat și sângele său 
trebuie băut. Vorbea EI la propriu, în mod simbolic, sau 
în vreun alt fel? Admiţând că vorbea despre ce avea să facă 
la Cina cea de pe urmă, intenţiona să facă ce spunea? 

Aici, cred că examinarea cu mare atenție a felului în care 
Isus a folosit vechile credințe evreiești despre mană ne poate 
ajuta să răspundem la întrebare. Deşi mulți comentatori 
recunosc că El vorbea despre Cina cea de taină, adesea nu 
observă ceva important. Când [sus a dat cea mai explicită învă- 
țătură despre prezența sa reală în Euharistie, El a identificat-o 
direct cu mana din cer. 

Priviţi din nou partea a doua a cuvântării. Isus a început- 
o zicând: „Părinţii voştri au mâncat mană în pustiu“ (loan 
6, 48) şi a încheiat-o punând Euharistia în contrast cu vechea 
mană: „Aceasta este Pâinea coborâtă din cer. Nu precum au 
mâncat părinții voştri mana și [tot] au murit. Cine mănân- 
că această Pâine va trăi în veci“ (loan 6, $8). Cu alte cuvinte, 
Isus și-a înconjurat învățătura despre misterul prezenţei sale 
în Euharistie cu referiri la mana din cer. Acest lucru este 
extrem de semnificativ. Isus ar fi putut să aleagă mielul de 
Paşte pentru a explica Euharistia, sau (cum vom vedea în 
capitolul următor) misterioasa „pâine a punerii înainte“. Când 
însă a voit să accentueze necesitatea de a i se mânca trupul 
și de a i se bea sângele, precum și faptul că aveau să devină, 


1. De exemplu, încercarea neconvingăroare de a disocia loan 6 
de Cina de pe urmă, în cartea, altfel excelentă, a lui Craig Blomberg, 
The Historical Reliability of Jobns Gospel (InrerVarsiry, Downers 
Grove, IlI., 2001), 126-127. 

într-un fel, „adevărată hrană“ şi „adevărată băutură“, nu a 
ales nici unul dintre cele două elemente. A folosit speranța 
evreilor după o nouă pâine din cer şi a identificat Euharistia 
cu mana lui Mesia. 

Cum ne ajută acest lucru să rezolvăm problema cu privire 
la ce a voit să spună EP Este, de fapt, foarte simplu, dacă pri- 
vim cu ochii evreilor din Ancichitate. Din perspectiva lor, 
dacă Euharistia lui Isus este mana cea nouă din cer, atunci 
ea nu poate fi doar un simbol. Trebuie să fie pâine suprafi- 
rească din cer. După cum am văzut mai sus, în Vechiul Tes- 
tament, mana din vremea exodului nu era pâine obişnuită; 
era miraculoasă. De aceea au așezat-o israeliții în Corr alături 
de celelalte obiecte miraculoase: toiagul lui Aaron care în- 
florise şi cele Zece Porunci, scrise „cu degetul lui Dumnezeu“ 
(Evrei 9, 4). Israeliții nu mai văzuseră până atunci mană. De 
aceea au numit-o „pâinea îngerilor“ (Psalmul 78, 25). Şi tot 
de aceea tradiția iudaică ulterioară a avut credința că mana 
este o realitate cerească, existentă dinaintea căderii primilor 
oameni, şi păstrată în Templul din cer până la venirea lui 
Mesia. 

Acum să punem o întrebare crucială: dacă un evreu din 
secolul 1 credea despre manăcă e pâine suprafirească din cer, 
putea ea să fie doar un simbol? Dacă vechea mană din 
cer era miraculoasa „hrană a îngerilor“, putea oare mana 
cea nouă să fie doar pâine obişnuită şi vin obișnuit? Dacă 
ar fi aşa, atunci mana cea veche ar fi mai măreață decât cea 
nouă! Dar nu așa lucrează istoria mântuirii în Biblie. Pre- 
figurările din Vechiul Testament! nu sunt niciodată mai 





1. Despre tipologia biblică, vezi Danielou, From Shadows to Reality, 
Leonhard Goppelt, Typos: The Typological Interpretation of the Old 
Testament in the New, trad. Donald Madvig, (Eerdmans, Grand 
Rapids, 1982). 

măreţe decât împlinirile lor din Noul Testament. În Scrip- 
tură, regele David l-a prefigurat pe Isus; David a fost numit 
„fiul lui Dumnezeu“ (Psalmul 2). Însă David nu a fost mai 
măreş decât Isus — vă aduceți aminte de micul incident cu 
Batșeba? Şi regele Solomon I-a prefigurat pe Isus, el a fost 
regele înțelept, autorul a multe „parabole“ (1 Regi 4). Dar nici 
el nu a fost mai măreț decât Isus— vă aduceți aminte de acele 
patru sute de soții și trei sute de concubine? După cum 
spune Isus însuși în Evanghelii: „Iată, mai mult decât Solo- 
mon este aici!“ Mai spune și că Mesia este „Domnul“ lui 
David, nu doar „fiul“ lui (Marcu 12, 36—37). 

Pe scurt, dacă vechea mană de la primul exod a fost o 
pâine suprafirească din cer, atunci mana cea nouă a lui Mesia 
trebuie să fie și ea pâine suprafirească din cer. Exact așa a spus 
Isus în sinagoga din Cafarnaum. După ce a identificat mana 
drept „trupul“ său (loan 6, 5), a sfârșit prin a afirma: „Aceas- 
ta este Pâinea coborâtă din cer. Nu precum au mâncat 
părinţii voştri mana și [tot] au murit. Cine mănâncă această 
Pâine va trăi în veci“ (loan 6, 58). Este o afirmaţie izbitoare. 
Singurul loc din Biblia ebraică în care este vorba de „a mânca 
şi a trăi în veci“ se referă la rodul Pomului Vieţii, de la care 
au fost izgoniți Adam și Eva (Geneză 3, 22). Oare Isus s-a 
referit la vechea tradiţie iudaică potrivit căreia mana a existat 
înainte de Cădere? Nu putem fi siguri. Dar un lucru e sigur. 
Dacă Isus ar fi voit ca ucenicii săi să considere Euharistia o 
hrană și o băutură obișnuită, n-ar fi identificat-o nicidecum 
drept mana cea nouă din cer. 

„GREU ESTE CUVÂNTUL ACESTA“ 


Apropiindu-ne de sfârșitul acestui capitol, cred că este 
important să abordez o ultimă problemă care ar putea stărui 
în mintea cititorului. Este problema lui cum. Chiar dacă 
luăm în serios cuvintele lui Isus, cum poate El să le dea 
realmente ucenicilor trupul său să-l mănânce? Voia cumva 
să-i împingă la canibalism? Şi cum rămâne cu interdicția 
din Levitic privind băutul sângelui? Încălca Isus cumva 
Legea lui Dumnezeu poruncindu-le ucenicilor să-i bea 
sângele? Şi, în fine, la fel de important, ce este această 
îndrăzneală a sa de a pretinde că poate face așa ceva? Cum 
ar putea un simplu om să se dăruiască pe sine în felul acesta 
altora şi, cu atât mai mult, să-i învețe că mântuirea lor de- 
pinde, într-un fel, de consumarea trupului și sângelui său? 

Răspunsul la aceste întrebări poate fi găsit privind cu 
atenţie felul în care au reacționat ucenicii la cuvântarea lui 
despre mana cea nouă și felul în care Isus, la rândul său, a 
răspuns reacției lor. Dacă vrem să știm cum să interpretăm 
cuvintele lui [sus în contextul lor istoric, trebuie să vedem 
cum era El înțeles de primii săi ucenici. Nu uitaţi, ucenicii 
înșiși erau cu toții evrei. Cum au reacționat la învățătura 
lui? Nu prea bine, după cum ne spune Ioan în versetele 
următoare: 


După ce l-au auzit, mulți dintre ucenicii lui au zis: 
„Greu este cuvântul acesta! Cine poare să-l asculte?“ 
Dar, ştiind Isus în sinea lui că ucenicii murmură în 
această privinţă, le-a zis: „Aceasta vă e piatră de potic- 
nire? Dar cînd îl veși vedea pe Fiul omului suindu-se 
unde era mai înainte? Duhul este cel care dă viață; 
trupul nu foloseşte la nimic. Cuvintele pe care vi le-am 
grăit Eu sunt duh şi sunt viață. Dar sunt dintre voi 

unii care nu cred,“ Căci Isus știa de la început care 
sunt cei ce nu cred și cine este cel care îl va trăda. Şi 
zicea: „De aceea v-am spus că nimeni nu poate să 
vină la mine dacă nu-i este dat de Tatăl.“ 

De atunci mulți dintre ucenicii lui s-au îndepărtat 
și nu mai umblau cu El. A spus deci Isus celor doispre- 
zece: „Oare și voi vreţi să plecați?“ I-a răspuns Simon 
Petru: „Doamne, la cine să mergem? Tu ai cuvintele 
vieţii veșnice. Şi noi credem și [am ajuns să) cunoaș- 
tem că Tu eşti Cristos, Fiul lui Dumnezeu.“ (loan 
6, 60-69) 


În primul rând, trebuie să subliniem reacţia negativă a 
multora dintre ucenicii lui Isus la cuvintele lui euharistice. 
Este foarte greu să supraevaluezi importanța reacției lor. Ca 
şi ceilalți iudei din sinagogă, ucenicii lui Isus au luat spusele 
lui Isus la propriu. S-au „scandalizat“ de cuvintele lui, au 
hotărât să se despartă de El, iar El i-a lăsat să plece. 

Acest lucru este extrem de revelator din mai multe mo- 
tive. Pe de o parte, ne oferă o mărturie de primă mână despre 
felul în care cuvintele lui Isus le vor fi sunat unor iudei din 
secolul I. Insistenţa ui ca ei să-i mănânce trupul și să-i bea 
sângele sub formă de mâncare și băutură a fost atât de 
şocantă pentru urechile lor, încât n-au mai răbdat s-o audă: 
„Greu este cuvântul acesta! Cine poate să-l asculte?“ (loan 
6, 60), au zis ei. La fel ca israeliţii din pustiu care murmurau 
despre mană (Exod 16, 2-9), cei care îl urmaseră pe Isus 
„au murmurat“ la afirmaţiile lui dificile și năucitoare. Cu 
alte cuvinte, nu l-au crezut. După cum le-a spus și Isus: „Sunt 
dintre voi unii care nu cred“. (loan 6, 64) 

Pe de altă parte, observați cu atenție care era dilema uce- 
nicilor şi care nu era. Dificultatea nu era că l-ar fi înțeles 
greşit pe Isus luându-i cuvintele la propriu. Așa ceva se mai 

întâmplase și, în astfel de cazuri, Isus clarifica lucrurile, ex- 
plica ce voise să spună. De pildă, cu o altă ocazie, când uce- 
nicii i-au luat cuvintele prea literal, le-a explicat că învățătura 
lui fusese o metaforă: 


Şi, trecând ucenicii de cealaltă parte, au uitat să ia 
pâini. lar Isus le-a zis: „Vedeţi, feriţi-vă de aluatul fari- 
seilor și saduceilor.“ Ei însă cugetau în sinea lor zicând: 
„Asta pentru că n-am luat pâine!“ Isus, știind, le-a spus: 
„De ce vorbiţi între voi, puţin credincioșilor, că nu 
aveţi pâine? Încă nu pricepeţi și nici nu vă aduceţi 
aminte de cele cinci pâini pentru cei cinci mii și câte 
coșuri ați adunat? Nici de cele șapte pâini pentru patru 
mii și câte coșuri aţi adunat? Cum nu vă daţi seama 
că nu despre pâini v-am zis?“ Atunci au înţeles că nu 
le-a spus să se ferească de aluatul pâinilor, ci de învă- 
țătura fariseilor și a saduceilor. (Marei 16, 5-12) 


Comparaţi acest răspuns cu discursul euharistic al lui 
Isus. După ce ucenicii au obiectat la el, Isus nu le-a spus: 
„Încă nu pricepeţi, nici nu înșelegeţi?“ (Marcu 8, 17). A spus 
doar: „Aceasta vă e piatră de poticnire?“ (loan 6, 61). Cu 
alte cuvinte, în privința învățăturii lui Isus despre Euharistie, 
principala problemă a ucenicilor nu a fost că nu l-au înșeles. 
Problema lor a fost că nu l-au crezut. 

Din această cauză, se întâmplă un lucru șocant. După 
cuvintele despre Pâinea vieții, mm4/pi dintre cei care îl urmau 
pe Isus l-au părăsit și Ei-a lăsat să plece. După cum ne spune 
Evanghelia: „De atunci mulți dintre ucenicii lui s-au în- 
depărtat și nu mai umblau cu El“ (Ioan 6, 66). Este nemai- 
pomenit: e singura dată în toarecele patru Evanghelii când 
Isus a fost părăsit de propriii ucenici din pricina unei 

învățături. Și de ce au plecat? Pentru că i-au luat învățătura 
despre Euharistie la propriu. A dat El înapoi? Nu. 

De fapt, Isus nu numai că i-a lăsat să plece pe ucenicii 
care nu l-au crezut, ci s-a adresat celor doisprezece și i-a in- 
vitat să plece şi ei, dacă vor: „Oare şi voi vreţi să plecaţi?“ 
(loan 6, 67). E limpede: Isus nu admitea nici un compromis 
în privința misterului trupului și sângelui său. Era un test 
suprem al uceniciei. Şi cum a reacționat Petru la acest test? 
Ca purtător de cuvânt al celor doisprezece, a zis: „Doamne, 
la cine să mergem? Tu ai cuvintele vieţii veșnice. Şi noi credem 
şi [am ajuns să] cunoaștem că Tu eşti Cristos, Fiul lui Dum- 
nezeu“ (loan 6, 68-69). Esenţialmente, Petru spunea: „Doam- 
ne, nu pricep pe deplin ceea ceai spus, dar ştiu cine ești“. 

Da, învăţătura lui Isus despre Euharistie nu a fost precum 
parabola alegorică a Semănătorului!, la care ucenicii aveau 
doar nevoie de niște explicaţii. Cuvintele lui şocante despre 
mâncatul trupului și băutul sângelui său cereau o credință 
supranaturală. Aceasta a voit să spună Isus când le-a zis 
celor care nu credeau în EI: „Nimeni nu poate să vină la mine 
dacă nu-i este dat de Tatăl“ (loan 6, 65). 

Dar povestea nu se termină aici. În răspunsul său la 
necredinţa ucenicilor, /sus le-a oferit și cheia de înțelegere a 
cuvintelor sale misterioase. Nu pot accentua suficient acest 
lucru. Conform Evangheliei, Isus nu și-a lăsat în ceaţă 
ucenicii descumpăniţi. Citiţi-i din nou cuvintele cu mare 
atenţie: 


Știind Isus în sinea lui că ucenicii murmură în această 
privinţă, le-a zis: „Aceasta vă e piatră de poticnire? 
Dar când îl veţi vedea pe Fiul omului suindu-se unde 
era mai înainte? Duhul este cel care dă viaţă; trupul 


1. Cf Marcu 4, 1-20. 

nu folosește la nimic. Cuvintele pe care vi le-am grăit 
Eu sunt duh și sunt viaţă. Dar sunt dintre voi unii 
care nu cred.“ Căci Isus știa de la început care sunt 


cei ce nu cred și cine este cel care îl va trăda. (loan 6, 
61-64) 


În acest răspuns, Isus le-a dat celor doisprezece ucenici 
două indicii spre a-i ajuta să priceapă sensul cuvintelor sale 
dificile: 1) misterul identităţii sale dumnezeieşri; 2) misterul 
învierii şi înălțării sale cu trupul, prin puterea Duhului. Să 
ne oprim câteva clipe să le privim. 


Primul indiciu: 
misterul identităţii dumnezeieşti a lui Isus 


Primul din aceste două indicii e deosebit de important, 
O foarte bună obiecţie la o interpretare realistă a cuvintelor 
euharistice ale lui Isus este că un simplu om nu ar putea 
vreodată să-și dea altora trupul și sângele fără ca ei să-i 
canibalizeze cadavrul. Mai mult, îndrăzneala unui asemenea 
om — fie el profet sau nu — de a declara că trebuie neapărat 
ca alții să-i mănânce trupul și să-i bea sângele spre a avea 
viață veșnică este înfiorătoare. O astfel de persoană, ca să 
parafrazăm faimoasele cuvinte ale lui C.S. Lewis, este fie 
un mincinos, fie un nebun, fie Dumnezeu însuși!. Tocmai 


1. Cuvincele lui C.S. Lewis sunt: „Încerc aici să impiedic pe 
oricine să spună acea nerozie pe care o spune deseori lumea despre 
el: «Sunt gata să-l accept pe Isus ca pe un mare propovăduitor al 
moralei, dar nu accept pretenţia lui de a fi Dumnezeu.» Acesta este 
singurul lucru pe care nu trebuie să-l spunem. Un om care ar fi doar 
un om și ar spune genul de lucruri pe care le spunea Isus nu ar putea 
fi un mare propovăduitor al moralei. Ar fi fie un nebun — pe acecași 
treaptă cu omul care spune că este un ou fiert — fie, dimpotrivă, ar 


128 MISTERUL CINEI DE PE URMĂ 


de aceea, răspunzând necredinței ucenicilor, Isus atrage 
atenţia, în primul rând, asupra identităţii sale de Mesia ce- 
resc: „Dar când îl veţi vedea pe Fiul omului suindu-se unde 
era mai înainte?“ (loan 6, 62). 

Nu este nici prima, nici singura dată când se întâmplă 
aceasta. De mai multe ori, atât în Evangheliile sinoptice, 
cât și în loan, Isus a spus lucruri care au spulberat granițele 
firii omeneşti obișnuite, făcând afirmaţii ce puteau fi justi- 
ficate doar de misterul identităţii sale dumnezeiești!. Să 
luăm doar câteva exemple. Odată, la Cafarnaum, Isus i-a 
zis unui paralitic: „Fiule, își sunt iertare păcatele.“ La aceasta, 
cărturarii care ședeau în preajmă au obiectat pe bună drep- 
tate: „De ce vorbeşte acesta astfel? Huleşte! Cine poate să 
ierte păcatele afară de singur Dumnezeu?“ La obiecţia lor, 


fi Diavolul iadului. Trebuie să alegeţi. Sau acela a fost, și este, Fiul 
lui Dumnezeu, sau a fost un nebun sau ceva și mai rău. Poţi să-l 
izolezi ca pe un nebun, poți să-l scuipi și să-l ucizi ca pe un demon; 
sau poţisă-i cazi la picioare și să-l numești Domn și Dumnezeu. Dar 
să nu-l priveşti de sus fără nici un temei, ca fiind doar un propovă- 
duitor între oameni. Nu ne-a lăsat deschis acest drum. N-a avut 
această intenţie“. C.S. Lewis, Mere Christianity (Collins, London; 
Macmillan, New York, 1955), 52 [ Creștinism, pur și simplu, urad. Dan 
Rădulescu, Humanitas, Bucureşti, 2004, pp. 76-77 — n.t.]. 

1. Despre identitatea dumnezeiască a lui Isus, vezi Ratzinger, 
Isus din Nazaret, vol. |, 276-305; Dean L. Overman, A Case for the 
Divinity of Jesus: Examining the Earliest Evidence (Rowman & 
Lirclefield, New York, oro); Beverly Roberts Gaventa and Richard 
B. Hays, eds., Seeking The Identity of Jaus: A Pilgrimage (Eerdmans, 
Grand Rapids, 2008); Richard Bauckham, Jesus and the God of Israel 
(Eerdmans, Grand Rapids, 2008). După părerea mea, lucrarea lui 
Hilarin Felder, O.EM. Cap., Christ and the Critics, 2 vol., trad. John 
L. Stoddard (Burns Oates and Washbourne, London, 1924), deși 
oarecum învechită şi practic uitată, rămâne cea mai strălucită și 
exhaustivă examinare modernă a dovezilor biblice privind felul în 
care Isus se înţelegea pe sine ca Dumnezeu. 


MANA LUI MESIA 129 


Isus a răspuns: „ De ce gândiţi astfel în inimile voastre? Ce 
este mai uşor: a-i spune paraliticului: «Îţi sunt iertate păca- 
cele!», sau a spune «Ridică-te, ia-ți targa și umblă? Însă, 
ca să ştiţi că Fiul Omului are puterea de a ierza păcatele pe 
pământ — i-a spus paraliticului — îţi spun: ridică-te, ia-ţi 
targa și mergi la casa ta!“ (Marcu 2, 5—10), arogându-și astfel 
o prerogativă divină. 

Alcă dată, întrebat fiind de ce ucenicii săi fac un lucru 
pe care fariseii îl considerau neîngăduit în sabat, Isus le-a 
replicat criticilor săi: „Cineva mai mare decât templul este aici“ 
şi „Fiul Omului este Szăpân peste sabar“ (Matei 12, 6. 8). 
Acesta este un lucru uluitor. În ochii iudeilor, templul nu 
era nimic altceva decât locuința lui Dumnezeu pe pământ. 
Ce putea fi „mai mare decât templul“ afară de Dumnezeu 
însuși? Și, din nou, cum putea Isus să pretindă că Fiul 
Omului (cu care se identifică în mod repetat) este „Stăpân 
peste sabat“? Din punctul de vedereal unui iudeu, nu poare 
exista decât un singur Stăpân al sabatului: Acela care l-a 
făcut, Dumnezeu Creatorul. 

Şi, într-o altă confruntare, Isus le-a spus adversarilor săi: 
„Adevăr, adevăr văspun, înainte ca Avraam să fie, EU SUNT 
(gr. egă eimi)“ (loan 8, 58). Prin aceste cuvinte, El a mers 
până acolo încât și-a atribuit Numele divin care îi fusese 
revelat lui Moise (vezi Exod 3, 14). Nu este de mirare că 
era cât pe ce să fie ucis cu pietre. 

În sfârşit, să privim afirmaţiile șocante ale lui Isus în 
templu în timpul sărbătorii Hannuka: 


Era atunci în lerusalim sărbătoarea resfinţirii rem- 
plului, şi era iarnă. lar Isus umbla prin templu, în 
porticul lui Solomon. Atunci l-au înconjurat iudeii 
și îi spuneau: „Până când ne ii cu sufletul la gură? 
Dacă Tu ești Mesia, spune-ne pe față!“ Le-a răspuns 

Isus: „V-am spus și nu credeţi. Faptele pe care Eu le 
săvârşesc în numele Tatălui meu, acestea dau mărturie 
pentru mine. [...] Eu şi Tatăl una suntem.“ larăși 
au adus pietre iudeii ca să arunce asupra lui. Le-a răs- 
puns Isus: „Multe fapte bune v-am arătat de la Tatăl; 
pentru care dintre ele aruncaţi cu pietre asupra mea?“ 
I-au răspuns iudeii: „Nu pentru vreo faptă bună arun- 
căm cu pietre asupra ta, ci pentru bulă și pentru că tu, 
om fiind, te pretinzi Dumnezeu“. (loan 10, 22—33) 


Şi de această dată, ascultătorii evrei ai lui Isus l-au înţeles 
foare bine. Afirmând că este una cu Dumnezeu Tatăl, nu 
făcea altceva decât să se declare Dumnezeu. lar dacă pre- 
tențiile lui erau false, era, într-adevăr, vorba de blasfemie, 
de încălcarea uneia din cele Zece Porunci. 

Cu alte cuvinte, ce vreau să spun și ce cred că voia să 
spună Isus este că nu pot fi înțelese cuvintele sale despre 
Euharistie fără a pricepe ce afirmă El despre identitatea sa 
dumnezeiască. Nu poți înțelege cum poate El, ca Fiu al 
Omului, să-și dea trupul și sângele ca hrană și băutură dacă 
nu înţelegi că El, ca Fiu al Omului, are putere dumnezeiască: 
este mai mare decât templul, este Stăpânul sabatului, este 
Cel care poartă însuși Numele lui Dumnezeu. De aceea, răs- 
punzând necredinţei ucenicilor săi, Isus și-a subliniat, în 
primul rând, identitatea de Fiu ceresc al Omului, care a 
existat înainre de crearea lumii: „Dar când îl veţi vedea pe 
Fiul Omului suindu-se unde era mai înainte?“ (loan 6, 62). 
Numai prin misterul identității dumnezeiești a lui Isus și 
prin puterea sa dumnezeiască va putea EI să le dea ucenicilor 
trupul și sângele său ca „adevărată mâncare“ și „adevărată 
băutură“ (loan 6, 55). 

Al doilea indiciu: misterul Învierii 


Al doilea indiciu pentru înţelegere este la fel de important 
şi urmează imediat după referirea la Fiul Omului ceresc. 
După ce spune: „Dar când îl veţi vedea pe Fiul Omului 
suindu-se undeera mai înainte?“ (loan 6, 62), Isus continuă: 
„Duhul este cel care dă viață; trupul nu foloseşte la nimic. 
Cuvintele pe care vi le-am grăit Eu sunt duh și sunt viaţă“ 
(loan 6, 63). Este absolut crucial ca aceste două versete să 
fie interpretate împreună, nu izolat unul de celălalt. Când 
o facem, vedem imediat că Isus nu vorbea despre mâncatul 
cadavrului său, ci despre mâncatul trupului său viu, înviat, 
ce avea să fie readus la „viață“ prin puterea „Duhului“ și luat 
în cer la Înălțare. 

Acesta este celălalt indiciu al faptului că mana cea nouă 
este miraculoasă: în Euharistie, Isus își va dărui trupul răs- 
tignit și înviat. Pentru că, după învierea și înălțarea sa la cer, 
trupul său nu va mai fi legat de spațiu sau timp. Va putea 
să apară cândvrea, unde vrea și sub ce formă vrea — așa cum 
o va face mai târziu pe drumul spre Emaus (Luca 24, 16. 
31) sau în grădină cu Maria Magdalena (loan 20, 14). După 
cum formula odată specialistul în Noul Testament Ray- 
mond Brown, referindu-se la înălțarea lui Isus cu trupul: 
„nu trupul mort al lui Isus va fi de folos în Euharistie, ci 
trupul său înviat, plin de Duhul Vieţii“!. 

Ca să nu aveţi nici o îndoială despre legătura dintre 
Euharistie și învierea trupească, întoarceţi-vă o clipă la cu- 
vântul despre Pâinea Vieţii și observați cât de mult accen- 
tuează Isus asupra învierii: 


Adevăr, adevăr vă spun: de nu veţi mânca trupul 
Fiului omului și de nu veţi bea sângele lui, nu veţi avea 





L Brown, The Gospel of Jobn, L: 303. 

viață în voi. Cine mănâncă trupul meu și bea sângele 
meu are viață veşnică;i Eu î/voi învia în ziua de apoi. 
Căci trupul meu este adevărată hrană și sângele meu, 
adevărară băutură. (loan 6, 53—55) 


Cu aceste cuvinte, Isus leagă direct împărtășirea cu trupul 
şi sângele său de învierea trupească a credinciosului în ziua 
de apoi. Un motiv pentru care această legătură este impor- 
tantă este faprul că răspunsul lui Isus la obiecțiile ucenicilor 
este uneori interpretat greșit ca schimbând tot ce tocmai 
spusese despre Euharistie într-o simplă metaforă. Ideea este 
veche, cel puţin de la Ulrich Zwingli încoace, unul dintre 
conducătorii Reformei protestante, carea luat un fragment 
de verset — „trupul nu foloseşte la nimic“ (loan 6, 63) — şi 
l-a scos cu totul din context, folosindu-l ca pe o dovadă că 
Isus vorbea doar simbolic.! 


1. Cuvintele exacte ale lui Zwingli sunt: „Nu vreau ca cineva 
să se lase deranjat de această anevoioasă examinare a cuvintelor, 
căci nu pe cle mă bazez, ci doar pe expresia «trupul nu foloseşte la 
nimio» (loan 6, 63). Aceastăexpresie este destul de puternică pentru 
a dovedi că «este» din acest pasaj e folosit pentru a spune «semnifică» 
sau «simbolizează», chiar dacă discursul însuşi n-ar conţine absolut 
nimic după care ar putea fi detectat acest înţeles... Am respins 
acum, sper, ideca aceasta fără noimă despre trupul de carne.“ — Ulrich 
Zwingli, Commentary on True and Fale Religion, ed. S.M. Jackson 
(Labyrinch Press, Durham, 1981), 231 și 216, citat în O'Connor, The 
Hidden Manna, 144. Observaţi că Zwingli nu este interesat de vreo 
„examinare anevoioasă“ a contextului real al cuvintelor lui Isus. Nu 
este discutată întreaga cuvântare și nu este nicidecum menţionată 
Euharistia ca noua mană. El scoate total din context un verset — 
loan 6, 63 — și îl tratează ca și cum el singur ar constitui dovada con- 
cludentă că Isus spune despre Euharistie că este doar „un simbol“ 
al trupului său. Este un exemplu clasic de text scos din context și fo- 
losit ca pretext. 

Dar Zwingli nu poate avea dreptate. În primul rând, 
când Isus a spus despre cuvintele pe care le rostise că sunt 
„Duh și viață“ (loan 6, 63), nu spunea că vorbeşte doar 
simbolic. În grecește, cuvântul pneuzma („duh“) nu înseamnă 
„simbolic“. Și în Vechiul, şi în Noul Testament, Duhul este 
real, mai real decât orice în lumea materială, vizibilă. Mai 
devreme, în aceeaşi Evanghelie, când Isus a spus: „Dumne- 
zeu este Duh“ (Ioan 4, 24), cu siguranță nu a voit să spună 
că Dumnezeu este doar simbolic! 

Mai mult decât atât, în răspunsul dat ucenicilor, Isus a 
zis: „trupul nu foloseşte la nimic“ (loan 6, 63). Nu a spus 
„trupul meu nu foloseşte la nimic“!. Sunt două afirmații 
foarte diferite. Nu ar fi făcut-o pe a doua fără să se con- 
trazică flagrant pe sine. Dacă citiți atent cuvântarea dinainte, 
veţi vedea că Isus tocmai a spus de șase ori în doar șapte 
versete că omul trebuie să-i mănânce trupul spre a avea 
viață veşnică. 


Pâinea pe care o voi da Eu este trupul meu, pentru 
viața lumii. (v. șI) 

Adevăr, adevăr vă spun: de nu veți mânca trupu/ 
Fiului Omului şi de nu veţi bea sângele lui, nu 
veţi avea viaţă în voi. (v. 53) 

Cine mănâncă mupul meu şi bea sângele meu are viață 
veşnică. (v. 54) 


1. Sf. loan Gură de Aur a subliniat odinioară acest lucru: „Era 
lucru trupesc să te întrebi cum poate Domnul să-și dea trupul spre 
mâncare. Și atunci? Nu este oare adevărată carne? Desigur că da. 
Când spune că srupul nu folosește la nimic, E nu vorbeşte despre tru- 
pul său, ci despre acela al ascultătorului trupesc al cuvântului său.“ 
Citat în Toma de Aquino, Catena aurea vol. IV — Pan: St. John 
(John Henry Parker, London, 1842), 248. Şi Augustin s-a luptat cu 
această chestiune în /n Joannis Evangelium Tractarus 27, Ş. 

Căci trupul meu este adevărată hrană și sângele meu, 
adevărată băutură. (v. $5) 

Cine mănâncă trupul meu şi bea sângele meu rămâne 
în mine și Eu în el. (v. ș6) 

Cine mă mănâncă pe mine va trăi și el prin mine. (v. 57) 


În lumina acestor versete, răspunsul lui Isus către ucenici 
nu poate însemna că trupul său nu folosește la nimic.! Cei 
care susțin așa ceva nu se opresc ca să-și dea seama că aceasta 
ar face ca și trupul lui oferit pe cruce — ca să nu mai vorbim 
de trupul asumat la întrupare — să fie nefolositor.? E absurd, 
mai ales în Evanghelia care accentuează: „Cuvântul s-a făcut 
vrup“ (loan 1,14) pentru a mântui omenirea. Spunând „trup“, 
„carne“ (gr. Pe sarx), şi nu „trupul meu“, Isus foloseşte, în 
acest loc, o expresie standard pentru „ceea ce e natural sau 
pământesc“3, precum şi pentru cei care văd realitatea doar 


1. De ex., James Dunn, care susţine că loan 6, 63 înseamnă că 
„Trupul eubaristic nu foloseşte la nimic: viaţa vine prin Duh și prin 
cuvintele lui Isus“. James D.G. Dunn, Baprism in the Holy Spirit: 
A Re-examination of the New Testament Teaching on the Gift of the 
Spirit in Relation to Pentecostalism Today (SBT 2.15; SCM Press, 
London, 1970), 184-185. 

2. Sfântul Augustin a arătat aceasta cu secole în urmă când a 
scris: „Așadar, de ce spuneţi: «Trupul nu foloseşte la nimio? Nu folo- 
seşte la nimic așa cum l-au înțeles ei: căci au înţeles trupul tăiat în 
chip de cadavru sau vândut în piaţa de carne, nu ca atunci când e în- 
sufleşit de spirit... Prin urmare, cândsespune «Trupul nu foloseşte la 
nimic e vorba de trup în sine. Dar dacă se adaugă spiricul trupului — 
așa cum iubirea se adaugă cunoașterii — trupul e de mare folos. Căci, 
dacă trupul n-ar folosi la nimic, Cuvântul nu s-ar fi făcut Trup ca să 
locuiască între noi“, Augustin, n Joannis Evangelium Tractatus 27, 5. 

3. Vezi Brown, The Gospel According to John, 1, 131: „Pentru loan, 
«trup/carne» subliniază slăbiciunea și caracterul muritor al făpturii... 
Duhul, ca opus trupului, este principiul puterii dumnezeicşti dără- 
toare de viaţă în sfera umană“. 

din această perspectivă. Dovada despre aceasta se poate 
găsi peste câteva capitole în Evanghelia după loan, când 
Isus le spune fariseilor: „Voi judecați după trup“ (gr. PE sarx) 
(loan 8, 15). 

Cu alte cuvinte, după cum fariseii l-au respins pe Isus 
pentru că nu i-au recunoscut originea supranaturală, ci l-au 
judecat doar după înfățișare, la fel și ucenicii lui Isus nu au 
crezut învățătura lui euharistică pentru că nu au înţeles 
natura suprafirească a noii mane din cer. Au judecat-o doar 
după înfățișare. Nu au înţeles! că El vrea să le dea trupul și 
sângele său înviat, prezent în chip minunat sub vălul pâinii 
şi vinului. 

Ca o paranteză, aș sublinia și că, făcând astfel legătura 
între mana cea nouă și învierea trupului, Isus nu spunea 
de fapt ceva cu totul străin de iudaismul antic. De exemplu, 
într-un comentariu la Geneză, Rabbi Ieșua afirmă: „Cine 
îl slujește pe Dumnezeu până la moarte va fi indesculat cu 
pâinea Lumii care va să vină“ (Genesis Rabbab 82, 8). 

În gândirea evreilor din Antichitate, „Lumea care vasă 
vină“ era un mod de a desemna epoca mântuirii. Arunci, 
Dumnezeu nu numai că avea să-și îndeplinească făgăduinţa 
de a-l aduce pe Mesia; El avea să reinnoiască și creația, 
înviindu-i pe cei morţi și transformând universul vizibil 
într-un cer nou și un pământ nou“ (vezi Isaia 64-65). Dacă 
Isus vedea Euharistia ca pe acea „pâine a Lumii viitoare“ la 
care se refereau rabinii, atunci nu putea s-o vadă ca pe o pâine 
obişnuită. Dimpotrivă, ea era o prefigurare și o chezâşie a 
noii creații. Tocmai acest lucru l-a spus Isus în cuvântarea 


1. Într-un mod asemănător, când Petru l-a proclamat pe Isus ca 
fiind Mesia, „Fiul Dumnezeului viu“, Isus i-a zis: „Nu trupul (sar) 
şi sângele ţi-au descoperit aceasta, ci Tatăl meu care este în ceruri” 
(Matei 16, 17). Prin harul lui Dumnezeu, Pecru a putut vedea, dincolo 
de aparența umanităţii lui Isus, filiația lui divină. 

despre Pâinea Vieţii: oricine mănâncă mana cea nouă a 
Euharistiei va fi înviat „în ziua de apoi“ (loan 6, 54). 

În ultimul rând, dar la fel de important, numai atunci 
când sesizăm legătura dintre noua mană din cer și trupul 
înviat al lui Isus putem explica porunca lui șocantă de a-i 
bea sângele (Ioan 6, 53-56). Cum putea să spună Isus așa 
ceva, când Vechiul Testament interzicea în mod explicit 
israeliților să bea sângele vreunui animal? Sugerez că tocmai 
motivul pentru care Dumnezeu interzice băutul sângelui în 
Vechiul Legământ este și motivul pentru care Isus le porun- 
cește ucenicilor să-i bea sângele: „Fiindcă viaţa (ebr. nefeș) 
trupului este sângele“ (Levitic 17, 11). Isus cunoștea Legea 
lui Moise și cunoștea că puterea propriei sale „vieţi“ înviate 
se afla în sângele său. Așadar, dacă ucenicii voiau să se împăr- 
tășească din „viața“ învierii trupeşti a lui Isus, atunci trebuiau 
să se împărtășească și cu trupul și sângele lui. Dacă voiau să 
ia parte la viața învierii lui trupeşti, atunci trebuiau să-i 
primească sângele dat lor ca băutură: „De nu veţi mânca 
trupul Fiului Omului și de nu veţi bea sângele lui, nu veţi 
avea viață în voi. Cine mănâncă trupul meu și bea sângele 
meuare viaţă veșnică și Eu îl voi învia în ziua de apoi“ (loan 
6, 53-54). 

După ce am privit Cina de pe urmă prin prisma Paștelui 
și a manei, apar și mai mule întrebări. Dacă Isus voia să 
inaugureze noul exod prin moartea și învierea sa, în ce fel 
se gândea El oare că i se va aduce închinare lui Dumnezeu după 
înce perea acestui nou exod! În special, cum avea să fie prezent 
Dumnezeu în mijtocul poporului său, așa cum fusese odi- 
nioară în Cortul din vremea lui Moise? 

Deși mulţi cercetători sunt de acord că Isus aștepta noul 
exod, nu s-au prea întrebat ce gândea El despre felul în care 
avea să arate cultul după începerea acestuia. Din perspectiva 
iudaismului antic însă, aceasta ar fi fost o întrebare foarte 
importantă. Va fi un Cort, la fel ca la primul exod? Dacă 
da, ce fel de jertfă s-ar aduce acolo? Cultul avea să constea 
în jertfe de animale, așa cum se descrie în camea Leviticului? 
Sau avea să se axeze pe un alt fel de ofrandă? De exemplu, 
în secolul al II-lea d.Cr., Rabbi Menahem din Galileea! 
învăţa că „în lumea viitoare toate jertfele vor fi desființate, 





1. Vezi W.D. Davies, Torah in the Messianic Age and/or the Age 
to Come (SBLMS 7, Sociery of Biblical Literature, Philadelphia, 1952), 
55-56; Hartmut Gese, „The Origin of the Lord's Supper“ în Essays 
on Biblical Theology, uans. Keith Crim (Augsburg, Minneapolis, 1981), 
117-140 (aici 130). 

dar jertfa de aducere de mulțumire nu va fi niciodată des- 
fiinţară“ (Levitic Rabbah 9, 7). O viziune remarcabilă. Iară 
un rabin, la puţin timp după Isus, prevăzând o eră viitoare 
în care toate jertfele cele multe descrise în Torah aveau să 
înceteze, rămânând una singură: „jertfa de mulţumire“ (vezi 
Levitic 7). lată la ce se aștepta Rabbi Menahem. Dar Isus? 

În acest capitol voi încerca să răspund la aceste întrebări 
explorând cea de a treia cheie de înțelegere a Cinei de taină: 
misterioasa Pâine a Înfățișării. Lucru curios, mulți cititori 
moderni n-au auzit de această pâine sfântă care se păstra în 
Cortul vechilor evrei şi cu atât mai puţin au căutat să vadă 
cum poate ea să arunce lumină asupra rădăcinilor iudaice 
ale Euharistiei. 

Poate că motivul este faptul că referirile la Pâinea Înfă- 
țișării sunt ascunse în câteva dintre cele mai dificile părți ale 
Vechiului Testament, cum ar fi descrierea amănunțită a Cor- 
tului (Exod 25) sau regulile preoțești și regulamentele levi- 
ților (Levitic 24). Sau, poate, fiindcă nu s-a înțeles prea bine 
ce este de fapt „Pâinea Înfățișării“. 

În acest capitol, voi încerca să arăt că Pâinea Înfățișării 
din Vechiul Testament este o piesă extrem de importantă 
în acest „puzzle“ euharistic. Într-adevăr, o examinare atentă 
a contextului iudaic al Evangheliilor sugerează că Isus nu 
doar a văzut Cina de pe urmăcape noul Paşte și ca pe noua 
mană din cer; El a văzut şi împlinirea mesianică a ceea ce 
este prefigurat de Pâinea Înfăţișării. 

Pentru a vedea aceste legături dintre Cina de pe urmă 
şi Pâinea Înfăţișării, va trebui să ne reîntoarcem la Vechiul 
Testament și la tradiţia iudaică precum și la practicile şi cre- 
dinţele care înconjurau această misterioasă pâine.! 


1. Vezi Paul V.M. Flesher, „Bread of the Presence“ în Anchor 
Bible Dictionar), 6 vol. ed. David Noel Freedman eta/. (Doubleday, 

„PÂINEA FEŢEI“ 


Deși majoritatea cititorilor nu sunt familiarizați cu Pâinea 
Înfățișării, ea este, de fapt, menționată de multe ori în Scrip- 
turi!. Pentru ceea ce ne interesează aici, ies în relief mai ales 
două descrieri amănunțite. Prima este în Exod, iar cea de 
a doua în Levitic. Ne vom opri câteva momente să le exami- 
năm pe rând. 


„Pâinea Feței lui Dumnezeu “ 


Pâinea Înfățişării apare, pentru prima dată, în Vechiul 
Testament în relatarea despre ieșirea din Egipt și peregri- 
narea prin pustiu. După ce Dumnezeu le-a dar israeliților 
cele Zece Porunci și a pecerluit legământul cu ei printr-un 
ospăț ceresc (Exod 20-24), începe de îndată să le dea in- 
strucțiuni privind felul în care ei urmează să-i aducă închi- 
nare. Toare aceste instrucţiuni gravitează în jurul locului 
central de închinare, „Cortul întâlnirii“ (Exod 26). 

Primul lucru pe care trebuie să-l amintim despre Cort 
este faptul că Dumnezeu i-a poruncit lui Moise să facă trei 
obiecte sacre care să fie păstrate în el: 


1. Chivotul Legământului 
2. Sfeşnicul de aur, cunoscut ca Menora 
3. Masa de aur cu Pâinea Înfățișării. 





New York, 1992) I: 780-781; Menahem Haran, „Shewbread“, Eng- 
clopedia Judaica, 16 vol. ed. Cecil Roth (Keter, Ierusalim, 1971), 14: 
1394-1396; Jeremias, The Eucharistic Words of Jesus, 63-65. 

1. Vezi Exod 25, 23-30; 37, 10-16; Levitic 24, 5-9; Numeri 4, 7; 
1 Samuel 21, 5-7; 1 Regi 7, 48; 1 Cronici 9, 32; 23, 29; 28, 16; 2 Cro- 
nici 2, 4; 13, 11; 29, 18 Neemia 10, 33; 1 Macabei 1, 22; 4, 49; Matei 
12, 4; Marcu 2, 26; Luca 6, 4; Evrei 9, 2. 

E interesant că, înainte ca Dumnezeu să descrie Cor- 
tul, El îi aduce în prim plan lui Moise cele trei obiecte sacre 
de ţinut în Lăcașul Sfânt. Este evident că acestea au o im- 
portanță cu totul specială. De fapt, Biblia spune că Moise 
a văzut modelul după care trebuia să le facă într-o vedenie 
care i-a fost „arătată“ pe vârful muntelui Sinai (Exod 25, 9. 40). 
Cu alre cuvinte, Chivotul, Sfeșnicul și Pâinea În fățișării au 
drept model realități cerești. 

Primul, vestitul Chivor al Legământului, era o cutie 
ferecată cu aur în care israeliţii aveau să așeze mai târziu 
tablele cu cele Zece Porunci, mana și toiagul lui Aaron 
(Exod 25, 10—22). Pe Chivot era „tronul milostivirii“, un 
capac mare de aur pe care aveau să fie așezați doi „heruvimi 
de aur“ — adică două statui de îngeri. (Observaţi aici că 
Dumnezeu în mod evident nu consideră aceste starui de 
îngeri o încălcare a celor Zece Porunci. În ciuda a ceea ce 
au crezut unii cititori ai Bibliei, Dumnezeul lui Avraam, 
al lui Isac și al lui lacob nu pare deloc a fi împotriva aurului 
şi împotriva statuilor!) 

Al doilea obiect, Sfeșnicul de aur, este cunoscut îndeosebi 
cu denumirea sa ebraică de menora (Exod 25, 31—40). Acest 
sfeșnic avea șapte braţe şi era făurit ca un copac sau arbust 
acoperit cu fiori. Preoții trebuiau să-l țină pururi aprins, căci 
era singura sursă de lumină în Lăcașul Sfânt. 

În sfârşit, cea mai importantă pentru noi este masa fere- 
cată cu aur pe care israeliţii așezau Pâinea Înfăţișării. Iară 
descrierea ei amănunţită: 


Să faci o masă din lemn de salcâm... Să o fereci cu 
aur curat şi să-i faci margine de aur de jur împrejur. 
[...] Să faci blideși cupei urcioare și vase pentru lbaţii. 
Din aur curat să le faci. Și să pui pe masă Pâinea 
Înfătișării înaintea mea pururi. (Exod 25, 23—24.29-30) 

Acest pasaj conţine trei indicii importante privind înţe- 
lesul acestei pâini neobișnuite, 

Mai întâi, dacă cercetăm cu atenţie, observăm că pâinea 
nu era singurul lucru de pe masă. Lângă ea se aflau „blide 
şi cupe și urcioare şi vase“ pentru turnarea libaţiilor, adică 
a jerrfelor de vin (compară cu Numeri 15, 5—7; 28, 7). Astfel, 
când este vorba de Cortul lui Moise, ne putem referi la 
acestea ca la pâinea și vinul Înfăţișării. E interesant de remar- 
cat, după cum o arată savantul evreu Menahem Haran, că 
acest vin era diferit de toare celelalre ofrande de vin, pentru 
că nu era vărsat de preoți, ci pare să fi fost băut în cadrul 
unui ospăț sacru de pâine şi vin. 

În al doilea rând: traducerile vorbesc de „pâinile punerii 
înainte/ înfățișării“. Expresia ebraică este /zhem happanim, 
literal „Pâinea Feţei“2. Se pune întrebarea: cum ar trebui 
tradusă mai exact această expresie? Ce înseamnă ea? 


1. Vezi Menahem Haran, Temples and Temple-Service in Ancient 
Israel (Clarendon, Oxford, 1978), 216-217. 

2. E ciudat că traducerile catolice în limba engleză echivalea- 
ză expresia ca bread of continual offering, „pâine a ofrandei per- 
perue“ (Jerusalem Bible) sau sPowbread (New American Bible), 
în vreme ce traducerile protestante sau ecumenice o redau literal 
ca bread of the Presence, „pâine a Prezenţei“ (Revised Standard 
Version, New International Version), cum fac şi unii comentatori 
evrei, ca Umberto Cassuto, A Commentary on the Book of Exodus, 
u. Israel Abrahams (Magness, lerusalim, 1967), 340. Nefericicul 
termen showbread sau shewbread pare să fi intrat în engleză din 
vechea germană Schaubrod, care, la rândul ei, traduce lat. panes 
propositionis din Vulgata. Această traducere provine de la acele 
pasaje în care Pâinea Înfățișării e numită /ehem hammaareket 
„pâinea punerii în rând“ (1 Cronici 9, 32; 23, 29; Neemia 10, 34; 
Evrei 9, 2). [Traducerile româneşti au „pâinea / pâinile punerii 
înainte“ — nt.] 

Pe de o parte, unii exegeți o traduc cu „Pâinea punerii 
înainte“ sau „Pâinea Ofrandei“!. Din această perspectivă, ex- 
presia s-ar referi la pâinea așezată în fața „prezenţei“ lui 
Dumnezeu, adică în faţa Sfintei Sfintelor, unde cobora 
norul slavei prezenţei divine asupra Chivotului Legămân- 
tului. Această interpretare nu reușește să comunice ce spune 
expresia ebraică. Ne spune ce trebuie făcut cu pâinea, dar 
nu traduce de fapt cuvântul ebraic panim.? 

Pe de altă parte, unii susțin că expresia ar trebui tradusă 
cât mai literal cu putinţă. Iar cea mai literală traducere este 
Pâinea Fetei. Din această perspectivă, înțelesul expresiei este 
limpede?, dar implicaţiile sunt enorme: Pâinea Înfăţișării 
nu este nimicaltceva decât Pâinea Feţei lui Dumnezeu. Din 


1. De ex. Cassuto, A Commentary on the Book of Exodus, 340; 
Baruch A. Levine, Levizicus (The JPS Torah Commentary; Jewish 
Publication Society, Philadelphia, 1989), 165, traducând „bread of 
display“. 

2. Pentru critica acestei interpretări, vezi P.A.H. De Boer, „An 
Aspect of Sacrifice“ în Srudies in the Religion of Ancient Israel, ed. 
G.W. Anderson et al. (Vecus Testamentum, Supplements; Brill, 
Leiden, 1972), 27-47. După cum subliniază el, când JPS traduce 
expresia ebraică prin „bread of display“ ne spune doar „ce trebuie fă- 
cur cu pâinile, dar nu traduce Pappanim“ (32). 

3. Vezi, de ex., John E. Hartley, Leviricus, 400: „Expresia ebraică 
înseamnă liceral «pâinea feţei»“. Vezi şi de Vaux, Ancient lsrael, 422: 
„Oarecum asemănătoare cu ofrandele descrise până acum este pâi- 
nea punerii înainte, numită în ebraică /e em happanim [«pâinea feţei» 
(lui Dumnezeu)] sau «pâinea Prezenţei»...“; De Boer, „An Aspect 
of Sacrifice“, 34. Aceasta mi se pare poziţia cea mai solidă, mai ales 
întrucât cercetări recente arată că, în lumea antică, pâinile aduse ca 
jenfă în temple (Şi, mai târziu, în biserici) aveau adesea simbolul 
divinisăţii imprimat pe ele (cf leremia 7, 18; 44, 19). Vezi George 
Galavaris, Bread and the Liturgy: The Symbolism of Early Christian 
and Byzantine Bread Stamps (University of Winsconsin Press, 
Madison, 1970), 22. 

acest punct de vedere, pâinea însăși este, într-un fel, un semn 
vizibil al feței lui Dumnezeu. 

În sprijinul acestei a doua interpretări, ar trebui să ne 
aducem aminte când anume a fost dată pentru prima oară 
poporului lui Israel Pâinea Înfățișării. În Cartea Exodului, 
Dumnezeu îi poruncește lui Moise să construiască masa de 
aur pentru Pâinea Înfățișării (Exod 25) imediat după ospășul 
ceresc la care acesta și bătrânii poporului au luat parre pe 
muntele Sinai (Exod 24). Motivul pentru care această ală- 
turare este semnificativă rezidă în faptul că relatarea despre 
ospăţul ceresc subliniază că, pe când ei mâncau și beau, l-au 
văzut pe Dumnezeu: 


Apoi Moise a urcat împreună cu Aaron, Nadab și 
Abihu și cei șaptezeci dintre bătrânii lui Israel şi /-au 
văzut pe Dumnezeul lui Israel [...). Dar împotriva 
celor aleși dintre fiii lui Israel El nu și-a întins mâna, 
iar ei au văzut pe Dumnezeu și au mâncat și au băut. 
(Exod 24, 9-11) 


Într-un cuvânt, când așezăm instituirea Pâinii Înfăţişării 
în contextul ei biblic, se pare că acea „Pâine a Înfăţișării“ 
pământească era menită să constituie un fel de memorial 
al ospăţului ceresc la care Moise și bătrânii l-au „văzut“ pe 
Dumnezeul lui Israel pe când „au mâncat și au băut“. De 
aceea îi și poruncește Dumnezeu lui Moise să construiască 
masa pentru Pâinea Înfăţișării (împreună cu Chivorul şi cu 
Menora) conform „modelului“ ceresc ce-i fusese arătat „pe 
munte“ (Exod 25, 9. 40). Chivorul pământesc este un semn 
văzutal nevăzutului lăcaș ceresc al lui Dumnezeu, iar Pâinea 
pământească a Înfăţișării este semn văzut al nevăzurului chip 
ceresc al lui Dumnezeu. 

După cum a formulat un exegetal Vechiului Testament, 
în pâinea din Corr Dumnezeu „însuși“ acţionează ca „pazdă 

care se înfăţişează credincioșilor săi, dăruind tărie dumne- 


«] 


zeiască, viaţă dumnezeiască“|. 


Pâinea Legământului veșnic 


Dar mai este ceva. Pe lângă scurta descriere a Pâinii 
Înfățișării din Cartea Exodului, găsim încă o relatare, mai 
amănunțită, în Levitic. Din această carte cu legi pentru 
preoții leviţi aAăm că pâinea și vinul erau semne nu doar 
ale prezenței lui Dumnezeu, ci și ale Legământului. Cu alte 
cuvinte, această pâine reprezenta legătura sacră dintre Dum- 
nezeu și cele douăsprezece triburi ale lui Israel: 


Să iei floare de făină și să faci din ea Zonăsprezece 
turte, fiecare turtă să fie făcură din două zecimi de 
efă. Să le pui în două șiruri, câte șase în fiecare șir, pe 
masa de aur curat, înaintea Domnului. Peste fiecare 
şir să pui tămâie curată, care să fie pe pâine ca adu- 
cere-aminte, ca un dar mistuit de foc înaintea Dom- 
nului. În fiecare zi de sabat să se pună aceste pâini 
înaintea Domnului, neîncetat: acesta este un legământ 
veșnic pe care-l vor ţine fiii lui Israel. Pâinile acestea 
să fie ale lui Aaron și ale fiilor lui și să le mănânce 
într-un loc sfânt, căci ele sunt pentru ei lucru prea- 
sfânt, o parredin darurile mistuite de foc înaintea Dom- 
nului. Aceasta este o legiuire veşnică. (Levitic 24, 5-9) 


Aici sunt de observat mai multe lucruri. 

În primul rând, Pâinea Înfățișării este identificată explicit 
ca semn al „legământului veșnic“ dintre Dumnezeu și Israel. 
Cum am văzut mai sus, această relație de legământ fusese 
stabiliră prin evenimentele care au avut loc pe muntele 


1. De Boer, „An Aspect of Sacrifice“, 35. 

Sinai, când Moise şi bătrânii au adus jercfă la poalele mun- 
telui (Exod 24, 8-11). Se pare că Pâinea Înfăţișării — care, 
să o spunem din nou, avea ca model vedenia cerească 
„arătată“ lui Moise pe vârful Sinaiului (Exod 25, 9) — era 
menită să fie memorial și semn al aceluiași „legământ“ 
încheiat cu Israel pe muntele Sinai. De aceea sunt două- 
sprezece turte de pâine nedospită — una pentru fiecare din 
cele douăsprezece triburi. 

În al doilea rând, conform Leviticului, Pâinea Înfățișării 
era o ofrandă „perpetuă“, trebuia să fie prezentă necontenit 
în faţa Domnului în Cort. Trebuia să fie semn perpetuu al 
faptului că, deși israeliții nu se mai aflau la muntele Sinai, 
Dumnezeu continua să fie cu ei. Lucru interesant, Leviticul 
sugerează și că, atâta vreme cât Pâinea Înfățișării se află în 
Cort, flăcările Menorei trebuie să ardă și ele „neîncetat“ 
(Levitic 24, 1-4). (În timpurile noastre, bisericile catolice 
păstrează o practică similară lângă Tabernacolele lor, sub 
forma lămpii veșnice care arde întotdeauna când este pre- 
zentă Euharistia.) Ori de câre ori masa de aur era scoasă 
din Cort, preoții leviţi trebuiau s-o acopere cu un văl (Nu- 
meri 4, 7-9). 

În al treilea rând — şi e important — Pâinea Înfăţișării 
nu era doar un simbol; era și o jersfă. Deşi mulți cititori ai 
Bibliei sunt familiarizați numai cu jertfa de animale, existau 
de fapt două feluri de jerrfe! în Vechiul Testament: (1) jertfa 
„sângeroasă“ implicând înjunghiere de tauri, țapi și berbeci 
și (2) jertfa „nesângeroasă“, care adesea consta în pâine și 
vin. Pâinea Înfăţișării era un fel de jertfă nesângeroasă, 
cunoscută în ebraică drept minbab (cf Levitic 2). Dacă 
există vreo îndoială asupra acestui lucru, observați că tămâia 





1. Vezi George Buchanan Gray, Sacrifice în the Old Testament: 
Its Theory and Practice (KTAV, New York, 1925, 1971), 398-402. 

era şi ca păstrată pe masa de aur. În Vechiul Testament, 
cămâia însoţeşte întodeauna jertfele!, spre a simboliza 
ridicarea lor la cer. Mai mult, proferul lezechiel se referă la 
masa de aur cu Pâinea Înfăţișării ca la un „altar“ (lezechiel 
41, 21-22). Cu alte cuvinte, această pâine era și mâncare, şi 
jertfă. Era și un dar de la Dumnezeu pentru preoții săi (sub 
formă de ospăț) și ofrandă a preoților pentru Dumnezeul 
lor (sub formă de jertfă). 

În al patrulea rând, în sfârşit, Pâinea Înfăţișării nu era o 
jertfă oarecare. Era o jerefă „preasfântă“, despre care Leviticul 
spune că trebuie adusă „în fiecare zi de sabat“ de către Aaron, 
Marele Preot. Această legătură între Pâinea Înfăţișării şi 
sabat este important să fie subliniată, fiindcă cititorii mo- 
derni tind să creadă că sabatul era, în primul rând, o zi de 
odihnă și nu neapărat o zi de jertfă. Desigur, după dezvol- 
tarea sinagogii în orașele evreieşti din afara Ierusalimului 
(probabil în secolul al III-lea î.Cr.), cultul săprămânal de 
sabat consta, în primul rând, în mersul la sinagogă pentru 
rugăciune, pentru studierea Torei și pentru a cânta imnuri 
de laudă lui Dumnezeu. Cu toate acestea, conform Bibliei, 
culcul de sabat avea și un aspect sacrificial. În Cort (și, mai 
târziu, în Templul din Ierusalim), sabatul era marcat de 
jertfe — sângeroase și nesângeroase — aduse de preoți. În 
mod semnificativ, jertfa nesângeroasă oferită săptămânal 
era tocmai Pâinea și vinul Înfăţișării. Numai după ce roma- 
nii au distrus Templul în 70 d.Cr. a încetat aducerea oricărei 
jertfe. Înainte de acel tragic eveniment, în fiecare sabat avea 
loc ofranda de Pâini proaspete ale Înfățișării şi mâncarea 
pâinii de către preoți în sfântul Lăcaș. 

Rezumând, când cercetăm paginile Vechiului Testament, 
ne devine foare limpede că Pâinea Înfățișării se afa în inima 


1. De Vaux, Ancient Israel, 422. 

cultului israelit. Împreună cu faimosul Chivot al Legămân- 
tului şi cu Sfeșnicul de aur, era unul dintre cele mai sacre 
lucruri din Lăcașul sfânt, din sanctuarul interior al străve- 
chiului Cort. Toată lumea ştie cât de important era sabatul 
în vechiul Israel; Pâinea Înfăţișării era jertfa de sabat, „cea 
mai sfântă“ ofrandă. Era atât semnul „legământului veșnic“ 
cu Israel, cât și Pâinea prezenţei perpetue a Domnului în 
Cort — „Pâinea Feţei“ Dumnezeului atotputernic. E limpede: 
conform Scripturii, misterioasa Pâine a Înfăţișării nu era 
pâine obișnuită. 


„PRIVIȚI IUBIREA LUI DUMNEZEU 
PENTRU VOI“ 


Dacă ne întoarcem la tradiția iudaică antică pentru a 
vedea ce are de spus despre Pâinea Înfățișării, ne găsim 
într-o situaţie apropiată de cea cu Paştele și cu mana. Multe 
tradiții remarcabile, care nu se găsesc în Biblie, dau mărrurie 
despre o venerație crescândă față de natura misterioasă, chiar 
miraculoasă, a acestei pâini. 


Pâinea Înfățișării și preotul Melchisedec 


Oricine e familiarizat cu Cartea Genezei sau cu Epistola 
către evrei va trebui să admită că unul dintre cei mai enig- 
matici oameni din Biblie este cel numit Melchisedec. Această 
figură învăluită în umbră, menționată doar de două ori în 
Vechiul Testament, apare, mai întâi, în relatarea biruinţei 
lui Avraam asupra regilor păgâni din Pământul Făgăduinței. 
După ce-și salvează nepotul, pe Lot, din captivitate, Avraam 
(pe atunci încă numit Avram) se întâlneşte cu Melchisedec, 

care e și preot și rege și care îi aduce o jertfă foarte specială 
lui Dumnezeu: 


Când Avram s-a întors după ce l-a biruit pe Chedor- 
laomer și pe regii care erau cu acesta, Melchisedec, 
regele Șalemului, i-a adus pâine și vin; el era preot al 
Dumnezeului Preainalt. Şi la binecuvântat zicând: 
„Binecuvântat să fie Avram de Dumnezeul cel Prea- 
înalt, Făcărorul cerului și al pământului, și binecu- 
vântat să fie Dumnezeul cel Preainalt, care i-a dat pe 
vrăjmașii tăi în mâinile tale!“ Şi Avram i-a dat zeciu- 
ială din coate. (Geneză 14, 17-20) 


Cine este acest rege misterios? De ce este el primul om 
care este numit „preot“ în Biblie (ebr. koben) Și de ce aduce 
el lui Dumnezeu o jertfă de „pâine și vin“, mai degrabă decât, 
să zicem, un taur, un țap sau un miel? 

Să încercăm să răspundem la aceste întrebări cât mai 
simplu cu putință. În primul rând, în tradiția iudaică antică, 
Melchisedec era socotit a fi nimeni altul decât Sem, evlavio- 
sul întâi-născut al lui Noe. Conform acestor tradiții, Sem 
era numele fiului lui Noe, iar Melchisedec, însemnând „rege 
al dreptăţii“, era titlul său regesc. Mai mult, după cum atestă 
istoricul evreu din secolul I, losephus!, se credea că cetatea 
„Salem“ peste care era rege Melchisedec nu era alta decât 
leru-sa/em, care mai târziu a ajuns cetatea lui David şi locul 
unde s-a zidit Templul (cf Psalmul 71, 1—3). 

În orice caz, pentru noi contează că jertfa de pâine şi 
vin a lui Melchisedec era legată, în tradiția iudaică, de Pâinea 


1. Vezi Hahn, Kinship by Covenant, 97—100, 130-134; Martin 
McNamara, „Melchizedek: Gen 14, 17-20 in the Targums, in Rab- 
binic and Early Christian Literature“, Biblica 81 (2000): 1-31; L. Ginz- 
berg, Legends of the Jews, 7 vol. (Jewish Publication Sociery, 
Philadelphia, 1968), ş: 225-226. 

Înfățişării. Într-un străvechi comentariu la Geneză 14, găsim 
următoarele: 


„lar Melchisedec, regele Salemului, a adus pâine și 
vin“ (Geneza 14, 18)... Rabbi Samuel ben Nahman 
a spus: L-a învățat legile preoţiei, „pâinea“ referindu-se 
la Pâinea Înfățişării, iar „vinul“, la libapii. Rabinii au 
spus: EL i-a revelat Torah, după cum este scris: „Hai- 
deți şi mâncaţi din pâinea mea și beți din vinul pe care 
l-am amestecat!“ — Proverbe 9,5 (Genesis Rabbab 43, 6). 


În această interpretare, nu numai că Melchisedec e sem- 
nalat ca întâiul preot-rege din lerusalim, ci ofranda de pâine 
şi vin pe care o aduce este și ea identificată explicit cu Pâinea 
şi vinul Înfățişării pe care, ca preot, l-a învățat pe Avram 
cum să le aducă jertfă. Astfel, pentru unii iudei din Anti- 
chitare, Pâinea și vinul înfățișării nu erau doar una dintre 
jertfele instituite în vremea exodului, ci își aveau originile 
în generaţiile timpurii ale omenirii. Pe acunci, toți bărbaţii 
erau preoți, nu după rânduiala lui Levi — a cărui preoție a 
fost instituită după ce Israel s-a închinat viţelului de aur 
(Exod 32) —, ci după „rânduiala lui Melchisedec“ (Psalmul 
n10, 4)!. lar ofranda de jertfă a acestei preoții primordiale 
nu era altceva decât pâine și vin. 


1. E interesant de observat că unele tradiţii, inclusiv aceasta, 
leagă Pâinea Înfăţișării de ospăţul „Înţelepciunii“ descris în Proverbe 
9, 1-4. De ex., Leviticus Rabbab ui, 4 („Ea şi-a amestecat vinul“ se 
referă la libaţii, „A pus masa“ face aluzie la aşezarea pâinilor punerii 
înainte.); Numeri Rabbab 13, 15—16 („«Veniţi şi mâncaţi din pâinea 
mea» [Prov. 9, 5) şi în legătură cu pâinea punerii inainte spune: «Şi 
să-i faci blide şi cupe» [Exod 25, 29]; şi am aflat că «blidele» erau 
formele, pâinea fiind pregătită în forme“). G.K. Beale citează și el 
o tradiție după care Pâinea Înfăţișării „părea să reflecte hrana pregătită 
pentru Adam în Grădină“. Vezi Beale, 7/e Temple, 74-75. 

Pâinea miraculoasă de pe masa de aur 


Pe lângă tradiţiile despre figuri biblice ca Melchisedec, 
găsim câteva tradiții despre cum se oferea Pâinea Înfățișării 
în Templul din vremea lui Isus. De exemplu, în Mișna, 
rabinii ne spun că azimele pentru Pâinea Înfățișării aveau 
„coarne“ la colțuri — bucățele de aluat rotunjite în sus precum 
coarnele de taur (Mișna, Menahoth 1, 4)!. Aceste coarne 
făceau ca pâinea săarate asemenea altarului de aramă pentru 
jertfe care se afla în curtea Templului, sprijinind astfel des- 
crierea biblică a pâinii ca fiind în același timp semn și jertfă. 

Mai mult, aflăm că unii rabini credeau că se întâmpla 
ceva deosebit cu Pâinea Înfățișării atunci când era adusă de 
preoți jertfă lui Dumnezeu. Înainte ca pâinea să fie adusă 
în sanctuar spre a fi oferită ca jertfă, ea putea fi aşezată pe 
o masă de marmură. Dar dupăceîi era consacrată lui Dum- 
nezeu de către preoți, trebuia așezată pe o masă de aur: 


În Porticul de la intrarea în Casă (= Templu) erau 
două mese, una de marmură și cealaltă de aur. Pe 
masa de marmură puneau Pâinea Înfăţişării când era 
adusă, iar pe masa de aur puneau Pâinea Înfăpişării 
când era scoasă afară, pentru că ceea ce este sfânt 
trebuie ridicat şi nu coborât. lar înăuntru era o masă 


de aur pe care Pâinea Înfățișării stătea permanent. 
(Mişna, Menaborb n, 7! 


Acest ritual arată limpede că, pentru rabinii din Anti- 
chitate, Pâinea Înfățişării era extrem de sacră, dar numai 





1. După Herbert Danby, aceste coarne erau „bucăţi mici de 
cocă puse pe cele patru colţuri, după modelul coarneloraltarului.“ 
(Danby, The Mishnab, 507 n. 10). 

2. Traducere uşor adaptată. Vezi Danby, The Misbnab, 508, 509 
şi Mișna, Shekalim 6, 4. 

după ce era oferită ca jertfă lui Dumnezeu în Sanctuar. 
Înainte de aceasta, era doar pâine obișnuită și putea fi aşezată 
pe o masă obişnuită de marmură. Dar, odată oferită ca jerr- 
fă, devenea „sfântă“ — în ebraică qado;, adică „pusă deoparte“, 
„consacrată“. Ca atare, trebuia așezată pe o masă de aur, așa 
cum toate vasele și mobilierul din Lăcașul sfânt erau din 
aur (vezi Exod 25). 

O altă tradiție merge până la a sugera că Pâinea Înfățișării, 
după consacrare, manifesta proprietăți supranaturale. După 
ce preoții scoteau pâinea din Lăcașul sfânt, o puneau pe „masa 
de aur“ ca s-o poată mânca între ei (Mișna, Menabotb 11,7). 
Conform Talmudului, în vremea unui Mare Preot deosebit 
de sfânt, chiar și o bucăţică din Pâinea Înfăţișării putea oferi 
un nutriment miraculos: 


(În tot timpul în care Simon cel Drept a slujit ca 
Mare Preot], omer-ul, cele două pâini şi Pâinea În- 
fășișării au primit o binecuvântare astfel încât toţi 
preoții care căpătau o bucată din ea de mărimea unei 
măsline o mâncau și se săturau cu o fărâmă din ea, 
fără a mai mânca și altceva (Talmudul babilonian, 
Yoma 39Â). 


Oare cel care cunoaşte Evanghelia poate să nu se gân- 
dească la vestita hrănire a celor cinci mii? Atunci, Isus a 
înmulțit cinci pâini în așa fel încât „toți au mâncat și s-au 
săturat“, ba au mai existat și „rămășițe“ (Matei 14, 20). Din 
perspectiva iudeilor din vechime, Pâinea Înfăţişării, ca și mana 
dinaintea ei, nu era pâine obișnuită. Cel puţin unii rabini 
credeau că e miraculoasă. 

Pâinea din Templu 


Poate că cea mai frapantă tradiție dintre toate este aceasta 
e care o vom examina ultima. Și ea are de-a face cu Pâinea 
În fişări din Templu pe vremea lui Isus. 

Pe arunci, era obiceiul ca bărbaţii iudei care locuiau pe 
pământul lui Israel să urce la Ierusalim şi la Templu de trei 
ori pe an pentru a sărbători Paștele, Cincizecimea şi Cortu- 
rile. („Cincizecime“ este numele grecesc al sărbătorii iudaice 
a Săptămânilor, care se ţinea la șapte săptămâni după dumi- 
nica din săptămâna pascală.) Acest obicei îşi avea rădăcinile 
în legea lui Dumnezeu dară lui Moise: „De trei ori pe an roți 
cei de parte bărbătească să se înfățişeze înaintea Domnului, 
Dumnezeul lui Israel“ (Exod 34, 23; 23, 17). Conform Tal- 
mudului palestinian și Talmudului babilonian, la fiecare 
din aceste sărbători preoții din Templu făceau ceva remar- 
cabil. Scoteau din sanctuar Masa de Aur cu Pâinea Înfăţișării 
pentru ca pelerinii s-o poată vedea.! Când luau înapoi pâi- 
nea sfântă, preoții o ridicau şi rosteau următoarele cuvinte: 


Ei ridicau Masa de Aur şi arătau Pâinea Înfățişării 
de pe ea celor care veneau la sărbători, spunându-le: 
„Priviți iubirea lui Dumnezeu pentru voi!“ (Talmudul 
babilonian, Menahor 294) 


Dacă această tradiţie nu ar fi atât de bine documentată, 
ar fi aproape de necrezut. Mai întâi, parea fi o nemaiauzită 
încălcare a etichetei Templului. În afară de preoți, nimeni 
nu avea voie să intre în sanctuar și să privească la obiectele 
sacre dinăuntru. Dar, în sărbătorile de pelerinaj, iudeilor le 


1. Vezi şi Talmudul babilonian, Hagigab 26b: „Aşadar, ei obişnu- 
iau să ridice [masa] şi să arate pelerinilor veniţi la Sărbătoare Pâinca 
Feţei şi să le spună: «lată iubirea în care vă păstrează Cel Atorpre- 
zent.»“ Vezi şi Mișna, Sukko:b ș, 7; Menaboth i, 4. 

era îngăduit să vadă unu/ dintre obiectele sacre ascunse în 
spatele vălului exterior: Pâinea Înfăţişării. Şi mai uluitoare 
sunt cuvintele preoților când ridică această pâine sfântă. 
Cum ar putea Pâinea Înfăţișării să fie atât de strâns legată 
de „iubirea“ lui Dumnezeu? Din perspectiva iudeilor din 
Antichitate, ce puteau însemna aceste cuvinte? 

Deşi nu putem decât să speculăm, am putea sugera cu 
oarecare certitudine că Pâinea Înfăţișării era un semn al 
iubirii lui Dumnezeu pentru că era un semn al Legămân- 
tului. În Vechiul Testament, legământul dintre Dumnezeu 
și Israel este descris adesea în rermenii unei legături „de 
căsătorie“, unui /egământ de iubire între Mirele dumnezeiesc 
şi Mireasa lui pământească (vezi lezechiel 16; Isaia ș4, Osea 
1-2). După cum am văzut mai înainte, Tora afirmă explicit 
că Pâinea Înfăţișării nu era doar „cea mai sfântă“ jertfă a 
Sabatului, ci și semnul „legământului veşnic“ (Levitic 24, 7). 
Ca semn vizibil al acestui legământ veşnic, Pâinea Înfăți- 
şării era și semnul vizibil al iubirii dumnezeiescului Mire 
pentru Mireasa sa. Poate de aceea preoţii puteau spune 
poporului când ridicau pâinea: „Priviţi iubirea lui Dum- 
nezeu pentru voi!“ 


Vederea „Fetei“ Domnului 


Mai rămâne o ultimă întrebare. De ce preoţii aduceau 
afară doar Pâinea Înfățișării? De ce nu Menora, sau chiar 
Chivorul Legământului? 

Şi în acest caz, deși nu putem fi siguri, motivul ar putea 
izvori, până la urmă, din Vechiul Testament. Am arătat mai 
sus cum Cartea Exodului poruncește ca toți bărbaţii israeliți 
să ia parte la cele trei sărbători — a Paștelui, a Cincizecimii 
şi a Corturilor. După cum au arătat unii exegeţi din zilele 
noastre, majoritatea traducerilor spun că bărbaţii trebuie 

„să se înfăţișeze lui Dumnezeu“. Însă traducerea literală din 
ebraică este: „De trei ori pe an toți cei ai voştri de parte 
bărbătească să vadă faţa Stăpânului, a Domnului, Dumne- 
zeului lui Israel“ (Exod 34, 23; 23, 17). În acest verset, „faţa“ 
lui Dumnezeu este panirn, același cuvânt folosit în sintagma 
„Pâinea Înfăţișării“, sau „Pâinea Feţei“ (Exod 25, 30). Cu 
alte cuvinte, arătându-le pelerinilor Pâinea „Feţei“, preoții 
de la Templu împlineau Legea care le poruncea acestora 
să „vadă Faţa“ Domnului. După cum scrie exegetul evreu 
Israel Knohl: 


Am impresia că înţelepţi s-au îndepărtat de convenţie 
şi au îngăduit să fie arătat mobilierul din Templu 
pelerinilor pentru a le îngădui să-și îndeplinească 
obligaţia de a „vedea Faţa“. Sau, cu alte cuvinte, ară- 
tarea acestor lucruri sfinte în faţa adunării mari crea 
experiența unei teofanii publice. Israeliţii, care tânji- 
seră să intre în curțile Templului și întrebaseră: „Când 
pot veni să văd faţa lui Dumnezeu?“, se duceau la 
Templu în sărbătoare de pelerinaj și priveau aduse 
afară din ascunzătoare vasele cu care se slujea la Tem- 
plu. Astfel setea lor spirituală era ostoită și ei înde- 
plineau porunca din Tora ca „de trei ori pe an să vadă 
faţa Stăpânului, a Domnului, Dumnezeului lui Israel“ 
(Exod 34, 23).| 


Aceste cuvinte sunt lămuritoare, deși aș vrea să clarific 
un lucru. Pare rezonabil să tragem concluzia că, pentru evreii 


1. Israel Knohl, „Post-Biblical Sectarianism and the Priescly 
Schools“, Tarbiz 60 (1991): 140-141, citat de Gary A. Anderson, 
„To See Where God Dwells: che Tabernacle, the Temple, and the 
Origins of the Christian Mystical Tradition“, Letrer d Spirit ş 
(2008): 13-45 (aici 25). 

antici, Pâinea Înfăţișării nu era faţa reală a lui Dumnezeu, 
ci un semn pământescal Feţei lui. Vechiul Testament spune 
foarte limpede că nimeni nu ar putea să vadă Faţa desco- 
perită a lui Dumnezeu și să rămână în viață (Exod 33, 20). 
Totuși, este foarte clar și că atunci când Moise și bătrânii lui 
Israel au urcat pe Muntele Sinai, au văzut ceva dumnezeiesc. 
După cum spune Tora, „l-au privit pe Dumnezeu, au mân- 
cat și au băut“ (Exod 24, 11). 

Oricum am interpreta aceste cuvinte, un lucru e limpede: 
pentru un evreu din secolul ] ca Isus, care ținea, cu siguranță, 
sărbătorile la Ierusalim și asista la ridicarea mesei de aur, 
Pâinea Înfăţişării nu era pâine obișnuită! Nu era doar o 
relicvă străveche a unor zile apuse, închisă pentru totdeauna 
în Lăcașul Sfânt. Ci, conform tradiţiei iudaice din Anti- 
chitare, pâinea sfântă era jerrfa primordială a lui Melchisedec, 
hrana miraculoasă a Sanctuarului, Pâinea Feţei Dumne- 
zeului Arotputernic. În sfârșit, foarte important, această 
pâine sfântă era un semn viu, vizibil, al iubirii lui Dumnezeu 
faţă de poporul său, felul în care poporul său de pe pământ 
putea zări în treacăt ceea ce dorea, până la urmă, din stră- 
fundul inimii: să vadă Faţa lui Dumnezeu și să trăiască, și 
să ştie că EI îl iubește. 

Sau, am spune, ea ar fi trebuit să fie toare acestea. Din 
nefericire, asemenea jertfei mielului de Paşte la Templu, 
oferirea săptămânală a Pâinii Înfăţișării a luat sfârşit în anul 
70 d.Cr., când armatele romane au distrus Templul din 
lerusalim. De atunci şi până astăzi, oferirea Pâinii Înfăţişării 
a încetat. Până astăzi putem merge la Roma să vedem ves- 
ticul Arc al lui Titus, ridicat de împăratul Domițian pentru 
a comemora răsturnarea lerusalimului. Acolo, săpate în pia- 
tră, sunt imagini ale soldaților romani scoțând din Templu 
şi sfeşnicul de aur, și masa de aur pentru Pâinea Înfăţișării. 

ISUS ȘI NOUA PÂINE A ÎNFĂȚIȘĂRII 


Având în minte aceste fundaluri biblice și tradiţii iudaice, 
putem pune întrebarea: s-a referit oare vreodată Isus la 
Pâinea Înfăţişării? Și, dacă da, cum poate această tainică 
pâine împreună cu vinul să arunce lumină asupra acţiunilor 
lui de la Cina cea de taină? Dacă Isus s-a privit pe sine ca 
inaugurând noul exod, s-a gândit oare că va exista un nou 
sanctuar? Cum socotea El că va arăta acesta? Pâinea şi vinul 
Înfățişării vor avea oare un loc în el? 

Cu cel puţin un prilej în timpul vieţii sale publice, Isus 
s-a referit la Pâinea Înfățişării. A făcur-o cu prilejul unei 
dispure despre ceea ce făcuseră ucenicii săi — smulseseră 
spice în zi de sabat, faptă socotită de unii farisei ca încălcând 
porunca odihnei de sabat. Deşi în Vechiul Testament nu 
există nici o poruncă explicită care să interzică smulgerea 
spicelor în zi de sabat, tradiția orală a fariseilor o interzicea!. 
Această interdicţie a dus la următorul incident: 


În vremea aceea, Isus trecea într-o sâmbătă prin lanuri 
de grâu, iar ucenicii săi au flămânzit și au început să 
rupă spice şi să mănânce. Fariseii, văzând, i-au spus: 
„lată, ucenicii tăi fac ce nu este îngăduit să faci sâm- 
băra.“ Dar EI le-a spus: „N-aţi citit ce a făcut David 
când au flămânzic el și însoțitorii lui, cum a intrat în 
casa lui Dumnezeu și au mâncat Pâinile Înfătişării, pe 
care nu era îngăduit să le mănânce nici el, nici înso- 
ţitorii lui, ci numai preoții? Sau n-aţi citit în Lege că, 


1. Pentru sursele iudaice, vezi W. D. Davies şi Dale C. Allison, 
]r., A Critical and Exegetical Commentary on the Gospel According to 
Saim Matthew, 3 vol. (T & T Clark, London, 1988, 1991, 1998), 2: 
307-311; Meier, A Marginal Jew, 4: 235-251; 267-293. 


PÂINEA PREZENŢEI 157 


în zi de sâmbătă, preoții, în Templu, calcă sabarul și 
sunt fără vină? Vă spun însă: cineva mai mare decât 
Templul este aici“. (Matei 12, 1-6)! 


Pentru a înțelege ce se petrece în acest dens schimb de 
argumente, merită subliniate cele trei moduri în care Isus 
a justificat fapta ucenicilor săi. 


Regele David și Pâinea Înfărişării 


Mai întâi, Isus și-a apărat ucenicii recurgând la o relatare 
despre regele David şi cei aflaţi împreună cu el: cum, odată, 
au mâncat Pâinea Înfăţișării din Cortul lui Moise, deși nu 
erau preoți leviţi. 

Relatarea se găsește în Prima Cartea lui Samuel. Odată, 
pe când David fugea de regele Saul, a ajuns la Cortul lui 
Moise (care, pe atunci, se afla în cetatea Nob) și i-a cerut 
de mâncare preotului de acolo. Şi iată ce s-a întâmplat: 


Arunci David a ajuns la Nob, la preotul Ahimelec. 
[...] „Acum ce ai la îndemână? Dă-mi cinci pâini, 
sau ce se va găsi.“ Preotul i-a răspuns lui David: 
„N-am pâine obișnuită la îndemână, ci numai pâine 
sfințită: doar dacă oamenii tăi s-au ferit de împreu- 
narea cu femei!“ lar David i-a răspuns preotului și 
i-a zis: „Femei n-am avut cu noi niciodată, de când 
am plecat, și vasele oamenilor sunt curate; deşi călă- 
toria nu este după orânduială religioasă, pâinea va 
rămâne curată în vasele lor“. Aunci preotul i-a dat 
pâinea sfințită, căci nu era acolo altă pâine decât Pâinea 
Înfiățişării, care fusese luată dinaintea Domnului, ca 





1. Gf Marcu 2, 23-28; Luca 6, 1-5. 

să fie înlocuită cu pâinecaldă, în clipa când au luat-o 
pe cealaltă. (1 Samuel 21, 1. 3-6) 


După cum și-ar fi dat seama orice evreu din Antichitate, 
este o relatare foarte specială. Pentru că Tora spune limpede 
că Pâinea Înfăţișării putea fi mâncată doar de „Aaron și de 
fiii săi“, adică de preoții leviţi (Levitic 24, 9). Însă David şi 
oamenii săi nu erau din tribul lui Levi. David descindea 
din alt trib — tribul lui luda. Așadar, cum au putut David 
şi oamenii săi să mănânce Pâinea preoțească a Înfățişării 
fără să încalce Legea? 

Pe de o parte, s-a întâmplat ca ei să fie în stare de puritate 
rituală din punct de vedere sexual. Deşi nu se prea ştie, prac- 
tica regulată a abstinenţei sexuale nu a început odată cu 
Noul Testamenti. Deja în Vechiul Testament bărbaţii is- 
raeliţi practicau un fel de „celibar“ remporar în două ocazii: 
când se aflau într-o expediție militară sau când slujeau ca 
preoți în sanctuar. De aceea preotul Ahimelec face acea 
afirmaţie oarecum ciudată: „Am numai pâine sfinţită: doar 
dacă oamenii tăi s-au ferit de împreunarea cu femei!“ Le 
putea da Pâinea Înfăţișării numai dacă se aflau în starea de 
puritate cerută preoților. Din fericire pentru David și oa- 
menii săi, s-a întâmplat ca ei să se afle într-o asemenea stare, 
căci erau pregătiți pentru bătălie. 

Lucru și mai important, David însuși nu numai că fusese 
uns rege de profetul Samuel (vezi 1 Samuel 16), ci, conform 
Bibliei, David era și preot.? Din cine ştie ce motive, sunt și 


1. Cf Exod 19, 15; Levitic 15, 16-18; Deuteronom 23, 10-11; vezi 
şi nQemple [11Q19] 45, 7-12. 

2. Vezi Hahn, Kinship &y Covenant 180-182, 192-193, 198-200; 
C.E. Armending, „Were David's Sons Priests?“ în Current Issues în 
Biblical and Patristic Interpretation, ed. G. Hawthorne (Eerdmans, 

exegeţi care uită acest lucru. Dar este adevărat. De aceea, 
David a putut să poarte „efodul de in“, un veșmânt preoţesc, 
şi să aducă jertfe preoțești la altar, „arderi de tot şi jertfe de 
împăcare“ (2 Samuel 6, 14-17). Tot de aceea, Biblia spune: 
„Fiii lui David erau preoți“ (2 Samuel 8, 18). Însă — şi acest 
lucru e important — David nu era un preot oarecare. Nu 
era preot după rânduiala lui Levi, care fusese instituită după 
adorarea viţelului de aur în pustiul Sinai (Exod 32). David 
era preot după rânduiala lui Melchisedec, străvechiul preot- 
rege al Salemului. Așa cum David însuși îi spune în Psalm 
urmașului său regesc: 


Psalm al lui David 


Cuvâritul Domnului către Srăpânul meu: 

„Şezi de-a dreapta mea 

până voi așterne pe dușmanii tăi sub picioarele tale.“ 

Sceptrul puterii tale îl va trimite Domnul din Sion: 

stăpânește în mijlocul duşmanilor tăi! 

S-a jurat Domnul și nu-i va părea rău: 

„Tu ești preot în veac după rânduiala lui Melchisedec. 
(Psalmul 110, 1-2. 4) 


După cum arată acest psalm, David şi toți urmașii săi 
nu erau doar regi; erau și preoţi după rânduiala lui Melchi- 
sedec, primul om numit „preot“ în Biblie (Geneză 14, 18). 
Şi, ca atare, cât timp se afla în stare de puritate rituală, el 
putea mânca Pâinea Înfăţişării. Aşadar, ceea ce pare a fi o 
încălcare a Legii din partea lui nu este nicidecum așa ceva. 

Ştiind aceasta, să ne întoarcem la Evanghelii. În răspun- 
sul lui Isus la critica adusă de farisei ucenicilor săi, El spune 


Grand Rapids, 1975), 75-86; A. Cody, A History of Old Testament 
Priestbood (Pontifical Biblical Institute, Roma, 1969), 10$. 

de fapt: „Eu sunt asemenea regelui David, iar ucenicii 
mei sunt ca însoțitorii lui, și putem acţiona ca preoți pentru 
că David era preot, după rânduiala lui Melchisedec“. Și 
amintiţi-vă: ce oferea Melchisedec lui Dumnezeu? Pâine 
şi vin.! 


Preoții de la Templu şi Pâinea Înfătişării 


Al doilea mod în care Isus și-a apărat ucenicii a fost să 
invoce faptul că preoții la Templu lucrează de sabat fără a 
încălca prin aceasta Legea: „N-aţi citit în Lege că, în zi de 
sâmbătă, preoţii, în Templu, calcă sabarul și sunt fără vină?“ 
(Marei 12, 5). Când vorbea de „Lege“, se referea la codurile 
de comportament ale preoților din Cartea Leviticului. În 
Levitic se afirmă în mod expres că preoții de la Templu 
lucrează de sabat, pregătind şi oferind Pâinea Înfăţișării: 


Să iei floare de făină şi să faci din ea douăsprezece 
turte,..Să le pui în două şiruri, câte şase în fiecare 
şir, pe masa de aur curat... În fiecare zi de sabat să 
se pună aceste pâini înaintea Domnului, neîncetat: 
acesta este un legământ veşnic pe care-l vor ţine fiii 
lui Israel. (Levitic 24, 5-6. 8) 


Când te gândeşti, acest lucru e remarcabil. În vreme ce 
toți ceilalți evrei se odihneau, nelucrând nimic de sabat — 
nici măcar nu găteau și nu coceau — preoții erau la Templu 
aducând jertfele de sabat, printre care se afla Pâinea Înfă- 
ţişării. Într-adevăr, „încălcau“ sabatul și o făceau chiar în 
Templu! 


1. Vezi Crispin H.T. Flercher-Louis, „Jesus as che High-Priescly 
Messiah“: Part 2, Joumal for the Study of the Eistorical Jesus ş (2007): 
57-79 (mai ales 76). 


PÂINEA PREZENŢEI 161 


Cu toate acestea, după cum arată Isus, deși la prima 
vedere preoţii „profanează“ sabarul, ei rămân „fără vină“. De 
ce? Pentru ei se face o excepţie pentru căsunt preoți, pentru 
că se află în Templu și pentru că oferă Pâinea Înfățișării. 
Iarăşi, mesajul către farisei este: „Ucenicii mei pot să «lucre- 
ze» de sabat pentru că au aceleași privilegii și prerogative 
ca şi preoții de la Templu“. 


Mai mare decât Templul 


Dar cum poate Isus să facă o asemenea analogie? Cum 
poate să spună El aceasta când incidentul cu fariseii a avut 
loc nu în Templu, ci într-un câmp din Galileea? 

Această întrebare ne duce la al treilea și ultimul argument, 
care este, poate, cel mai important dintre toate: sus a 
justificat acțiunea ucenicilor săi identificându-se pe sine cu 
Templul. Observați că replica finală dată fariseilor nu a fost 
un apel la Scriptură, ci la propria sa autoritate, la propria 
sa identitate misterioasă. În mod uluitor, apărându-se pe 
sine și pe ucenicii săi, le-a spus: „Cineva mai mare decât 
Templul este aici“ (Marei 12, 6). 

Aşa cum reiese clar din context, aceste cuvinte erau o 
referire voalată la sine însuși. De fapt, a mai spus astfel de 
lucruri și în alte împrejurări: „Cineva mai mare decât 
Solomon esteaici“ și „Cineva mai mare decât lona este aici“ 
(Matei 12, 41-42; Luca u, 31-32). Dar „cineva mai mare 
decât Templul“? Este aproape cu neputinţă să ne închipuim 
ce uluitoare putea fi această pretenţie pentru ascultătorii 
lui Isus. Orice fariseu ştia că Templul nu era nimic altceva 
decât /ocuința prezenței lui Dumnezeu pe pământ. Asta îl 
făcea atât de special. Asta îl făcea să fie sfânt. Asta îl făcea 
diferit de toate celelalce clădiri. Era locuinţa lui Dumnezeu. 

Isus însuși spune în alt loc: „Cine jură pe Templu jură pe 
el şi pe Cel care locuieşte în el“ (Marei 23, 21). 

Dar aici se ridică o întrebare foarte importantă. Dacă 
pentru un evreu din Antichitate Templul era locuinţa lui 
Dumnezeu pe pământ, atunci ce sau cine putea fi mai mare 
decât el? Deşi putem încerca să evităm evidența, singurul 
răspuns adecvat este: Dumnezeu însuși, prezent în persoană, 
„locuind“ în trup. Din nou ne lovim de misterul identității 
dumnezeiești a lui Isus. Cine pretinde EI că este? Ce pretinde 
EI că este? Într-un cuvânt, Isus spune că E/ însuși este 
adevăratul Templu. El însuşi este locuința lui Dumnezeu 
pe pământ. El este însăși prezența lui Dumnezeu. 

Dacă ar mai fi vreo îndoială cu privire la natura dum- 
nezeiască pe careși-o revendică Isus, observați că a continuat 
de îndată referindu-se la sine și ca „Fiu al Omului“, ca „Stă- 
pân al sabatului“ (Matei 12, 8). După cum am mai spus, şi 
după cum ştia orice evreu din Antichitate, există un singur 
„Stăpân al sabatului“ — Cel care a făcut sabarul când a creat 
lumea (Geneză 1). În lumina acestor două afirmaţii ale lui 
Isus, nu e de mirare că Evangheliile nu înregistrează nici 
un răspuns din partea oponenților săi farisei. Probabil că 
au plecat într-o tăcere uluită la auzul a ceea ce li s-a părut 
blasfemie. 

După ce înțelegem aceste trei direcţii de apărare, răs- 
punsurile năucitoare date de Isus fariseilor nu numai că 
devin inteligibile, ci sunt și foarte revelatoare. Ele ne arată 
că Isus se socotea noul David și, ca atare, rege și preot după 
rânduiala lui Melchisedec. Ne mai arată și că-i identifică 
pe ucenicii săi ca însoțitori preoți, care puteau lucra de 
sabat, precum preoții ce ofereau Pâinea Înfățişării. În sfârşit, 


1. Vezi Brant Pitre, „Jesus, the New Temple, and the New 
Priesthood“ în Lezzer d Spirit 4 (2008): 47—83 (aici 53). 

ele clarifică, în mod absolut, faptul că EI se privea pe sine — 
îşi vedea propriul trup — ca noul Templu al lui Dumnezeu. 
Şi, amintiţi-vă, în Templu era oferită și mâncată jertfa de 
Pâine a Înfăţișării. 


Pâinea și vinul prezenţei lui Isus 


În cărțile despre Cina cea de taină, autorii se arată adesea 
nedumeriți de un anume aspect al acestei mese. Dacă era 
cu adevărat noul Paşte, de ce nu a luat Isus carnea friptă a 
mielului de Paşti și nu a identificat-o pe aceasta cu trupul 
său? De ce s-a axat pe pâine şi pe vin? Mai mult, de ce a 
ales El să identifice atât de strâns pâinea și vinul cu sine 
însuși? De unde i-a venit ideea (cam stranie) că pâinea și 
vinul ar putea să reprezinte o persoană? 

Desigur, e de înţeles faptul că frângerea pâinii și turnarea 
vinului puteau fi semne vizibile ale morţii sale iminente. 
Pâinea frântă îi simbolizează trupul zdrobit, iar vinul turnat, 
vărsarea sângelui. Dar trebuie să admitem că, atunci când 
te gândești la simbolurile obișnuite ale prezenței cuiva, 
pâinea și vinul nu sunt cele dintâi care îţi vin în minte. 
Aceasta, dacă nu ești un evreu din secolul] şi dacă vorbeşti 
doar de prezența unei ființe omenești, și nu de prezenţa lui 
Dumnezeu. 

Totuşi, cum am văzut, ideea că pâinea și vinul ar putea 
fi semne ale prezenței divine se comunica de cel puţin trei 
ori pe an: la Paște, la Cincizecime și la sărbătoarea Corturilor. 
Tocmai am aflat că, la fiecare dintre aceste trei sărbători, 
masa de aur cu Pâinea Înfăţișării era adusă afară spre a fi 
văzută de pelerini, iar preoții spuneau: „lată iubirea lui Dum- 
nezeu pentru voi!“ 

În lumina celor văzute până acum în acest capitol, cred 
că am putea susține că, din punctul de vedere al lui Isus, 

Cina cea de taină nu era doar un nou Paşte, ci era și noua 
pâine și noul vin al Prezenţei. Deşi majoritatea cititorilor 
nu privesc Cina cea detaină în acești termeni, vă invit să-i 
mai aruncați o privire: 


Apoi, luând pâine şi aducând mulțumire, a frânt-o 
şi le-a dat-o zicând: „Acesta este trupul meu, care se 
dă pentru voi; faceţi aceasta în amintirea mea“. La 
fel şi potirul, după cină, zicând: „Acest potir este Legă- 
mântul cel nou, în sângele meu, care se varsă pentru 
voi. [...] Voi sunteţi aceia care aţi rămas cu mine în 
încercările mele. Şi Eu vă rânduiesc vouă împărăţia 
precum mi-a rânduit mie Tatăl meu, cz să mâncaţi 
și să beţi la masa mea, în Împărăţia mea și să şedeți 
pe tronuri judecând cele douăsprezece seminții ale 
lui Israel.“ (Luca 22, 19-20. 28—30) 


Deși nu întotdeauna se observă, există câteva paralele 


Pâinea Prezenţei 

L Douăsprezece pâini 
pentru douăsprezece 
criburi 

2. Pâinea și vinul 
Prezenţei lui Dumnezeu 

3. Un „Legământ Veşnic“ 
(diatheke) 

4 Ca „Aducere aminte“ 
(andmnesis) 

5. Oferice de Marele Preot 
şi mâncate de preoți 


interesante între pâinea și vinul Prezenţei și pâinea și vinul 
de la Cina de pe urmă, pe care le înfățișşăm mai jos: 


Cina de pe urmă 


1. Doisprezece ucenici 
pentru douăsprezece 
triburi 

2. Pâinea și vinul 
Prezenţei lui Isus 

3. Un Nou „Legământ“ 
(diatheke) 

4. În „Amintirea mea“ 
(andmnesis) 

5. Oferire de Isus 
şi mâncate de ucenici 

6. Mâncate la „Masa“ 6. „Masa“ 
(erdpeza) de Aur (erâpeza) 
din Templul de în Împărăţia Tatălui 
la lerusalim (Luca 22, 19-20) 


(Exod 25, 23—30; 
Levitic 24, 5-9) 


Ce să înțelegem din aceste paralele? Sunt ele doar o 
coincidență? Nu cred. Ci am impresia că, prin cuvintele şi 
gesturile sale, Isus le arăta că Cina de pe urmă nu era doar 
instituirea unui nou Paşte. Nici nu era doar dăruirea manei 
celei noi. Era și instituirea noii Pâini și a noului Vin al Pre- 
zenţei, pâinea prezenței lui Isus însuşi. 

Pe scurt, când Isus a voit să semnifice Legământul veșnic 
pe care îl statornicea între Dumnezeu și poporul lui, nu a 
ales pentru aceasta carnea mielului de Paşte, ci a atras atenția 
asupra pâinii şi vinului Cinei de taină, pe care le-a identificat 
cu sine însuși, drept trupul și sângele său. După pătimirea, 
moartea și învierea sa, tocmai prin această pâine şi acest 
vin, prin noua Pâine a Prezenţei, avea El să fie cu ucenicii 
săi. De aceea le spune: „Faceţi aceasta în amintirea mea“. 
Când a voit să le lase un semn perpetuu al iubirii sale pentru 
ei, le-a dat pâine și vin: „Acesta este trupul meu, care se dă 
pentru voi“ (Luca 22, 19). „Acesta estesângele meu, al Legă- 
mântului, care se varsă pentru mulți“ (Marcu 14,24). Ase- 
menea preoților de la Templu dinainte de EI, prin Cina cea 
de taină, Isus le spunea ucenicilor: „| ată iubirea lui Dumnezeu 
pentru voi“. 

PREZENȚA REALĂ 


Putem încheia acest capitol întorcându-ne la întrebarea 
cu care am început cartea. Cum de Isus, ca evreu din secolul 
I, a putut să rostească: „Acesta este trupul meu“ și „Acesta 
este sângele meu“? Şi cum de primii creştini au crezut de 
la început că Euharistia este cu adevărat trupul şi sângele 
lui Cristos? 

Când privim această întrebare cu ochii unui evreu din 
secolul I, putem găsi un răspuns. Dacă Isus şi primii 
iudeocreștini au privit Cina cea de taină ca pe instituirea 
noii Pâini a Prezenţei, atunci ei nu au privit-o ca pe o pâine 
obișnuită, nu au privit vinul ca pe un vin obişnuit. Acestea 
erau semnul prezenței reale a lui Isus, După cum Dumnezeu 
fusese cu adevărat prezent pentru poporul său în Cortul lui 
Moise și în Templul lui Solomon, şi Isus avea să fie acum 
cu adevărat prezent ucenicilor săi prin Euharistie. lar după 
cum vechea Pâine a Înfăţişării fusese semnul „Legământului 
veşnic“ a] lui Dumnezeu, și Euharistia avea să devină acum 
semnul perpetuu al noului Legământ, pecetluit în sângele 
lui. Și, după cum vechea Pâine a Înfăţișării era și Pâinea 
Feţei lui Dumnezeu, și Euharistia avea să fie Pâinea Feţei 
lui Cristos. Cu adevărat, primii creștini puteau spune despre 
Euharistie, împreună cu Isus: „Ceva mai mare decât Tem- 
plul este aici“. 

Darcum trebuie să înţelegem un asemenea mister? Cum 
poate fi Isus prezent cu adevărat sub aparențele pâinii şi 
vinului? Cum este cu putință așa ceva? 

În primul rând, după cum am văzut și în cazul manei 
şi în cel al Pâinii Înfăţişării, misterul prezenţei lui Isus în 
Euharistie e strâns legat de misterul identităţii sale divine. 
Dacă Isus a fost doar un Mesia pământesc, s-ar putea pune 

cu ușurință sub semnul întrebării ideea că sângele său ar fi 
semnul perpetuu al „noului Legământ“ — ba ar putea fi con- 
siderată chiar o blasfemie. Şi dacă Isus a fost doar un mare 
profet, de îndată s-ar putea aduce obiecţii față de ideea că 
trupul său avea să devină noua Pâine a Prezenţei lui Dum- 
nezeu. Nici un profet nu a spus vreodată aşa ceva. 

Însă, dacă Isus a fost mai mult decât un profet, dacă a 
întruchipat „ceva mai mare decât Templul“, da, dacă a fost 
Fiul lui Dumnezeu, atunci noua pâine și noul vin al noului 
său Legământ nu au fost doar simboluri. Într-un cuvânt, 
noua Pâine a Prezenţei a fost miraculoasă. De fapt, este ne- 
voie tocmai de un miracol pentru ca pâinea și vinul să se 
preschimbe în trupul și sângele lui Mesia. 

Poace că de aceea Sfântul Chiril al lerusalimului — el 
însuși născut în Țara Sfântă şi episcop al Bisericii din 
lerusalim în secolul al IV-lea — sublinia tocmai acest lucru. 
Într-una din cele mai vechi scrieri creştine pe care le avem 
despre Euharistie, Chiril folosește vechea Pâine a Înfăi- 
şării, a Prezenţei, pentru a explica misterul prezenţei reale 
a lui Isus: 


În Vechiul Testament erau Pâinile punerii-înainte; 
dar acelea, pentru că aparțineau Vechiului Testament, 
au luat sfârșit. În Noul Testament avem pâine ce- 
rească și pahar al mântuirii care sfințesc sufletul și 
crupul. [...] 

Nu te uita deci la pâine și la vin cala pâine și vin 
obişnuite. Ele, potrivit hotărârii Srăpânului, sunt tru- 
pul şi sângele lui Cristos. Chiar dacă simțirea te în- 
deamnă să gândeşti aşa, totuși credinţa să-ți dea 
certitudinea faptului. Să nu judeci taina după gustare, 
ci neîndoielnic încredințează-te prin credință că ai fost 

învrednicit de trupul şi sângele lui Cristos. (Sfântul 
Chiril al Ierusalimului, Cazeheze mistagogice 4, 5-6)! 


Şi, pentru ca toate acestea să fie adevărate, acțiunile lui 
Isus la Cina cea de taină trebuie să fi fost 4 miracol, nu 
doar un semn ori un simbol. Dar, după cum arată și Sfântul 
Chiril, aceasta nu este o problemă, căci se știe că Isus săvârșea 
minuni de transformare supranaturală. Sfântul Chiril spune: 
„Altădată, în Cana Galileii, Isus a prefăcut, la un semn al 
său, apa în vin, Nu este, oare, vrednică de credință și prefa- 
cerea vinului în sânge?“2 


1. Sfântul Chiril al lerusalimului, Czzeheze, ed. IBMBOR, 20073, 


356. 
2. Ibid. 4 2, 355; O'Connor, 7be Hidden Manna, 27-31. 


6 
CEL DE-AL PATRULEA POTIR 
ȘI MOARTEA LUI ISUS 


Să recapitulăm pe scurr călătoria pe care am făcut-o până 
aici prin Scriptură și prin tradiția iudaică. Am văzut cum 
evreii din vremea lui Isus așteptau noul exod al lui Mesia 
şi cum a semnalat Isus împlinirea acelor aşteptări. Am stu- 
diat speranţa lor într-un nou Paşte și felul în care, la Cina 
de pe urmă, Isus s-a identificat pe sine ca adevăratul miel 
pascal al cărui sânge avea să fie vărsat ca jertfă. Am întâlnit 
dorinţa lor pentru revenirea manei miraculoase, şi cum Isus 
le-a făgăduit că le-o va da, ea fiind propriul său trup. În 
sfârşit, am văzut pietatea lor față de Pâinea Înfățișării şi cum 
a împlinit Isus semnul tainic al iubirii lui Dumnezeu înte- 
meietoare de legământ în gesturile săvârșite asupra pâinii 
şi vinului. 

Apropiindu-ne de finalul cercetării noastre, ne-a mai 
rămas un lucru foarte important. La Cina de pe urmă, Isus 
nu a privit doar în urmă spre istoria mântuirii — Paștele din 
Egipt, mana dată prin Moise și Pâinea din Lăcaşul sfânt. A 
privit și înainte spre propria sa pătimire și moarte. Făcând 
acest lucru, El și-a legat în mod voit gesturile săvârșite asupra 
pâinii şi vinului de la Cina cea de taină atât de istoria Răs- 
cumpărării, cât și de propriul său „exod“ pe care avea să-l 
împlinească în lerusalim (Luca 9, 31). Acest exod, noul exod, 

avea să se petreacă prin ceea ce trebuia să i se întâmple în 
oraşul sfânt, când s-a dus spre moartea pe cruce. 

În acest capitol, vom cerceta legătura dintre Cina cea de 
taină și ceea ce creștinii au ajuns să numească Misterul 
Pascal — Misterul pătimirii, morţii și învierii lui Isus din 
morţi. În acest scop, va trebui să ne întoarcem înapoi la 
subiectul Paștelui. Se și cuvine să fie aşa, căci expresia Mister 
„Pascal“ vine de la cuvântul grecesc, preluat din aramaică, 
pascha, Paşte. 

În acest capitol, nu ne vom concentra asupra jertfei de 
Paşte de la Templul din lerusalim, ci asupra mesei pascale 
pe care evreii o mâncau după aducerea jertfei. După cum 
spersă arăt, atunci când comparăm Cina de pe urmă cu masa 
pascală a vechilor evrei, găsim ceva foarte curios. Descoperim 
că, în conformitate cu Evangheliile, /s4s nu a terminat Cina 
de pe urmă. Cel puţin nu a terminat-o în Cenacol. 

Însă, înainte de a începe, trebuie să fac o mică avertizare: 
ceea ce vreau să susțin este întru câtva mai speculativ decât 
capitolele precedente. Totuși, ipoteza că Isus nu a terminat 
masa de Paşte în Cenacol ne oferă o explicaţie istorică 
plauzibilă pentru ale trei lucruri din Evanghelii care pot 
trezi nedumerire: afirmația lui Isus de la Cină că nu va mai 
bea vin până la venirea Împărăției; asemănarea morții sale 
iminente, pe care o face în Ghetsemani, cu „băutul“ unui 
potir; şi gestul neașteptat al lui Isus de a bez vin în clipa din 
urmă, înainte de a muri pe cruce. Pentru a vedea cum se 
explică acestea, va trebui să ne întoarcem la subiectul Pașrelui 
iudaic. 

CUM ARÂTA O MASĂ PASCALĂ IUDAICĂ 


Într-un capitol de la început, am petrecut ceva timp stu- 
diind jertfa de Paşte la vechii evrei și felul în care erau uciși 
mieii în Templu. Însă pe vremea lui Isus, Paşele era mult 
mai mult decât doar această jertfă. Era și masa de Paşte, cu 
regulile și reglementările și etapele ei. Cu timpul, această masă 
bine reglementată a ajuns să fie cunoscută sub numele de 
Seder-ul de Paște, de la cuvântul ebraic ce înseamnă „rân- 
duială“. 

Deși nu avem dovezi că masa de Paște se chema Seder 
pe vremea lui Isus, cele mai vechi relatări extrabiblice despre 
ea descriu, de fapt, o înșiruire de acțiuni bine orânduire. Cele 
mai detaliate descrieri se găsesc în două izvoare: Mișna și 
'Tosefta. Deja am folosit puţin Mișna; Tosefta este o culegere 
de tradiții iudaice alcătuită la puţină vreme după Mișna, ca 
un adaos la tradiţiile din aceasta (cuvântul ebraic pentru 
„adăugire“, „supliment“ este zosefer!). Studiind asemănările 
izbitoare dintre aceste tradiții iudaice şi descrierile Cinei de 
pe urmă din Evangheliile sinoptice, exegeţii au putut recon- 
stitui, în mod plauzibil, forma de bază a mesei de Paşte din 
vremea lui Isus.2 

Când parcurgem aceste texte iudaice, nu uitaţi că, în 
afara câtorva excepții, avem aici ceea ce vor fi făcut Isus și 
ucenicii săi în Cenacol în seara dinaintea morţii lui. După 


1. Traducerile din Tosefta au fost luate din Jacob Neusner, The 
Tosefta, 2 vol. (Hendrickson, Peabody, Mass., 2002). 

2. Reconstituiri asemănătoare cu cea pe care o propun aici se 
găsesc în: Jeremias, The Eucharistic Words of Jesus, 85-86; Scot 
McKnighr, Jesus and His Death: Historiograpby, the Flistorical Jesus, 
and Atonement Theory (Baylor University Press, Waco, 2005), 256; 
1. Howard Marshall, Last Supper and Lords Supper (Eerdmans, 
Grand Rapids, 1981), Table 1. 

cum vom vedea, diferențele dintre Cina de pe urmă și o 
masă obișnuită de Paşte vor fi la fel de semnificative ca și 
asemănările. 


Cele patru potire cu vin 


Conform celor mai vechi descrieri extrabiblice pe care 
le avem, ospățul iudaic de Paşte se pare că era organizat în 
jurul a patru potire cu vin, care erau esențiale pentru cele- 
brarea lui. Şi Mișna, și Tosefta concordă în această privință: 


În ajunul Paștelui, de la vremea jertfei de seară, omul 
nu trebuie să mănânce nimic până la căderea nopții. 
Nici cel mai sărac din Israel nu trebuie să mănânce 
decât dacă se așază la masă, și trebuiesă i se dea de băut 
nu mai puțin de patru potire cu vin. (Mişna, Pesabim 
10, 1) 


În ajunul Paștelui, începând cu arderea de tot zilnică 
de seară, omul să nu mănânce până când se întunecă. 
Şi cel mai sărac israelit să nu mănânce până ce nu se 
așază la masă. Şi trebuie să i se dea nu mai puțin de 


patru potire cu vin. (Tosefta, Pesab 10, 1) 


Observaţi aici două lucruri. Mai întâi, consumarea mie- 
lului de Paşte trebuia precedară de câteva ore de post, 
începând cu vremea jertfei de seară (pe la trei după-amiază). 
Acest lucru trebuie să le sune familiar creştinilor, care postesc 
un timp înainte de a primi Euharistia, o practică ce vine încă 
din Biserica primară. Apoi, băurul a cel puţin patru potire 
cu vin era considerat obligatoriu. Nici cel mai sărac om din 
Israel, pentru carevinulva fi fost greu de procurat, nu putea 
sărbători Paştele fără aceste patru potire. 

De ce era atât de important vinul? Rabinii nu o spun. 
Dar un motiv ar fi că structura globală a ospăţului de Paște 
pare să se învârtă în jurul băutului acestor patru potire cu 
vin. Să ne îngăduim câteva clipe ca să ne familiarizăm cu 
fiecare dintre aceste etape astfel încât, când ne vom întoarce 
la Cina de pe urmă, să înţelegem ce se potriveşte (şi ce nu) 
cu ospăţul de Paşte din Antichitate descris în literatura 
rabinică. 


Primul potir: riturile introductive 


Rabinii ne spun că masa de Paşte începea seara, cu puțin 
înainte de „căderea nopții“!. Atunci tatăl familiei îi aduna 
pe cei ai casei la o masă mare. Toţi se lungeau în jurul mesei, 
gest ce simboliza libertatea pe care Dumnezeu le-o dobân- 
dise la ieșirea din Egipt. 

După aceea, începeau riturile introductive (eu le numesc 
așa, nu rabinii), cu turnarea și amestecarea primului potir 
cu vin. „Amestecarea“ înseamnă amestecarea vinului din 
potir cu puțină apă. Acest prim potir era cunoscut drept 
cel al sfințirii — potirul qiddu; în ebraică?. După turnarea 
şi amestecarea lui, tatăl începea ospățul rostind o formulă 
de binecuvântare asupra potirului cu vin și asupra sărbă- 
torii. Conform Mişnei, binecuvântarea asupra vinului suna 
Cam aşa: 


„Binecuvântat ești Tu, Doamne, Dumnezeul nostru, 
Dumnezeul universului, care creezi rodul viței.“ (vezi 


Mișna, Berakorh 6, IP 





1. Pentru cele ce urmează, vezi Mișna, Pesahim 10, 1-2. 

2. Mişna, Pesahim 10, 2, 

3. Texcul din Mişna citează binecuvântarea într-o formă pre- 
scurtată, dar binecuvântarea standard este menită să umple golul. 

După rostirea acestei binecuvântări, se aducea la masă 
mâncarea și se punea în fața tatălui. Ea consta din cel puţin 
patru feluri obligatorii: mai multe azime, o farfurie cu ierburi 
amare, o strachină cu sos, cunoscut drept Paroser/, și mielul 
de Paşte fript. Interesant, Mișna îl numeşte pe acesta din 
urmă „leșul“ (ebr. gupb) mielului de Paşte (Pesahim 10, 3). 

În acest momene, începea un fel de aperitiv. Tatăl lua 
câteva ierburi amare, le înmuia în sosul Parosez/ şi le mânca. 
Făcea, probabil, acelaşi lucru pentru alţii de la masă. După 
ce se termina acest lucru, se încheiau riturile de început, însă 
ospățul propriu-zis nu se pornea încă. 


Potirul al doilea: proclamarea Scripturii 


Atunci se amesteca cel de-al doilea potir, dar nu era băut. 
Era cunoscut drept potirul proclamării — în ebraică, potirul 
baggadah. De ce? În acest moment, tatăl începea să „pro- 
clame“ ce a făcut Domnul pentru israeliți când i-a eliberat 
din Egipt, la exod. Din fericire, rabinii descriu ceva mai 
amănunțit această a doua etapă a ospățului: 


Apoi i se amestecă [tatălui] a/ doi/ea potir. Atunci, 
fiul îşi întreabă tatăl: ...„.De ce este noaptea aceasta 
diferită de alte nopți? Pentru că în ae nopți mâncăm 
o singură dată mâncare gătită, iar în noaptea aceasta, 
de două ori; în alte nopţi mâncăm pâine dospită sau 
nedospită, dar în noaptea aceasta toată este nedospită; 
în alte nopți mâncăm carne friptă, înăbuşită sau fiartă, 
dar în noaptea aceasta toată este fripră.“ Și, pe măsura 
puterii de înţelegere a fiului, tatăl îl învaţă. Începe 





Vezi Jacob Neusner, The Mishnab: A New Translation (Yale Uni- 
versity Press, New Haven and London, 1988), 9. 

cu nenorocirea și sfârșește cu slava; porneşte de la 
„Tatăl meu era un arameu pribeag“... (Deuteronom 
26, 5) până ce încheie întreaga istorisire. (Mișna, 
Pesabim 10, 4) 


Observaţi că întrebările fiului sunt legate direct de cel 
de-al doilea potir. Mai observați că tatăl răspundea la 
întrebări citând un anumit text biblic: istorisirea ieșirii din 
Egipt şi a intrării în pământul făgăduinţei (vezi Deuteronom 
26, ş—11). Vedem astfel că o parte importantă a ospăţului 
de Paște era proclamarea și rememorarea izbăvirii petrecute 
la exod. 

Însă tarăl mai făcea și altceva: explica înţelesul compo- 
nentelor ospățului de Paşte — al mielului, al pâinii și al 
ierburilor amare. Conform Mișnei, acest lucru era cerut cel 
puţin din vremea lui Rabbi Gamaliel, care a fos contem- 
poran cu Isus: 


Rabban Gamaliel spunea: Cine nu a rostit aceste trei 
lucruri la Paşte nu şi-a împlinit îndatorirea. Ele sunt: 
Paştele, pâinea nedospită și ierburile amare. „Paşte“ — 
fiindcă Dumnezeu a trecut peste casele părinţilor 
noştri în Egipt; „pâine nedospită“ — pentru că părinții 
noștri au fost izbăviţi din Egipt; „ierburi amare“ 
pentru că egiptenii au amărât viaţa părinţilor noștri 
în Egipt. În fiecare generaţie omul trebuie să se vadă 
pe sine ca și cum el însuși iese din Egipt, căci scris este: 
„În ziua aceea să-i povestești fiului tău, zicând: «Aceas- 
ta e de dragul a ceea ce a făcur Domnul pentru mine, 
când am ieșit din Egipt.» Așadar, trebuie să aducem 
mulțumire, laudă și slavă, să-l cinstim, să-l preamărim, 
să-l înălțăm şi să-l binecuvântăm pe Acela care a 
săvârşit toate aceste minuni pentru părinţii noştri și 

pentru noi. El ne-a adus din robie la libertate, de la 
cristețe a veselie, de la jale la sărbătoare, de la întu- 
neric la mare lumină și de la sclavie la răscumpărare; 
așadar să rostim în faţa lui Aleluia!“ (Mișna, Pesahim 
10, $) 


S-ar putea spune că explicarea înțelesului ospăţului era 
nucleul acestei părți. În primul rând, împlinea porunca de 
la începura lui Dumnezeu ca Paştele să se ţină ca zi „spre 
aducere-aminte“ (Exod 12, 14). Apoi, era punctul în care 
se uneau semnificația trecută a exodului și înţelesul lui în 
prezent. Oricâre veacuri ar fi trecut, explicând sensul acestui 
ospăț, fiecare putea, într-un fel, să ia parte la izbăvirea 
dobândită la exod. 

Ca răspuns, toți cei care luau parte la masă „trebuiau să 
aducă mulțumire“ pentru ceea ce făcuse Dumnezeu pentru 
ei. În acest moment, ei cântau Psalmii 113—u4, care îl laudă 
pe Dumnezeu pentru bunătatea lui și îi mulțumesc pentru 
că l-a izbăvit pe Israel din Egipt (Mișna, Pesabim 10, 6). 
Aceşti doi psalmi, împreună cu Psalmii 115-118, erau cunos- 
cuți sub numele de Psalmii /Ia//2/, „psalmii de laudă“ (ebr. 
Pallel), care se cântau pe parcursul întregului ospăț. 


Potirul al treilea: mâncatul ospățului 


Apoi, se amesteca un al treilea potir cu vin. El anunţa 
începutul cinei propriu-zise, când erau, în sfârșit, mâncate 
azimele și mielul de Paşte. 

Din păcate, este destul de greu de reconstruit exact tot 
ce se petrecea în acest moment, fiindcă obiceiurile variau de 
la un loc la altul. Totuși, este probabil că ospăţul era alcă- 


1. Vezi Mișna, Pesabim 10, 7; Tosefta, Pisha 10, 9. 

tuit din cel puțin trei etape de bază. La început se rostea o 
binecuvântare asupra pâinii nedospite, înainte de începerea 
mesei. Binecuvântarea iudaică obişnuită suna cam așa: 


Binecuvântat eşti Tu, Doamne Dumnezeule, care 
scoţi pâine din pământ (vezi Mișna, Berzkorb 6, 1). 


Apoi masa începea probabil cu servirea unui aperitiv! — 
o bucăţică de pâine înmuiată în strachina cu sos. Aceasta 
ar putea fi „bucăţica“ pe care luda a înmuiat-o în „blid“ 
înainte de a pleca de la Cina de pe urmă pentru a-l trăda 
pe Isus (loan 13, 26-27). Apoi, se mânca felul principal: azi- 
mă și carnea mielului de Paște. 

La terminarea ospățului, tatăl mai rostea o binecuvântare 
asupra celui de-al treilea potir cu vin. Acesta era cunoscut 
sub numele de „potirul binecuvântării“ — în ebraică, beraka. 
Băutul acestuia încheia a treia etapă a ospățului de Paşte. 


Al patrulea potir: riturile de încheiere 


Riturile de încheiere ale ospășului de Paşre, ca la majo- 
ritatea acţiunilor liturgice, erau mai concise. Erau alcătuite 
din două părți principale. 

Mai întâi, se cânta partea rămasă din Psalmii Hallel?. 
Aceștia erau Psalmii 115—118, dintre care ultimul era cunoscut 
ca Marele Hallel. Acest lucru nu pare prea însemnat dacă 
nu eşti foarte familiarizat cu ei. Însă Isus și ucenicii săi îi 
cunoșteau foarte bine, căci îi cântau la fiecare Paşte atât în 
Templu când erau jertfiți mieii, cât și în cursul ospăţului 





1. Vezi referirea la parperetb în unele manuscrise ale Mişnei, Pe- 
sabim, 10, 3 cf. Mişna, Berakorb 3, 5; Abotb 3 19; Danby, The Misbnab, 
150, n. $. 

2. Mișna, Pesabim 10, 7. 

de Paște. Acum, având în vedere ce urma să i se întâmple 
lui Isus, închipuiţi-vi-l cântând la Cina de pe urmă: 


Cum voi răsplăti Domnului 
pentru tot binele ce mi-a făcut? 
Potirul mântuirii voi lua 

și numele Domnului voi chema |...) 
Scumpă e în ochii Domnului 
moartea credincioșilor săi. 

O, Doamne, eu sunt slujitorul tău, 
slujitorul tău și fiul slujitoarei tale. 
Tu ai rupt lanțurile mele: 

ție își voi jertfi jerzfă de multumire 
şi numele Domnului îl voi chema. 
(Psalmul 116, 12—13. 15-17) 


Tocmai asta face Isus la Cina de pe urmă: îi aduce lui 
Dumnezeu „jertfă de mulțumire“, noua zeba/ toda, ceea 
ce creştinii vorbitori de greacă vor numi eucharistia. 

Încă şi mai impresionant, întrucât urma să pătimească 
pe cruce, imaginaţi-vi-l pe Isus cântând (probabil în ebraică) 
aceste cuvinte ale Marelui Hallel, în noaptea în care era 
vândut: 


În strâmtorare am strigat spre Domnul: 
El mi-a răspuns și m-a scos la larg. [...] 
Nu voi muri, ci voi fi viu 

și voi vesti lucrările Domnului. 

M-a certat, m-a pedepsit Domnul, 

dar morţii nu m-a dat. 

Deschideţi-mi porţile dreptății 

şi, intrând, voi lăuda pe Domnul. 
Aceasta este poarta Domnului: 

cei drepți vor intra prin ea. 

Îţi mulumesc ţie că m-ai auzit 

și ai fost mântuirea mea. 

Piatra pe care au dispretuit-o ziditorii, 
aceea a ajuns în capul unghiului. 

De la Domnul a fost aceasta 

şi minunat lucru este în ochii noştri. 
(Psalmul 118, $. 17-22) 


Din nou — cum am mai văzut de atâtea ori în această 
carte —, când relatările din Evanghelie sunt așezate în con- 
textul Scriprurii și al tradiţiei iudaice, ele vin dintr-odată 
la viață cu noi înțelesuri și cu legături uimitoare. În acest 
caz, cuvintele Psalmilor Hallel sunt aproape ca un „scenariu“ 
pentru slujitorul lui Dumnezeu care avea să aducă „jertfă 
de mulțumire“ (Psalmul n6, 17). În timpul acestor imnuri, 
Isus își putea vedea cu ușurință propria soartă ca Mesia, 
conturată în cuvintele slujitorului pătimitor al lui Dumne- 
zeu descris în psalmi. 

După ce se cânta Psalmul 118, era băut cel de-al patrulea 
potir cu vin. Conform Mişnei, era interzis să se bea vin 
„între al treilea și al patrulea potir“ (Pesabim 10, 7). Acesr al 
patrulea potir cu vin era cunoscut drept potirul laudei — 
potirul Pal/el în ebraică. Odară cu băutul lui, se încheia 
ospăţul de Paşte. 


A terminat oare Isus Cina de pe urmă? 


Având în minte aceste tradiţii, ne putem întoarce acum 
la deraliile Cinei de pe urmă pentru a le compara cu cele 
din scrierile rabinice. Când facem aceasta, găsim asemă- 
nări și deosebiri față de un Paște obişnuit; și unele, și altele 
sunt foarte grăitoare. Pe de o parte, cea mai amănunțită 
relatare a Cinei de pe urmă (cea din Evanghelia după Luca) 

menţionează mai multe potire cu vin, oferind o paralelă 
solidă cu descrierile potirelor din Mișna și Tosefta. lar Evan- 
ghelia după Matei și cea după Marcu vorbesc despre faptul 
că Isus și ucenicii au cântat „un imn“ la sfârșitul mesei. 
Acest lucru pare să reflecte limpede tradiția iudaică de a cânta 
Marele Hallel. Pe de alră parte, când privim îndeaproape 
relatările din Evanghelii, ele par să sugereze totodată că Isus 
nu a terminat, de fapt, ospăţul pascal. 

Să acordăm câteva momente unei priviri mai în detaliu. 


Câte potire au fost la Cina de pe urmă? 


Câte potire au fost la Cina de pe urmă? Înainte să studiez 
tradiţia rabinică, răspunsul mi se părea simplu: unul. Totuși, 
Evanghelia după Luca spune altceva. E uşor să nu observi 
diferenţa (mie mi-a scăpat ani de zile) dacă nu ştii despre 
cele patru potire tradiționale ale Paștelui iudaic din vechime. 
Dar priviţi atent la relatarea lui Luca și o veţi vedea: 


Şi, când a venit ceasul, s-a așezat la masă și apostolii 
împreună cu El. Şi le-a spus: „Cu dor am dorit să 
mănânc cu voi acest paște mai înainte de pătimirea 
mea. Căci vă spun că nu-l voi mai mânca până când 
nu va fi împlinit în Împărăţia lui Dumnezeu“. Apoi, 
primind un potir și aducând mulțumire, a spus: 
„Luaţi-l şi împărţiţi-l între voi; căci vă spun: nu voi 
mai bea de acum înainte din rodul viței, până ce nu 
va veni Împărăţia lui Dumnezeu“. Apoi, luând pâine 
şi aducând mulțumire, a frânt-o și le-a dat-o zicând: 
„Acesta este trupul meu, care se dă pentru voi; faceţi 
aceasta în amintirea mea“. La fel și potirul, după cină, 

zicând: „Acest potir este Legământul cel nou, în sân- 
gele meu, care se varsă pentru voi“. (Luca 22, 14-20) 


Iară — două potire: unul asupra căruia Isus rostește 
rugăciunea de mulțumire şi celălalt pe care îl declară Legă- 
mântul cel nou în sângele său. Dar care din cele patru potire 
de Paşte sunt acestea? 

Din fericire, Luca ne dă indiciile necesare pentru a 
răspunde la întrebare. El spune despre potirul pe care Isus 
l-a identificat cu sângele său că era „potirul de după cină“ 
(Luca 22, 19). Potrivit descrierilor rabinice ale Paștelui, 
acesta nu putea fi decât al sre;/ea potir, „potirul binecuvân- 
tării“ (beraka), ce se bea după ospăţ.! Acest lucru e confir- 
mat și de Prima Epistolă a lui Pavel către Corinteni, scrisă 
în jurul anului şo d.Cr. Acolo, Pavel se referă la potirul cu 
sângele euharistic al lui Isus folosind expresia rabinică pentru 
cel de-al treilea potir: 


Potirul binecuvântării pe care îl binecuvântăm nu este 
oare împărtășirea cu sângele lui Cristos? Pâinea pe care 


1. „Potirul binecuvântării“: „Isus ia acum ceea ce era, probabil, 
al treilea potir de Paşte, după felul principal“, Dazrell L. Bock, Luke, 
2 vol., (Baker, Grand Rapids, 1996), 2: 1727. „Conform relatării din 
Luca, rostirile eshatologice sunt legate de primul potir de Paşte... 
Potirul binecuvântării la iudei (ko/ șel berakab) corespunde potiru- 
lui cuvintelor explicative (Mc 14, 23 par.; Mt 26, 27; 1Cor 11, 25; 
Le 22, 20). Leonhard Goppelt, „poterion”, în Theological Dictio- 
nar) ofthe New Testament, 10 vol., ed. G. Kiel (Eerdmans, Grand 
Rapids, 1968), 6: 153-154: „În context pascal, potirul menţionat la 
versetul 17'' este „al treilea potir, așa-numitul potiral binecuvântării“. 
G.R. Beasley-Murray, Jesus and e Kingdom of God (Eerdmans, Grand 
Rapids, 1985), 261. Beasley-Murray îl urmează pe H. Schiirmann, 
Der Einsetzungbericht Lk. 22, 19-20 (Aschendorft, Minster, 1955), 
133-150. 

o frângem nu este oare împărtășirea cu trupul lui Cristos? 
(1 Corinceni 11, 16) 


Acum, dacă Isus a identificat într-adevăr cel de-al treilea 
potir cu sângele său, atunci celălalt menţionat de Luca este, 
după toate probabilirăţile, cel de-al Zo:/ez, „potirul procla- 
mării“ (Paggada).! 

În sprijinul acestei sugestii este important de observat 
că, după rostirea binecuvântării, Isus explică, de fapt, înțe- 
lesul azimei, așa cum făcea un cap de familie evreu după ce 
se bea al doilea potir. Numai că, în loc să se refere la vechiul 
exod din Egipt și la „trupul“ mielului de Paşte, Isus identifică 
pâinea cu propriul său „trup“ — cu sine însuși (Luca 22, 19). 
Cu alte cuvinte, Cina de pe urmăa fost un ospăț iudaic de 
Paşte, însă nu unul obișnuit. A fost noul Paşte al lui Mesia. 


Făgăduința lui Isus și cel de-al patrulea potir 


Acestea nu sunt singurele paralele între Cina de pe urmă 
şi Paştele iudaic. Dacă ne uităm la Evangheliile lui Matei 
şi Marcu, și ele conțin asemănări și deosebiri faţă de tradiţiile 
rabinice, care ne pot dezvălui câte ceva. Îndară după 
cuvintele instituirii, Isus a spus și a făcut ceva care l-ar fi 
nedumerit pe orice evreu din vechime: 


Şi, luând potirul și aducând mulțumire, le-a dat lor spu- 
nând: „Bei din acesta toți: acesta este sângele meu, al 
Legământului, care pentru mulți se varsă spre iertarea 


1. „Potirul proclamării“: vezi, de ex., Joseph A. Firzmyer, The 
Gospel According to Luke, 2 vol. (Anchor Bible; Doubleday, New 
York, 1983, 1985). Trebuie spus că unii specialişti socotesc că e vorba 
de întâiul potir — de ex. Beasley-Murray, /esus and the Kingdom of 
God, 262. 

păcatelor. Vă spun că nu voi mai bea din acest rod al 
viței până în ziua aceea când îl voi bea împreună cu voi, 
nou, în împărăția Tatălui meu.“ Și, după ce au cântat 
psalmii, au plecat spre Muntele Măslinilor. (Matei 26, 
27-30) 


Şi le-a spus: „Acesta este sângele meu, al Legă- 
mântului, care se varsă pentru mulți. Adevăr vă spun 
că nu voi mai bea din rodul viței până în ziua aceea 
când îl voi bea, nou, în Împărăţia lui Dumnezeu“. 
Şi, după ce au cântat imnul, au plecat spre Muntele 
Măslinilor. (Marcu 14, 24—26) 


Aţi sesizat? În ambele relatări sunt două lucruri ciudate. 

Mai încâi, El a făgăduit să nu mai bea „din rodul viței“ 
până la venirea Împărăției lui Dumnezeu. Aceasta este o 
mare problemă. Cum ştia orice evreu din secolul |, la acest 
punct al ospăului de Paște (îndată după cină) mai trebuia 
băut încă un potir cu vin (al patrulea). Însă Isus a zis că nu 
va mai bea — cel puţin nu până la venirea Împărăției. 

Apoi, asemenea altor evrei din Antichitate, după ce a 
băut al treilea potir, Isus și ucenicii „au cântat imnuri“ (gr. 
bymnesantes). Majoritatea comentatorilor! spun că e clar vor- 
ba de Psalmii 115-118, Psalmii finali de laudă. Însă observați 
din nou ce lipseşte. Deşi Isus a cântat imnurile, nici Matei, 
nici Marcu nu spun că a băut ultimul potir al ospățului de 


1. „Pe vremea celui de-al Doilea Templu, partea din Scriptură 
cunoscută ca Hallel („Laudă“), care constă din Psalmii 113-118, se 
cânta de Paşte (cf M. Pes ş:7), precum și de Sărbătoarea Corturilor, 
de Hannuka și la Cincizecime. Probabil că, deja din timpul celui 
de-al Doilea Templu, evreii au începur să cânte Hallelul și la în- 
cheierea sederului de Paşte.“: Marcus, The Gospel According to Mark, 
2:968. Vezi şi Davies şi Allison, Saint Matthew, 3, 483-484; Bokser, 
Origins of the Seder, 43—45. 

Paşte, al patrulea. Spun doar că El şi ucenicii „au ieşit“ din 
Ș P P! Ș Ș 
Cenacol, au ieşit din Ierusalim și s-au îndreptat spre Muntele 
Măslinilor. 

Când punem împreună aceste două lucruri — făgăduinţa 

P! P 

lui Isus să nu mai bea vin și tăcerea despre cel de-al patrulea 
potir — se poate spune că sus s-a referit la cel de-al patrulea 
potir de Paşte şi nu a voit să-l bea la Cina de pe urmă. Cel 
puţin, aceasta era părerea marelui savant evreu din secolul 
XX, David Daube, care scria cu ceva ani în urmă: 


La Matei și Marcu există o referire la cel de-al patrulea 
potir al ritualului de Paște. Ea se află în cuvintele 
„Nu voi mai bea din rodul viței până când îl voi bea, 
nou, în împărăția Tatălui meu“ sau „în împărăția lui 
Dumnezeu“. Se înţelege de aici că cel de-al patrulea 
potir nu va fi băut, cum ar fi firesc, mai târziu, în cursul 
celebrării, ci va fi lăsat până când împărăția se va 
instaura cu totul... [În această lumină) notația că 
„după ce au cântat un imn au plecat spre Muntele 
Măslinilor“ capătă acum un sens mai deplin. Impli- 
caţia este că ei pleacă imediat după „imn“, fără a mai 
bea cel de-al patrulea potir și, probabil, şi fără a mai 
rosti „binecuvântarea cântării“. Această partea litur- 
giei este amânată până la sosirea împărăției finale.! 


Cu ale cuvinte, când Cina de pe urmă este privită cu 
ochii unui evreu, [sus nu și-a încheiat de fapt ultima cină de 
Paşte. Acest lucru este extrem de semnificativ. Isus nu doar 
că a modificat ospăţul axându-l pe propriul său trup şi sânge 
şi nu pe carnea mielului pascal. Pare, de asemenea, să lase 





1. David Daube, The New Testament and Rabbinic Judaism 
(Hendrickson, Peabody, Mass., 1956, 1995), 330-331. 

neterminată celebrarea Pașrelui, făgăduind să nu mai bea 
din „rodul viței“ și plecând din Cenacol fără s-o facă. 

Ne putem da seama cât de uluiți trebuie să fi fost uce- 
nicii de asemenea gesturi (deși până acum se vor fi obișnuit 
să fie surprinşi de către Isus). Toate celelalte sărbători de 
Paşte la care fuseseră se terminaseră cu băutul potirului al 
patrulea, „potirul laudei“. Dar Paştele acesta a fost scurtat. 
Ospăţul acesta a fost diferit. De ce? De ce a făgăduit Isus 
să nu bea vinul de Paște până la venirea Împărăției lui 
Dumnezeu? De ce a plecat din Cenacol îndată după 
cântarea imnului? 


Rugăciunea lui Isus în Ghersemani 


Răspunsul la această întrebare s-ar purea afla în eveni- 
mentele ulterioare, din jurul pătimirii și morții lui Isus. 
Într-adevăr, un sprijin puternic pentru interpretarea dată 
de David Daube făgăduinţei lui Isus se află în relatările 
despre agonia lui Isus din grădina Ghersemani. Deşi mulți 
cititori sunt, de bună seamă, familiarizați cu această scenă, 
recitiţi-o având în minte Cina cea de taină şi celebrarea 
Paştelui: 


Atunci Isus a venit împreună cu ei într-un loc numit 
Ghersemani și le-a spus ucenicilor: „Staţi aici până 
mă voi duce să mă rog acolo“. Şi, luându-i cu sine 
pe Petru și pe cei doi fii ai lui Zebedeu, a început a 
se întrista și a se neliniști. Atunci le-a spus: „Întristat 
e sufletul meu până la moarte; rămâneţi aici și ve- 
gheați împreună cu mine!“ Şi, mergând puţin mai 
înainte, a căzut cu fața la pământ rugându-se și spu- 
nând: „Tată, dacă e cu putinţă, să treacă de la mine 
pabarul acesta; însă nu cum vreau eu, ci cum voieşti 


186 MISTERUL CINEI DE PE URMĂ 


Tu. “ Şi a venit la ucenici și i-a găsit dormind și i-a 
zis lui Petru: „Aşa, n-aţi putut veghea nici măcar un 
ceas împreună cu mine? Vegheaţi şi rugaţi-vă, casă 
nu intrați în ispită! Căci spiritul este plin de avânt, 
dar trupul este slab.“ larăși s-a dus, a doua oară, și s-a 
rugat zicând: „Tată, dacă nu e cu putință să treacă 
acest pahar fără să-l beau, facă-se voia ta!“ Şi venind 
iarăși, i-a găsit adormiţi, căci ochii le erau îngreuiați. 
Şi lăsându-i iarăşi, s-a dus și s-a rugat a treia oară, 
spunând aceleași cuvinte. Atunci a venit la ucenici şi 
le-a spus: „Tot mai dormiţi şi vă odihniţi? lată, e aproa- 
pe ceasul și Fiul Omului e dat pe mâna păcătoşilor. 
Sculaţi-vă, să mergem! lată, este aproape cel care mă 
trădează.“ (Matei 26, 36-46) 


lată, limpede ca lumina zilei. În grădina Ghetsemani, 
în agonia sa, Isus s-a rugat Tatălui de trei ori cu privire la 
„paharul“ pe care trebuie să-l bea. De ce? Nu e acesta un mod 
ciudat de a se referi la răstignire? De ce și-a descris Isus 
moartea prin metafora băutului unui pahar? La ce pahar 
s-a referit? 

Având în vedere contextul pascal al rugăciunii (este încă 
noaptea Paștelui) și având în vedere faptul că tocmai plecase 
de la Cină, răspunsul pare limpede acum: Isus se roagă 
Tatălui cu privire la al patrulea potir, la potirul final al 
celebrării de Paşte. E tocmai a celebrat Cina cea de taină, 
în care şi-a idencificat propriul trup drept jertfa noului Paşte. 
Tocmai a identificat unul dintre potirele cu vin drept pro- 
priul său sânge, care urmează a fi vărsat spre iertarea păcatelor. 
Cu alte cuvinte, Isus s-a identificat implicit cu noul miel de 
Paşte. Implicaţia acestei autoidentificări e cutremurătoare: 
până la terminarea acestui Paşte, Isus va fi mort. Aceasta li 
se întâmplă mieilor de Paşte. Ei nu supraviețuiesc. 

Pe scurt, prin cuvintele instituirii și prin rugăciunea din 
Ghersemani, Isus și-a țesut propria soartă în încheierea 
ospăţului iudaic de Paşte. Când se va termina ospăţul și 
ultimul potir va fi băut, moarrea lui va fi sosit. De aceea 
nu a terminat Isus Cina de pe urmă. De aceea nu a băut El 
cel de-al patrulea potir. După cum afirmă comentatorul 
protestant William Lane: 


Potirul pe care nu l-a mai băut Isus a fost al patrulea, 
cu care se încheia, de obicei, adunarea de Paşte... 
Isus folosise al treilea potir, asociat cu făgăduinţa 
răscumpărării, spre a se referi la moartea sa ispășitoare 
pentru comunitatea celor aleși. Potirul pe care nu l-a 
băut era cel de la sfârşit.! 


Dacă această interpretare este corectă — și eu cred că 
este — atunci ne mai rămâne o ultimă întrebare: a terminat 
oare vreodată Isus Cina de pe urmă? Şi dacă da, când a băut 
El ultimul potir? 


MI-E SETE 


Un lucru e limpede: Isus nu a băur ultimul potir cu vin 
pe drumul spre răstignire. 


1. Lane, The Gospel According to Mark, so8. Vezi și Gillian 
Feeley-Harnick, 7he Lords Table: Eucharist and Passover in Early 
Christianity (Universicy o£ Pennsylvania Press, Philadelphia, 1981), 
145. Numeroși exegeţi au identificat potirele de la Cina cea de taină 
ca fiind al doilea şi al treilea din rânduiala Paşcelui iudaic, deşi nu 
toţi se ocupă de implicaţiile făgăduinței lui Isus în privința celui 
de-al patrulea potir. De ex. Beasley-Murray, Jesus and':be Kingdom 
of God, 262-263; Fitzmyer, The Gospel According to Luke, 2: 1390; 
Hermann Patsch, Abendinabl und bistorischer Jesus (Calwer, Stuttgarr, 
1972), 9o-100. 

După sosirea lui luda în grădina Ghetsemani împreună 
cu ostașii, s-a declanșat pe dată o întreagă serie de eveni- 
mente tragice, Isus a fost arestat. A fost dus în fața sinedriu- 
lui, alcătuit din marii preoți și din bătrâni, apoi în fața lui 
Ponţiu Pilat, procuratorul roman. A fost osândit la moarte, 
biciuit, batjocorit și dat spre răstignire. În mijlocul tuturor 
acestor părimiri, Evangheliile au grijă să sublinieze că Isus 
nu a băut din rodul viței: 


Şi, după ce şi-au bătut joc de EI, l-au dezbrăcat de 
mantie şi l-au îmbrăcat cu hainele lui și l-au dus să-l 
răstignească. Pe când ieșeau, au găsit pe un om din 
Cirene, pe nume Simon: pe acesta l-au silit să-i ducă 
crucea. Și, ajungând în locul numit Golgota, care 
înseamnă „Locul Căpățânii“, i-au dar să bea vin ames- 
tecat cu fiere; dar El, gustând, n-a voit să bea. Şi, după 
cel-au răstignit, i-au împărțit hainele aruncând sorţi. 
Apoi s-au așezat acolo să-l păzească. (Marei 27, 31-36) 


Aceasta este relatarea lui Matei. Marcu spune acelaşi 
lucru, chiar mai apăsat: „li dădeau vin amestecat cu smirnă, 
dar El nu a luat“ (Marcu 1ș, 23). Dece? 


Obiceiul iudaic de a le da vin muribunzilor 


O explicaţie posibilă vine de la obiceiul iudaic din Anti- 
chitate de a-i da „vin“ celui osândit la moarte. Acest obicei 
e menţionat în Talmud: 


Când cineva e dus ca să fie dat morţii, i se dă un pahar cu 
vin ce conține un grăunte de tămâie, ca să-i amorțeas- 
că simţurile, căci este scris: „Daţi băuturi tari celui care 
piere și vin celui cu suflerul amărât“ (Proverbe 31, 6). Şi 
am mai învăţat și că femeile nobile din Ierusalim obiş- 

nuiau să-l dăruiască și să-l aducă. (Talmudul babilonian, 


Sanbedrin 434). 


Două lucruri sunt interesante cu privire la această tradi- 
ție. Mai întâi, ea explică de ce i s-a oferit vin lui Isus înainte 
de răstignire: era un gest de milostivire făcut pentru a-i 
amorţi simţurile înainte de groaznicele dureri ale morţii 
prin crucificare. Din această perspectivă, Isus nu a voit să 
bea pentru că nu voia să-și atenueze durerea părimirii. În 
al doilea rând, acest obicei ar explica și felul în care Isus a 
putut lăsa neterminat Paștele, așteptând să bea mai târziu 
din rodul viței. Chiar făcând abstracţie de vreo preştiință a 
sa, cunoscând EI obiceiul iudaic de a da vin osândiţilor la 
moare — care pentru Talmud se înrădăcinează într-o porun- 
că biblică (Proverbe 31, 6) — putea conta că va avea parte 
de același gest de milostivire în clipele de pe urmă ale 
vieţii sale. 

Oricum ar fi, când trecem de la purrarea crucii la clipele 
dinaintea morţii lui Isus, găsim ceva surprinzător. Găsim 
că, la sfârșitul sfârșitului, Isus z băuz, de fapt, din „rodul 
viței“. Şi Marei și Marcu ne spun acest lucru când scriu că 
cineva din preajmă „a luat un burete, l-a umplut cu oțet și, 
punându-l într-o trestie, i-a dar să bea“ (Marei 27, 48; Marcu 
15, 36). Însă cea mai amănunţită descriere a morţii lui Isus 
se găseşte în Evanghelia după loan. După loan, Isus nu 
doar a acceptat vinul celorexecutaţi, ci a și cerurde băut în 
clipa dinaintea morţii: 


După aceea, știind Isus că toate s-au săvârșit acum, 
ca să se împlinească Scriptura a zis: „Mi-e sere“. Era 
acolo un vas plin cu vin acru*; au pus în jurul unei 


* „Vin acru“: gr. oxos, „vinacrit“, „oţet (evident, din vin)“, apare 
în traducerile Evangheliei după loan ca „oţet“. E vorba, de (apr, de 

ramuri de isop un burete îmbibat cu vin și l-au 
apropiat de gura lui. Deci, când a luat vinul, Isus a zis: 
„S-a săvârșit”. Şi, plecându-și capul, şi-a dat duhul. 
(loan 19, 28-30) 


Observaţi ce s-a întâmplat. Când Isus a zis „S-a săvârșit“, 
nu se referea doar la viaţa sa ori la misiunea sa mesianică. 
Deoarece nu a spus acest lucru decât după ce i-a fost în- 
deplinită cererea de a i se da să bea. Nu l-a spus decât după 
ce „a luat vinul“. De ce? Ce înseamnă aceasta? Din nou, 
când ne amintim de făgăduinţa lui Isus de la Cina cea de 
taină și de rugăciunea sa cu privire la băutul „paharului“ în 
Ghetsemani, înțelesul ultimului cuvânt al lui Isus devine 
limpede. Isus a băut într-adevăr al patrulea potir al Paștelui 
iudaic. A terminat realmente Cina de pe urmă. Însă nu în 
Cenacol, ci pe cruce. A făcut aceasta în clipa morţii. 


Jertfa cea nouă a Noului Paşte 


Dacă această interpretare este corectă, sunt cel puţin trei 
implicații privind felul în care Isus pare să-și fi înțeles propria 
moarte. 

În primul rând, legându-se că nu va bea potirul din 
urmă al Cinei pascale, Isus și-a prelungit ultimul ospăț de 
Paşte pentru a include propria sa pătimire și moarte. În 
felul acesta, Cina de pe urmă nu a fost doar o interpretare 
simbolică a felului în care avea să moară. A fost un semn 
profetic care i-a pus realmente în mișcare pătimirea și 
moartea, un semn care nu era complet până ce viața lui nu 
ajungea la sfârșit. 


băutura cu care îşi potoleau setea soldaţii romani, alcătuită din vin 
de calitate inferioară, sau acrit, amestecat cu apă; lat. posca (n.1.). 

În al doilea rând, rugându-se de trei ori în Ghetsemani 
să fie luat de la EI „paharul“, Isus a dezvăluit că-și înţelegea 
moartea în termenii Jertfei pascale. Deoarece, când potirul 
de pe urmă al ospățului avea să fie băut, jertfa sa avea să fie 
împlinită şi sângele său „vărsat“ precum cel al mieilor de 
Paşre. Desigur, ordinea acestui nou Paşte este inversată. La 
vechiul Paşte, jertfirea mielului venea cea dintâi și apoi îi 
era mâncată carnea. Însă aici, întrucât Isus trebuia să instituie 
noul Paște înainte de a muri, a anticipat-o atât ca gazdă a 
ospășului, cât şi ca jertfă a lui. 

În sfârșit, în al treilea rând şi cel mai impomant, așteptând 
până în clipa morţii să bea al patrulea potir al Paștelui, Isus 
a unit Cina de pe urmă cu moartea sa pe cruce. Refuzând 
să bea din rodul viței până în clipa când și-a dac ultima 
suflare, a alăturat dăruirea de sine sub forma pâinii și vinului 
cu dăruirea de sine de pe Calvar. Ambele spuneau acelaşi 
lucru: „Acesta este trupul meu, dat pentru voi“ (Luca 22, 19). 
Ambele erau săvârşite „spre iertarea păcatelor“ (Matei 26, 28). 
Ambele erau săvârşite ca „răscumpărare pentru mulți“ 
(Marcu 10, 45). Pe scurt, prin Cina de pe urmă, Isus a trans- 
format Crucea într-un Paşte, iar prin Cruce, Ela transformat 
Cina de pe urmă într-o jertfă. 

Această legătură dintre Cina de pe urmă și Cruce — între 
Joia Sfântă şi Vinerea Mare — merită să fie meditată. Pentru 
majoritatea creştinilor, ideea că moartea lui Isus pe Cruce 
a fost o „jertfă“ este de la sine înţeleasă, aproape banală. Însă 
nu tot așa era pentru trecătorul iudeu care se întâmplase să 
fie de faţă la răstignire. Nu putea vedea în ea decât încă o 
chinuitoare execuţie romană, nu o jertfă. Din perspectiva 
iudeului antic, pentru a fi vorba de o jertfă, trebuia să existe 
un preot, o ofrandă, o liturgie. Nimic din acestea nu era pe 
Calvar. 

Ce i-a făcut atunci pe creştini să se refere la răstignire ca 
la o jertfă? Cina de pe urmă. Pentru că toate acestea — preo- 
tul, oferirea unui trup și a unui sânge, liturgia — au existat 
a ultimul ospăț pascal al lui Isus. După cum spune biblistul 
protestant A.E.]. Rawlinson! în analiza sa asupra Cinei celei 
de taină: 


Interpretând dinainte semnificația Pătimirii sale imi- 
nente, [Isus] o făcea să fie, pentru toate timpurile, ceea 
ce alrfel nu ar fi fost: o jercfă pentru păcatele lumii. Cina 
de pe urmă este aceea care face din Răstignire o jertfă. Nu 
moartea pe Calvar în sine, ci moartea pe Calvar aşa cum 
o interpretează Cina de pe urmă, dând cheia de înțelegere 
a ei, este cea care constituie Jertfa Domnului. 


Aceasta este una din marile „taine“ ale Cinei de pe urmă, 
taină ce poate fi dezlegată doar printr-o studiere atentă a 
Paștelui. Când privim Cina și Crucea prin prisma liturgiei 
iudaice, devine limpede că Isus însuși a văzut ambele eveni- 
mente ca pe o unică jertfă. De aceea a unit oferirea trupului 
şi sângelui său în Cenacol cu oferirea trupului și sângelui 
său pe lemnul Crucii. De aceea a instituit o nouă liturgie 
pascală, direct legată de moartea sa. 

Deci, refuzând să bea ultimul potir de Paşte până în 
clipa morţii, Isus a adunat laolaltă tot ce avea să i se întâmple 
între Joia Sfântă și Vinerea Mare — trădarea, cina, agonia, 
pătimirea, moartea sa — și le-a unit cu noul Paște care avea 





1. A.E.]. Rawlinson, „Corpus Christi“, în Myszerium Christi, ed. 
G.K.A. Bell & A. Deissman (Longmans, Green & Co., London, 
1930), 241, citat în Beasley-Murray, Jesus and the Kingdom of God, 
258. Același lucru e arătat și în Albert Vanhoye, $.)., Old Testament 
Priest and the New Priest, trad. ). Bernard Orchard, O.S.B. (St. 
Bede's, Petersham, Mass., 1986) şo. $3--54. 

să fie celebrat „în amintirea“ sa. Prin urmare, Euharistia ca 
memorial al noului său Paşte nu numai că face prezente 


gesturile lui Isus de la Cină, dar face prezentă și jertfa lui 
Isus de pe Calvar. 


7 
RĂDĂCINILE IUDAICE 
ALE CREDINȚEI CREȘTINE 


În anii din urmă, călătoresc mult prin ţară și vorbesc 
despre temele din această carte. După conferinţe, cei care 
vin să discute cu mine au tot felul de reacții. Câţiva au fost 
mișcaţi până la lacrimi, căci vedeau în rădăcinile iudaice 
ale Euharistiei un semn că mâna lui Dumnezeu lucrează 
cu adevărat în istorie, pregătind drumul pentru ceea ce va 
înfăptui prin noul exod al lui Mesia, care s-a petrecut deja. 
Alţii au observat că credința din tinereţe li s-a întărit și li 
s-a adâncit, astfel că simt din nou îndemnul lăuntric de a 
face din Euharistie centrul vieţii lor. Alţii au fost frapaţi de 
gândul că misterul euharistic merge mult dincolo de spaţiul 
simbolic celebrat cu anumite ocazii în diferitele confesiuni 
creştine. 

Însă am parte întotdeauna de o reacţie anume, de o 
întrebare anume. larăși și iarăși, lumea vine la mine și mă 
întreabă: „De ce n-am auzit până acum toate astea? De ce 
n-am auzit mai mult despre Paşte, despre mană, despre Pâi- 
nea Înfăţișării? Sunt cumva toate un fel de nouă descoperire 
biblică?“ 

Răspunsul vă poate surprinde. Destul de multe din cele 
spuse de mine până aici — aproape tot ce e mai important — 
a fost deja spus, mai mult sau mai puţin. Majoritatea ideilor 

din această carre nu sunt noi. De fapt, sunt foarte vechi. Şi 
nu numai că sunt vechi, darsunt destul de la îndemână. Se 
găsesc în scrierile Noului Testament, în operele autorilor 
din Antichitatea creştină cunoscuți drept primii Părinţi ai 
Bisericii (din primele şapte secole ale erei creştine) şi chiar 
din învățăturile oficiale ale Bisericii. 

Cu alte cuvinte, una din îndatoririle teologului este să 
fie un bun hoț -— să „fure“ din nesecatele comori ale tradiţiei 
iudaice și creştine și să folosească aceste bogății pentru a 
arunca lumină asupra înţelesului Scripturilor. Așadar, în 
acest ultim capitol, mă voi opri câteva clipe ca să rezum ce 
am aflat despre Isus şi rădăcinile iudaice ale Euharistiei şi 
să arăt cum aceste legături între Vechiul și Noul Testament 
nu sunt noutăți exegetice, ci fac parte din tradiția moştenită 
a credinței creștine. 


PASCHA ÎNSEAMNĂ PAŞTE 


După cum am susținut în toată această carte, Isus a privit 
Cina cea de taină ca pe un nou Paşte. Din perspectiva sa, 
nu era, prin urmare, o masă obișnuită. Nu era nici măcar 
un ospăț de Paşte obişnuit. Isus ştia, asemenea altor evrei 
din vechime, că Scripturile au prevestit că, într-o bună zi, 
Dumnezeu avea să-și izbăvească iarăși poporul într-un nou 
exod. Şi cunoştea, probabil, tradiţia rabinică potrivit căreia 
Mesia avea să vină în noaptea de Paşte. Era, de bună seamă, 
convins că, pentru a exista un nou exod, trebuia să existe 
un nou Paşte. Și tocmai acest lucru a decis să-l înfăptuiască 
la Cina de pe urmă. 

Prin urmare, în acea noapte, Isus nu a sărbătorit doar 
Paşcele iudaic. Ca mult aşteptatul Mesia al lui Israel, ca 

Slujitorul pătimitor care avea să-și dea viața pentru „mulți“ 
(Isaia 53, 10-12), Isus a reconfigurat Paştele în jurul pătimirii 
sale, Refuzând să bea al patrulea potir până în clipa morţii 
de pe Cruce, El a unit Cina de pe urmă cu jertfa propriei 
sale morți. lar poruncindu-le ucenicilor să repete cele făcute 
de El în Cenacol, a voit să perpetueze acest nou Paşte — 
jertfă și ospăţ — prin veacuri. Prin aceste acţiuni, a pus în miş- 
care noul exod. De acum, nu mai contează carnea mielului 
de Paşte înjunghiat în Egipt, ci propriul său trup și sânge 
care vor fi aduse jertfă pe cruce. Isus a acționat ca gazdă a 
Paștelui mesianic, deoarece s-a văzut pe sine ca Mesia. S-a 
oferit ca jertfă, pentru că s-a văzut pe sine ca mielul de Paşre. 

În cursul vieţiisale, Isus va fi văzut zeci de evrei executaţi 
pe cruce de către romani.! Ştia ce fel de moarte îi aştepta 
pe aceia care intrau în conflict cu autorităţile de la Ierusalim. 
Şi văzuse, probabil, mii de miei de Paște scoși din Templu 
pe cruci de lemn. Ce a făcut ca acest Paşte să fie diferit nu 
a fost faptul că a fost jertfit un miel. Asta se întâmpla în 
fiecare an. Ce a făcut ca acest Paşte să fie diferit nu a fost 
nici măcar faptul că cineva a fost executat. Şi asta se mai 
întâmplase. Ce a făcut ca acest Paşte să fie diferit a fost fap- 
tul că Isus s-a identificat pe sine ca „mielul fără meteahnă“ 
a cărui viață va fi dară pentru a-i izbăvi pe alții de moarte 
(Exod 12, 1-6). El s-a identificat cu mielul lui Dumnezeu 
al cărui „trup“ trebuie jertfit și mâncat „pentru viața lumii“ 
(loan 6, șI). 

În final, faptul că Isus s-a identificat drept noul Miel 
pascal este unica explicație plauzibilă din punct de vedere 
istoric pentru ceea ce le-a spus ucenicilor la Cină. Căci El 
ştia foarte bine — ca orice evreu din Antichitate — că jertfa 
Pașrelui nu se încheie cu moartea mielului. Se încheie cu 


1. Vezi Martin Hengel, Crucifâxion (Fortress, Philadelphia, 1977). 

un ospăț sacru. Mielul trebuie mâncar. Nu doar un simbol 
al mielului, ci însăși carnea lui. La urma urmelor, acesta 
este unicul mod în care evreul Isus le-ar fi putut spune celor 
doisprezece ucenici ai săi: „Luaţi, mâncaţi: acesta este trupul 
meu“ (Matei 26, 26). 


Noul Paşte în creştinismul antic 


Faptul că Isus a înțeles Cina cea de taină ca pe un nou 
Paşte constituie cea mai bună explicaţie și pentru faptul că 
primii scriitori creştini — și din Noul Testament, şi din afara 
lui — vorbeau despre Euharistie în termeni de Paște. Din puncr 
de vedere istoric, ideea își avea rădăcinile în speranța evreilor 
într-un Paşte mesianic și în gesturile lui Isus însuși. Oricum, 
primii creștini au luat-o și i-au acordat un loc central în 
explicarea sensului și misterului Euharistiei. 

În Noul “Testament, sunt câteva exemple-cheie. În ultima 
carte a Bibliei — Cartea Apocalipsei — loan îl vede pe Isus 
în ceruri. Ceea ce vede el însă nu este un om, ci „un Miel, 
stând în picioare ca înjunghiat“ (Apocalipsa 5, 6). Simbolis- 
mul vedeniei este puternic: misterul identităţii lui Isus este 
revelat în mielul ceresc de Paşte, care este şi răstignit („în- 
junghiat“) şi înviat („în picioare“). Prin puterea „sângelui“ 
acestui Miel, credincioșii sunt transformați în „împărăție 
și preoți pentru Dumnezeul nostru“, aşa cum israeliții au 
fost chemați să fie „împărăție de preoți“ în vremea exodului 
(Apocalipsa 5, 10; Exod 19, 6). Acest lucru sugerează puternic 
faprul că întreg cultul ceresc din jurul Mielului — pe care 
loan îl descrie amănunțit (Apocalipsa 4-5) — nu este o cele- 
brare liturgică oarecare, ci un Paşte ceresc. 





1. Vezi Scot Hahn, 7e Lambs Supper: The Mass as Heaven on 
Earth (Doubleday, New York, 1998). 

La fel de surprinzător, Sfântul Pavel leagă jertfa lui 
Cristos ca miel pascal de celebrarea unei noi „sărbători“ a 
azimelor la creștini: 


Oare nu știți că puţină plămadă dospeşte tot aluatul? 
Curăţiţi-vă de plămada cea veche, ca să fiţi aluat nou, 
precum și sunteţi, ca azimele, căci Paştele vostru, 
Cristos, a fost jertfit, De aceea, să prăznuim sărbătoa- 
rea nu cu plămada cea veche, nici cu plămada răutății 
şi a vicleșugului, ci cu azimele curăţiei și ale adevă- 
rului. (1 Corinteni ş, 6b-8) 


Amintiţi-vă că Paștele iudaic se putea celebra doar cu pâine 
nedospită. Pavel extrage implicaţiile morale ale identității 
lui Isus ca noul Miel pascal. Dacă Isus este noul Miel pascal, 
atunci creştinii trebuie să se pregătească să țină noua „săr- 
bătoare“, sărbătoarea Euharistiei. Ei o fac nu curățind plăma- 
da vechiului ritual de Paşte, ci curăţindu-și inimile de ceea 
ce simboliza plămada: necurăția păcatului. După cum evreii 
trebuiau să îndepărteze orice lucru dospit şi să postească 
înainte de a întâmpina Paștele (Mişnah, Pesabim 10, 1), la 
fel îşi îndeamnă Pavel destinatarii creștini să-și curețe inimile 
înainte de a primi Euharistia, ca nu cumva să profaneze 
trupul şi sângele lui Cristos, Paştele lor, și astfel „să-și mă- 
nânce şi să-și bea“ propria osândă (1 Corinteni 1, 27-28). 

În afara Noului Testament, găsim ceva asemănător 
despre Paşte la primii Părinţi ai Bisericii. Sfântul lustin 
Martirul a fost un filozof grec care s-a convertit la creştinism 
în secolul al II-lea d.Cr. În faimosul său dialog cu Tryphon, 
el afirmă: „Astfel, taina mielului pe care a poruncit Dum- 
nezeu să-l jertfiți de Paşte era o imagine a lui Cristos, cu 
sângele căruia, după cuvântul credinţei în El, se ung casele 
lor, adică voi înşivă, care credeţi în El“ (Dialogul cu iudeul 

Trypbon LX)!. Origen, considerat de mulți drept cel mai 
mare comentator biblic din vremea sa, a trăit în Alexandria 
Egiptului spre sfârşitul secolului al II-lea și la începutul 
secolului al III-lea. În scrierile sale, el vorbeşte despre cele- 
brarea noii sărbători a Paștelui: 


Unii obiectează că şi noi avem obiceiul să ținem 
anumite zile — de pildă, ziua Domnului, Pregătirea, 
Paștele şi Cincizecimea... [Însă] cine socotește că 
„Cristos, mielul nostru de Paşte a fost jertfit“ (1 Corinteni 
3, 7) ştie că este de datoria lui să ţină sărbătoarea mân- 
când carnea Cuvântului şi asfel nu încetează niciodată 
să ţină sărbătoarea pascală. Deoarece pascha înseamnă 
„Trecere“, el se străduieşte în toate gândurile, cuvin- 
tele și faptele sale să treacă de la cele ale vieții acesteia 
la Dumnezeu. Se zorește către cetatea lui Dumnezeu. 
(Origen, Contra Cebum 8, 22)? 


Prin cuvintele „Pascha înseamnă Trecere“, Origen intră 
în însuși miezul tainei Euharistiei creștine. Din cauza porun- 
cilor lui Dumnezeu, toţi creștinii au „datoria“ de „a ține 
sărbătoarea“ Paștelui. Însă cum fac ei aceasta? Nu mâncând 
carnea mielului, ci „mâncând carnea Cuvântului“ — a Cuvân- 
tului dumnezeiesc care s-a făcut trup (loan 1, 14). Prin noua 
sărbătoare pascală a Euharistiei, creștinul „trece“ de la cele 
ale lumii acesteia la cele ale lui Dumnezeu. 

Astfel, asemenea evreilor de pe vremea Templului, creş- 
tinii sunt pelerini care se îndreaptă spre Ierusalim. Însă, în 
cazul noului Paște, destinația nu mai este cetatea pămân- 
tească, ci noul Ierusalim, cetatea cerească a lui Dumnezeu. 





1. lustin Martirul, Dialogul cu iudeul Trypbon, în Apologeți de 
limbă greacă, Bucureşti, 1980, 135. 

2. Citat în Mike Aquilina, The Mass of he Early Christians 
(2007), 153. 

Noul Paşte astăzi 


Istoria nu se termină cu scrierile Părinților Bisericii. 
Legătura tainică dintre Paștele iudaic și Euharistia creștină 
nu a fost sesizată doar în cărţile creștinismului antic, pe 
care aproape nimeni nu le mai citește. Dimpotrivă, consti- 
tuie o parte vitală a învățăturii vi; a Bisericii din zilele noastre, 
care își ia învățăturile direct din Scripturi și din Tradiţia 
apostolică creștină. 

Aceste învățături sunt strânse laolaltă, în chip remarcabil, 
în Catebismul Bisericii Catolice, publicat şi promulgat în 1992 
de Papa loan Paul II (citat de acum înainte CBC)*. Acest 
preţios giuvaier este o trecere în revistă a întregii credințe 
creștine, plin de învățăturile Bibliei şi ale primilor Părinţi 
ai Bisericii. În întreaga carte, Biserica foloseşte în mod 
repetat rădăcinile biblice şi iudaice ale credinței creştine 
pentru a lumina misterul Euharistiei. 

De pildă, când ajunge la tema Euharistiei, Catehismul 
arată că, la Cina cea de taină, Isus nu numai că a împlinit 
vechiul Paşte iudaic, ci a și anticipat noul Paşte pe care avea 
să-l realizeze prin pătimirea și moartea sa: 


Isus a ales timpul Paşrelui ca să împlinească ceea ce 
vestise la Cafarnaum: să dea ucenicilor Trupul și 
Sângele său [...]. Celebrând Cina cea de Taină cu apos- 
tolii săi în cadrul ospățului pascal, Isus a dat Paștelui 
ebraic sensul lui definitiv. Într-adevăr, trecerea lui Isus 
la Tatăl prin moartea și învierea sa, Nou/ Paște, este 
anticipată în Cina cea de Taină și celebrată în Euha- 
ristie, care desăvârșește Paștele iudaic și anticipează 


* Catehismul Bisericii Catolice, Ed. Arhiepiscopiei Romano-Caro- 
lice de Bucureşti, 1993 (n..). 

Paştele final al Bisericii în slava Împărăției. (CBC 
1339-1340) 


Iată cât e de limpede. Ceea ce mi-a luat mie ani de zile 
ca să-mi dau seama, Biserica declară într-un mod lapidar: 
moartea, învierea și înălțarea lui Isus nu sunt nimic altceva 
decât un „nou Paște“. La Cina de pe urmă, Isus îi face pe 
ucenicii săi „părtași la Paștele său“ (CBC 1337). Mai mult, 
întrucât „Euharistia este memorialul Paștelui lui Cristos“ 
(CBC 1362), ea nu doar comemorează moartea și învierea 
lui Isus, ci face din acel eveniment o realitate prezenră. „Când 
Biserica celebrează Euharistia, ea reamintește Paștele lui 
Cristos, și acesta devine prezent: jertfa pe care Cristos a 
oferit-o pe Cruce o dată pentru totdeauna rămâne mereu 
actuală“ (CBC 1364). 

În mod fascinant, Catehismul recunoaşte chiar legătura 
dintre cel de-al treilea potir al Paștelui iudaic, potirul de la 
Cina de pe urmă, potirul din Ghersemani și „potirul“ băut 
de Isus pe cruce: 


„Potirul binecuvântării“ (1 Cor 10, 16) de la sfârşitul 
ospăţului pascal al evreilor adaugă bucuriei festive a 
vinului o dimensiune eshatologică, aceea a așteptării 
mesianice a refacerii lerusalimului. Isus şi-a insticuit 
Euharistia dând un sens nou și definitiv binecuvân- 
tării pâinii și potirului. (CBC 1334) 


Potirul Noului Legământ, pe care l-a anticipat la 
Cina cea de taină oferindu-se pe sine însuși, Isus îl 
acceptă apoi din mâinile Tatălui în agonia din Ghet- 
semani făcându-se „ascultător până la moarte“. Isus 
se roagă: „Tată, de este cu putinţă, treacă de la mine 
paharul acesta...“ (CBC 612) 

Dorinţa de a îmbrăţișa planul de iubire răscumpără- 
toare al Tatălui său însuflețește întreaga viaţă a lui 
Isus, căci patima sa răscumpărătoare este raţiunea de 
afia Învrupării: „Cesă spun: Tată, izbăvește-mă de 
ceasul acesta? [...] Nu voi bea, oare, paharul pe care 
mi l-a dat Tatăl?“ Și iarăși, pe Cruce, înainte de „s-a 
săvârşit“, El spune: „Mi-e sete“. (CBC 608) 


Desigur, în aceste pasaje, Catehismul nu merge până la 
a identifica vinul acru băut de Isus pe Cruce drept al patrulea 
potir al Paștelui iudaic. Cu toate acestea, vede în cuvintele 
de pe urmă ale lui Isus încheierea gestului său de a bea 
„potirul“ răscumpărării cu privire la care se rugase în Ghetse- 
mani și pe care îl „anticipase“ la Cină. 

Cu ani în urmă, înainte de a începe să lucrez la această 
carte, trebuie să mărturisesc că nu m-am gândit niciodată 
cu adevărat la Cina cea de taină ca la un nou Paşte. Nu știu 
de ce nu m-am gândit niciodată la ea astfel. Ştiam că Isus a 
celebrat Cina în timpul Paștelui și știam că, într-un sens, 
aceea a fost prima „Liturghie“. Dar n-am pus lucrurile cap 
la cap. N-am făcut legăturile. Ce pot spune acum este că 
neştiința mea nu era din pricină că ideea s-ar fi pierdut în 
nisipurile trecătoare ale timpului. Dimpotrivă, Noul Tes- 
tament, Părinţii Bisericii şi învăţătura de astăzi a Bisericii 
o arată foarte clar. Cina cea de taină -— și, prin extensie, 
Euharistia creștină — nu sunt altceva decât noul Paşte al lui 
Cristos, noul Paște al lui Mesia. 


MANA CA PREFIGURARE 
După cum am văzut în capitolul al patrulea, „Mana lui 


Mesia“, Isus a vorbit despre darul pe care avea să-l facă la 
Cina de pe urmă ca despre noua mană din ceruri. Într-un 

anume sens, mana e chiar mai importantă decât Paştele. 
Dacă vrem cu adevărat să dezlegăm taina Cinei de pe urmă, 
trebuie să înțelegem că Isus nu numai că a privit Euharistia 
ca pe un ospăț de Paşte foarte special. A privit-o ca pe un 
miracol. A socotit-o supranaturală. 

Ca evreu din secolul I, Isus știa preabine că, în Vechiul 
Testament, mana nu era o pâine obișnuită. Era „pâine din 
ceruri“ (Exod 16, 4). Mana începuse ca un miracol, când 
Dumnezeu a dat ploaie de „pâine“ şi „carne“ din ceruri, în 
timpul exodului. Mana s-a şi terminat cu un miracol, când 
s-a oprit în chip misterios după ce israeliții au ajuns în 
pământul făgăduinței. Cu ale cuvinte, ca orice evreu din 
Antichitate, Isus ştia că Biblia vorbeşte despre mană ca 
despre o realitate cerească. Nu era o hrană obișnuită; era 
„pâinea îngerilor“ (Psalmul 78, 25). 

Şi, cunoscând bine tradiția iudaică antică, Isus mai ştia 
și că unii evrei credeau că mana a existat în ceruri încă de 
la începutul lumii. Ştia că unii cred că mana încă mai există 
în Templul ceresc. În sfârșit, mai știa şi că — așa cum cona- 
ţionalii i-au reamintit pe când îi învăţa la Cafarnaum — 
atunci când avea să vină Mesia, el avea să aducă din nou 
pe pământ „comoara manei“ (2 Baruh 29, 8). Mana lui 
Moise avea să fie întrecută de mana lui Mesia. 

Ştiind toare acestea, când a ales, în mod voit, să identifice 
Euharistia cu mana cea nouă din ceruri, Isus a revelat și 
faptul că o socotește miraculoasă. Euharistia avea să fie 
„pâinea supranaturală“ a noului exod și i-a învățat pe ucenici 
s-o ceară în rugăciune în fiecare zi (Matei 6, 13; Luca un, 3). 
Spre deosebire de vechea mană, care împărtășea doar viață 
naturală, această nouă mană avea să dăruiască viață supra- 
naturală: „cine va mânca din pâinea aceasta va trăi în veci“ 
(loan 6, 58). Vechea mană fusese o pregustare miraculoasă 
a Pământului Făgăduinţei. Mana cea nouă a Euharistiei 

avea să fie o pregustare a învierii trupurilor. De aceea Isus 
le-a spus ucenicilor că trebuie s-o mănânce ca să fie „înviaţi“ 
în ziua de apoi. Dacă vor să primească „viața“ învierii tru- 
pești, trebuie să mănânce hrana miraculoasă a învierii. Dacă 
vor să intre în noul Pământ al Făgăduinţei, în noua creaţie 
(pe care rabinii o numeau „lumea ce va să vină“), trebuiau 
să mănânce hrana noii creații (ceea ce rabinii numeau „pâi- 
nea lumii ce va să vină“ — Genesis Rabbab 82, 8). lar lumea 
viitoare nu era simplu simbol; era reală. 

Dacă există cumva îndoieli în această privinţă, este 
important să ne amintim că Isus săvârşise minuni mai 
înainte. În timpul vieţii sale publice, a făcut-o de multe ori: 
a vindecat bolnavi, a înviat morți. Şi, cum am arătat la capi- 
tolul 4, a hrănit cinci mii de bărbaţi în pustiu cu pâine în- 
mulțită în chip miraculos. Conform Evangheliei după loan, 
acest lucru s-a întâmplat cu aproape un an înainte de pări- 
mirea și moartea lui Isus, primăvara, în preajma sărbătorii 
Paștelui (loan 6, 4). În mod semnificativ, hrănirea celor 
cinci mii în pustiu nu a privit doar în urmă către mana lui 
Moise, ci a şi anticipat ceea ce avea să facă Isus la Cina cea 
de taină!. Comparaţi cele două evenimente din Evanghelii: 


Hrănirea celor cinci mii Cina cea de taină 

1. S-a petrecut seara 1. S-a petrecut seara 

2. Oamenii 2. Isus şi ucenicii 
şedeau „culcaţi“ şedeau „culcaţi“ 

3. Isus a luat cinci pâini 3. Isus a luat pâine 


1. Vezi Graham H. Twelfrree, Jesus she Miracle Worker (Inter- 
Vazsity, Downers Grove, Iil., 1999), 319; W.D. Davies and Dale C. 
Allison, Jr. A Critical and Exegetical Commentary on the Gospel 
According to Saint Matthew, 3 vol. (T & T Clark, Edinburgh, 1988, 
19911997), 2: 418, 

4. Isus a rostit 4. Isus a rostit 
binecuvântarea binecuvântarea 

5. Isus a frânt pâinea 5. Isus a frânt pâinea 

6. Isus „a adus mulțumire“ 6. Isus „a adus mulţumire“ 
(eucharistesas) (eucharistesas) 

7. Isus a dat-o ucenicilor 7. Isus a dat-o ucenicilor 
(Marcu 6, 35—44; (Marcu 14, 17—25) 
loan 6, 11) 


Este oare una dintre cele două o minune, și cealaltă 
doar o acţiune simbolică? Sau sunt ambele minuni — una 
arătând spre cealaltă? Eu așa cred. Cred că miraculoasa 
„aducere de mulţumire“ (eucharistia) când i-a hrănit pe cei 
cinci mii (loan 6, 11) arată spre miraculoasa „aducere de 
mulţumire“ de la Cina cea de taină (Marcu 14, 23). Şi 
evangheliştii știau acest lucru. De aceea au subliniat 
paralelele dintre cele două. La hrănirea celor cinci mii, Isus 
a săvârșit un semn că noua mană era pe punctul să vină. 
La Cina cea de taină, ea a venit. 

Pe scurt, exista, mai presus de toate, un motiv pentru 
care Isus evreul putea considera Euharistia drept noua mană 
din ceruri. În ochii săi, Cina de pe urmă nu era doar o jertfă 
de Paşte; era un miracol al noului și mai marelui exod. La 
acea Cină de pe urmă, Isus a transformat, în chip miraculos, 
pâinea și vinul în trupul și sângele său. În felul acesta, i-a 
făcut părtași pe ucenici și la moartea sa trupească, și la 
învierea sa trupească. Astfel, le-a dat ucenicilor săi „pâinea 
supranaturală“ care avea să-i susțină în fiecare zi în călătoria 
lor spre noul pământ al făgăduinței, spre noua creaţie; le-a 
dat o pregustare a realirăţii vieţii din lumea ce va să vină. 

Noua mană în creștinismul antic 


Din nou, când ne întoarcem la scrierile Noului Testa- 
ment și la primii Părinți ai Bisericii, găsim, și aici, Euharistia 
privită ca desăvârșire a străvechiului miracol al manei din 
ceruri, 

Pentru a doua oară, cei doi martori neotestamentari se 
vădesc a fi Apostolul Pavel și Cartea Apocalipsei. La începu- 
tul acesteia din urmă, Duhul lui Dumnezeu îi spune vizio- 
narului să încurajeze una dintre Biserici cu cuvinrele: „Cel 
care are urechi să audă ceea ce Duhul spune Bisericilor! 
Biruitorului îi voi da din mana cea ascunsă“ (Apocalipsa 2, 
17). Deși comentatorii mai dezbat și astăzi la ce se referă 
aceasta exact, unii văd aici o referire la Euharistie, pe care 
loan o asemuieşte cu mana din Vechiul Testament care era 
„ascunsă“ în Cort (Exod 16, 32—36).| 

În prima epistolă a lui Pavel către corinteni, nu e însă 
nici o ambiguitate. Acolo, el începe o lungă discuție despre 
Euharistia creștină (capitolele 1-12), pornind de la miracolul 
manei din pustiu: 


Nu vreau să nu știți, fraţilor, că părinții noștri au fost 
toți sub nor și că toți au trecut prin mare. Și toți, 
întru Moise, au fost botezați în nor și în mare și toți 
au mâncat aceeai mâncare spirituală; şi toți au băut 
aceeați băutură spirituală. (1 Corinteni 10, 1-42) 


Mesajul lui Pavel către corinteni e limpede: nu faceți ca 
generaţia din pustiu de pe vremea exodului, dintre care 
mulți au murit fiindcă au disprețuit mana ca pe o „hrană 


1. Vezi Michael Barber, Coming Soon: Unlocking the Book of Reve- 
lation (Emmaus Road, Steubenville, Ohio, 2005), 65; David E. Aune, 
Revelation, 3 vol. (Word Biblical Commentary $2; Word Books, Dallas, 


1997), 189. 

sărăcăcioasă“ (1 Corinteni 10, 6-13; cf. Numeri 21, 4-9). 
Dimpotrivă, creştinii trebuie să recunoască și să respecte 
hrana și băutura supranaturală din Euharistie. De aceea, 
Pavel trece direct de la mană la îndemnul euharistic: „Potirul 
binecuvântării, pe care-l binecuvântăm, nu este oare 
împărtășire cu sângele lui Cristos? Pâinea pe care o frângem 
nu este oare împărtășire cu trupul lui Cristos?“ (1 Corinteni 
10, 16). Noua hrană spirituală a noului exod este mana cea 
nouă a trupului lui Cristos. 

Scriitorii creştini din Antichitate au înșeles și ei bine 
aceste legături: ei au folosit tocmai aceste pasaje din Noul 
Testament, pe lângă predica lui Isus din Cafarnaum (loan 6), 
ca să arate că Cristos, prezent în Euharistie, este noua mană 
din ceruri. De exemplu, Origen spune despre peregrinarea 
poporului lui Israel prin pustiu: „Atunci, în asemănare, ma- 
na a fost hrană. Acum, în realitate, trupul Cuvântului lui 
Dumnezeu este adevărată hrană. Așa cum spune El însuși: 
«Trupul meu este adevărată mâncare și sângele meu, adevă- 
rată băutură»“ (Despre Numeri 7, 2). 

Şi mai explicite sunt comentariile lui Tyconius (cca 330-— 
390 d.Cr.), teolog și exeget biblic laic din Africa de Nord, 
care scrie în comentariul său la Apocalipsă: 


„Biruitorului îi voi da din mana cea ascunsă“ (Apo- 
calipsa 2, 17). Această mană e Pâinea nevăzută care a 
coborât din ceruri, care s-a făcut om pentru ca „omul 
să mănânce pâinea îngerilor“ (Psalmul 78, 25). lar 
prefigurarea este mana dată în pustiu. Despre cei care 
au mâncat acea pâine, Domnul a zis că au murit pentru 
că, rămânând necredincioşi, nu au mâncat din mana 
ascunsă și pur spirituală prin care Cristos dăruiește 





1. Citat în Aquilina, The Mass of the Early Christians, 147-148. 

nemurirea celor care cred. Căci El a spus: „De nu veţi 
mânca trupul Fiului Omului şi de nu veţi bea sângele 
lui, nu veţi avea viață veșnică în voi“ (loan 6, ș3). 
Căci, într-adevăr, toți cei care au fost atunci în stare 
să mănânce în mod spiritual, cum au fost Moise și 
ceilalți, s-au învrednicit să dobândească această nemu- 
rire. După cum ne învață Apostolul: „Au mâncat 
aceeași mâncare spirituală“ (1 Corinteni 10, 3). (Tyco- 
nius, Comentariu la Apocalipsă 2, 17)! 


În acest pasaj, Tyconius ţese laolaltă toate referirile la 
mană din Noul Testament. Făcând aceasta, el dovedeşte o 
perspectivă foarte înaltă asupra Euharistiei creștine: ea este 
mana cea ascunsă din Apocalipsă, Pâinea cerească „făcută 
om“. Prin această mană ascunsă, Isus oferă nemurirea acelora 
care o primesc cu vrednicie. 

În lumina acestor mărturii, nu e de mirare că Sfântul 
Augustin, marele episcop și teolog african de la sfârșitul 
secolului al IV-lea şi începutul secolului al V-lea, avea să 
scrie în omiliile sale despre Evanghelia lui loan: 


„Mana a coborât și ea din ceruri; însă mana era o 
umbră, iar aici este adevărul. „De va mânca cineva din 
Pâinea aceasta, va trăi în veci. lar Pâinea pe care o 
voi da Eu este trupul meu, pentru viața lumii.“ (Trac- 
tatus in oannis Ev. 26, 13)? 


Penrru Augustin, misterul euharistic era atât de real, încât 
îi îndemna pe creștini să-i aducă închinarea datorată numai 


1. Apud William C. Weinrich, Revelarion (Ancienr Christian 
Commentary on Scriprure, New Testament XII; InterVarsity, 
Downers Grove, Ill., 2005), 31-32. 

2. Apud O'Connor, The Hidden Manna, 65. 

lui Dumnezeu: „Nimeni nu mănâncă din acest Trup dacă 
mai întâi nu i se închină... și păcătuim dacă nu ne închinăm 
lui“ (Enarrationes in Psalmos 98, 9)!. 


Mana cea nouă astăzi 


Încă o dată, când ne întoarcem la învățătura de azi a 
Bisericii, aAAăm o continuitate perfectă atât cu Scripturile 
Noului Testament, cât și cu mărturia primilor Părinţi ai 
Bisericii. 

Când discură rădăcinile iudaice ale cultului creştin, Care- 
hismul spune explicit că mana de pe timpul exodului din 
Egipt arată spre pâinea miraculoasă a Cinei de pe urmă: 
„Mana din pustiu prefigura Eubaristia, «adevărata Pâine din 
cer»“ (CBC 1094). Iar în sprijinul acestei învățături, Cate- 
hismul citează predica lui Isus din sinagoga de la Cafar- 
naum despre Pâinea vieţii (loan 6, 32) și pasajele în care 
Apostolul Pavel se referă la hrana și băutura „supranaturală“ 
pe care le-au cunoscut cei din generaţia pustiului (1 Corin- 
teni 10, 1-6). 

Ba chiar Catehismul merge până la a spune că, în Ru- 
găciunea Tată! nostru, atunci când Isus îi învață pe ucenici 
să spună „Pâinea noastră epiorision dă-ne-o nouă astăzi“, El 
îi învaţă să se roage pentru pâinea ss prasubstanțială a Euha- 
ristiei. Deşi recunoaște că aceste cuvinte ale lui Isus mai 
pot fi înţelese și în alce feluri, iară ce spune despre sensul 
literal al rugăciunii: 


Cuvântul epiozisios nu mai apare în altă parte în Noul 
Testament. Luat în sens temporal, el este o reluare 
pedagogică a lui „astăzi“, pentru a ne întări într-o 


1. Apud O'Connor, The Hidden Manna, 58. 

încredere „fără rezerve“. Luat în sens calitativ, el 
înseamnă „ceea ce este necesar pentru viață“ [...). 
Luat literalmente (epi-ousios: „supra-substanțial“), e/ 
desemnează direct Pâinea Vieţii, Trupul lui Cristos, 
„leacul nemuririi”, fără de care nu avem Viaţa în noi. 


(CBC2837) 


Am şi acum o amintire foarte vie despre prima dată când 
am citit aceste rânduri. Tocmai petrecusem ceasuri fără 
număr cercetând sensul cuvântului grecesc epiorisios și 
ajunsesem la concluzia că traducerea lui cea mai literală esce, 
de fapt, „suprasubstanțial“ (sau „supranatural“). Eram sigur 
că făcusem „o descoperire“ pentru care aveam să fiu consi- 
derat o minte strălucită. Şi apoi, în timp ce citeam comen- 
tariul Catehismului la Rugăciunea domnească, ce găsesc? 
Ideea mea cea „nouă“ afirmată în treacăt drept ceva de la 
sine înțeles! 

Nu mai este nevoie s-o spun: nu mi-am mai publicat 
defel descoperirea, dar am primit o lecţie foarte valoroasă: 
când e vorba de bogăţia tradiţiei creştine, multe dintre in- 
tuițiile ei profunde cu privire la Biblie nu s-au pierdut, ci 
doar sunt trecute cu vederea de aceia dintre noi care nu 
ajung să le cunoască. Ele se află acolo, așteptând să fie redes- 
coperite. 


ÎN AMINTIREA MEA 


Cea de a treia cheie pentru a descoperi taina Cinei de 
pe urmă nu este nicidecum cea mai puțin importantă: Isus 
a privit Euharistia pe care o instituia și drept noua „Pâine 
a Prezenței“. Această imagine din urmă, deşi cel mai puţin 
cunoscută dintre cele trei, ne învaţă ceva foarte important. 
Ne arară că Isus nu numai că a privit pâinea pe care avea s-o 

dea ucenicilor ca pe unsemna ceva —noulexod, noul Pașre, 
sau miracolul manei. A privit-o și ca semn al Cuiva. A 
privit-o ca semn al prezenței sale personale. Prin această pâine, 
noua Pâine a Prezenței, El le-a dat celor doisprezece apostoli 
o expresie a iubirii sale pentru ei, pentru poporul lui Israel 
şi pentru „cei mulți“ pentru care avea să moară pe cruce 
(Marcu 10, 45). 

Isus cunoștea, cu siguranță, Scripturile și ştia cât de 
importantă era Pâinea Prezenţei în timpul celui dintâi exod, 
Ştia că pâinea era ţinută în Cortul lui Moise, în fața 
Chivotului Legământului, alături de Sfeșnicul de aur. Ştia 
că era alcătuită și din pâine, şi din vin și că era adusă în 
fiecare săptămână ca jertfă nesângeroasă de sabat. Ştia că 
putea fi mâncată doar de preoți și că era singura jertfă pe 
care Pentateuhul o numeşte „legământ veșnic“. Ştia că nu 
e doar „Pâinea Înfățişării“, ci şi Pâinea Feţei — semn al 
prezenţei lui Dumnezeu, „Faţa“ lui Dumnezeu, pe pământ. 

Ca evreu din secolul I, Isus cunoștea, desigur, tradiția 
conform căreia Melchisedec — cel dintâi om pe care Biblia 
îl numeşte „preot“ — adusese și el ca jertfă Pâinea și Vinul 
Prezenţei. Şi-i va fi auzit pe preoții evrei din vremea sa 
povestind despre Pâinea miraculoasă a Înfățișării. Şi, întrucât 
fusese de multe ori la Ierusalim de sărbători, știa, desigur, 
că preoții de la Templu ridicau Pâinea Înfățişării spre a fi 
văzută de pelerini și strigau: „lată iubirea lui Dumnezeu 
pentru voi!“ Ştia că astfel ei împlineau porunca Domnului 
ca israeliții „să vadă faţa Domnului de trei ori pe an“ (Exod 
34, 23; 23, 17)* şi că puneau pe ea tămâie ca „aducere aminte“ 
înaintea Domnului (Levitic 24, 7). 

% Majoritatea traducerilor au un text cu sensul „să se înfățișeze 


Domnului...“; însă Traduction Oecumenique de la Bible are „vien- 
dront voir la Face du Maitre...“ („vor veni să vadă Faţa Stăpânului“), 

În lumina acestor lucruri, nu e de mirare că, atunci când 
Isus a voit să le lase ucenicilor un semn vizibil al prezenţei 
sale, a ales pâinea și vinul. Când a voit să le lase o jertfă de 
adus „în amintirea“ sa (1 Corinteni 11, 24-25), a folosit 
aceleași elemente pe care le folosiseră preoții în Cortul lui 
Moise. Când a voit să le dea un semn al noului „legământ“ 
din noul exod — un semn al iubirii sale pentru ei și pentru 
„cei mulți“ pentru care avea să moară — le-a dat Pâinea și 
Vinul Prezenţei sale. Prin aceasta le-a spus lor, şi tuturor celor 
pentru care a murit: „lată iubirea lui Dumnezeu -— iată iu- 
birea mea — pentru voi“. 


Pâinea Prezenței în creştinismul antic 


Potrivit naturii sale oarecum misterioase, Pâinea Înfăţi- 
şării, a Prezenței este menționată doar de două ori în scrierile 
Noului "Testament. Am vorbit deja de una dintre menţio- 
nări: în disputa lui Isus cu fariseii care le reproșau ucenicilor 
că au smuls spice sâmbăta (Marei 12, 1-8; Marcu 2, 23-28; 
Luca 6, 1—5). A doua este doar o referire fugară în Epistola 
către evrei, când este descris sanctuarul pământesc al Cor- 
tului lui Moise (Evrei 9, 1-3). 

Însă în scrierile Părinților Bisericii găsim câteva referiri 
la Pâinea Înfățişării care o leagă direct de Euharistia creștină 
şi de „memorialul“ morţii lui Isus întemeiat de El la Cină. 





cu explicaţia, în nota la Ex 23, 17: „ Ici, comme en Ex 34, 23—24; 
De 16, 16; Ps 42, 3, lhebreu ec le grec ont attenut lanthropomor- 
phisme en lisanc le verbe au passif: czre vu devant la face de Dicu“ 
(„Aici, ca și în Ex 34, 23-24; Dr 16, 16; Ps 42, 3, ebraica și greaca au 
atenuat antropomorfismul citind verbul la pasiv: să fie văzut în fața 
lui Dumnezeu”). Înwr-adevăr, în TM vocalizarea verbului este cea 
de pasiv, dar înaintea expresiei „fața Stăpânului“ a fost păstrată 
marca acuzativului (n.£.). 

Din nou, Origen nu ne dezamăgește cu pătrunderea sa în 
profunzimea Vechiului Testament. Comentând Carrea Levi- 
ticului, el scrie: 


Se dă precept să fie puse înainte douăsprezece pâini, 
în privirea Domnului, fără încetare, ca amintirea 
celor douăsprezece triburi să fie mereu înaintea lui, 
astfel încât să se arate că prin acestea se face pentru 
fiecare din triburi o rugă şi o implorare. [...) Dacă însă 
acestea sunt referite la măreția tainei, vei descoperi 
că această amintire are efectul unei uriașe împăcări. 
Dacă te întorci la Pâinea „care coboară din cer și dă 
viață lumii“ (loan 6, 33), acea Pâine a a punerii înainte 
„pe care Dumnezeu a rânduit-o împăcare prin cre- 
dință întru sângele lui“ (Romani 3, 25), și dacă privești 
spre acea amintire despre care Domnul spune „Aceasta 
să o faceţi în amintirea mea!“ (1 Corinteni 11, 25), vei 
descoperi că doar această „amintire“ îl face pe Dum- 
nezeu binevoitor față de oameni. Prin urmare, dacă 
te vei gândi cu mai multă luare aminte la tainele 
bisericeşti, vei descoperi în cele scrise în Lege imaginea 
formată dinainte a adevărului viitor. (Origen, Despre 
Levitic 3)! 


Vorbind despre „tainele“ (mysteria) Bisericii, Origen 
foloseşte un cuvânt grecesc pentru ceea ce creştinii de rit 
latin de astăzi numesc „sacramente“. Astfel, el ne învață 
ceva foarte important: ceremoniile și jertfele Vechiului 
Testament nu au fost doar felul în care Dumnezeu voia 
să primească închinare de la poporul lui Israel. Ele erau 
și semne ce indicau epoca mesianică, „imagini“ ale 


1. Origen, Omilii și adnotări la Levitic. Studiu introductiv, tra- 
ducere și note de Adrian Muraru, Polirom, 2006. 

„adevărului viitor“ al tainei pe care Isus avea să o instituie 
la Cina de pe urmă. 

Cu alte cuvinte, pentru Origen, Pâinea Înfățișării a fost 
iniţial o „amintire“ a celor douăsprezece triburi ale lui Israel. 
Dar a fost şi un semncaretrimitea mai departe. A fost o ima- 
gine, instituită de Dumnezeu, a viitorului adevăr a ceea ce 
avea să înfăptuiască Mesia când avea să instituie pâinea şi 
vinul propriei sale prezenţe, poruncindu-le celor doisprezece 
apostoli să ofere această pâine şi acest vin „în amintirea mea“. 

Cuvintele sfântului Chiril, episcop al Ierusalimului în 
secolul al IV-lea d.Cr., sunt și mai puternice. În învățăturile 
pe care le dădea celor ce primeau iniţierea creştină — cate- 
humenilor —, el folosește Pâinea Înfățișării din Vechiul 
Testament pentru a lumina misterul unei prezențe în 
Euharistie care nu poate fi numită decât reală: 


În Vechiul Testament erau Pâinile punerii-înainte 
[Pâinea Prezenţei]; dar acelea, pentru că aparțineau 
Vechiului Testament, au luat sfârșit. În Noul Testa- 
ment avem pâine cerească şi pahar al mântuirii care 
sfinţesc sufletul şi trupul. Căci, după cum pâinea este 
pentru trup, tot așa și Cuvântul este potrivit sufletului. 
Nu te uita deci la pâine şi la vin ca la pâine şi vin 
obișnuite. Ele, potrivit hotărârii Stăpânului, sunt trup 
și sânge al lui Cristos. Chiar dacă simțirea te îndeamnă 
să gândești așa, totuşi credința să-ți dea certitudinea 
faprului. Să nu judeci taina după gustare, ci neîndo- 
ielnic încredințează-te prin credinţă că ai fost învred- 
nicit de trupul şi sângele lui Cristos. 

Odară ce ai aflat și ai fost încredinţat că pâinea ce se 
vede nu este pâine, chiar dacă o simțim pâine la gust, 
ci trupul lui Cristos, că vinul ce se vede nu este vin, 

chiar dacă gustul așa ne spune, ci sângele lui Cristos 
[...], când te împărtășeşti cu pâinea cea duhovni- 
cească, întăreşte-ți inima și veselește-ţi fața sufletului 
tău. (Chiril al lerusalimului, Czzeheze mistagogice 4, 
5-6. 9)! 


Putea Chiril să vorbească mai clar de atât? Iată, formulat 
pe scurt, întregul mister al prezenţei reale a lui Isus în Euha- 
ristie. Odată cu distrugerea Templului, s-a sfârşit cu Pâinea 
Înfățişării din Vechiul Legământ. Însă acum, în Euharistie, 
noua pâine şi noul vin sunt ceva cu mult mai important. 
Sunt trupul și sângele lui Mesia — cu adevărat prezent sub 
aparențele pâinii şi vinului. Pentru Chiril, această schimbare 
este completă: după celebrarea Euharistiei creștine, pâinea 
vizibilă a Euharistiei nu mai e pâine, iar vinul vizibil nu 
mai e vin: ambele au devenit trupul și sângele lui Isus.? 


Pâinea Înfățișării astăzi 


Catehismul Bisericii Catolice nu leagă explicit Pâinea 
Înfățişării din Vechiul Testament de Euharistie. O menţio- 
nează doar în trecere, vorbind de cultul adus la Templu de 
cărre israeliți (CBC2581). 

Dar e important faptul că Biserica, explicând miste- 
rul Euharistiei, vorbește despre prezenţa reală a lui Isus. 





1. Sfântul Chiril al lerusalimului, Careeze, ed. IBMBOR, 2003, 
356. 358. 

2. Marele patrolog Johannes Quasten spune că, pentru Chiril, 
„Prezenţa reală se înfăpruieşte printr-o schimbare a substanţei ele- 
mentelor, și ascfel el este cel dintâi teolog, care interpretează această 
transformare în sens de transsubstanțiere.“ Vezi Johannes Quasten, 
Patrology, 3 vol. (Newman, Westminster, Md., 1960), 3: 375. Citat 
în O'Connor, The Hidden Manna, 30, n. 49. 

Într-adevăr, această învățătură se află în miezul credinței 
catolice: 


În Preasfântul Sacramenr al Euharistiei sunt „conți- 
nute cu adevărat, în mod real și substanţial, Trupul 
şi Sângele împreună cu sufletul și dumnezeirea Dom- 
nului nostru Isus Cristos şi deci Cristos întreg“. 
Această prezență o numim reală |...], pentru că este 
substanţială și pentru că, prin ea, Cristos, Dumnezeu 
şi om, se face prezent în întregime. Cristos devine 
prezent în acest sacrament prin preschimbarea pâinii 
şi vinului în Trupul şi Sângele său. (CBC 1374-1375) 


Ca şi Isus, Biserica ne învață că prima Euharistie — și fie- 
care dintre ele, de atunci — nu a fost doar un semn: a fost 
şi un miracol. Tocmai datorită acestei credinţe în natura 
miraculoasă a Euharistiei, Biserica consideră că nu oricine 
are puterea de a transforma pâinea și vinul în trupul și 
sângele lui Isus, ci doar preotul hirotonit în mod valid. ŞI, 
în virtutea acestei credințe în prezența reală a lui Cristos — 
trup, sânge, suflet și dumnezeire —, Biserica nu doar vene- 
rează Euharistia, ci îi aduce închinarea datorată numai lui 
Dumnezeu (df CBC 1378). 

În cele din urmă însă, închinarea adusă de Biserică Eu- 
haristiei își poate avea rădăcinile în vechea practică și 
credinţă iudaică. Amintiţi-vă că, pe vremea lui Isus, preoții 
de la Templu ridicau Pâinea Prezenţei, astfel încât israeliții 
să „vadă“ Pâinea Feţei lui Dumnezeu. Și Biserica ridică 
astăzi Euharistia pentru ca credincioșii să contemple chipul 
lui Mesia ascuns sub aparențele pâinii şi vinului. În acelaşi 
fel, în vremea exodului din Egipt, preoții israeliți păstrau 
Pâinea Prezenţei în Cortul lui Moise şi, mai cârziu, în Templu. 
La fel, și Biserica Catolică păstrează acum noua pâine a 

prezenței lui Isus în multele ei tabernacole de pe tot 
cuprinsul lumii!. 

Pe scurt, învățând despre prezența reală a lui Isus în 
Euharistie, Biserica nu face decât să reafirme ceea ce creştinii 
cu dreaptă credință au crezut întotdeauna. Desigur, în 
vremurile de demult, la începuturi, erau unii care pretindeau 
că sunt creștini, precum vechii gnostici, dar refuzau să creadă 
în prezența reală a lui Isus. Pe la 107 d.Cr., Ignaţiu al Antio- 
hiei, episcop și discipol al apostolului loan, îi denunța pe 
aceia care își ziceau creştini, dar nu credeau în prezența 
reală. Despre gnostici, el a spus: 


De Euharistie şi de rugăciune ei se depărtează, pentru 
a nu mărturisi că Euharistia este trupul Mântuitorului 
nostru sus Cristos, trupul care a pătimit pentru pă- 
catele noastre și pe care Tatăl, cu bunătatea sa, l-a 
înviat. (Ignaţiu al Antiohiei, Cârre Smirneni 7, 1) 


Pe de o parte, e uimitor că, încă în primele generaţii de 
după apostoli, Biserica trebuia să apere realitatea prezenţei 
lui Isus în Euharistie. Cum de s-au stricat atât de repede 
lucrurile? Pe de altă parte totuși, nu e foarte surprinzător, 
când ne aducem aminte că și unii dintre ucenicii lui Isus 
l-au părăsit din pricina dificultății acestei învățături. Im- 
portant este că, în puternică opoziţie cu gnosticii, Părinții 
apostolici ai Bisericii și urmașii lor nu numai că au crezut 
în prezenţa reală a lui Isus în Euharistie, ci au și recunoscut 
că a fost prefigurată în Vechiul Testament de Paşte, de 
mană și de Pâinea Înfăţișării. 


1. Cf CBC1378-1379, 
2. Ignaţiu al Antiohiei, Câpre Smimneni , în Scrierile Părinților 
Apostoliei, trad. D. Fecioru, ed. IBMBOR, Bucureşti 1979, 184. 

Așadar, dacă, asemenea multor oameni, nu aţi mai auzit 
până acum de rădăcinile iudaice ale Euharistiei, aceasta nu 
e din cauză că ar fi ceva nou. Nu e din cauză că autorii Nou- 
lui Testament și alți creștini din Antichitate nu le cunoșteau. 
Le cunoșteau preabine. Şi, desigur, nu fiindcă Biserica nu 
mai propovăduieşte astăzi acest lucru. În orice caz, Biserica 
Catolică o face. Chiar când noi uităm, Biserica își amintește 
şi continuă să proclame vestea cea bună a tainei Euharistiei. 

Şi ea spune chiar ceva mai mult. Căci, dacă toate acestea 
sunt adevărate — dacă Dumnezeu călăuzeşte istoria mântuirii 
încă de la început, dacă Isus a fost realmente Mesia cel aș- 
teptat, iar Euharistia este cu adevărat trupul, sângele, sufletul 
şi dumnezeirea lui —, atunci putem spune împreună cu 
Biserica: Euharistia este „izvorul și culmea vieţii creștine“ 
(CBC1324). Ea este taina Dumnezeului făcut om, a Cuvân- 
tului făcut trup, prezent pentru noi — în clipa de față — nu 
doar cu dumnezeirea, ci și cu omenirea sa. În frumoasele 
cuvinte ale imnului euharistic compus de Sfântul Toma de 
Aquino: 


Adoro te devote, latens Deitas, Te ador, Isuse, 
Dumnezeu ascuns, 

Quae sub bis figuris vere latitas; în această taină nouă 
nepătruns; 

Tibi se cor meum totum subicit, şi, plecând genunchii 


înaintea ta, 

Quia te contemplans, totum deficit. . recunosc ce-adâncă-i 
neputința mea. 

Visus, tactus, gustus in te fallitur, —— Simţurile mele nu te 
pot afla: 

Sed auditu solo tuto creditur; numai prin credință 
văd prezența ta; 

Credo quidquid dixit Dei Filius, cred tot ce ai spus tu, 
Fiule-ntrupat, 

Nil boc verbo veritatis verius. nu-i cuvânt pe lume 
mai adevărar.! 


1. Sf. Toma de Aquino, Adoro te devore, citat în CBC, 1381. 

Având în minte toate acestea, ne putem sfârși călătoria 
punând o ultimă întrebare, folosind o ultimă cheie pentru 
dezlegarea misterului Euharistiei. Întrebarea este: Isus a 
socotit că-și dăruiește, cu adevărat, ucenicilor trupul și 
sângele la Cina cea de taină; însă cum se gândea El oare să 
le dăruiască și altora? Doar doisprezece ucenici erau de față 
la Cină. Dar Isusa zis căsângele său se varsă „pentru mzulpi“ 
(Marei 26, 28). În ce fel se gândea Isus că aveau să ia parte 
la Euharistie aceștia mulți? 


Speranța iudaică în Înviere 


Râspunsul s-ar putea afla în speranța lui Isus în viitor, 
dincolo de umbra morţii sale iminente. Evanghelia arată 
foarte limpede că Isus se aştepta nu numai să fie răstig- 
nit, ci şi să fie înviat din morți. Ca om, asemenea multor 
evrei din Antichitate, El credea în învierea trupului.! Şi, în 
mai multe rânduri, îi învățase pe ucenici: „Fiul Omului 


1. Vezi excelenta lucrare a lui N.T. Wright, Te Resurrection of 
the Son of God (Christian Origins and the Question of God 3; 


Fortress, Minneapolis, 2003). 

trebuie să sufere multe, să fie tăgăduit de bătrâni și de 
arhierei și de cărturari, să fie ucis și după trei zile să învie“ 
(Marcu 9, 31). 

Mai mult, după cum am văzut în capitolul 4, Isus a legat 
explicit misterul Euharistiei de misterul învierii sale trupești. 
Când ucenicii au murmurat la ideea de a-i mânca trupul și 
a-i bea sângele, le-a spus: „Aceasta vă e piatră de poticnire? 
Dar când îl veţi vedea pe Fiul omului suindu-se unde era 
mai înainte?“ (loan 6, 62). 

Cu alte cuvinte, Isus nu a văzut Euharistia doar ca pe o 
participare la moarzea sa trupească pe cruce. A văzut-o şi ca 
pe o participare la învierea sa trupească. E va putea să-și 
dea trupul și sângele „multora“, nu doar ucenicilor săi, deoa- 
rece, ca Fiu mesianic al Omului, avea să fie nu doar ucis, 
ci și înviat și avea să se înalțe unde fusese mai înainte — la 
Tatăl. De acolo, de pe tronul său ceresc, va putea să se 
reverse pe altarele lumii, dăruindu-și tururor trupul răstignit 
și înviat. Atunci avea să se împlinească făgăduinţa sa făcută 
ucenicilor: veți putea „să mâncaţi și să beţi la masa mea, în 
Împărăţia mea“ (Luca 22, 30). 

Aceasta este, după părerea mea, ultima piesă din puzzle, 
ultima cheie pentru a dezlega tainele Cinei de pe urmă. 
Motivul pentru care Isus a afirmat că trupul său trebuie să 
fie mâncat și sângele său să fie băut pentru a avea viaţa 
veșnică este că El nu privea viaţa veșnică așa cum o priveau 
grecii antici. Nu o privea ca pe o simplă nemurire a sufle- 
tului. Isus privea viața veșnică așa cum o privea un iudeu 
din secolul I: ca nemurire a sufletului și înviere a trupului. 
De aceea, cine vrea să aibă o astfel de viață trebuie s-o pri- 
mească de la trupul lui Isus. După cum spune în predica 
de la Cafarnaum: „Adevăr, adevăr vă spun: de nu veţi mânca 
trupul Fiului Omului și de nu veţi bea sângele lui, nu veţi 

avea viață în voi. Cine mănâncă trupul meu și bea sângele 
meu gre viață veșnică şi Eu îl voi învia în ziua de apoi“ 
(loan 6, $3—54). 


Râmâi cu noi 


După cuvântarea lui Isus despre Pâinea Vieţii, nici un 
alt pasaj din Evanghelii nu face mai bine legătura dintre 
Euharistie și învierea trupului decât apariţia lui Isus de care 
au avut parte cei doi ucenici în drum spre Emaus. 

Povestea e bine cunoscută: s-a petrecut în „ziua întâi a 
săptămânii“ (Luca 24, 1), în duminica de după pătimirea și 
moartea lui Isus pe cruce în afara zidurilor Ierusalimului. 
După cum ne spune Luca în capitolul său final, 


În aceeaşi zi, doi dintre ucenici mergeau într-un sat 
numit Emaus, departe ca la șaizeci de stadii de 
lerusalim, și vorbeau între ei de toate cele întâmplate. 
Pe când vorbeau și discutau, Isus însuși s-a apropiat 
și a început să meargă alături de ei. Dar ochii lor erau 
ținuți ca să nu-l recunoască. Şi le-a zis: „Ce sunt cu- 
vintele pe care le schimbaţi între voi pe drum?“ lar 
ei s-au oprit mohorâți. Și răspunzând unul dintre ei, 
numit Cleopa, i-a zis: „Oare tu singur ești străin în 
lerusalim, de nu ştii cele ce s-au întâmplat în el în 
zilele acestea?“ El i-a întrebat: „Ce anume?“ I-au răs- 
puns: „Cele cu privire la Isus Nazarineanul, care a 
fost proroc puternic în faptă și cuvânt înaintea lui 
Dumnezeu și a tot poporul; şi cum l-au dat arhiereii 
și mai-marii noştri la osândă de moarte şi l-au răs- 
tignit. Noi nădăjduiam că EI este cel care va izbăvi 
pe Israel; și totuși azi e a treia zi de când s-au întâm- 
plat acestea. Dar şi niște femei de-ale noastre ne-au 

speriat: fiindcă s-au dus dis-de-dimineață la mormânt 
şi, negăsindu-i trupul, au venit spunând că au văzut 
şi arătare de îngeri care spun că Isus este viu. S-au 
dus atunci și unii dintre noi la mormânt și au găsit 
așa cum le spuseseră femeile, dar pe El nu l-au văzut.“ 
(Luca 24, 13—24) 


Observaţi două lucruri. În primul rând, cititorii socotesc 
uneori că ucenicii, pur şi simplu, nu l-au recunoscut pe Isus. 
Însă acest lucru este improbabil. Nu trecuseră decât rrei 
zile de când îl văzuseră ultima dată. Puteau ei uita atât de 
repede cum arăta învățătorul lor? De fapt, Luca spune alt- 
ceva: „ochii lor erau zinuți ca să nu-l recunoască“. În trupul 
său înviat, Isus poate să le apară sub orice formă dorește. 
În trupul său înviat, Isus se poate ascunde. 

În al doilea rând, observați starea credinţei ucenicilor. 
Mai cred ei încă în Isus? Se pare că nu prea. Nu numai că 
sunt triști din pricina celor petrecute cu El, dar nici măcar 
nu se referă la El ca la Mesia. L-au coborât pe Isus la rangul 
de simplu „proroc“ — puternic în faptă și cuvânt, desigur, 
însă numai un proroc. Conform așteptărilor lor, Mesia nu 
trebuia să sfârșească mort pe o cruce romană. Și, deşi auziseră 
un cuvânt despre înviere, nu-i dau crezare. Ei înșiși spun: 
„Noi nădâjduiam că El este cel careva izbăvi pe Israel“. 

Cum a reacționat Isus la lipsa lor de credință? Ce a făcut? 
A făcut exact ce am făcut și noi pe parcursul acestei cărți: a 
mers la Scripturi. Le-a explicat că în ele se află cheia dezlegării 
tainei pătimirii, morții şi învierii sale. „Începând cu Moise 
şi cu toţi profeţii, le-a tălmăcit din toate Scripturile cele ce 
erau despre El“ (Luca 24, 27). 

Însă povestea nu se termină aici. De fapt, tot ce a făcut 
Isus până acum este doar o pregătire pentru ceea ce se 
petrece apoi: 

Şi s-au apropiat de satul unde mergeau; iar Isus s-a 
făcut că merge mai departe. Dar ei au stăruit pe lângă 
El zicând: „Rămâi cu noi, căci se face seară și ziua 
coboară“. Şi a intrat să rămână cu ei. Și, pe când şedea 
cu ei la masă, luând pâinea, a binecuvântat-o, a frânt-o 
și le-a dat-o. Atunci li s-au deschis ochii și L-au recu- 
noscut; dar El s-a făcut nevăzut din ochii lor. lar ei au 
zis unul către altul: „Nu ne ardea oare inima în noi 
când ne vorbea pe drum și ne lămurea Scripturile?“ 
Şi, ridicându-se chiar în ceasul acela, s-au întors la 
lerusalim și i-au găsit pe cei unsprezece adunați și pe 
cei ce erau cu ei zicând: „Domnul a înviat cu adevărat 
și s-a arătat lui Simon“. Și ei au povestit ce li se întâm- 
plase pe drum și cum li s-a făcut cunoscut la frângerea 
pâinii. (Luca 24, 28-35) 


Care este sensul acestui eveniment misterios? De ce 
ucenicii l-au putut recunoaște pe Isus numai după ce s-a 
așezat la masă cu ei şi a frânt pâinea? Şi de ce, de îndată ce 
l-au recunoscut, s-a făcut nevăzut din ochii lor? 

Răspunsul se află în „frângerea pâinii“. Până ce Isus nu 
s-a aşezat cu ucenicii şi nu a repetat gesturile de la Cina de 
pe urnă, ochii lor au fost ținuți ca să nu-l recunoască. Până 
când nu a luat pâinea, nu a binecuvântat-o și nu a frânt-o— 
cum făcuse la Cina de pe urmă (Matei 26, 26) —, ei nu l-au 
putut recunoaşte. 

Numai la frângerea pâinii Isus cel înviat li s-a făcut 
cunoscut. lar apoi, de îndată ce l-au văzut, a dispărut din 
ochii lor. De ce? /sas /e arăta felul în care avea să fie prezent 
alături de ei de atunci înainte. După înălțarea sa la ceruri, 
nu mai avea să fie cu ei sub înfățișare omenească. De atunci 
înainte — cu unica excepție a apariției către Pavel pe drumul 
Damascului —, avea să fie prezent numai sub forma Pâinii 

euharistice. Prin această apariție minunată pe drumul spre 
Emaus, Isus le arată ucenicilor că Euharistia este trupul său 
răstignit și înviat. Şi, în trupul său înviat, El nu mai este 
legat de spaţiu sau de timp, sau chiar de înfățișare. Isus în- 
viat poate apărea când vrea, unde vrea, cum vrea și sub ce 
formă vrea. Se poate ascunde, așa cum a făcut-o pe drumul 
spre Emaus. După învierea și înălțarea sa la ceruri, modul 
său obișnuit de a le apărea ucenicilor săi nu este sub forma 
unui om, ci sub vălul Euharistiei. De aceea ucenicii pleacă 
bucurându-se de „cum i s-a făcut cunoscut la frângerea 
pâinii“ (Luca 24, 35). 

Așadar, pe drumul spre Emaus, Isus a desăvârșit ceea ce 
începuse să împlinească la Cina cea de taină. În acea 
duminică, a fost prima Euharistie de după Înviere, iar Isus 
a fost acela care a săvârșit-o. În ziua aceea, a mâncat și a 
băut cu ucenicii săi în bucuria împărăției sale. În ziua aceea, 
le-a dăruit trupul său răstignit și înviat și sângele său. Şi, 
cu toate că ucenicii s-ar putea să nu-și fi dat seama pe dată, 
în ziua aceea, Isus le-a ascultat rugăciunea de la intrarea în 
sat, când i-au spus: „Rămâi cu noi“ (Luca 24, 29). La „frân- 
gerea pâinii“, la fiecare Euharistie, El le ascultă rugăciunea, 
spunându-le lor — și nouă — „Eu sunt cu voi în toate zilele, 
până la sfârșitul lumii“ (Matei 28, 20). 


Mulţumiri 


Acum mai bine de cinci ani, bunul meu prieten și coleg Dr. Chris 
Baglow, de la Seminarul Notre Dame din New Orleans, m-a invitat 
să vorbesc înaintea unei adunări de preoți catolici despre Euharistie. 
Făcusem mai multe studii despre practicile şi credințele vechilor 
evrei, dar nu despre Euharistie. Eram cel puţin speriat. Ce puteam 
eu, un laic, să le spun celor peste o sută de preoți care-și dedicaseră 
încreaga viaţă Euharistiei? Dacă-mi aduc bine aminte, Chris m-a 
sfătuit cam așa: „Nu-ţi face griji. Spune-le ceva despre rădăcinile 
biblice ale Euharistiei“. Bun sfat. Din el a luat naştere o conferință 
intitulată „Isus și rădăcinile iudaice ale Euharistiei“. De atunci, am 
ținut această conferință de nenumărate ori, pe tot cuprinsul Statelor 
Unire. Remarcabil e faptul că, în linii mari, planul conferinței a 
rămas același cu cel alcătuit cu ani în urmă în biblioteca abației bene- 
dictine de la Colegiul de seminarişti St. Joseph din Covingron (unde 
scriu aceste rânduri). Primele cuvinte de mulțumire merg, așadar 
către el: Îşi mulțumesc, Chris, pentru sfat. Mi se pare că a dat roade. 

Le sunt recunoscător totodată și multor altora: mai întâi, părin- 
ţilor mei care mi-au transmis credința, m-au dus la Prima Împărtă- 
şanie, şi m-au dus nesmintit la Liturghie; prietenilor apropiați și tuturor 
celor cu care am purtat discuții în timpul studiilor mele biblice, cu 
deosebire lui Michael Barber, cu care am avut nenumărate discuții 
despre cercetările mele în domeniu; nenumăraților mei studenți de 
la Our Lady of Holy Cross şi de la Seminarul Notre Dame, care 
mi-au suportat de-a lungul anilor nesfărşitele conferințe despre Euha- 
ristie; lui Brian Butler, care mi-a dat primul ideea de a transforma 

conferința într-o carte care să poată fi citită de doritori; ca şi tuturor 
celor care, prin rugăciunile şi sprijinul lor, m-au ajutat să trec peste 
cinci ani agitaţi, cu schimbarea locurilor de muncă, a locuinţelor şi 
cu naşterea a încă patru copii! 

Vreau să exprim mulțumirile mele deosebite lui Gary Jansen de 
la Doubleday, pencru entuziasmul cu care a primit acest proiect şi 
pentru treaba excelentă pe care a făcut-o ca editor, ca şi bunului mei 
prieten Scow Hahn, pentru că mi-a făcut cunoştinţă cu Gary şi pen- 
tru că a acceptat să scrie un Cuvânt înainte. Le sunt putermic 
îndatorat amândurora. 

În sfărșit, dar nu în ultimul rând, datorez tot ce e bun în această 
cane răbdării, dragostei şi sprijinului minunatei mele soții, Elizabech, 
şi ale copiilor noşeri: Morgen, Aidan, Hannah, Marybeth și Baby Pitre 
(încă nenăscut şi nenumit!). Elizabeth — mult mai bună scriitoare 
decât mine — a fost prima cititoare a manuscrisului. Fără sprijinul şi 
îndrumarea ei, cartea ar fi fost mult mai slabă; iar fără fidelitatea şi 
prietenia ei, eu aş fi fost mult mai puţin om. Ei îi dedic această carte. 
Fie ca familia noastră să ajungă într-o zi în acel pământ ceresc al făgă- 
duinţei, unde până şi noua mană va înceta și unde nu-l vom mai 
vedea într-o oglindă tulbure pe Acela care este adevărata Pâine a 
Vieţii, ci așa cum este El, faţă către față. 






1. Între timp s-a născut: o cheamă Lillia. 

